
Улогата на медиумите во унапредувањето на родовата еднаквост и јакнењето на учеството на жените во јавниот и политичкиот живот е од исклучително значење за развојот на демократското општество. Како еден од клучните фактори во обликувањето на јавното мислење, медиумите имаат одговорност да придонесуваат кон еднаква видливост и фер претставување на жените и на мажите, како и кон надминување на родовите стереотипи и предрасуди.
Согласно обврските утврдени со Законот за еднакви можности на жените и мажите („Службен весник на Република Македонија“ бр. 6/12, 30/13, 166/14 и 150/15 и „Службен весник на Република Северна Македонија“ бр. 53/21 и 39/25), почнувајќи од 2012 година, Агенцијата за аудио и аудиовизуелни медиумски услуги (АВМУ) спроведува годишни истражувања за родот во програмите на медиумите за кои е надлежна да врши надзор. Истражувањата опфаќаат две анализи: анализа на начинот на прикажување и претставување на жените и на мажите во програмските концепти и содржини на радиодифузерите (член 17 став 3) и анализа на третманот на родовите прашања во средствата за јавно информирање (член 17 став 4).
Оваа анализа е изработена во рамките на овие законски обврски и е посветена на начинот на кој кандидатите и кандидатките беа претставени во медиумите за време на изборната кампања за Локалните избори во 2025 година, како и на тоа колку беа родовите прашања застапени во текот на кампањата. Станува збор за редовни локални избори[footnoteRef:1], распишани на 9 август 2025 година од страна на претседателот на Собранието Африм Гаши. Ова се осми локални избори од осамостојувањето на државата во 1991 година.  [1:  ДИК, Роковник за извршување на изборните дејствија за спроведување на избори за членови на советите на општините и советот на градот Скопје и за градоначалници на општините и градоначалник на градот Скопје, 2025 година, достапен на https://drive.google.com/file/d/1yxLT4YsZxAwu4faR_PcTTncyIVp1b5GZ/view?pli=1
] 

Целта на истражувањето е да се утврди како медиумите ги третираа родовите прашања во текот на изборната кампања и на кој начин ги претставуваа жените и мажите како политички актер(к)и. Анализата посебно се фокусира на видливоста на кандидатките и кандидатите, нивната застапеност во различните видови медиумски содржини, како и на евентуалното присуство на родови стереотипи, нерамноправен третман или различни модели на медиумско претставување.
Извештајот е структуриран во три целини. Во првиот дел е претставена теоретската и нормативната рамка поврзана со родовата еднаквост, медиумите и политичката комуникација. Вториот дел ги содржи општите наоди од анализата на медиумското известување за време на изборната кампања, додека третиот дел нуди подетален приказ на застапеноста и претставувањето на жените и на мажите според видот на програмските содржини, медиумите и политичките субјекти. На крајот се презентирани заклучоците и препораките кои имаат за цел да придонесат кон понатамошно унапредување на родовата еднаквост и балансираното медиумско претставување во изборните процеси.

Истражувањето беше спроведено со цел да се анализира третманот на родовите прашања и начинот на прикажување и претставување на жените и мажите во медиумското покривање на изборната кампања за Локалните избори 2025 година. Анализата го опфати периодот од 29 септември до 17 октомври 2025 година, односно целиот период на изборната кампања за првиот изборен круг.
Материјалот за анализа беше обезбеден од АВМУ и ги опфати програмите на два од каналите на Јавниот сервис - МРТ 1 и МРТ 2 (на албански јазик), како и на националните комерцијални телевизии Алсат-М (на албански јазик), Алфа, Канал 5, Сител и Телма. Примерокот е составен од три подпримерока:
Подпримерок 1: Платени политички реклами (ППР) – продукциски реализирани спотови. Во прашање се кратки, монтажно обработени, визуелно и наративно конципирани содржини, во кои директно или преку нарација се претставуваа кандидат(к)и, програми и пораки. 
Подпримерок 2: ППР кои во себе содржеа снимки/преноси од митинзи, јавни собири, средби со граѓан(к)и и други кампањски настани. 
Подпримерок 3: Прилози од централните дневници на МРТ 1 и МРТ 2 поврзани со изборниот процес.
Единица на анализа кај платеното политичко рекламирање беше поединечниот ППР спот. Анализата не го опфаќа бројот на неговите емитувања, ниту вкупното време на емитување, туку содржинските и родовите карактеристики на секој различен спот. Оттука, добиените резултати се однесуваат на разновидноста и содржината на ППР спотовите, а не на нивната зачестеност во програмата[footnoteRef:2]. [2:  Повеќе податоци за квантитaтивните аспекти на ППР емитувано во првиот круг од изборната кампања има во Извештајот за платеното политичко рекламирање на радиодифузерите за првиот круг од изборната кампања за Локалните избори 2025, достапен на веб страницата на Агенцијата за аудио и аудиовизуелни медиумски услуги. ] 

Важно е да се напомене дека кандидатите за градоначалници од парламентарните политички партии Левица и Движење ЗНАМ – За наша Македонија, кои учествуваа на Локалните избори 2025 година, согласно член 75-ѓ став 1 од Изборниот законик, немаа законска можност да закупат простор за платено политичко рекламирање на телевизиите и радијата. Сепак, за Движењето ЗНАМ ППР спотови беа емитувани во рамките на времето определено за ВМРО-ДПМНЕ и Коалицијата „Твоја Македонија“. Оваа законска специфичност е земена предвид при интерпретацијата на резултатите што се однесуваат на платеното политичко рекламирање.
Соодветно на структурата на примерокот, за прибирање на податоците беа користени три посебно подготвени прашалници, усогласени со карактеристиките на различните видови содржини опфатени со истражувањето. Два прашалника беа наменети за анализа на платеното политичко рекламирање, еден за продукциски реализираните спотови и друг за ППР со снимки и преноси од кампањски настани, додека третиот прашалник беше користен за анализа на прилозите од централните дневници на МРТ 1 и МРТ 2. Прашалниците се засноваа на Родово сензитивните индикатори за медиуми на УНЕСКО и беа адаптирани на специфичностите на изборната кампања и медиумските содржини кои беа предмет на анализа.
Истражувањето се темели на комбиниран методолошки пристап кој ги обединува квантитативната и квалитативната анализа на содржина. Ваквиот пристап овозможува истовремено да се согледаат обемот и структурата на родовата застапеност во медиумските содржини, но и да се разберат значењата, пораките и наративите преку кои жените и мажите се претставуваа во изборниот процес. Комбинирањето на двата пристапа овозможи бројките и статистичките показатели да бидат ставени во поширок општествен и медиумски контекст, а добиените наоди да понудат посеопфатна слика за третманот на родовите прашања за време на изборната кампања.
Квантитативната анализа се засноваше на систематско кодирање и обработка на податоците од сите единици опфатени со примерокот. Преку овој пристап беа измерени различни аспекти на родовата застапеност и видливост во медиумските содржини, вклучувајќи го присуството на жени и мажи како политички актер(к)и, кандидати и кандидатки, носител(к)и на јавни функции, новинари и новинарки, како и граѓан(к)и кои се појавуваа или говореа во анализираните содржини. Покрај бројот на жени и мажи, анализата ги опфати и нивната визуелна застапеност односно времетраењето на нивното појавување на екранот и говорната застапеност или времето што им беше отстапено за изразување на ставовите и пораките.
Квантитативниот пристап овозможи и анализа на позицијата од која настапуваа говорниците/чките, односно дали беа претставени како носител(к)и на политичка моќ и одлучување, како експерт(к)и, поддржувач(к)и, граѓан(к)и или во други улоги. На овој начин беше овозможено мерење на степенот на видливост и пристапот до медиумскиот простор, како и идентификација на евентуални разлики во третманот на жените и мажите во различните видови медиумски содржини.
Квалитативната анализа беше насочена кон подлабоко разбирање на начините на кои медиумите ги обликуваа претставите за жените и мажите во политиката и јавниот живот. За разлика од квантитативната анализа, која обезбеди податоци за обемот и зачестеноста на одредени појави, квалитативниот пристап овозможи интерпретација на содржините и идентификација на пошироките значења кои се комуницираа преку медиумските пораки. Во фокусот на анализата беа наративните рамки преку кои се претставуваа кандидатите и кандидатките, начинот на кој се конструираа претставите за политичкото лидерство, авторитетот и компетентноста, како и улогите кои им се припишуваа на жените и мажите во изборниот процес.
Посебно внимание беше посветено на употребата на јазикот и визуелните елементи преку кои се обликуваше медиумското претставување. Во таа насока беа анализирани присуството на родово сензитивен, родово неутрален или родово стереотипен дискурс, употребата на визуелни и симболички кодови, како и евентуалното присуство на родови стереотипи, сексуализација, објективизација или други форми на нееднакво претставување. Анализата се осврна и на начинот на кој родовите прашања беа вклучени во политичката комуникација, дали тие се третираа како значајни општествени теми или остануваа на маргините на изборниот дискурс.
Дополнително, квалитативната анализа овозможи согледување на симболичките аспекти на медиумското претставување, односно начинот на кој жените и мажите беа позиционирани во однос на политичката моќ, лидерството и процесите на одлучување. Преку анализа на наративите, визуелното кадрирање, изборот на соговорници/чки и контекстот во кој тие се појавуваа, беше оценувано дали медиумските содржини придонесоа кон репродуцирање на постојните родови нееднаквости или промовираа поинклузивни и родово сензитивни модели на претставување.
Интегрирањето на квантитативните и квалитативните наоди овозможи добивање на сеопфатна слика за родовата димензија на медиумското известување и политичкото рекламирање за време на изборната кампања. На тој начин, анализата не се ограничи само на мерење на застапеноста на жените и мажите, туку овозможи и разбирање на начините на кои медиумите придонесоа кон обликувањето на јавните претстави за нивните улоги во политичкиот и општествениот живот.


[bookmark: _Toc240454704]ТЕОРЕТСКА РАМКА
[bookmark: _Toc240454705]Родот како општествена категорија и родовата еднаквост 
Родовата еднаквост претставува едно од темелните начела на современите демократски општества и е нераскинливо поврзана со концептот на човековите права, социјалната правда и одржливиот развој. Таа подразбира еднакво уживање на правата, можностите, ресурсите и придобивките од општествениот развој од страна на жените и мажите, без ограничувања кои произлегуваат од нивниот пол/род. Во овој контекст, родовата еднаквост подразбира препознавање и почитување на различните потреби, интереси и приоритети на жените и мажите, како и обезбедување услови тие рамноправно да учествуваат во сите сфери на општествениот живот.[footnoteRef:3] [3:  European Institute for Gender Equality. (n.d.). Родова еднаквост. In EIGE Gender Equality Glossary & Thesaurus., достапна на https://eige.europa.eu/publications-resources/thesaurus/terms/1059?language_content_entity=mk (пристапено: 13 јуни 2026)] 

Оттука, концептот на родова еднаквост е тесно поврзан со концептот на еднаквите можности. Тие  подразбираат создавање услови во кои жените и мажите ќе имаат рамноправен пристап до образованието, вработувањето, политичкото учество, јавните функции и општественото влијание. Притоа, современите пристапи кон родовата еднаквост поаѓаат од сознанието дека формалната еднаквост не е секогаш доволна за постигнување суштинска еднаквост. Поради тоа, покрај обезбедувањето еднакви права, потребно е да се препознаат и надминат структурните пречки кои доведуваат до различни позиции и можности за жените и мажите во општеството.
Вклучувањето на родовата перспектива во анализата на јавните политики, политичките процеси и медиумските содржини претставува важен предуслов за идентификување и разбирање на овие нееднаквости. Родовата перспектива овозможува да се согледа на кој начин различните општествени практики, институции и форми на комуникација влијаат врз жените и мажите, како и дали придонесуваат кон намалување или продлабочување на постојните разлики. Особено значајна е примената на родовата перспектива во сферата на медиумите, имајќи предвид дека медиумите не се само пренесувачи на информации, туку и важни чинители во обликувањето на општествените норми, вредности и претстави за улогата на жените и мажите во јавниот живот.
Оттука, анализата на родовите прашања во медиумите не се сведува само на мерење на присуството на жените и мажите во медиумските содржини. Таа подразбира и испитување на начинот на кој тие се претставени, улогите што им се доделуваат, темите со кои се поврзуваат и степенот до кој медиумските содржини придонесуваат кон репродуцирање или надминување на традиционалните родови стереотипи. Ваквиот пристап е особено важен во периоди на изборни кампањи, кога медиумите имаат значајна улога во обликувањето на јавната перцепција за политичките актер(к)и и во создавањето услови за рамноправно учество на жените и мажите во демократските процеси.

[bookmark: _Toc240454706]Родот и политичкото учество
Политичкото учество претставува еден од најважните аспекти на демократското општество и подразбира можност сите граѓан(к)и рамноправно да учествуваат во процесите на донесување одлуки и управување со јавните работи. Од перспектива на родовата еднаквост, политичкото учество не се однесува само на формалното право на глас или право на кандидатура, туку и на реалните можности жените и мажите подеднакво да бидат застапени во институциите на политичката моќ и да влијаат врз креирањето на јавните политики.
Историски гледано, учеството на жените во политиката долго време било ограничено. Иако во текот на дваесеттиот век жените постепено ги стекнале политичките права во најголемиот дел од светот, нивната застапеност во избраните и именуваните функции останала значително пониска во споредба со мажите. Во последните неколку децении е забележан континуиран пораст на учеството на жените во политичкиот живот, но родовата рамнотежа во многу земји сè уште не е постигната. И покрај напредокот, жените и натаму се соочуваат со бројни формални и неформални бариери кои влијаат врз нивното политичко ангажирање и напредување.
Во Република Северна Македонија, процесот на зголемување на политичката застапеност на жените е особено видлив во последните две децении. На првите парламентарни избори по осамостојувањето на државата во 1991 година, од вкупно 120 избрани пратеници/чки само пет биле жени[footnoteRef:4]. Ваквата состојба ја отсликувала ограничената вклученост на жените во политичкиот живот во тој период. Значаен исчекор беше направен со воведувањето на законски механизми за поттикнување на родовата застапеност на кандидатските листи. Родовата квота од 30% првпат е воведена во македонското изборно законодавство во 2002 година, а во законската рамка за Локалните избори е предвидена во 2004 година. Со Изборниот законик од 2006 година е воведено правилото за позиционирање на жените на „едно од секои три места“, додека сегашната квота од најмалку 40% застапеност на помалку застапениот пол е воведена со измените на Изборниот законик во 2015 година. Со ова беа создадени предуслови за постепено зголемување на бројот на жени во законодавната власт[footnoteRef:5]. Денес, жените сочинуваат околу 40 проценти од пратеничкиот состав во Собранието, што ја вбројува државата меѓу земјите со релативно висока парламентарна застапеност на жените во регионални рамки[footnoteRef:6]. По претходните Локални избори во 2021, жените сочинувале околу 36% од советниците/чките. [4:  B-IRC. (2024). Што придонесува за слабата застапеност? (Balkan IRC). https://b-irc.org/mk/што-придонесува-за-слабата-застапеност/ (пристапено: 13 јуни 2026)]  [5:  Изборен законик, редакциски пречистен текст („Службен весник на Република Македонија“ бр.40/06, 136/08, 44/11, 51/11, 142/12, 31/13, 34/13, 14/14, 30/14, 196/15, 35/16, 97/16, 99/16, 136/16, 142/16, 67/17, 125/17, 35/18, 99/18, 140/18, 208/18 и 27/19 и „Службен весник на Република Северна Македонија“ бр. 98/19, 42/20, 74/21, 215/21, 58/24 и 76/24) достапен на https://drive.google.com/file/d/1yOTG7wVUyNoUk1_AkIYrNbD4gHQWzS5y/view ]  [6:  Our World in Data. (2025). Share of women in parliament, 2025 [Интерактивен график] достапно на https://ourworldindata.org/grapher/share-of-women-in-parliament (пристапено: 13 јуни 2026)] 

Сепак, политичката застапеност не може да се оценува исклучиво преку бројот на избрани жени. Во литературата често се прави разлика помеѓу дескриптивна и суштинска политичка застапеност[footnoteRef:7]. Дескриптивната застапеност се однесува на бројчаното присуство на жените во политичките институции, односно на прашањето дали составот на институциите ја одразува структурата на населението. Суштинската застапеност, пак, се однесува на можноста жените реално да учествуваат во процесите на одлучување и да ги застапуваат интересите и потребите на различните групи жени во општеството. Оттука, зголемувањето на бројот на жени во политиката претставува важен, но не и единствен предуслов за постигнување родова еднаквост во политичката сфера. [7:  Јовевска Ѓорѓевиќ, А., и Јанеска, С. (2020). Застапеност на жените во собраниските состави на Република Северна Македонија: Суштинско или стерилно? Скопје: Истражувачки центар за социјални промени (IDSCS), достапно на https://idscs.org.mk/wp-content/uploads/2020/08/Kratok_dokument_za_javna_politika_Br.31_2020_SustinskoiliSterilno.pdf.] 

Политичката партиципација е под влијание на низа општествени, институционални и културни фактори кои можат да влијаат врз можностите на лицата од различен род да се вклучат во процесите на политичко одлучување.
Во насока на надминување на овие структурни нееднаквости, голем број држави воведоа различни механизми за поттикнување на родовата застапеност, меѓу кои најраспространети се родовите квоти. Квотите претставуваат инструмент чија цел е да обезбеди минимално присуство на помалку застапениот пол/род во процесите на политичка селекција и претставување. Нивната примена се темели на сознанието дека формалната еднаквост сама по себе не е доволна за надминување на историски создадените нееднаквости и дека се потребни дополнителни мерки за обезбедување поправедна распределба на политичката моќ.
Локалните избори претставуваат особено релевантен контекст за анализа на видливоста и претставувањето на жените и мажите како политички актер(к)и. Во такви услови, улогата на медиумите станува уште позначајна, бидејќи медиумското претставување може да влијае врз јавната перцепција за политичката легитимност, лидерските капацитети и компетентноста на кандидатите и кандидатките, а со тоа и врз нивните можности за рамноправно учество во политичкиот живот.
[bookmark: _Toc240454707]Медиумите како фактор во обликувањето на родовите претстави
Медиумите претставуваат еден од најзначајните општествени чинители во процесот на создавање, пренесување и одржување на вредностите, нормите и општествените претстави. Нивната улога не се сведува само на информирање на јавноста за актуелните настани, туку и на обликување на начинот на кој граѓан(к)ите ги разбираат општествените процеси, политичките актер(к)и и односите меѓу различните општествени групи. Преку изборот на теми, соговорници/чки, агли на известување и начини на претставување, медиумите учествуваат во конструирањето на јавната перцепција за тоа што е важно, кои актер(к)и заслужуваат внимание и кои општествени улоги се сметаат за легитимни и посакувани.
Во овој контекст, медиумите имаат значајна улога во обликувањето на претставите за родот и за местото на жените и мажите во општеството. Начинот на кој се претставуваат жените и мажите во медиумските содржини може да придонесе кон зацврстување на постојните родови норми и стереотипи, но истовремено може да претставува и механизам за нивно преиспитување и надминување. Оттука, медиумите не се само огледало на општествената реалност, туку и активни учесници во нејзиното обликување.
Влијанието на медиумите често се објаснува преку концептот на симболичка моќ, кој се однесува на способноста преку комуникацијата да се обликуваат значењата, вредностите и општествените претстави што граѓан(к)ите ги прифаќаат како релевантни и легитимни[footnoteRef:8]. Во медиумската сфера оваа моќ се манифестира преку селекцијата на темите што добиваат внимание, изборот на актер(к)и кои се претставуваат како релевантни извори на информации и начинот на кој тие се прикажуваат пред јавноста. На тој начин медиумите влијаат врз видливоста на одредени општествени групи и врз перцепцијата за нивната улога и значење во јавниот живот. [8:  RBR Publishing. (2017, 20 јануари). Is symbolic power a relevant notion to understanding the media? достапно на https://rbrpublishing.wordpress.com/2017/01/20/is-symbolic-power-a-relevant-notion-to-understanding-the-media/ ] 

Прашањето на видливоста претставува едно од централните прашања во анализите на родот и медиумите. Видливоста не се однесува само на физичкото присуство на жените и мажите во медиумските содржини, туку и на нивната можност да бидат претставени како релевантни носител(к)и на знаење, авторитет, политичка моќ и општествено влијание. Отсуството на одредени групи од медиумските содржини или нивното маргинално присуство може да придонесе кон создавање искривена слика за нивната улога во општеството и да влијае врз јавната перцепција за тоа кој има право да учествува во јавната дебата и процесите на одлучување.
Во оваа насока, медиумските студии го развиваат концептот на „симболична анихилација“ (symbolic annihilation), кој се однесува на недоволната застапеност, игнорирањето или стереотипното претставување на одредени општествени групи во медиумите[footnoteRef:9]. Концептот поаѓа од претпоставката дека она што не е видливо во медиумскиот простор лесно може да стане невидливо и во јавната свест. Симболичката анихилација не подразбира само целосно отсуство на одредена група, туку и нејзино претставување исклучиво преку ограничени, маргинални или стереотипни улоги. Во контекст на родовата еднаквост, овој концепт е особено значаен бидејќи овозможува да се анализира не само колку често жените се присутни во медиумите, туку и како се претставени, во кои улоги се појавуваат и каков простор им се отстапува во јавната комуникација. [9:  Tuchman, G. (1978) ‘The symbolic annihilation of women in the media’, in Tuchman, G., Daniels, A.K. and Benét, J. (eds.) Hearth and Home: Images of Women in the Mass Media. New York: Oxford University Press, pp. 3–38.] 

Овие прашања добиваат дополнително значење за време на изборните кампањи, кога медиумите претставуваат еден од главните канали преку кои граѓан(к)ите се информираат за политичките актер(к)и и нивните програми. Видливоста на кандидатите и кандидатките, просторот што им е отстапен и начинот на нивното претставување можат да влијаат врз формирањето на јавните перцепции за нивната компетентност, легитимност и политички капацитет. Поради тоа, анализата на родовата димензија на медиумското известување претставува важен инструмент за проценка на степенот до кој медиумите придонесуваат кон рамноправно учество на жените и мажите во демократските процеси.
[bookmark: _Toc240454708]Родовите стереотипи во медиумското претставување
Родовите стереотипи претставуваат поедноставени и генерализирани претстави за карактеристиките, улогите и однесувањата кои општеството традиционално им ги припишува на жените и мажите. Тие се темелат на претпоставки за тоа какви се или какви треба да бидат припадниците на едниот или другиот пол/род и често влијаат врз начинот на кој се перципираат, оценуваат и претставуваат поединците во јавниот простор. Иако стереотипите можат да придонесат за поедноставување на сложените општествени појави, тие истовремено можат да доведат до одржување на предрасуди и нееднаквости.
Медиумите имаат значајна улога во репродуцирањето, но и во надминувањето на родовите стереотипи. Во медиумските содржини жените и мажите честопати се претставуваат преку традиционални и однапред дефинирани улоги. Жените почесто се поврзуваат со семејството, грижата за другите, емоционалноста и приватната сфера, додека мажите почесто се прикажуваат како носители на авторитет, лидерство, експертиза и општествена моќ. Ваквите модели не мора секогаш да бидат експлицитни, туку често се манифестираат преку изборот на соговорници/чки, темите за кои се говори или начинот на кој се претставуваат различните општествени улоги.
Во политичката комуникација, родовите стереотипи можат да влијаат врз начинот на кој се претставуваат и перципираат кандидатите и кандидатките. Одредени карактеристики како лидерство, одлучност или авторитет традиционално се поврзуваат со машките улоги, додека кај жените почесто се нагласуваат особини поврзани со комуникацијата, емпатијата или грижата за заедницата. Ваквите претстави можат да влијаат врз рамката во која јавноста ги оценува политичките актер(к)и и врз очекувањата што се поставуваат пред нив.
Со родовите стереотипи е поврзана и традиционалната поделба на јавната и приватната сфера. Историски гледано, јавната сфера – политиката, економијата и процесите на одлучување – се поврзувала со мажите, додека жените биле позиционирани во рамките на семејството и приватниот живот. Иако современите општества бележат значителен напредок во надминувањето на ваквите поделби, нивните траги и натаму можат да се препознаат во одредени медиумски претстави и наративи.
Анализата на родовите стереотипи е особено важна во контекст на изборните кампањи, бидејќи медиумите имаат значајна улога во обликувањето на јавната перцепција за политичките актер(к)и. Оттука, покрај прашањето за застапеноста на жените и мажите, важно е да се анализира и начинот на кој тие се претставени, како и дали медиумските содржини придонесуваат кон репродуцирање или надминување на традиционалните родови претстави.

[bookmark: _Toc240454709]Родот во изборните кампањи и политичката комуникација
Изборните кампањи претставуваат период во кој политичките партии, кандидатите и кандидатките настојуваат да ги претстават своите програми, ставови и визии пред јавноста. Во овој процес медиумите имаат значајна улога како посредници меѓу политичките актер(к)и и граѓан(к)ите, обезбедувајќи простор за информирање, дебата и политичка комуникација. Поради тоа, начинот на кој медиумите ги претставуваат кандидатите и кандидатките претставува важен аспект на демократскиот изборен процес.
Во анализите на изборното известување, вниманието често е насочено кон прашањето на видливоста на политичките актер(к)и и рамноправноста во пристапот до медиумскиот простор. Освен квантитативните аспекти, како што се зачестеноста на појавувањето или времето отстапено за претставување на ставовите, значајно е и прашањето на кој начин кандидатите и кандидатките се претставени во медиумските содржини. Начинот на селекција на темите, изборот на соговорници/чки и контекстот во кој се пласираат информациите можат да влијаат врз формирањето на јавните перцепции за политичките актер(к)и.
Во литературата што се занимава со медиуми и избори, често се користи концептот на родово врамување (gender framing)[footnoteRef:10], кој се однесува на начинот на кој полот/родот на кандидат(к)ите може да стане релевантен елемент во нивното медиумско претставување[footnoteRef:11]. Родовото врамување не подразбира нужно позитивен или негативен третман, туку укажува на можноста полот/родот да биде нагласен како фактор при претставувањето на кандидатите и кандидатките, преку изборот на теми, атрибути, улоги или контекст во кој тие се прикажуваат. [10:  de Vreese, C. H., & Lecheler, S. (2016). Framing Theory. Wiley Encyclopedia of Communications Research and Theory. John Wiley & Sons., достапно на https://doi.org/10.1002/9781118541555.wbiepc121]  [11:  Gibbons, S. (2022). Gender on the agenda: Media framing of women and women of color in the 2020 U.S. presidential election. Huntington Studies in Communication, 15(2), 89-107. достапно на https://doi.org/10.1177/07395329221077253] 

Во оваа насока, анализите на изборните кампањи често се фокусираат на прашањето дали постојат разлики во медиумското претставување на мажите и жените како политички актер(к)и. Предмет на интерес не е само нивната застапеност во медиумските содржини, туку и начинот на кој се опишуваат нивните активности, приоритети и политички пораки. Ваквите анализи настојуваат да утврдат дали кандидатите и кандидатките се претставени низ слични или различни интерпретативни рамки и дали полот/родот има улога во обликувањето на медиумскиот наратив.
Посебно внимание во истражувањата за родот и политичката комуникација се посветува на претставувањето на лидерството, компетентноста и авторитетот. Овие поими традиционално се поврзуваат со политичката сфера и претставуваат важни елементи во јавната перцепција на политичките актер(к)и. Од аспект на родовата анализа, предмет на интерес е дали овие карактеристики подеднакво се поврзуваат со кандидатите и кандидатките и дали постојат разлики во начинот на кој се конструира нивниот јавен имиџ за време на изборните кампањи.
Во контекст на Локалните избори, ваквите прашања добиваат дополнителна важност бидејќи медиумите претставуваат еден од главните извори на информации врз основа на кои граѓан(к)ите ги формираат своите ставови за кандидат(к)ите и нивните политики. Поради тоа, анализата на родовата димензија на изборното известување овозможува подобро разбирање на начинот на кој жените и мажите се претставени во политичката комуникација и на улогата што медиумите ја имаат во обезбедувањето услови за рамноправно учество во демократските процеси.

[bookmark: _Toc240454710]Меѓународни стандарди и индикатори за родова еднаквост во медиумите
Прашањето на родовата еднаквост во медиумите е препознаено како важен аспект на демократскиот развој и човековите права од страна на повеќе меѓународни организации. Во текот на изминатите децении се развиени бројни стандарди, препораки и методолошки рамки кои имаат за цел да го поддржат следењето на застапеноста на жените и мажите во медиумските содржини и да поттикнат поинклузивно и родово сензитивно медиумско известување.
Една од најшироко прифатените рамки во оваа област се Родово сензитивните индикатори за медиуми на УНЕСКО (Gender-Sensitive Indicators for Media – GSIM)[footnoteRef:12]. Овие индикатори се развиени како алатка за проценка на степенот до кој медиумските организации и медиумските содржини ги почитуваат принципите на родова еднаквост. Индикаторите опфаќаат различни аспекти на медиумското работење, вклучувајќи ја застапеноста на жените и мажите во медиумските содржини, нивната улога како извори на информации и експерт(к)и, начинот на кој се претставуваат различните родови групи и присуството на родово сензитивни пристапи во известувањето. Дел од методолошките решенија применети во ова истражување се темелат токму на принципите и индикаторите развиени од УНЕСКО. [12:  UNESCO. (2012). Gender-Sensitive Indicators for Media: Framework of indicators to gauge gender sensitivity in media operations and content. Paris: UNESCO. ISBN: 978-92-3-000198-8 достапно на https://unesdoc.unesco.org/ark:/48223/pf0000389399] 

Значаен придонес во унапредувањето на родовата еднаквост во медиумите има и Советот на Европа, кој преку своите препораки континуирано ја нагласува важноста на еднаквиот пристап до медиумскиот простор и избегнувањето на дискриминаторни и стереотипни претставувања. Советот на Европа ја препознава улогата на медиумите во обликувањето на јавните ставови и препорачува медиумските организации да придонесуваат кон промовирање на еднаквоста, плурализмот и недискриминацијата во јавната комуникација.
Во контекст на изборните процеси, особено значајни се препораките и методологиите развиени од Организацијата за безбедност и соработка во Европа (ОБСЕ), односно Канцеларијата за демократски институции и човекови права (ОДИХР). Во своите насоки за следење на изборното известување, ОБСЕ укажува дека анализата на медиумското покривање на изборите треба да ги земе предвид и родовите аспекти на известувањето, вклучувајќи ја видливоста на кандидатите и кандидатките, рамноправноста во пристапот до медиумскиот простор и начинот на кој различните политички актер(к)и се претставени пред јавноста.
Овие меѓународни стандарди претставуваат важна основа за анализата на родовите аспекти на медиумското известување. Тие овозможуваат воспоставување на споредливи индикатори, следење на промените во текот на времето и проценка на степенот до кој медиумите придонесуваат кон промовирањето на родовата еднаквост и рамноправното учество на жените и мажите во јавниот живот.

[bookmark: _Toc240454711]Нормативна рамка во Република Северна Македонија
Унапредувањето на родовата еднаквост во медиумската сфера и обезбедувањето рамноправно претставување на жените и мажите во јавната комуникација се поддржани со повеќе законски и институционални механизми во Република Северна Македонија. Нормативната рамка ги утврдува принципите на еднаквите можности, недискриминацијата и рамноправното учество во јавниот живот, како и обврските на релевантните институции во нивното спроведување.
Основен документ во оваа област е Законот за еднакви можности на жените и мажите, кој ги утврдува начелата и механизмите за обезбедување еднакви можности и еднаков третман на жените и мажите во сите сфери на општественото живеење. Законот ја препознава важноста на медиумите во промовирањето на родовата еднаквост и предвидува следење на третманот на родовите прашања и на начинот на претставување на жените и мажите во медиумските содржини.
Во областа на медиумите, значајна улога има Законот за аудио и аудиовизуелни медиумски услуги, кој ги утврдува принципите на медиумското работење, вклучувајќи ги почитувањето на човековите права, недискриминацијата, еднаквоста и плурализмот. Законот претставува основа за надзор над работата на радиодифузерите и за следење на исполнувањето на нивните обврски во однос на јавниот интерес.
За изборните процеси, релевантна е и регулативата содржана во Изборниот законик, кој ги уредува правилата за спроведување на изборите, учеството на политичките субјекти во изборната кампања и медиумското претставување за време на изборниот период. Изборниот законик содржи и одредби поврзани со застапеноста на помалку застапениот пол на кандидатските листи, со што придонесува кон унапредување на родовата застапеност во политичкиот живот.



[bookmark: _Toc240454712]ОПШТИ НАОДИ
Истражувањето беше спроведено врз вкупно седум телевизиски програмски сервиси и тоа два од Јавниот сервис – МРТ1 и МРТ2 (на албански јазик) и пет комерцијални – ТВ Алсат-М (на албански јазик), ТВ Алфа, ТВ Канал 5, ТВ Сител и ТВ Телма. Анализата на податоците беше изработена врз три потпримероци ТВ содржини кои беа емитувани во периодот на првиот круг од изборната кампања за Локалните избори 2025, а кои произлегоа од целта на анализата: да се согледа како учесниците во изборната кампања (партиите, коалициите и независните кандидат(к)и) ги третираат родовите и родовите прашања во текот на кампањата преку своето платено политичко рекламирање кое е резултат на нивните комуникациски стратегии и дава индиректен, но детален увид во нивните ставови во врска со важноста на жените во политиката и родовите прашања, како и да се увиди како медиумите, со своите новинарски избори и уреднички одлуки, ги претставуваат жените, мажите и родовите прашања во кампањата.
 Затоа на МРТ 1 и МРТ 2 беа анализирани прилозите со изборна тематика во централните дневници. Овој избор беше направен не само поради тоа што Јавниот сервис не смее да емитува ППР туку и за да се опфатат информативни новинарски продукти за кампањата како контраст на двата рекламни подпримерока; 
На комерцијалните телевизии беа анализирани платеното политичко рекламирање во форма на ППР спотови изработени врз основа на сценарио и ППР спотовите кои содржеа снимки од активности на учесниците/чките во изборната кампања, односно беа сочинети од документарни снимки од митинзи и јавни собири.
Беше користена анализа на содржината како истражувачка техника која комбинира квантитативна и квалитативна анализа, што овозможи да се согледа: застапеноста на жените и мажите во изборното медиумско претставување; начините на кои тие беа прикажани во различните видови медиумски содржини (од аспект на присуство, видливост и говор на жените и мажите); темите кои беа обработени; дали и колку се појавуваа родови теми или родови аспекти на прашањата кои се обработуваа во кампањата, јазикот којшто се користеше и сл.
За потребите на квантитативната анализа субјектите беа кодирани како примарни (оние кои говорат) и секундарни (лицата кои беа визуелно прикажни, новинар(к)ите/презентер(к)ите и наратори(к)те), при што во поглавјето Општи наоди, прикажани се само податоците за примарните субјекти. Вкупните наоди за сите субјекти се претставени во поглавјата за поединечните медиуми.

[bookmark: _Toc240454713]Основни показатели за прилозите со изборна тематика на МРТ 1 и МРТ 2
Во анализираниот примерок беа опфатени вкупно 387 прилози со изборна тематика емитувани во централните дневници на МРТ 1 и МРТ 2, од кои 192 прилози на МРТ 1 и 195 прилози на МРТ 2. Во продолжение се прикажани основните показатели за родовата структура на водител(к)ите и новинар(к)ите, родовата застапеност на примарните субјекти во прилозите, како и распределбата на времето на говор.

ТАБЕЛА 1. БРОЈ НА ПРИЛОЗИ СПОРЕД РОДОТ НА ВОДИТЕЛ(К)ИТЕ и НОВИНАР(К)ИТЕ
	 
	Жени
	Мажи
	Вкупно
	% Жени
	% Мажи

	МРТ 1
	Водител(к)и
	138
	54
	192
	71,9%
	28,1%

	
	Новинар(к)и
	99
	42
	141
	70,2%
	29,8%

	МРТ 2
	Водител(к)а
	141
	54
	195
	72,3%
	27,7%

	
	Новинар(к)а
	76
	51
	127
	59,8%
	40,2%



Во анализираниот примерок доминираа жени како водителки и новинарки на двата програми на јавниот сервис. На МРТ 1, 71,9% од прилозите ги најавија водителки, а 70,2% беа подготвени од новинарки. Сличен образец беше забележан и на МРТ 2, каде 72,3% од прилозите ги најавија водителки, додека 59,8% беа подготвени од новинарки. Овие податоци покажуваат дека информативното известување за изборната кампања на јавниот сервис во најголем дел беше реализирано од жени во новинарските и водителските улоги, што не е за изненадување ако се има предвид дека родовата структура на вработените кај радиодифузерите покажува дека, традиционално, има повеќе новинарки отколку новинари[footnoteRef:13]. [13:  Агенција за аудио и аудиовизуелни медиумски услуги (2023), Родова структура во ТВ и РА: Споредбена анализа на сопственоста (2020-2023) и на вработените (2019-2022), достапна на посебната веб страница на АВМУ за родот и медиумите и (2020) Родот во телевизиите и радијата: Кој ги носи одлуките, а кој ги спроведува?, достапна на https://avmu.mk/wp-content/uploads/2020/09/Rodot-vo-TV-i-RA-Koj-gi-nosi-a-koj-gi-sproveduva-odlukite-FINALNA-za-veb-1.pdf ] 


ТАБЕЛА 2. БРОЈ НА ПРИЛОЗИ И ПРИМАРНИ СУБЈЕКТИ СПОРЕД РОДОТ
	 
	Прилози со жени како примарен субјект
	Прилози со мажи како примарен субјект
	Прилози и со мажи и со жени како примарни субјекти
	Прилози без примарни субјекти
	Вкупен број прилози
	% прилози со жени како примарен субјект
	% прилози со мажи како примарен субјект
	% прилози и со мажи и со жени како примарни субјекти
	% на прилози без примарни субјекти

	МРТ 1
	14
	142
	32
	4
	192
	7,3%
	74%
	16,7%
	2,1%

	МРТ 2
	9
	141
	38
	7
	195
	4,6%
	72,3%
	19,5%
	3,6%

	Вкупно
	23
	283
	70
	11
	387
	5,9%
	73,1%
	18,1%
	2,8%



И покрај доминантното учество на жените како водителки и новинарки, родовата структура на примарните субјекти во прилозите покажува значително поинаков образец. Најголем дел од прилозите содржеаа исклучиво машки примарни субјекти, односно 74% на МРТ 1 и 72,3% на МРТ 2. Прилозите во кои како примарни субјекти се појавува само жени беа значително поретки и изнесуваа 7,3% на МРТ 1 и 4,6% на МРТ 2. Во 70 прилози, односно 18,1% од вкупниот примерок, како примарни субјекти беа застапени и жени и мажи, додека кај 11 прилози (2,8%) не беше регистриран ниту еден примарен субјект, односно тие содржеа само водителски или новинарски најави и известувања.

ТАБЕЛА 3. ВРЕМЕТРАЕЊЕ НА ГОВОРОТ СПОРЕД РОДОТ НА ВОДИТЕЛ(К)ИТЕ, НОВИНАР(К)ИТЕ И ПРИМАРНИТЕ СУБЈЕКТИ (ВО СЕКУНДИ)
	 
	Жени
	Мажи
	Вкупно
	% Жени
	% Мажи

	МРТ 1
	Водител(к)и
	3.237
	1.426
	4.663
	69,4%
	30,6%

	
	Новинар(к)и
	4.412
	2.875
	7.287
	60,5%
	39,5%

	
	Примарни субјекти
	1.832
	9.975
	11.807
	15,5%
	84,5%

	МРТ 2
	Водител(к)а
	2.712
	1.001
	3.713
	73%
	27%

	
	Новинар(к)а
	7.016
	2.960
	9.976
	70,3%
	29,7%

	
	Примарни субјекти
	1.397
	11.433
	12.830
	10,9%
	89,1%



Анализата на времетраењето на говорот покажува дека жените имаа доминантно учество во говорот на водител(к)ите и новинар(к)ите на двата програми на Јавниот сервис. На МРТ 1, 69,4% од времето на говор на водител(к)ите и 60,5% од говорот на новинар(к)ите им припадна на жени, додека на МРТ 2 нивното учество изнесуваше 73% кај водител(к)ите и 70,3% кај новинар(к)ите. Спротивно на тоа, кај примарните субјекти беше забележана изразена доминација на машкиот говор. На МРТ 1 мажите учествуваа со 84,5% од вкупното говорно време на примарните субјекти, а на МРТ 2 со 89,1%, додека учеството на жените изнесуваше 15,5% и 10,9%, соодветно.
Овие показатели укажуваат на јасна разлика помеѓу родовата структура на лицата кои ги подготвувале и презентирале прилозите и родовата структура на политичките актери кои добиле простор во изборното известување. Иако жените доминирале како водителки и новинарки, главните политички пораки и директното обраќање до јавноста во најголем дел им припаднале на машките примарни субјекти. Подеталната анализа на бројот на појавувања, времето на застапеност на екранот, говорното време и улогите на примарните субјекти е прикажана во продолжение.

[bookmark: _Toc240454714]Родова структура на примарните субјекти
[bookmark: _Toc232260870][bookmark: _Toc232662413]Квантитативните податоци покажаа дека во сите анализирани потпримероци мажите беа значително позастапени од жените како примарни субјекти, односно како лица кои имаа централна улога во изборните прилози (новинарски продукт на Јавниот сервис) и во политичките пораки (во ППР на партиите, коалициите и независните кандидат(к)и кај комерцијалните телевизии). Вкупно, во анализираните содржини беа регистрирани 1.379 појавувања на примарни субјекти, од кои 167 беа појавувања на жени (12,1%) и 1.212 појавувања на мажи (87,9%).

ТАБЕЛА 4. БРОЈ НА ПОЈАВУВАЊА НА ПРИМАРНИТЕ СУБЈЕКТИ ПО РОД КАЈ ПРИЛОЗИТЕ ЕМИТУВАНИ НА ЈАВНИОТ СЕРВИС
	 
	Прилози
	Вкупно
	% жени
	% мажи

	
	Жени
	Мажи
	
	
	

	МРТ 1
	53
	320
	373
	14,2%
	85,8%

	МРТ 2
	50
	368
	418
	12,0%
	88,0%

	Вкупно
	103
	688
	791
	13,0%
	87,0%



На Јавниот сервис, во прилозите со изборна тематика на МРТ 1, како примарни субјекти беа регистрирани 53 појавувања на жени (14,2%) и 320 на мажи (85,8%), додека на МРТ 2 беа регистрирани 50 појавувања на жени (12%) и 368 на мажи (88%). Овие податоци покажуваат дека и во информативното известување за изборниот процес доминирале машките политички актери, како главни извори на информации и носители на политичките пораки. Ваквата застапеност укажува на помала видливост на кандидатките во медиумското известување, што може да се поврзе како со начинот на кој партиите и коалициите ги претставуваат своите кандидатки, така и со помалата застапеност на жените меѓу независните кандидат(к)и.
Сличен образец беше забележан и кај платеното политичко рекламирање на комерцијалните телевизии. Најголема застапеност на појавувања на жени како примарни субјекти беше регистрирана на ТВ Канал 5 – 18 (14,9%), потоа на ТВ Сител 15 (12,8%) и ТВ Телма 14 (12%), додека на ТВ Алфа беа регистрирани 16 (11,2%), а на ТВ Алсат-М само 1 (1,1%).  Кај ППР содржините со снимки од партиски настани родовиот дисбаланс беше најизразен, при што сите 44 регистрирани појавувања на примарни субјекти беа мажи.



ТАБЕЛА 5. БРОЈ НА ПОЈАВУВАЊА НА ПРИМАРНИТЕ СУБЈЕКТИ ПО РОД ЗА ППР ЕМИТУВАНО НА КОМЕРЦИЈАЛНИТЕ НАЦИОНАЛНИ ТЕЛЕВИЗИИ
	 
	ППР спотови
	ППР со снимки од настани
	Вкупно ППР
	Вкупно
	% Жени
	% Мажи

	
	Жени
	Мажи
	Жени
	Мажи
	Жени
	Мажи
	
	
	

	Алфа
	16
	124
	0
	3
	16
	127
	143
	11,2%
	88,8%

	Алсат - М
	1
	78
	0
	11
	1
	89
	90
	1,1%
	98,9%

	Канал 5
	18
	93
	0
	10
	18
	103
	121
	14,9%
	85,1%

	Сител
	15
	92
	0
	10
	15
	102
	117
	12,8%
	87,2%

	Телма
	14
	93
	0
	10
	14
	103
	117
	12,0%
	88,0%

	Вкупно
	64
	480
	0
	44
	64
	524
	588
	10,9%
	89,1%



Генерално, анализата покажува дека жените беа присутни во изборното медиумско претставување, но значително поретко во улоги на главни носителки на политичките пораки. Централниот простор во изборната комуникација во најголем дел им припадна на машките политички актери, без оглед дали стануваше збор за новинарски продуцирани информативни прилози или за партиски осмислено/одобрено платено политичко рекламирање. 

[bookmark: _Toc240454715]Време на застапеност на екранот
Сличен образец беше забележан и кај времето поминато на екранот. Иако жените беа присутни во сите анализирани видови медиумски содржини, нивната визуелна застапеност беше значително помала во споредба со мажите. 

[bookmark: _Toc232260872][bookmark: _Toc232662415]ТАБЕЛА 6. ВРЕМЕ НА ЕКРАНОТ НА ПРИМАРНИ СУБЈЕКТИ ПО РОД (ВО СЕКУНДИ) ВО ПРИЛОЗИТЕ НА ЈРС
	 
	Прилози
	Вкупно
	% жени
	% мажи

	
	Жени
	Мажи
	
	
	

	МРТ 1
	2.254
	12.933
	15.187
	14,8%
	85,2%

	МРТ 2
	2.069
	17.312
	19.381
	10,7%
	89,3%

	Вкупно
	4.323
	30.245
	34.568
	12,5%
	87,5%



Во информативните прилози на Јавниот сервис беше забележанo значително поголемо присуство на мажите од жените, вкупно 4.323 секунди појавување на жени како примарни субјекти (12,5%), наспроти 30.245 секунди визуелно присуство на мажи како примарни субјекти (87,5%). На МРТ 1 жените на екранот беа присутни 2.254 секунди, односно во 14,8% од вкупното време на екранот, додека мажите беа присутни 12.933 секунди (85,2%). На МРТ 2 учеството на жените изнесуваше 10,7% (2.069 секунди), наспроти 89,3% (17.312 секунди) кај мажите.

ТАБЕЛА 7. ВРЕМЕ НА ЕКРАНОТ НА ПРИМАРНИ СУБЈЕКТИ ПО РОД (ВО СЕКУНДИ) ЗА ППР НА КОМЕРЦИЈАЛНИТЕ НАЦИОНАЛНИ ТЕЛЕВИЗИИ
	 
	ППР спотови
	ППР со снимки од настани
	Вкупно ППР
	Вкупно
	% Жени
	% Мажи

	
	Жени
	Мажи
	Жени
	Мажи
	Жени
	Мажи
	
	
	

	Алфа
	114
	1.188
	0
	44
	114
	1.232
	1.346
	8,5%
	91,5%

	Алсат - М
	2
	1.302
	0
	347
	2
	1.649
	1.651
	0,1%
	99,9%

	Канал 5
	281
	2.294
	0
	355
	281
	2.649
	2.930
	9,6%
	90,4%

	Сител
	300
	2.286
	0
	355
	300
	2.641
	2.941
	10,2%
	89,8%

	Телма
	284
	2.206
	0
	363
	284
	2.569
	2.853
	10%
	90%

	Вкупно
	981
	9.276
	0
	1.464
	981
	10.740
	11.721
	8,4%
	91,6%



Кај платеното политичко рекламирање емитувано на комерцијалните национални телевизии, учеството на жените меѓу примарните субјекти во времето поминато на екранот беше значително пониско од учеството на мажите. На ТВ Алфа, жените беа присутни со 114 секунди, односно 8,5% од вкупното време поминато на екранот, додека мажите беа присутни со 1.232 секунди, односно 91,5%. На ТВ Алсат-М, жените беа застапени со само 2 секунди (0,1%), наспроти 1.649 секунди (99,9%) за мажите. На ТВ Канал 5, жените учествуваа со 281 секунда, односно 9,6%, додека мажите со 2.649 секунди, односно 90,4%. На ТВ Сител, жените беа присутни со 300 секунди (10,2%), а мажите со 2.641 секунда (89,8%). На ТВ Телма, жените учествуваа со 284 секунди, односно 10 од времето поминато на екранот, додека мажите со 2.569 секунди, односно 90.
Оттука, највисоко учество на жените меѓу примарните субјекти беше регистрирано на ТВ Сител (10,2%), а најниско на ТВ Алсат-М (0,1%). На сите пет комерцијални национални телевизии мажите имаа доминантно визуелно присуство, со учество од 89,8% до 99,9% од вкупното време поминато на екранот.
Овие податоци покажуваат дека родовиот дисбаланс не се однесуваше само на бројот на лица кои се појавуваа како главни субјекти, туку и на времетраењето на нивната видливост. Жените беа дел од изборното медиумско претставување, но мажите добија значително поголем визуелен простор во сите анализирани медиуми и видови содржини. 

[bookmark: _Toc240454716]Време поминато во говор
Анализата на времето поминато во говор покажа уште поизразена родова нерамнотежа во споредба со визуелното присуство. Иако жените беа присутни во изборните медиумски содржини, нивната можност директно да ги пренесат политичките пораки и ставови беше значително поограничена. 

ТАБЕЛА 8. ВРЕМЕ НА ГОВОР НА ПРИМАРНИ СУБЈЕКТИ ПО РОД (ВО СЕКУНДИ) ВО ПРИЛОЗИТЕ НА ЈРС
	 
	Прилози
	Вкупно
	% жени
	% мажи

	
	Жени
	Мажи
	
	
	

	МРТ 1
	1.832
	9.975
	11.807
	15,5%
	84,5%

	МРТ 2
	1.397
	11.433
	12.830
	10,9%
	89,1%

	Вкупно
	3.229
	21.408
	24.637
	13,1%
	86,9%


Во информативните прилози на Јавниот сервис, жените учествуваа со 15,5% (1.832 секунди) од говорното време на МРТ 1 и со 10,9% (1.397 секунди) на МРТ 2, додека најголемиот дел од времето за директно обраќање им припадна на машките субјекти – 9.975 секунди (84,5%) на МРТ 1 и 11.433 секунди (89,1%) на МРТ 2. Ова покажува дека и во информативното известување, каде жените беа присутни како политички актерки, нивниот удел во директното говорно претставување беше значително помал од оној на мажите.



ТАБЕЛА 9. ВРЕМЕ ПОМИНАТО ВО ГОВОР НА ПРИМАРНИ СУБЈЕКТИ ПО РОД (ВО СЕКУНДИ) ЗА ППР ЕМИТУВАНО НА КОМЕРЦИЈАЛНИТЕ НАЦИОНАЛНИ ТЕЛЕВИЗИИ
	 
	ППР спотови
	ППР со снимки од настани
	Вкупно ППР
	Вкупно
	% Жени
	% Мажи

	
	Жени
	Мажи
	Жени
	Мажи
	Жени
	Мажи
	
	
	

	Алфа
	146
	1.482
	0
	53
	146
	1.535
	1.681
	8,7%
	91,3%

	Алсат - М
	0
	1.476
	0
	382
	0
	1.858
	1.858
	0
	100

	Канал 5
	311
	2.651
	0
	456
	311
	3.107
	3.418
	9,1%
	90,9%

	Сител
	327
	2.714
	0
	456
	327
	3.170
	3.497
	9,4%
	90,6%

	Телма
	324
	2.567
	0
	449
	324
	3.016
	3.340
	9,7%
	90,3%

	Вкупно
	1.108
	10.890
	0
	1.796
	1.108
	12.686
	13.794
	8
	92



Кај платеното политичко рекламирање на комерцијалните телевизии, говорното време на примарните субјекти доминантно им припадна на мажите на сите анализирани телевизии. На ТВ Алфа, жените учествуваа со 146 секунди, односно 8,7% од вкупното говорно време на примарните субјекти, додека мажите со 1.535 секунди (91,3%). На ТВ Алсат-М, меѓу примарните субјекти немаше женски субјекти со говорна улога, додека мажите говореа 1.858 секунди (100%). На ТВ Канал 5, жените учествуваа со 311 секунди (9,1%), а мажите со 3.107 секунди (90,9%). На ТВ Сител, жените беа застапени со 327 секунди (9,4%), наспроти 3.170 секунди (90,6%) за мажите, додека на ТВ Телма жените учествуваа со 324 секунди (9,7%), а мажите со 3.016 секунди (90,3%). Вкупно, на сите пет телевизии, жените како примарни субјекти учествуваа со 1.108 секунди, односно 8% од говорното време, додека мажите со 12.686 секунди, односно 92%.
Особено значајно е што во ППР содржините со снимки од партиски настани не беше регистрирано говорно присуство на ниту еден женски примарен субјект. Женското говорно присуство беше забележано исклучиво во ППР спотовите, каде женските примарни субјекти учествуваа со 1.108 секунди, наспроти 12.686 секунди говор на машките примарни субјекти.
Генерално, споредбата меѓу визуелното присуство и говорното време покажува изразена родова нерамнотежа во изборното медиумско претставување. Жените беа помалку застапени и во времето поминато на екранот и во директното говорно претставување, при што доминантниот дел од визуелното присуство и директното артикулирање на политичките пораки им припадна на мажите.

[bookmark: _Toc240454717]Улоги на примарните субјекти
Анализата на улогите во кои се појавуваа политичките актер(к)и покажа дека родовата нерамнотежа беше најизразена кај позициите кои имаа централна улога во изборната комуникација, односно кај кандидат(к)ите за градоначалници/чки и лидер(к)ите на политичките партии. На сите анализирани телевизии, мажите значително почесто беа претставени како носители на овие политички функции.



ТАБЕЛА 10. БРОЈ НА ПОЈАВУВАЊА НА ПРИМАРНИТЕ СУБЈЕКТИ СПОРЕД УЛОГИ, РОД И ТВ КАЈ ПРИЛОЗИТЕ ЕМИТУВАНИ НА ЈАВНИОТ СЕРВИС
	 
	 
	Експерт(к)и
	Кандидат(к)и за градоначалници/чки
	Кандидат(к)и за советници/чки
	Лидер(к)и на партија
	Останати партиски претставници/чки
	Вкупно

	МРТ 1
	Жени
	2
	27
	21
	3
	0
	53

	
	Мажи
	12
	205
	51
	48
	4
	320

	
	Вкупно
	14
	232
	72
	51
	4
	373

	МРТ 2
	Жени
	4
	24
	19
	3
	0
	50

	
	Мажи
	9
	238
	50
	69
	2
	368

	
	Вкупно
	13
	262
	69
	72
	2
	418

	ВКУПНО
	Жени
	6
	51
	40
	6
	0
	103

	
	Мажи
	21
	443
	101
	117
	6
	688

	
	Вкупно
	27
	494
	141
	123
	6
	791



Во прилозите со изборна тематика на Јавниот сервис, најголем број појавувања на примарните субјекти беа регистрирани кај кандидат(к)ите за градоначалници/чки, при што беше забележана изразена родова нерамнотежа во корист на мажите. На МРТ 1 беа регистрирани 205 појавувања на кандидати за градоначалници, наспроти 27 појавувања на кандидатки за градоначалнички, додека на МРТ 2 односот изнесуваше 238 наспроти 24 во корист на мажите. И кај кандидат(к)ите за советници/чки мажите беа позастапени, со 51 појавување на МРТ 1 и 50 на МРТ 2, наспроти 21, односно 19 појавувања на жените.
Родовата нерамнотежа беше особено изразена кај лидер(к)ите на политичките партии. На МРТ 1 беа регистрирани 48 појавувања на лидери, наспроти 3 на лидерки, додека на МРТ 2 лидерите беа застапени со 69 појавувања, наспроти 3 појавувања на лидерки. Кај експерт(к)ите исто така беше регистрирана поголема застапеност на мажите, со 12 појавувања на МРТ 1 и 9 на МРТ 2, наспроти 2, односно 4 појавувања на жените. Во категоријата останати партиски претставници/чки, на МРТ 1 беа регистрирани 4 појавувања на мажи, додека на МРТ 2 беа регистрирани 2 појавувања на мажи, при што и на двата канала не се појавија жени.
Вкупно на двете програми на Јавниот сервис, мажите беа застапени со 688 појавувања, односно значително повеќе од жените, кои беа застапени со 103 појавувања. Најголемата разлика беше регистрирана кај кандидат(к)ите за градоначалници/чки, а значителна разлика беше забележана и кај лидер(к)ите на политичките партии.

ТАБЕЛА 11. БРОЈ НА ПОЈАВУВАЊА НА ПРИМАРНИТЕ СУБЈЕКТИ СПОРЕД УЛОГИ, РОД И ТВ КАЈ ППР ЕМИТУВАНО НА КОМЕРЦИЈАЛНИТЕ НАЦИОНАЛНИ ТЕЛЕВИЗИИ
	 
	 
	Експерт(к)и
	Кандидат(к)и за градоначалници/чки
	Кандидат(к)и за советници/чки
	Лидер(к)и на партија
	Останати партиски претставници/чки
	Вкупно

	АЛСАТ - М
	Жени
	0 
	1
	0
	0
	0 
	1

	
	Мажи
	0 
	77
	0
	12
	0 
	89

	
	Вкупно
	0 
	78
	0
	12
	0 
	90

	АЛФА
	Жени
	0 
	3
	6
	0
	0 
	9

	
	Мажи
	0 
	48
	2
	8
	0 
	58

	
	Вкупно
	0 
	51
	8
	8
	0 
	67

	КАНАЛ 5
	Жени
	0 
	8
	9
	1
	0 
	18

	
	Мажи
	0 
	75
	8
	20
	0 
	103

	
	Вкупно
	0 
	83
	17
	21
	0
	121

	СИТЕЛ
	Жени
	0 
	8
	5
	2
	0
	15

	
	Мажи
	0 
	76
	7
	19
	0
	102

	
	Вкупно
	0 
	84
	12
	21
	0
	117

	ТЕЛМА
	Жени
	0 
	8
	4
	2
	0
	14

	
	Мажи
	0 
	77
	5
	21
	0
	103

	
	Вкупно
	0 
	85
	9
	23
	0
	117

	ВКУПНО
	Жени
	0 
	28
	24
	5
	0
	57

	
	Мажи
	0 
	353
	22
	80
	0
	455

	
	Вкупно
	0 
	381
	46
	85
	0
	512



Кај ППР емитувано на комерцијалните национални телевизии, кандидатите за градоначалници исто така беа значително позастапени од кандидатките. Вкупно, на петте анализирани телевизии беа регистрирани 353 појавувања на кандидати за градоначалници, наспроти 28 појавувања на кандидатки за градоначалнички. Најизразена разлика беше регистрирана на ТВ Алсат-М, со 77 појавувања на кандидати и само 1 појавување на кандидатка, додека на ТВ Алфа беа регистрирани 48 наспроти 3, на ТВ Канал 5 – 75 наспроти 8, на ТВ Сител – 76 наспроти 8 и на ТВ Телма – 77 наспроти 8.
Кај кандидат(к)ите за советници/чки беше забележана значително порамномерна родова застапеност во споредба со кандидат(к)ите за градоначалници/чки. Вкупно, жените беа застапени со 24 појавувања, наспроти 22 појавувања на мажите. На ТВ Алфа жените имаа 6 појавувања, наспроти 2 на мажите, на Канал 5 односот беше 9 наспроти 8, додека на Сител 5 наспроти 7 и на Телма 4 наспроти 5. На ТВ Алсат-М не беше регистрирано појавување на кандидатка или кандидат за советник/чка.
И кај лидер(к)ите на политичките партии беше забележана изразена родова нерамнотежа во корист на мажите. Вкупно, лидерите беа регистрирани во 80 појавувања, наспроти 5 појавувања на лидерки. Најголем број појавувања на лидери беа регистрирани на ТВ Телма (21), Канал 5 (20), Сител (19) и Алфа (8), додека на Алсат-М беа регистрирани 12 појавувања. Лидерките беа присутни со едно појавување на Канал 5 и со по 2 на Сител и Телма, додека на Алфа и на Алсат-М немаше појавување на лидерка.
Генерално, анализата на улогите покажува дека родовиот дисбаланс не произлегува само од бројот на појавувања на жените и мажите, туку и од типот на позициите во кои тие се претставени. Жените беа присутни во изборното медиумско претставување, но значително поретко се појавуваа во највидливите и највлијателните комуникациски улоги, односно како кандидатки за градоначалнички и лидерки на политички партии.
Анализата на времетраењето на присуството на екранот според улогите на политичките актер(к)и дополнително ја потврдува родовата нерамнотежа забележана во претходните показатели.



ТАБЕЛА 12. ВРЕМЕ НА ЗАСТАПЕНОСТ НА ЕКРАНОТ НА ПРИМАРНИ СУБЈЕКТИ СПОРЕД УЛОГИ, РОД И ТВ (ВО СЕКУНДИ) КАЈ ПРИЛОЗИТЕ ЕМИТУВАНИ НА ЈАВНИОТ СЕРВИС
	 
	 
	Експерт(к)и
	Кандидат(к)и за градоначалници/чки
	Кандидат(к)и за советници/чки
	Лидер(к)и на партија
	Останати партиски претставници/чки
	Вкупно

	МРТ 1
	Жени
	86
	1.175
	852
	141
	0
	2.254

	
	Мажи
	297
	7.763
	1.663
	3.042
	168
	12.933

	
	Вкупно
	383
	8.938
	2.515
	3.183
	168
	15.187

	МРТ 2
	Жени
	169
	994
	779
	127
	0
	2.069

	
	Мажи
	404
	11.074
	2.285
	3.309
	240
	17.312

	
	Вкупно
	573
	12.068
	3.064
	3.436
	240
	19.381

	ВКУПНО
	Жени
	255
	2.169
	1.631
	268
	0
	4.323

	
	Мажи
	701
	18.837
	3.948
	6.351
	408
	30.245

	
	Вкупно
	956
	21.006
	5.579
	6.619
	408
	34.568



Во прилозите со изборна тематика на МРТ 1 и МРТ 2, најголем дел од времето поминато на екранот им припадна на кандидат(к)ите за градоначалници/чки и лидер(к)ите на политичките партии, но со изразена доминација на мажите. Кај кандидат(к)ите за градоначалници/чки, на двете програми на Јавниот сервис жените беа застапени со вкупно 2.169 секунди, наспроти 18.837 секунди за мажите. На МРТ 1 кандидатките за градоначалнички беа присутни 1.175 секунди, наспроти 7.763 секунди за кандидатите, додека на МРТ 2 односот изнесуваше 994 наспроти 11.074 секунди.
Изразена родова разлика беше забележана и кај лидер(к)ите на политичките партии. На МРТ 1 лидерките беа застапени со 141 секунда, наспроти 3.042 секунди за лидерите, додека на МРТ 2 односот изнесуваше 127 наспроти 3.309 секунди. Вкупно, на двете програми, лидерите беа присутни 6.351 секунда, додека лидерките со 268 секунди. Кај кандидат(к)ите за советници/чки, разликата беше помала, но мажите повторно имаа поголемо време поминато на екранот. На МРТ 1 кандидатите беа застапени со 1.663 секунди, наспроти 852 секунди за кандидатките, додека на МРТ 2 односот изнесуваше 2.285 наспроти 779 секунди.
Кај експерт(к)ите, на двете програми на Јавниот сервис експертките беа застапени со вкупно 255 секунди, наспроти 701 секунда за експертите. Во категоријата останати партиски претставници/чки не беше регистрирано женско визуелно присуство, додека мажите беа застапени со 408 секунди. Вкупно, на МРТ 1 и МРТ 2, примарните субјекти од машки род беа присутни 30.245 секунди, наспроти 4.323 секунди за жените.



ТАБЕЛА 13. ВРЕМЕ НА ЗАСТАПЕНОСТ НА ЕКРАНОТ НА ПРИМАРНИ СУБЈЕКТИ СПОРЕД УЛОГИ, РОД И ТВ (ВО СЕКУНДИ) КАЈ ППР ЕМИТУВАНО НА КОМЕРЦИЈАЛНИТЕ НАЦИОНАЛНИ ТЕЛЕВИЗИИ
	 
	 
	Експерт(к)и
	Кандидат(к)и за градоначалници/чки
	Кандидат(к)и за советници/чки
	Лидер(к)и на партија
	Останати партиски претставници/чки
	Вкупно

	АЛСАТ-М
	Жени
	0
	2
	0
	0
	0
	2

	
	Мажи
	0
	1.278
	0
	371
	0
	1.649

	
	Вкупно
	0
	1.280
	0
	371
	0
	1.651

	АЛФА
	Жени
	0
	64
	50
	0
	0
	114

	
	Мажи
	0
	847
	12
	329
	0
	1.188

	
	Вкупно
	0
	911
	62
	329
	0
	1.302

	КАНАЛ 5
	Жени
	0
	191
	79
	11
	0
	281

	
	Мажи
	0
	1.617
	117
	915
	0
	2.649

	
	Вкупно
	0
	1.808
	196
	926
	0
	2.930

	СИТЕЛ
	Жени
	0
	191
	61
	48
	0
	300

	
	Мажи
	0
	1.613
	122
	906
	0
	2.641

	
	Вкупно
	0
	1.804
	183
	954
	0
	2.941

	ТЕЛМА
	Жени
	0
	191
	45
	48
	0
	284

	
	Мажи
	0
	1.534
	93
	942
	0
	2.569

	
	Вкупно
	0
	1.725
	138
	990
	0
	2.853

	ВКУПНО
	Жени
	0
	639
	235
	107
	0
	981

	
	Мажи
	0
	6.889
	344
	3.463
	0
	10.696

	
	Вкупно
	0
	7.528
	579
	3.570
	0
	11.677



Кај ППР емитувано на комерцијалните национални телевизии, родовата нерамнотежа во времето поминато на екранот беше особено изразена кај кандидат(к)ите за градоначалници/чки. Вкупно на петте телевизии, кандидатките за градоначалнички беа застапени со 639 секунди, наспроти 6.889 секунди за кандидатите. На ТВ Алсат-М односот изнесуваше 2 наспроти 1.278 секунди, на ТВ Алфа 64 наспроти 847 секунди, на ТВ Канал 5 - 191 наспроти 1.617 секунди, на ТВ Сител 191 наспроти 1.613 секунди, а на ТВ Телма 191 наспроти 1.534 секунди во корист на кандидатите за градоначалници.
Кај лидер(к)ите на политичките партии, разликата беше уште поизразена. Вкупно, лидерките беа застапени со 107 секунди, додека лидерите со 3.463 секунди. На ТВ Алсат-М немаше визуелно присуство на лидерка, наспроти 371 секунда за лидерите. Лидерка немаше и на ТВ Алфа каде имаше 329 секунди присуство на лидери. На ТВ Канал 5, имаше 11 секунди присуство на лидерки наспроти 915 секунди присуство на лидери, додека на ТВ Сител, 48 секунди присуство на лидерки наспроти 906 секунди присуство на лидери. На ТВ Телма имаше 48 секунди присуство на лидерки наспроти 942 секунди присуство на лидери.
Кај кандидат(к)ите за советници/чки беше забележана порамномерна распределба на времето поминато на екранот. На петте комерцијални телевизии, кандидатките за советнички беа застапени со вкупно 235 секунди, наспроти 344 секунди за кандидатите. На ТВ Алфа, како единствен случај во кој жените имаа поголемо време на екранот, кандидатките беа присутни 50 секунди, наспроти 12 секунди за кандидатите. На ТВ Канал 5 односот беше 79 наспроти 117 секунди, на ТВ Сител 61 наспроти 122 секунди, а на ТВ Телма 45 наспроти 93 секунди. На ТВ Алсат-М не беше регистрирано време на екранот во оваа категорија.
Кај ППР на комерцијалните телевизии не беа регистрирани експерт(к)и или останати партиски претставници/чки како примарни субјекти. Вкупно, женските примарни субјекти беа присутни 981 секунда на екранот, наспроти 10.696 секунди за машките примарни субјекти. Оттука, и кај комерцијалните телевизии најголем дел од времето поминато на екранот им припадна на мажите, особено во улогите на кандидат(к)и за градоначалници/чки и лидер(к)и на политички партии.
Генерално, анализата на времето поминато на екранот според функцијата повторно покажува дека родовата нерамнотежа беше најизразена токму кај највидливите политички позиции. Жените беа присутни во изборните содржини, но нивната визуелна застапеност беше поголема во споредните или помалку централните улоги, додека кандидатите за градоначалници и лидерите на политичките партии имаа доминантен удел во визуелното претставување на изборната кампања.
Анализата на времетраењето на говорот на примарните субјекти според нивната улога покажа дека директната политичка комуникација во најголем дел беше концентрирана кај машките политички актери, особено кај кандидатите за градоначалници и лидерите на политичките партии. Овие две категории беа носители на најголемиот дел од говорниот простор во анализираните изборни содржини.

ТАБЕЛА 14. ВРЕМЕТРАЕЊЕ НА ГОВОРОТ НА ПРИМАРНИТЕ СУБЈЕКТИ СПОРЕД УЛОГИ, РОД И ТВ (ВО СЕКУНДИ) КАЈ ПРИЛОЗИТЕ ЕМИТУВАНИ НА ЈАВНИОТ СЕРВИС
	 
	 
	Експерт(к)и
	Кандидат(к)и за градоначалници/чки
	Кандидат(к)и за советници/чки
	Лидер(к)и на партија
	Останати партиски претставници/чки
	Вкупно

	МРТ 1
	Жени
	91
	888
	737
	116
	0
	1.832

	
	Мажи
	335
	6.567
	1.478
	1.435
	160
	9.975

	
	Вкупно
	426
	7.455
	2.215
	1.551
	160
	11.807

	МРТ 2
	Жени
	114
	675
	520
	88
	0 
	1.397

	
	Мажи
	333
	7.242
	1.796
	1.851
	211
	11.433

	
	Вкупно
	447
	7.917
	2.316
	1.939
	211
	12.830

	ВКУПНО
	Жени
	205
	1.563
	1.257
	204
	0
	3.229

	
	Мажи
	668
	13.809
	3.274
	3.286
	371
	21.408

	
	Вкупно
	873
	15.372
	4.531
	3.490
	371
	24.637



Анализата на времетраењето на говорот на примарните субјекти според нивните улоги дополнително ја покажува родовата нерамнотежа во директното политичко обраќање. На МРТ 1 и МРТ 2, најголем дел од говорното време им припадна на кандидат(к)ите за градоначалници/чки. Вкупно, кандидатките за градоначалнички учествуваа со 1.563 секунди говор, наспроти 13.809 секунди говор на кандидатите за градоначалници. На МРТ 1 односот изнесуваше 888 за жените наспроти 6.567 секунди за мажите, додека на МРТ 2 - 675 за жените наспроти 7.242 секунди во корист на мажите.
Изразена разлика беше забележана и кај лидер(к)ите на политичките партии. На двете програми на Јавниот сервис, лидерките учествуваа со вкупно 204 секунди говор, додека лидерите со 3.286 секунди. На МРТ 1 лидерките имаа 116 секунди говор, наспроти 1.435 секунди за лидерите, додека на МРТ 2 односот изнесуваше 88 наспроти 1.851 секунда. Кај кандидат(к)ите за советници/чки, жените учествуваа со вкупно 1.257 секунди, а мажите со 3.274 секунди говор. На МРТ 1 кандидатките имаа 737 секунди, наспроти 1.478 секунди за кандидатите, додека на МРТ 2 односот беше 520 наспроти 1.796 секунди.
Кај експерт(к)ите исто така беше регистрирано поголемо говорно присуство на мажите. Експертките учествуваа со вкупно 205 секунди говор, наспроти 668 секунди за експертите. Во категоријата останати партиски претставници/чки не беше регистрирано говорно присуство на женски примарни субјекти, додека мажите учествуваа со 371 секунда. Вкупно, на МРТ 1 и МРТ 2, женските примарни субјекти учествуваа со 3.229 секунди, наспроти 21.408 секунди говор на машките примарни субјекти.

ТАБЕЛА 15. ВРЕМЕТРАЕЊЕ НА ГОВОРОТ НА ПРИМАРНИТЕ СУБЈЕКТИ СПОРЕД УЛОГИ, РОД И ТВ (ВО СЕКУНДИ) КАЈ ППР ЕМИТУВАНО НА КОМЕРЦИЈАЛНИТЕ НАЦИОНАЛНИ ТЕЛЕВИЗИИ
	 
	 
	Експерт(к)и
	Кандидат(к)и за градоначалници/чки
	Кандидат(к)и за советници/чки
	Лидер(к)и на партија
	Останати партиски претставници/чки
	Вкупно

	АЛСАТ-М
	Жени
	0
	0
	0
	0
	0
	0

	
	Мажи
	0
	1.480
	0
	378
	0
	1.858

	
	Вкупно
	0
	1.480
	0
	378
	0
	1.858

	АЛФА
	Жени
	0
	107
	39
	0
	0
	146

	
	Мажи
	0
	1.103
	12
	367
	0
	1.482

	
	Вкупно
	0
	1.210
	51
	367
	0
	1.628

	КАНАЛ 5
	Жени
	0
	244
	54
	13
	0
	311

	
	Мажи
	0
	1.926
	121
	1.060
	0
	3.107

	
	Вкупно
	0
	2.170
	175
	1.073
	0
	3.418

	СИТЕЛ
	Жени
	0
	244
	23
	60
	0
	327

	
	Мажи
	0
	1.982
	128
	1.060
	0
	3.170

	
	Вкупно
	0
	2.226
	151
	1.120
	0
	3.497

	ТЕЛМА
	Жени
	0
	244
	20
	60
	0
	324

	
	Мажи
	0
	1.846
	103
	1.067
	0
	3.016

	
	Вкупно
	0
	2.090
	123
	1.127
	0
	3.340

	ВКУПНО
	Жени
	0
	839
	136
	133
	0
	1.108

	
	Мажи
	0
	8.337
	364
	3.932
	0
	12.633

	
	Вкупно
	0
	9.176
	500
	4.065
	0
	13.741



Кај ППР емитувано на комерцијалните национални телевизии, родовата нерамнотежа во говорното време беше најизразена кај кандидат(к)ите за градоначалници/чки. Вкупно, кандидатките за градоначалнички учествуваа со 839 секунди говор, наспроти 8.337 секунди говор на кандидатите. На ТВ Алсат-М немаше говорно присуство на кандидатка, додека кандидатите учествуваа со 1.480 секунди. На ТВ Алфа односот изнесуваше 107 за жените наспроти 1.103 секунди за мажите, на ТВ Канал 5, 244 наспроти 1.926 секунди, на ТВ Сител 244 наспроти 1.982 секунди, а на ТВ Телма 244 наспроти 1.846 секунди во корист на мажите.
Изразена разлика беше забележана и кај лидер(к)ите на политичките партии. На петте комерцијални телевизии, лидерките учествуваа со вкупно 133 секунди говор, наспроти 3.932 секунди за лидерите. На ТВ Алсат-М и ТВ Алфа немаше говорно присуство на лидерки, додека лидерите учествуваа со 378, односно 367 секунди. На ТВ Канал 5 односот изнесуваше 13 наспроти 1.060 секунди, а на ТВ Сител и ТВ Телма по 60 секунди за лидерките, наспроти 1.060, односно 1.067 секунди за лидерите.
Кај кандидат(к)ите за советници/чки разликата беше помала во споредба со останатите улоги. Вкупно, кандидатките за советнички учествуваа со 136 секунди говор, наспроти 364 секунди за кандидатите. На ТВ Алфа жените учествуваа со 39 секунди, наспроти 12 секунди за мажите, додека на ТВ Канал 5 односот беше 54 наспроти 121 секунда. На ТВ Сител кандидатките имаа 23 секунди, наспроти 128 секунди за кандидатите, а на ТВ Телма 20 наспроти 103 секунди. На ТВ Алсат-М не беше регистрирано говорно присуство во оваа категорија, со оглед на тоа дека немаше ППР со кандидат(к)и за советнички.
Кај ППР на комерцијалните телевизии не беа регистрирани експерт(к)и или останати партиски претставници/чки како примарни субјекти. Вкупно, женските примарни субјекти учествуваа со 1.108 секунди говор, наспроти 12.633 секунди за машките примарни субјекти. 
Генерално, анализата на говорното време според улогата покажува дека најголемиот дел од просторот за директно артикулирање на политичките ставови и изборните пораки им припадна на мажите. Жените беа присутни во изборната комуникација, но значително поретко во позициите што обезбедуваат најголема јавна видливост и можност за директно влијание врз изборниот наратив.

[bookmark: _Toc240454718]Политички субјекти
Анализата на бројот на појавувања на субјектите според политичката припадност, очекувано покажа дека најголем дел од регистрираните појавувања беа поврзани со политичките субјекти кои имаа најголем обем на медиумска застапеност во анализираниот примерок. Кај речиси сите политички субјекти беше забележана поголема застапеност на мажите, иако степенот на родова нерамнотежа се разликуваше во зависност од политичкиот субјект и видот на медиумската содржина.

ТАБЕЛА 16. БРОЈ НА ПОЈАВУВАЊА НА ПРИМАРНИ СУБЈЕКТИ СПОРЕД ПОЛИТИЧКИ СУБЈЕКТИ, РОД И ТВ КАЈ ПРИЛОЗИТЕ НА ЈАВНИОТ СЕРВИС
	 
 
	ВМРО-ДПМНЕ и Коалиција „Твоја Македонија“
	Демократска партија на Србите во Македонија (ДПСМ)
	Демократска партија на Турците (ДПТ)
	ЗНАМ
	Коалиција „Искуство за успех“
	Коалиција ВЛЕН
	Левица
	Национална алијанса за интеграција (НАИ)
	Независни за Карпош
	Други независни кандидат(к)и и вонпарламентарни партии
	СДСМ и коалиција за локални избори 2025
	Вкупно

	МРТ 1
	Ж
	1
	4
	0
	9
	6
	0
	8
	0
	0
	17
	6
	51

	
	М
	42
	14
	18
	19
	24
	28
	31
	31
	0
	69
	33
	309

	
	В
	43
	18
	18
	28
	30
	28
	39
	31
	0
	86
	39
	360

	МРТ 2
	Ж
	2
	4
	0
	8
	7
	0
	6
	0
	0
	15
	5
	47

	
	М
	38
	14
	18
	24
	25
	43
	29
	46
	0
	88
	34
	359

	
	В
	40
	18
	18
	32
	32
	43
	35
	46
	0
	103
	39
	406

	ВКУПНО
	Ж
	3
	8
	0
	17
	13
	0
	14
	0
	0
	32
	11
	98

	
	М
	80
	28
	36
	43
	49
	71
	60
	77
	0
	157
	67
	668

	
	В
	83
	36
	36
	60
	62
	71
	74
	77
	0
	189
	78
	766



Анализата на бројот на појавувања на примарните субјекти според политичката припадност и родот во изборнит прилози на Јавниот сервис покажува изразена родова нерамнотежа во застапеноста на политичките субјекти. Вкупно, на МРТ 1 и МРТ 2 беа регистрирани 98 појавувања на жени, наспроти 668 појавувања на мажи, во вкупно 766 појавувања на примарните субјекти. Кај сите политички субјекти со регистрирани појавувања, мажите беа позастапени од жените.
Најголем број појавувања беа регистрирани за ВМРО-ДПМНЕ и Коалицијата „Твоја Македонија“, со 83 појавувања вкупно, од кои 3 на жени и 80 на мажи. Кај СДСМ и Коалицијата за Локални избори 2025 беа регистрирани 78 појавувања, од кои 11 на жени и 67 на мажи. Кај ЗНАМ беа регистрирани 60 појавувања, со 17 женски и 43 машки субјекти, додека кај коалицијата ВЛЕН беа регистрирани 62 појавувања, од кои 13 на жени и 49 на мажи.
Изразена разлика во родовата застапеност беше забележана и кај останатите политички субјекти. Кај Левица беа регистрирани 14 појавувања на жени и 60 на мажи, кај Демократската партија на Србите во Македонија беа регистрирани 8 женски и 28 машки појавувања, а кај Демократската партија на Турците немаше појавувања на жени, наспроти 36 појавувања на мажи. Кај Националната алијанса за интеграција, Граѓанската иницијатива „Подобро за Тетово“ и Групата избирачи немаше регистрирани појавувања на примарни субјекти.
Родовата структура беше слична и кога се разгледуваат двете програми одделно. На МРТ 1 беа регистрирани 51 појавување на жени и 309 на мажи, додека на МРТ 2 - 47 појавувања на жени и 359 на мажи. Така, и на двете програми мажите имаа значително поголем број појавувања како примарни субјекти, а родовата нерамнотежа беше присутна кај најголемиот дел од политичките субјекти.

ТАБЕЛА 17. БРОЈ НА ПОЈАВУВАЊА НА ПРИМАРНИ СУБЈЕКТИ СПОРЕД ПОЛИТИЧКИ СУБЈЕКТИ, РОД И ТВ КАЈ ППР ЕМИТУВАНО НА КОМЕРЦИЈАЛНИТЕ НАЦИОНАЛНИ ТЕЛЕВИЗИИ
	 
 
	ВМРО-ДПМНЕ и Коалиција „Твоја Македонија“
	Групи избирачи
	Демократска партија на Србите во Македонија (ДПСМ)
	Коалиција „Искуство за успех“
	Коалиција ВЛЕН
	МААК
	Национална алијанса за интеграција (НАИ)
	Независни за Карпош
	ПОДЕМ
	СДСМ и коалиција за локални избори 2025
	ТМРО
	Вкупно

	АЛСАТ 
	Ж
	1
	0
	0
	0
	0
	0
	0
	0
	0
	0
	0
	1

	
	М
	19
	0
	0
	0
	41
	0
	29
	0
	0
	0
	0
	89

	
	В
	20
	0
	0
	0
	41
	0
	29
	0
	0
	0
	0
	90

	АЛФА
	Ж
	4
	0
	5
	0
	0
	0
	0
	0
	0
	0
	0
	9

	
	М
	59
	0
	2
	0
	0
	0
	0
	0
	0
	0
	0
	61

	
	В
	63
	0
	7
	0
	0
	0
	0
	0
	0
	0
	0
	70

	КАНАЛ 5
	Ж
	4
	0
	5
	2
	0
	0
	0
	3
	0
	4
	0
	18

	
	М
	57
	3
	2
	6
	7
	1
	2
	1
	0
	24
	0
	103

	
	В
	61
	3
	7
	8
	7
	1
	2
	4
	0
	28
	0
	121

	СИТЕЛ
	Ж
	4
	0
	0
	4
	0
	0
	0
	3
	0
	4
	0
	15

	
	М
	60
	3
	0
	9
	0
	0
	2
	1
	1
	24
	2
	102

	
	В
	64
	3
	0
	13
	0
	0
	2
	4
	1
	28
	2
	117

	ТЕЛМА
	Ж
	4
	0
	0
	3
	0
	0
	0
	3
	0
	4
	0
	14

	
	М
	59
	1
	0
	8
	7
	2
	2
	1
	0
	23
	0
	103

	
	В
	63
	1
	0
	11
	7
	2
	2
	4
	0
	27
	0
	117

	ВКУПНО
	Ж
	17
	0
	10
	9
	0
	0
	0
	9
	0
	12
	0
	57

	
	М
	254
	7
	4
	23
	55
	3
	35
	3
	1
	71
	2
	458

	
	В
	271
	7
	14
	32
	55
	3
	35
	12
	1
	83
	2
	515



Анализата на бројот на појавувања на примарните субјекти според политичката припадност и родот кај ППР емитувано на комерцијалните национални телевизии покажува изразена родова нерамнотежа, со разлики меѓу телевизиите. На ТВ Алсат-М беа регистрирани 1 појавување на жена и 89 појавувања на мажи, на ТВ Алфа 9 појавувања на жени и 61 на мажи, на ТВ Канал 5 18 појавувања на жени и 103 на мажи, на ТВ Сител 15 појавувања на жени и 102 на мажи, а на ТВ Телма 14 појавувања на жени и 103 на мажи. Вкупно, на петте комерцијални национални телевизии беа регистрирани 57 појавувања на жени и 458 појавувања на мажи, односно вкупно 515 појавувања на примарни субјекти.
Во однос на политичките субјекти, најголем број појавувања беа регистрирани за ВМРО-ДПМНЕ и Коалицијата „Твоја Македонија“, со вкупно 271 појавување, од кои 17 на жени и 254 на мажи. Кај СДСМ и Коалицијата за Локални избори 2025 беа регистрирани 83 појавувања, од кои 12 на жени и 71 на мажи. Кај ВЛЕН беа регистрирани 55 појавувања, сите на мажи, додека кај Коалицијата „Искуство за успех“ беа регистрирани 32 појавувања, од кои 9 на жени и 23 на мажи. Кај Демократската партија на Србите во Македонија беа регистрирани 10 појавувања на жени и 4 на мажи, додека кај „Независни за Карпош“ беа регистрирани 9 појавувања на жени и 3 на мажи.
Жени воопшто не се појавија кај повеќе субјекти и тоа: кај збирната категорија составена од повеќе групи избирачи беа регистрирани 7 појавувања на мажи, кај МААК 3 мажи, кај Националната алијанса за интеграција 35 мажи, кај ПОДЕМ 1 маж и кај ТМРО 2 појавувања на мажи.
Анализата на времето на присуство на екранот според политичките субјекти дополнително покажа дека родовата нерамнотежа беше присутна не само во бројот на појавувања, туку и во распределбата на визуелниот простор што го добија жените и мажите во рамки на изборното медиумско претставување.

ТАБЕЛА 18. ВРЕМЕ НА ПРИСУСТВО НА ЕКРАНОТ НА ПРИМАРНИ СУБЈЕКТИ СПОРЕД ПОЛИТИЧКИ СУБЈЕКТИ, РОД И ТВ (ВО СЕКУНДИ) КАЈ ПРИЛОЗИТЕ НА ЈАВНИОТ СЕРВИС
	 
 
	ВМРО-ДПМНЕ и Коалиција „Твоја Македонија“
	Демократска партија на Србите во Македонија (ДПСМ)
	Демократска партија на Турците (ДПТ)
	ЗНАМ
	Коалиција „Искуство за успех“
	Коалиција ВЛЕН
	Левица
	Национална алијанса за интеграција (НАИ)
	Независни кандидат(к)и и вонпарламентарни партии
	СДСМ и Коалиција за Локални избори 2025
	Вкупно

	МРТ 1
	Ж
	29
	81
	0
	471
	319
	0
	286
	0
	596
	386
	2.168

	
	М
	2.058
	320
	408
	829
	817
	1.345
	1.133
	1.293
	2.316
	2.141
	12.660

	
	В
	2.087
	401
	408
	1.300
	1.136
	1.345
	1.419
	1.293
	2.912
	2.527
	14.828

	МРТ 2
	Ж
	73
	123
	0
	443
	279
	0
	277
	0
	454
	296
	1.945

	
	М
	1.906
	406
	554
	1.116
	815
	3.270
	1.346
	2.187
	3.177
	2.131
	16.908

	
	В
	1.979
	529
	554
	1.559
	1.094
	3.270
	1.623
	2.187
	3.631
	2.427
	18.853

	ВКУПНО
	Ж
	102
	204
	0
	914
	598
	0
	563
	0
	1.050
	682
	4.113

	
	М
	3.964
	726
	962
	1.945
	1.632
	4.615
	2.479
	3.480
	5.493
	4.272
	29.568

	
	В
	4.066
	930
	962
	2.859
	2.230
	4.615
	3.042
	3.480
	6.543
	4.954
	33.681



Анализата на времето на присуство на екранот на примарните субјекти според политичката припадност и родот кај прилозите емитувани во централните дневноинформативни емисии на Јавниот сервис покажува значително поголема застапеност на мажите. На МРТ 1, женските примарни субјекти беа присутни на екранот 2.168 секунди, наспроти 12.660 секунди за машките примарни субјекти, додека на МРТ 2 женските субјекти беа присутни 1.945 секунди, наспроти 16.908 секунди за машките. Вкупно, на двете програми жените беа присутни 4.113 секунди, додека мажите 29.568 секунди.
Во однос на политичките субјекти, најголемо вкупно време на присуство на екранот беше регистрирано кај збирната категорија составена од повеќе независни кандидат(к)и и вонпарламентарни партии, со 6.543 секунди, од кои 1.050 секунди на женски и 5.493 секунди на машки примарни субјекти. Кај СДСМ и Коалицијата за локални избори 2025 беа регистрирани вкупно 4.954 секунди, од кои 682 секунди на жени и 4.272 секунди на мажи. Кај ВЛЕН беа регистрирани 4.615 секунди, при што целокупното време им припадна на машки примарни субјекти. Кај ВМРО-ДПМНЕ и коалицијата „Твоја Македонија“ беа регистрирани 4.066 секунди, од кои 102 секунди на жени и 3.964 секунди на мажи.
Кај ЗНАМ беа регистрирани вкупно 2.859 секунди присуство на екранот, од кои 914 секунди на жени и 1.945 секунди на мажи. Кај Левица беа регистрирани 3.042 секунди, од кои 563 секунди на жени и 2.479 секунди на мажи, додека кај коалицијата „Искуство за успех“ беа регистрирани 2.230 секунди, од кои 598 секунди на жени и 1.632 секунди на мажи. Кај ДПСМ беа регистрирани 204 секунди женско и 726 секунди машко присуство (вкупно 930 секунди), а кај ДПТ вкупните 962 секунди им припаднаа на машки примарни субјекти. Кај Националната алијанса за интеграција беа регистрирани 3.480 секунди, исто така целосно на машки примарни субјекти.

ТАБЕЛА 19. ВРЕМЕ НА ПРИСУСТВО НА ЕКРАНОТ НА ПРИМАРНИ СУБЈЕКТИ СПОРЕД ПОЛИТИЧКИ СУБЈЕКТИ, РОД И ТВ (ВО СЕКУНДИ) КАЈ ПРИЛОЗИТЕ НА ЈАВНИОТ СЕРВИС
	 
 
	ВМРО-ДПМНЕ и Коалиција „Твоја Македонија“
	Групи избирачи
	Демократска партија на Србите во Македонија (ДПСМ)
	Коалиција „Искуство за успех“
	Коалиција ВЛЕН
	МААК
	Национална алијанса за интеграција (НАИ)
	Независни за Карпош
	ПОДЕМ
	СДСМ и коалиција за локални избори 2025
	ТМРО
	Вкупно

	АЛСАТ 
	Ж
	2
	0
	0
	0
	0
	0
	0
	0
	0
	0
	0
	2

	
	М
	161
	0
	0
	0
	601
	0
	887
	0
	0
	0
	0
	1.649

	
	В
	163
	0
	0
	0
	601
	0
	887
	0
	0
	0
	0
	1.651

	АЛФА
	Ж
	80
	0
	34
	0
	0
	0
	0
	0
	0
	0
	0
	114

	
	М
	1.220
	0
	12
	0
	0
	0
	0
	0
	0
	0
	0
	1.232

	
	В
	1.300
	0
	46
	0
	0
	0
	0
	0
	0
	0
	0
	1.346

	КАНАЛ 5
	Ж
	80
	0
	34
	28
	0
	0
	0
	24
	0
	115
	0
	281

	
	М
	1.191
	52
	12
	118
	27
	9
	80
	5
	0
	1.155
	0
	2.649

	
	В
	1.271
	52
	46
	146
	27
	9
	80
	29
	0
	1.270
	0
	2.930

	СИТЕЛ
	Ж
	80
	0
	0
	81
	0
	0
	0
	24
	0
	115
	0
	300

	
	М
	1.239
	44
	0
	221
	0
	0
	80
	5
	13
	1.020
	19
	2.641

	
	В
	1.319
	44
	0
	302
	0
	0
	80
	29
	13
	1.135
	19
	2.941

	ТЕЛМА
	Ж
	80
	0
	0
	65
	0
	0
	0
	24
	0
	115
	0
	284

	
	М
	1.220
	23
	0
	163
	27
	36
	80
	5
	0
	1.015
	0
	2.569

	
	В
	1.300
	23
	0
	228
	27
	36
	80
	29
	0
	1.130
	0
	2.853

	ВКУПНО
	Ж
	322
	0
	68
	174
	0
	0
	0
	72
	0
	345
	0
	981

	
	М
	5.031
	119
	24
	502
	655
	45
	1.127
	15
	13
	3.190
	19
	10.740

	
	В
	5.353
	119
	92
	676
	655
	45
	1.127
	87
	13
	3.535
	19
	11.721



Анализата на времето на присуство на екранот на примарните субјекти според политичката припадност и родот кај ППР емитувано на комерцијалните национални телевизии покажува значително поголема застапеност на машките примарни субјекти, со разлики во обемот на присуство меѓу телевизиите. На ТВ Алсат-М, женските примарни субјекти беа присутни 2 секунди, наспроти 1.649 секунди за машките, додека на ТВ Алфа жените беа присутни 114 секунди, а мажите 1.232 секунди. На ТВ Канал 5 беа регистрирани 281 секунда женско и 2.649 секунди машко присуство, на ТВ Сител 300 секунди женско и 2.641 секунда машко присуство, а на ТВ Телма 284 секунди женско и 2.569 секунди машко присуство. Вкупно, на петте комерцијални национални телевизии женските примарни субјекти беа присутни на екранот 981 секунда, наспроти 10.740 секунди за машките примарни субјекти.
Во однос на политичките субјекти, најголемо вкупно време на присуство на екранот беше регистрирано кај ВМРО-ДПМНЕ и Коалицијата „Твоја Македонија“, со 5.353 секунди, од кои 322 секунди на жени и 5.031 секунда на мажи. Кај СДСМ и Коалицијата за Локални избори 2025 беа регистрирани 3.535 секунди, од кои 345 секунди на жени и 3.190 секунди на мажи. Кај Националната алијанса за интеграција беа регистрирани 1.127 секунди, сите на машки примарни субјекти. Кај коалицијата „Искуство за успех“ беа регистрирани 676 секунди, од кои 174 секунди на жени и 502 секунди на мажи, додека кај ВЛЕН беа регистрирани 655 секунди, сите на машки примарни субјекти.
Кај Демократската партија на Србите во Македонија беа регистрирани 92 секунди присуство на екранот, од кои 68 секунди на жени и 24 секунди на мажи. Кај „Независни за Карпош“ беа регистрирани 87 секунди, од кои 72 секунди на жени и 15 секунди на мажи. Кај повеќе независни кандидати заеднички прикажани како Групи избирачи беа регистрирани 119 секунди, сите на машки примарни субјекти, додека кај МААК беа регистрирани 45 секунди, исто така сите на машки примарни субјекти. Кај ПОДЕМ и ТМРО беа регистрирани 13, односно 19 секунди, и во двата случаи на машки примарни субјекти.



ТАБЕЛА 20. ВРЕМЕТРАЕЊЕ НА ГОВОР СПОРЕД ПОЛИТИЧКИ СУБЈЕКТИ, РОД И ТВ (ВО СЕКУНДИ) КАЈ ПРИЛОЗИТЕ НА ЈАВНИОТ СЕРВИС
	 
 
	ВМРО-ДПМНЕ и Коалиција „Твоја Македонија“
	Демократска партија на Србите во Македонија (ДПСМ)
	Демократска партија на Турците (ДПТ)
	ЗНАМ
	Коалиција „Искуство за успех“
	Коалиција ВЛЕН
	Левица
	Национална алијанса за интеграција (НАИ)
	Независни кандидат(к)и и вонпарламентарни партии
	СДСМ и коалиција за локални избори 2025
	Вкупно

	МРТ 1
	Ж
	13
	85
	0
	395
	270
	0
	247
	0
	578
	153
	1.741

	
	М
	1.101
	326
	409
	761
	774
	1.035
	846
	1.056
	2.335
	1.019
	9.662

	
	В
	1.114
	411
	409
	1.156
	1.044
	1.035
	1.093
	1.056
	2.913
	1.172
	11.403

	МРТ 2
	Ж
	45
	112
	0
	230
	208
	0
	186
	0
	443
	86
	1.310

	
	М
	991
	363
	512
	811
	753
	1.284
	906
	1.263
	3.205
	1.012
	11.100

	
	В
	1.036
	475
	512
	1.041
	961
	1.284
	1.092
	1.263
	3.648
	1.098
	12.410

	ВКУПНО
	Ж
	58
	197
	0
	625
	478
	0
	433
	0
	1.021
	239
	3.051

	
	М
	2.092
	689
	921
	1.572
	1.527
	2.319
	1.752
	2.319
	5.540
	2.031
	20.762

	
	В
	2.150
	886
	921
	2.197
	2.005
	2.319
	2.185
	2.319
	6.561
	2.270
	23.813



Анализата на времетраењето на говорот според политички субјект и род кај прилозите емитувани на Јавниот сервис покажува значително поголемо говорно присуство на машките примарни субјекти. Вкупно, женските примарни субјекти учествуваа со 3.051 секунда говор, наспроти 20.762 секунди говор колку што им припаднаа на машките примарни субјекти од вкупно 23.813 секунди говор. На МРТ 1, женските примарни субјекти имаа 1.741 секунда говор, наспроти 9.662 секунди за машките, додека на МРТ 2 жените имаа 1.310 секунди, наспроти 11.100 секунди за мажите.
Во однос на политичките субјекти, најголемо вкупно времетраење на говор беше регистрирано кај прилозите во кои се известувало за повеќе независни кандидат(к)и и вонпарламентарни партии, со 6.561 секунда, од кои 1.021 секунда на женски и 5.540 секунди на машки примарни субјекти. Кај СДСМ и Коалицијата за Локални избори 2025 беа регистрирани 2.270 секунди говор, од кои 239 секунди на жени и 2.031 секунда на мажи. Кај ВМРО-ДПМНЕ и Коалицијата „Твоја Македонија“ беа регистрирани 2.150 секунди, од кои само 58 секунди на жени и 2.092 секунди на мажи. Кај ВЛЕН целокупното говорно време од 2.319 секунди им припадна на машки примарни субјекти, исто како кај Националната алијанса за интеграција каде целокупното говорно време од 2.319 секунди беше на машки примарни субјекти.
Кај ЗНАМ беа регистрирани 2.197 секунди говор, од кои 625 секунди на жени и 1.572 секунди на мажи, додека кај Левица беа регистрирани 2.185 секунди, од кои 433 секунди на жени и 1.752 секунди на мажи. Кај Коалицијата „Искуство за успех“ беа регистрирани 2.005 секунди говор, од кои 478 секунди на жени и 1.527 секунди на мажи. Кај ДПСМ беа регистрирани 886 секунди, од кои 197 секунди на жени и 689 секунди на мажи, а кај ДПТ 921 секунда, целосно на машки примарни субјекти. 



ТАБЕЛА 21. ВРЕМЕТРАЕЊЕ НА ГОВОР СПОРЕД ПОЛИТИЧКИ СУБЈЕКТИ, РОД И ТВ (ВО СЕКУНДИ) КАЈ ППР ЕМИТУВАНО НА КОМЕРЦИЈАЛНИТЕ НАЦИОНАЛНИ ТЕЛЕВИЗИИ
	 
 
	ВМРО-ДПМНЕ и Коалиција „Твоја Македонија“
	Групи избирачи
	Демократска партија на Србите во Македонија (ДПСМ)
	Коалиција „Искуство за успех“
	Коалиција ВЛЕН
	МААК
	Национална алијанса за интеграција (НАИ)
	Независни за Карпош
	ПОДЕМ
	СДСМ и коалиција за локални избори 2025
	Вкупно

	АЛСАТ 
	Ж
	0
	0
	0
	0
	0
	0
	0
	0
	0
	0
	0

	
	М
	172
	0
	0
	0
	597
	0
	1.089
	0
	0
	0
	1.858

	
	В
	172
	0
	0
	0
	597
	0
	1.089
	0
	0
	0
	1.858

	АЛФА
	Ж
	112
	0
	34
	0
	0
	0
	0
	0
	0
	0
	146

	
	М
	1.523
	0
	12
	0
	0
	0
	0
	0
	0
	0
	1.535

	
	В
	1.635
	0
	46
	0
	0
	0
	0
	0
	0
	0
	1.681

	КАНАЛ 5
	Ж
	112
	0
	34
	16
	0
	0
	0
	24
	0
	125
	311

	
	М
	1.491
	52
	12
	132
	7
	0
	133
	6
	0
	1.274
	3.107

	
	В
	1.603
	52
	46
	148
	7
	0
	133
	30
	0
	1.399
	3.418

	СИТЕЛ
	Ж
	112
	0
	0
	66
	0
	0
	0
	24
	0
	125
	327

	
	М
	1.537
	33
	0
	251
	0
	0
	133
	6
	15
	1.195
	3.170

	
	В
	1.649
	33
	0
	317
	0
	0
	133
	30
	15
	1.320
	3.497

	ТЕЛМА
	Ж
	112
	0
	0
	63
	0
	0
	0
	24
	0
	125
	324

	
	М
	1.523
	23
	0
	182
	7
	7
	133
	6
	0
	1.135
	3.016

	
	В
	1.635
	23
	0
	245
	7
	7
	133
	30
	0
	1.260
	3.340

	ВКУПНО
	Ж
	448
	0
	68
	145
	0
	0
	0
	72
	0
	375
	1.108

	
	М
	6.246
	108
	24
	565
	611
	7
	1.488
	18
	15
	3.604
	12.686

	
	В
	6.694
	108
	92
	710
	611
	7
	1.488
	90
	15
	3.979
	13.794



Анализата на времетраењето на говорот според политички субјект и род кај ППР емитувано на комерцијалните национални телевизии покажува изразена родова нерамнотежа во директното говорно претставување. Вкупно, женските примарни субјекти учествуваа со 1.108 секунди говор, наспроти 12.686 секунди говор на машките примарни субјекти, од вкупно 13.794 секунди. На ТВ Алсат-М, целокупното говорно време од 1.858 секунди им припадна на машки примарни субјекти. На ТВ Алфа, жените учествуваа со 146 секунди, а мажите со 1.535 секунди. На ТВ Канал 5, жените учествуваа со 311 секунди, наспроти 3.107 секунди говор на мажите, додека на ТВ Сител жените учествуваа со 327 секунди, а мажите со 3.170 секунди. На ТВ Телма, женските примарни субјекти учествуваа со 324 секунди, наспроти 3.016 секунди говор на машките примарни субјекти.
Во однос на политичките субјекти, најголемо вкупно времетраење на говорот беше регистрирано кај ВМРО-ДПМНЕ и Коалицијата „Твоја Македонија“, со 6.694 секунди, од кои 448 секунди говор на женски и 6.246 секунди на машки примарни субјекти. Кај СДСМ и Коалицијата за Локални избори 2025 беа регистрирани 3.979 секунди говор, од кои 375 секунди на жени и 3.604 секунди на мажи, додека кај Коалицијата „Искуство за успех“ беа регистрирани 710 секунди, од кои 145 секунди на жени и 565 секунди на мажи.
Поголемо присуство на жените имаше само кај Демократската партија на Србите во Македонија каде беа регистрирани 92 секунди говор, од кои 68 секунди на жени и 24 секунди на мажи и кај „Независни за Карпош“, кај кои беа регистрирани 90 секунди говор, од кои 72 секунди на жени и 18 секунди на мажи. 
Кај коалициите Националната алијанса за интеграција и ВЛЕН беше регистриран само говор на мажи и тоа 1.488 секунди говор кај првата и 611 секунди говор кај втората коалиција. Ваква беше состојбата и кај ППР од повеќе групи избирачи (108 секунди говор на мажи), кај МААК (7 секунди говор на мажи) и кај ПОДЕМ (15 секунди мажи). 
Анализата на бројот на примарни субјекти, времето поминато на екранот и времетраењето на говорот според политичката припадност покажува изразена родова нерамнотежа во медиумското претставување, при што мажите беа позастапени во сите три аспекти. Родовата нерамнотежа беше присутна и кај политичките субјекти со најголем обем на медиумска застапеност и кај оние со помал обем, иако кај одделни помали субјекти беа забележани поизбалансирани распределби, а во одредени случаи и поголема застапеност на жените. Разликите во застапеноста беа присутни и кај известувањето преку новинарските прилози од централнит дневноинформативни емисии на Јавниот сервис и кај ППР на комерцијалните национални телевизии, со варијации зависно од политичкиот субјект и видот на медиумската содржина.

[bookmark: _Toc240454719]Родови теми во прилозите
[bookmark: _Toc232260877][bookmark: _Toc232662420]Квалитативната анализа дополнително покажа дека родовите теми беа маргинално застапени во прилозите со изборна тематика на МРТ 1 и на МРТ 2. Од вкупно 387 прилози со изборни тематики, само седум прилози (1,8%) обработуваа теми поврзани со родовата еднаквост, положбата на жените или прашања што директно ги засегаат жените. Во анализираните ППР спотови со сценарио и ППР спотови со снимки од настани не беа идентификувани содржини во кои родовите прашања беа издвоени како посебна изборна тема. Родовите прашања најчесто се појавуваа како дел од пошироки теми поврзани со образованието, социјалната политика, претприемништвото или локалниот развој, а ретко како самостојна тема на политичка дебата. Подетална анализа на родовите теми и прашања е дадена во рамки на понатамошната анализа.

ТАБЕЛА 22. ЗАСТАПЕНОСТ НА ПРИЛОЗИТЕ СО РОДОВА ТЕМАТИКА
	 
	МРТ 1
	МРТ 2
	Вкупно

	Вкупен број прилози со родова тематика
	5
	2
	7

	Вкупно времетраење на прилози со родова тематика (секунди)
	192
	195
	387



Дополнително, анализата на јазикот покажа дека во најголем дел од содржините во кои постоеше можност за употреба на родово обележани именки и називи за функции, професии или општествени групи, доминираше употребата на генерички машки форми. Треба да се има предвид дека не сите анализирани прилози и ППР содржеа јазични конструкции во кои беше можна употреба на родово сензитивен јазик, поради што анализата се однесува само на содржините во кои постоеше таква можност. Во прилозите со изборна тематика беше регистрирана употреба на родово сензитивен јазик во 63 прилози, додека кај платеното политичко рекламирање таква употреба беше забележана во 5 спота. Иако беа регистрирани поединечни примери на доследна употреба на родово сензитивни облици, тие останаа исклучок во однос на доминантната практика на употреба на машкиот род како универзална категорија.
Генерално, и квантитативната и квалитативната анализа упатуваат на заклучок дека жените не само што беа помалку видливи од мажите во текот на изборната кампања, туку беа и значително помалку застапени како носителки на пораки. Оваа нерамнотежа е присутна во бројот на појавувања, времето поминато на екранот, времетраењето на говорот и во улогите што им беа доделени во медиумските содржини. Истовремено, родовите теми останаа маргинално застапени, а употребата на родово сензитивен јазик сè уште не претставува воспоставена практика во изборното медиумско известување.


[bookmark: _Toc240454720]ПОЕДИНЕЧНИ НАОДИ
[bookmark: _Toc240454721]Анализа на медиумското известување за изборите во централните дневници на МРТ 1
Прилозите со изборна тематика емитувани во вестите претставуваат еден од најзначајните извори преку кои граѓан(к)ите се информираат за текот на изборната кампања, активностите на политичките субјекти и прашањата што се наметнуваат во јавниот дискурс. За разлика од платеното политичко рекламирање, каде што политичките субјекти имаат директна контрола врз содржината и пораките што се пренесуваат, прилозите во дневноинформативните емисии се резултат на новинарски и уредувачки избор и претставуваат медиумска интерпретација на настаните поврзани со изборниот процес.
Предмет на оваа анализа беа сите прилози со изборна тематика емитувани во централните дневноинформативни емисии на МРТ 1 за време на изборната кампања за Локалните избори во 2025 година во периодот од 29 септември до 17 октомври (односно во текот на првиот круг од изборите). Во примерокот недостигаат прилозите од 15 октомври  поради тоа што не се емитувани вести на тој ден од технички причини.  Анализата беше насочена кон родовата застапеност на субјектите, нивната видливост и улога во прилозите, тематските приоритети на известувањето, како и начинот на кој жените и мажите беа претставени во медиумското покривање на изборниот процес.
Известувањето на Јавниот сервис претставува значаен сегмент од изборната кампања бидејќи, согласно законските обврски, треба да обезбеди рамноправен пристап во информативната програма и избалансирано претставување на различните политички субјекти. Притоа, МРТ 1 е должен 30% од информативното време да посвети на редовните дневни настани, по 30% на активностите на политичките партии од власта и од опозицијата, како и 10 % на политичките субјекти кои не се застапени во Собранието и на независните кандидат(к)и.
Во овој дел од анализата, во кој предмет се новинарските прилози во вестите, видливоста на жените и мажите, изборот на соговорници/чки, темите што се обработуваат и начинот на нивното претставување не зависат од комуникациските стратегии на политичките субјекти, туку во значителна мера се резултат на новинарски и уредувачки одлуки. Оттука, анализата овозможува увид не само во застапеноста на жените и мажите во изборната кампања, туку и во начинот на кој Јавниот сервис ги препознава и обработува родовите аспекти на политичките процеси.
Во продолжение, најнапред, е прикажана структурата на анализираниот примерок, по што следуваат квантитативните и квалитативните анализи на родовите аспекти во изборното известување.

[bookmark: _Toc240454722]Структура на примерок за прилози во централните дневници на МРТ 1
Во рамките на анализата беа опфатени вкупно 192 прилози со изборна тематика емитувани во централните дневноинформативни емисии на МРТ 1 за време на првиот круг од изборната кампања за Локалните избори во 2025 година. 

[bookmark: _Toc232662421]ТАБЕЛА 23. ПРИЛОЗИ СО ИЗБОРНА ТЕМАТИКА ВО ЦЕНТРАЛНИТЕ ДНЕВНИЦИ НА МРТ 1 - ВКУПНО И ВРЕМЕТРАЕЊЕ
	Вкупно прилози
	192

	Вкупно времетраење (секунди)
	24.151

	Просечна должина на прилог (секунди)
	126

	Најкратко времетраење на прилог (секунди)
	28

	Најдолго времетраење на прилог (секунди)
	297



Вкупното времетраење на анализираниот примерок на МРТ 1 изнесуваше 24.151 секундa, односно приближно 6 часа и 40-ина минути изборно известување. Просечната должина на еден прилог изнесуваше 126 секунди, што укажува дека изборните теми во најголем дел беа обработувани преку содржински пообемни прилози кои овозможуваа вклучување на повеќе извори, изјави и информации поврзани со текот на кампањата.
Најкраткиот анализиран прилог траеше 28 секунди, додека најдолгиот прилог достигна времетраење од 297 секунди, што укажува на значителни разлики во обемот и форматот на известување за различните изборни активности и настани во текот на кампањата, што е условено и од распределбта на времето во вестите: 30% за власта, 30% за опозицијата, 30% за дневни настани и 10% за вонпарламентарните партии и независните кандидат(к)и, па оттаму, многубројните субјекти кои влегуваат во последнава категорија можеа да добијат многу малку време.

[bookmark: _Toc232662422]ТАБЕЛА 24. БРОЈ НА ПРИЛОЗИ СПОРЕД РОДОТ НА ВОДИТЕЛ(К)ИТЕ И НОВИНАР(К)ИТЕ
	 
	Жени
	Мажи
	Вкупно
	% Жени
	% Мажи

	Водител(к)и
	138
	54
	192
	71,9%
	28,1%

	Новинар(к)и
	99
	42
	141
	70,2%
	29,8%



Во рамките на анализираниот примерок од 192 прилози со изборна тематика, забележлива беше доминација на жените и во улога на водителки и во улога на новинарки. Од вкупниот број прилози, 138 беа најавени од водителки, што претставува 71,9% од примерокот, додека 54 прилози беа најавени од водители или 28,1%. 
Слична состојба е забележана и кај авторството на прилозите. Од вкупно 141 прилози за кои беше евидентиран новинарски потпис, 99 беа подготвени од новинарки, што претставува 70,2%, додека 42 прилози од новинари или 29,8%. 
Како што е посочено погоре, кај презентирањето на општите наоди, анализите на структурата на вработените кај радиодифузерите, кои што ги изработува Агенцијата за аудио и аудиовизуелни медиумски услуги, покажуваат оти меѓу новинар(к)ите жените се традиционално побројни. Оттаму не е изненадување тоа што во анализираниот период жените беа значително повидливи во улогата на презентерки и новинарки во централните дневници на МРТ 1.
Треба да се има предвид дека бројот на новинарски авторства е помал од вкупниот број анализирани прилози. Имено, дел од прилозите се состоеја исклучиво од најави или кратки информации презентирани од страна на водителот или водителката, без дополнителен новинарски прилог или авторска обработка. Поради тоа, не сите прилози содржат идентификуван новинар или новинарка, што ја објаснува разликата меѓу вкупниот број прилози и бројот на регистрирани новинарски авторства.

ТАБЕЛА 25. ВРЕМЕТРАЕЊЕ НА ГОВОРОТ СПОРЕД РОДОТ НА ВОДИТЕЛ(К)ИТЕ И НОВИНАР(К)ИТЕ (ВО СЕКУНДИ)
	 
	Жени
	Мажи
	Вкупно
	% Жени
	% Мажи

	Водител(к)и
	3.237
	1.426
	4.663
	69,4%
	30,6%

	Новинар(к)и
	4.412
	2.875
	7.287
	60,5%
	39,5%

	ВКУПНО
	7.649
	4.301
	11.950
	64
	36



Анализата на времетраењето на говорот на водител(к)ите и новинар(к)ите покажува дека, во анализираниот период, жените имаа доминантна улога во презентирањето и обработката на изборните содржини во централните информативни емисии на МРТ 1. Од вкупно 11.950 секунди говор, жените говореа 7.649 секунди или во 64%, додека мажите 4.301 секунда или во 36% од вкупното говорно време. Кај водител(к)ите, жените говореа 3.237 секунди или во 69,4% од времето, а мажите 1.426 секунди или во 30,6%. Кај новинар(к)ите родовиот јаз е нешто помал, но и натаму во корист на жените, кои говореа 4.412 секунди или во 60,5%, додека новинарите говореа 2.875 секунди или во 39,5% од вкупното новинарско говорно време. 
Овие податоци потврдуваат дека водителките и авторките на прилозите, како побројни имаа и поголем удел во вкупното говорно време поврзано со известувањето за изборниот процес. Сепак, оваа распределба се однесува на медиумските професионалци/ки и не треба да се поистоветува со родовата застапеност на политичките актер(к)и и другите соговорници/чки во прилозите, која се анализира во продолжение.

[bookmark: _Toc240454723]Родова структура на субјектите во прилозите во централните дневници на МРТ 1
За потребите на оваа анализа, како примарни субјекти се третираа лицата кои се појавуваа во преден план на прилозите и имаа активна говорна улога, односно директно учествуваа во пренесувањето на информациите и политичките пораки. Како секундарни субјекти се третираа сите останати лица кои се појавуваа во кадарот без значајна говорна улога или чија улога во прилогот беше претежно визуелна.
Анализата покажува значителен родов дисбаланс во вкупната застапеност на субјектите во изборното известување. Во анализираните прилози беа регистрирани вкупно 1.475 појавувања на лица, од кои 452 беа жени, а 927 мажи. Со други зборови, речиси шест од десет лица кои се појавија во прилозите беа мажи (62,8%), додека жените учествуваа со 30,6% од вкупниот број регистрирани појавувања.

[bookmark: _Toc232662423]ТАБЕЛА 26. БРОЈ НА ПОЈАВУВАЊЕ НА ПРИМАРНИТЕ И СЕКУНДАРНИТЕ СУБЈЕКТИ ВО ИЗБОРНИТЕ ПРИЛОЗИ СПОРЕД РОД
	 
	Жени
	Мажи
	Вкупно
	% Жени
	% Мажи

	Примарни субјекти
	53
	320
	373
	14,2%
	85,8%

	Секундарни субјекти
	399
	607
	1.006
	39,7%
	60,3%

	Вкупно
	452
	927
	1.475
	30,6%
	62,8%



Особено изразен родов јаз беше забележан кај примарните субјекти, односно лицата кои се јавија како главни соговорници/чки и носител(к)и на пораките во прилозите. Од вкупно 373 појавувања на примарните субјекти, дури 320 беа на мажи, а само 53 на жени. Тоа значи дека жените, во појавувањето учествуваа со само 14,2% од сите примарни субјекти, додека мажите сочинуваа 85,8%. Ваквата распределба укажува дека жените значително поретко добиваа можност да се појават како централни актерки во изборното известување и како директни носителки на политичките пораки и ставови.
Родовиот јаз беше нешто помал кај секундарните субјекти. Од вкупно 1006 појавувања на секундарни субјекти, 399 беа на жени, а 607 на мажи, што значи дека жените учествуваа со 39,7%, а мажите со 60,3%. Овој податок покажува дека жените почесто беа присутни во визуелниот дел на прилозите отколку во улога на активни соговорнички, односно нивната видливост беше поголема од нивната говорна и политичка застапеност.

[bookmark: _Toc232662424]ТАБЕЛА 27. ВКУПНО ТРАЕЊЕ НА ПРИСУСТВОТО НА ЕКРАНОТ ВО ИЗБОРНИТЕ ПРИЛОЗИ ПО РОД (ВО СЕК.)
	 
	Жени
	Мажи
	Вкупно
	% Жени
	% Мажи

	Примарни субјекти (секунди)
	2.254
	12.933
	15.187
	14,8%
	85,2%

	Секундарни субјекти (секунди)
	5.072
	6.488
	11.560
	43,9%
	56,1%

	Вкупно (секунди)
	7.326
	19.421
	26.747
	27,4%
	72,6%


Слична ситуација се забележува и при анализата на времетраењето на присуството на екранот. Од вкупно 26.507 секунди регистрирано присуство на екранот на примарните и секундарните субјекти, на жените им припаднаа 7.283 секунди или 27,5%, додека на мажите 19.224 секунди или 72,5%.
Иако разликата во времето поминато на екранот е помала отколку кај бројот на појавувања на примарни субјекти, податоците и понатаму укажуваат на повисока видливост на мажите во изборното известување. Истовремено, споредбата меѓу присуството на екран и видот на субјектот покажува дека жените почесто беа присутни како дел од визуелниот приказ на настаните односно како секундарни субјекти со учество од приближно 44%, отколку како директни соговорнички или носителки на политички ставови односно примарни субјекти каде имаа учество од 14,8%. Оттука, родовиот јаз во изборното известување не се огледува само во бројот на лица кои се појавија во прилозите, туку е уште поизразен во распределбата на улогите и можностите за директно учество во јавната политичка комуникација.

[bookmark: _Toc240454724]Родова анализа на примарните субјекти и нивната улога во прилозите во централните дневници на МРТ 1 
Подеталната анализа на улогите во кои се појавуваа субјектите во изборните прилози покажува дека родовиот дисбаланс беше најизразен кај функциите што претставуваат главни носител(к)и на политичката комуникација. Најголем број од примарните субјекти беа кандидат(к)и за градоначалници/чки, при што од вкупно 232 регистрирани појавувања дури 205 беа на мажи (88,4%), а само 27 на жени (11,6%). Тоа значи дека речиси девет од десет кандидат(к)и за градоначалници/чки кои се појавија во прилозите беа мажи. Слична е состојбата и кај лидер(к)ите на политичките партии, каде што жените учествуваа со приближно 6% од сите регистрирани појавувања - во прилозите само 3 пати се појави лидерка на партија/коалиција додека бројот на лидерите беше 48 (што не е за изненадување зашто „стаклениот плафон“ во партиите резултира со малку лидерки, како што е посочено и во делот од истражувањево во кој се презентирани општите наоди). Родовиот јаз беше нешто помал кај кандидат(к)ите за советници/чки, но и тука мажите беа доминантно застапени со 70,8% (51) од сите примарни субјекти, наспроти жените со 29,2% (21).

[bookmark: _Toc232662425]ТАБЕЛА 28. БРОЈ НА ПОЈАВУВАЊА НА ПРИМАРНИТЕ СУБЈЕКТИ ВО ПРИЛОЗИТЕ ОД ЦЕНТРАЛНИТЕ ДНЕВНИЦИ НА МРТ 1 СПОРЕД ФУНКЦИЈА И РОД
	 
	Жени
	Мажи
	Вкупно
	% Жени
	% Мажи

	Експерт(к)и
	2
	12
	14
	14,3%
	85,7%

	Кандидат(к)и за градоначалници/чки
	27
	205
	232
	11,6%
	88,4%

	Кандидат(к)и за советници/чки
	21
	51
	72
	29,2%
	70,8%

	Лидер(к)и на партија
	3
	48
	51
	5,9%
	94,1%

	Останати партиски претставници/чки
	 
	4
	4
	0%
	100%

	Вкупно
	53
	320
	373
	14,2%
	85,8%



Анализата на времетраењето на присуството на екранот дополнително ги потврди разликите во видливоста на жените и мажите. Најголем дел од времето на екранот им припадна на кандидат(к)ите за градоначалници/чки, кои се појавија вкупно 8.938 секунди. Од ова време, само 1.175 секунди (13,1%) беа посветени на кандидатки, додека 7.763 секунди (86,9%) на кандидати за градоначалници. Уште поизразен беше дисбалансот кај лидер(к)ите на политичките партии, каде што жените учествуваа со само 4,4% (141 секунда) од вкупното време на екранот, за разлика од лидерите кои беа присутни 3.042 секунди – 95,6%. Кај кандидат(к)ите за советници/чки распределбата беше нешто побалансирана, но и тука мажите имаа двојно поголема видливост – 852 секунди (33,9%) за кандидатките и 1.663 секунди (66,1%) за кандидатите.
Интересно е што кај категориите публика и секундарни субјекти разликите беа значително помали. Кај публиката жените учествуваа со 48,4% од времето на екранот (3.517 секунди), а кај секундарните субјекти со 43,9% (5.072 секунди). Мажите во публиката беа прикажани 3.745 секунди (51,6%), а како секундарни субјекти 6.488 секунди (56,1%). Ова укажува на тоа дека жените беа релативно рамномерно застапени во визуелниот приказ на изборните активности со споредно значење, но значително поретко се појавуваа како носителки на главните политички пораки и како централни актерки во прилозите.

[bookmark: _Toc232662426]ТАБЕЛА 29. ВРЕМЕТРАЕЊЕ НА ПРИСУСТВОТО НА ЕКРАНОТ ВО ПРИЛОЗИТЕ ОД ЦЕНТРАЛНИТЕ ДНЕВНИЦИ НА МРТ 1 СПОРЕД ФУНКЦИЈА И РОД (ВО СЕКУНДИ)
	 
	Жени
	Мажи
	Вкупно
	% Жени
	% Мажи

	Експерт(к)и
	86
	297
	383
	22,5%
	77,5%

	Кандидат(к)и за градоначалници/чки
	1.175
	7.763
	8.938
	13,1%
	86,9%

	Кандидат(к)и за советници/чки
	852
	1.663
	2.515
	33,9%
	66,1%

	Лидер(к)и на партија
	141
	3.042
	3.183
	4,4%
	95,6%

	Останати партиски претставници/чки
	 
	168
	168
	0%
	100%

	Публика
	3.517
	3.745
	7.262
	48,4%
	51,6%

	Секундарни субјекти
	5.072
	6.488
	11.560
	43,9%
	56,1%

	Вкупно
	10.843
	23.166
	34.009
	31,9%
	68,1%



[bookmark: _Toc232662427]Слични се и податоците кај говорната застапеност. Од вкупно 11.807 секунди говор регистрирани во анализираните прилози, на жените им припаднаа 1.832 секунди или 15,5%, додека на мажите 9.975 секунди или 84,5% од времето. Покрај тоа што мажите имаа подолго вкупно време на говор, тие остваруваа и подолги индивидуални излагања. Просечното времетраење на говорот кај жените изнесуваше 37,3 секунди, додека кај мажите 40,4 секунди. Најдолгиот регистриран говор на жена траеше 75 секунди, додека најдолгиот говор на маж достигна 134 секунди.
Кога говорот се анализира според функцијата, најголем дел од говорното време им припадна на кандидат(к)ите за градоначалници/чки, каде што 88,1% од вкупното време на говор беше остварено од мажи (6.567 секунди), наспроти 888 секунди (11,9%) во кои говореа жените. 

ТАБЕЛА 30. ВРЕМЕТРАЕЊЕ НА ГОВОРОТ ВО ПРИЛОЗИТЕ ОД ЦЕНТРАЛНИТЕ ДНЕВНИЦИ НА МРТ 1 СПОРЕД РОД (ВО СЕКУНДИ)
	 
	Жени
	Мажи
	Вкупно
	% Жени
	% Мажи

	Време на говор
	1.832
	9.975
	11.807
	15,5%
	84,5%

	Најкратко времетраење на говорот (секунди)
	13
	13
	 
 
 
 
 
 

	Најдолго времетраење на говорот (секунди) 
	75
	134
	

	Просечно времетраење на говорот (секунди)
	37,3
	40,4
	



Сличен образец беше забележан и кај лидер(к)ите на политичките партии, каде што мажите учествуваа со 1.435 секунди (92,5%) од говорното време, наспроти 116 секунди (7,5%) во кои говореа жените. Кандидатите за советници говореа 1.478 секунди (66,7%) а кандидатките 737 секунди (33,3%). Голема разлика беше забележана и кај експертите и експертките – експертите говореа 335 секунди (78,6%) а експертките 91 секунда (21,4%). Во поглед на останатите партиски претставници/чки, жените не беа застапени во говорот.
[bookmark: _Toc232662428]ТАБЕЛА 31. ВРЕМЕТРАЕЊЕ НА ГОВОРОТ ВО ПРИЛОЗИТЕ ОД ЦЕНТРАЛНИТЕ ДНЕВНИЦИ НА МРТ 1 СПОРЕД ФУНКЦИЈА И РОД (ВО СЕКУНДИ)
	 		
	Жени
	Мажи
	Вкупно
	% Жени
	% Мажи

	Експерт(к)и
	91
	335
	426
	21,4%
	78,6%

	Кандидат(к)и за градоначалници/чки
	888
	6.567
	7.455
	11,9%
	88,1%

	Кандидат(к)и за советници/чки
	737
	1.478
	2.215
	33,3%
	66,7%

	Лидер(к)и на партија
	116
	1.435
	1.551
	7,5%
	92,5%

	Останати партиски претставници/чки
	0 
	160
	160
	0%
	100%



[bookmark: _Toc240454725]Родова структура според политичките субјекти
[bookmark: _Toc232662429]Анализата на присуството на екранот покажува дека кај сите поголеми политички субјекти доминираа појавувањата на мажите, иако имаше разлики во степенот на родов дисбаланс. 

ТАБЕЛА 32. ПРИСУСТВО НА ЕКРАНОТ НА ПРИМАРНИТЕ СУБЈЕКТИ КАЈ ПРИЛОЗИТЕ НА ЦЕНТРАЛНИТЕ ДНЕВНИЦИ НА МРТ 1 ПО РОД И ПОЛИТИЧКИ СУБЈЕКТ (ВО СЕКУНДИ)
	 
	Жени
	Мажи
	Вкупно
	% Жени
	% Мажи

	Коалиција ВЛЕН
	 0
	1.345
	1.345
	0%
	100%

	ВМРО-ДПМНЕ и Коалиција „Твоја Македонија“
	29
	2.058
	2.087
	1,4%
	98,6%

	Демократска партија на Србите во Македонија (ДПСМ)
	81
	320
	401
	20,2%
	79,8%

	Демократска партија на Турците (ДПТ)
	0
	408
	408
	0%
	100%

	ЗНАМ
	471
	829
	1.300
	36,2%
	63,8%

	Коалиција „Искуство за успех“
	319
	817
	1.136
	28,1%
	71,9%

	Левица
	286
	1.133
	1.419
	20,2%
	79,8%

	Национална алијанса за интеграција (НАИ)
	0
	1.293
	1.293
	0%
	100%

	Независни кандидат(к)и и вонпарламентарни партии
	596
	2.316
	2.912
	20,5%
	79,5%

	СДСМ и Коалиција за Локални избори 2025
	386
	2.141
	2.527
	15,3%
	84,7%



Најизразен родов јаз беше забележан кај Коалицијата ВЛЕН, Демократската партија на Турците (ДПТ), како и Националната алијанса за интеграција (НАИ), каде 100% од примарните субјекти присутни на екранот беа мажи. Слично висока застапеност на мажите беше регистрирана и кај ВМРО-ДПМНЕ - 98,6% или 2.058 секунди за мажите наспроти 29 секунди за жените (1,4%). 
Од друга страна, најмал дисбаланс во распределбата беше забележан кај ЗНАМ, каде што жените учествуваа со 36,2% (471 секунда), а мажите со 63,8% (829 секунди) од времето на екранот, како и кај Коалицијата „Искуство за успех“, каде што жените остварија 28,1% (319 секунди), а мажите 71,9% (817 секунди) присуство на екранот.

[bookmark: _Toc232662430]

ТАБЕЛА 33. БРОЈ НА ПОЈАВУВАЊА НА ПРИМАРНИТЕ СУБЈЕКТИ КАЈ ПРИЛОЗИТЕ НА ЦЕНТРАЛНИТЕ ДНЕВНИЦИ НА МРТ 1 СПОРЕД РОД И ПОЛИТИЧКИ СУБЈЕКТ
	 
	Жени
	Мажи
	Вкупно
	% Жени
	% Мажи

	Коалиција ВЛЕН
	0
	28
	28
	0%
	100%

	ВМРО-ДПМНЕ и Коалиција „Твоја Македонија“
	1
	42
	43
	2,3%
	97,7%

	Демократска партија на Србите во Македонија (ДПСМ)
	4
	14
	18
	22,2%
	77,8%

	Демократска партија на Турците (ДПТ)
	0
	18
	18
	0%
	100%

	ЗНАМ
	9
	19
	28
	32,1%
	67,9%

	Коалиција „Искуство за успех“
	6
	24
	30
	20%
	80%

	Левица
	8
	31
	39
	20,5%
	79,5%

	Национална алијанса за интеграција (НАИ)
	0
	31
	31
	0%
	100%

	Независни кандидат(к)и и вонпарламентарни партии
	17
	69
	86
	19,8%
	80,2%

	СДСМ и Коалиција за Локални избори 2025
	6
	33
	39
	15,4%
	84,6%



[bookmark: _Toc232662431]Овие податоци произлегуваат од бројот на примарни субјекти кои се појавуваа во прилозите. 

ТАБЕЛА 34. БРОЈ НА ПОЈАВУВАЊА НА ПРИМАРНИТЕ СУБЈЕКТИ КАЈ ПРИЛОЗИТЕ НА ЦЕНТРАЛНИТЕ ДНЕВНИЦИ НА МРТ 1 СПОРЕД РОД, ФУНКЦИЈА И ПОЛИТИЧКИ СУБЈЕКТ
	 
 
	Кандидат(к)и за градоначалници/чки
	Кандидат(к)и за советници/чки
	Лидер(к) на партија
	Останати партиски претставници/чки

	
	Ж
	М
	Вкупно
	Ж
	М
	Вкупно
	Ж
	М
	Вкупно
	М

	Коалиција ВЛЕН
	0
	24
	24
	0
	0
	0
	0
	2
	2
	1

	ВМРО-ДПМНЕ и Коалиција „Твоја Македонија“
	1
	24
	25
	0
	1
	1
	0
	17
	17
	0

	Демократска партија на Србите во Македонија (ДПСМ)
	0
	2
	2
	4
	12
	16
	0
	0
	0
	0

	Демократска партија на Турците (ДПТ)
	0
	18
	18
	0
	0
	0
	0
	0
	0
	0

	ЗНАМ
	0
	13
	13
	9
	4
	13
	0
	2
	2
	0

	Коалиција „Искуство за успех“
	2
	20
	22
	1
	4
	5
	3
	
	3
	

	Левица
	4
	14
	18
	4
	13
	17
	0
	3
	3
	1

	Национална алијанса за интеграција (НАИ)
	0
	24
	24
	0
	1
	1
	0
	4
	4
	2

	Независни кандидат(к)и и вонпарламентарни партии
	14
	53
	67
	3
	14
	17
	0
	2
	2
	0

	СДСМ и Коалиција за Локални избори 2025
	6
	13
	19
	0
	2
	2
	0
	18
	18
	0

	ВКУПНО
	27
	205
	232
	21
	51
	72
	3
	48
	51
	4



Подеталната анализа на примарните субјекти според функцијата покажа дека најголемиот дел од жените се појавија како кандидатки за советнички, додека нивното учество како кандидатки за градоначалнички и особено како лидерки на политички партии беше значително помало  (гледано според процентуалната застапеност). Кај Коалицијата ВЛЕН, ДПТ, ДПСМ, ЗНАМ и НАИ не беше регистрирана ниту една кандидатка за градоначалничка. 
Најголем број појавувања на кандидатки за градоначалнички беа регистрирани кај независните кандидат(к)и и вонпарламентарните партии (14), по што следуваат СДСМ и Коалицијата за Локални избори 2025 (6), Левица (4) и Коалицијата „Искуство за успех“ (2), додека кај ВМРО-ДПМНЕ и Коалицијата „Твоја Македонија“ беше регистрирана една кандидатка за градоначалничка. 
Анализата на времетраењето на говорот на примарните субјекти покажа дека кај најголемиот дел од политичките субјекти говорот во најголем дел им припадна на мажите. Кај Коалицијата ВЛЕН, ДПТ и НАИ не беше регистриран говор на жени примарни субјекти, додека кај ВМРО-ДПМНЕ и Коалицијата „Твоја Македонија“, жените учествуваа со само 13 секунди од вкупното време на говор (1,2%) за разлика од мажите кои говореа 1.101 секунда (98,8%). 

[bookmark: _Toc232662432]ТАБЕЛА 35. ВКУПНО ВРЕМЕТРАЕЊЕ НА ГОВОРОТ НА ПРИМАРНИТЕ СУБЈЕКТИ КАЈ ПРИЛОЗИТЕ НА ЦЕНТРАЛНИТЕ ДНЕВНИЦИ НА МРТ 1 СПОРЕД РОД И ПОЛИТИЧКИ СУБЈЕКТ (ВО СЕКУНДИ)
	 
	Жени
	Мажи
	Вкупно
	% Жени
	% Мажи

	Коалиција ВЛЕН
	0 
	1.035
	1.035
	0%
	100%

	ВМРО-ДПМНЕ и Коалиција „Твоја Македонија“
	13
	1.101
	1.114
	1,2%
	98,8%

	Демократска партија на Србите во Македонија (ДПСМ)
	85
	326
	411
	20,7%
	79,3%

	Демократска партија на Турците (ДПТ) 
	0 
	409
	409
	0%
	100%

	ЗНАМ
	395
	761
	1.156
	34,2%
	65,8%

	Коалиција „Искуство за успех“
	270
	774
	1.044
	25,9%
	74,1%

	Левица
	247
	846
	1.093
	22,6%
	77,4%

	Национална алијанса за интеграција (НАИ)
	0 
	1.056
	1.056
	0%
	100%

	Независни кандидат(к)и и вонпарламентарни партии
	578
	2.335
	2.913
	19,8%
	80,2%

	СДСМ и Коалиција за Локални избори 2025
	153
	1.019
	1.172
	13,1%
	86,9%



Најголемото учество на жените во говорниот дел изнесува околу една третина од вкупниот говор за политичкиот субјект и беше забележано кај ЗНАМ – 395 секунди или 34,2% наспроти 761 секунда говор на мажите (65,8%). По нив следува Коалицијата „Искуство за успех“ каде жените говореа 270 секунди (25,9%), а мажите 774 секунди (74,1%), потоа Левица со 247 секунди (22,6%) говор на жените, а 846 секунди (77,4%) на мажите и ДПСМ со 85 секунди (20,7%) говор на жените и 326 секунди (79,3%) на мажите. Кај независните кандидат(к)и и вонпарламентарните партии жените учествуваа со 19,8% (578 секунди) од вкупното време на говор наспроти 2.335 секунди (80,2%) за мажите, додека кај СДСМ и Коалицијата за Локални избори 2025 нивниот удел изнесуваше 13,1% (153 секунди) наспроти 1.019 секунди (86,9%) за мажите. И покрај разликите меѓу политичките субјекти, анализата покажа дека кај сите субјекти, мнозинството од говорниот дел им беше отстапен на машките примарни субјекти.

[bookmark: _Toc240454726]Квалитативна анализа на тематските приоритети во прилозите во централните дневници на МРТ 1
Анализата на темите што ги обработуваа примарните субјекти во изборните прилози покажа дека известувањето на МРТ 1 во најголема мера беше фокусирано на прашањата поврзани со локалните политики, инфраструктурниот развој и текот на изборната кампања. Ваквата распределба беше очекувана ако се има предвид дека анализираниот период се однесуваше на локални избори, кога значителен дел од политичката комуникација е вообичаено насочен кон прашања кои се во директна надлежност на локалните самоуправи и се поврзани со секојдневното функционирање на општините и квалитетот на живот на граѓан(к)ите.
Анализата на тематската структура на прилозите покажа дека најголемо внимание беше посветено на темите поврзани со инфраструктурата, урбанизмот и сообраќајот, кои беа застапени во 233 изјави. Ваквиот резултат беше очекуван ако се има предвид дека изградбата и реконструкцијата на улиците, патиштата, јавните површини и другата инфраструктура претставуваа едни од најчесто промовираните политики и изборни ветувања на политичките субјекти на Локалните избори. 
По застапеност следуваа комуналните услуги и животната средина (139 спомнувања), економскиот развој и вработувањето (122), образованието, младите и спортот (118), како и локалното управување и доброто владеење (113). 

[bookmark: _Toc232662433]ТАБЕЛА 36. ТЕМИ ЗАСТАПЕНИ ВО ПРИЛОЗИТЕ НА ЦЕНТРАЛНИТЕ ДНЕВНИЦИ НА МРТ 1 СПОРЕД РОДОТ НА ГОВОРНИЦИТЕ/ЧКИТЕ
	 
	Жени
	Мажи
	Вкупно

	Безбедност и владеење на правото
	2
	8
	10

	Економски развој и вработување
	9
	113
	122

	Изборна кампања и политички процес
	3
	87
	90

	Инфраструктура, урбанизам и сообраќај
	29
	204
	233

	Комунални услуги и животна средина
	31
	108
	139

	Култура, туризам и идентитет
	4
	31
	35

	Локално управување и добро владеење
	12
	101
	113

	Образование, млади и спорт
	27
	91
	118

	Социјална политика, здравство и инклузија
	18
	65
	83



Темите поврзани со изборната кампања и политичкиот процес беа застапени во 90 изјави. Во оваа категорија најчесто се обработуваа активностите на политичките субјекти, претставувањето на кандидат(к)ите, изборните пораки, кампањските настани и политичките реакции и меѓусебните обвинувања.
Помала застапеност имаа темите поврзани со социјалната политика, здравството и инклузијата (83 споменувања), додека културата, туризмот и идентитетот (35 споменувања) и безбедноста и владеењето на правото (10 споменувања) беа меѓу најретко обработуваните тематски области. Овие прашања се појавуваа значително поретко во споредба со темите што беа непосредно поврзани со локалниот развој и надлежностите на општините.
Од родов аспект, мажите доминираа како говорници во сите тематски категории. Жените најчесто говореа на темите поврзани со комуналните услуги и животната средина – 31 споменување наспроти 108 споменувања од страна на мажите; инфраструктурата, урбанизмот и сообраќајот – 29 споменувања наспроти 204 споменувања од мажите; образованието, младите и спортот – 27 споменувања наспроти 90 споменувања од мажите; и социјалната политика, здравството и инклузијата – 18 споменувања наспроти 65 споменувања од мажите. Истовремено, кај темите поврзани со економскиот развој, локалното управување и изборната кампања, говорниот дел беше доминантно исполнет од машки говорници, што е во согласност со општата родова структура на политичките актери во анализираниот примерок.
Генерално, анализата покажа дека изборното известување на МРТ 1 беше доминантно насочено кон прашањата од локален карактер, особено инфраструктурата, комуналните услуги, економскиот развој, образованието и управувањето со општините. Истовремено, во речиси сите тематски области најголем дел од политичките пораки ги пренесуваа мажи, што дополнително ја потврдува нивната доминантна улога во јавната политичка комуникација за време на изборната кампања.
[bookmark: _Toc240454727]Родовите теми и прашања во изборното известување на МРТ 1
Анализата на прилозите емитувани во централните дневници на МРТ 1 покажа дека родовите прашања не претставуваа видива тема во известувањето за Локалните избори. Во најголем дел од прилозите политичките субјекти настапуваа со програми насочени кон инфраструктурата, локалниот економски развој, комуналните услуги и образованието, додека прашањата поврзани со родовата еднаквост се појавуваа релативно ретко и најчесто како дел од пошироки социјални политики. Сепак, анализата идентификуваше неколку прилози во кои родовите аспекти беа експлицитно присутни и претставуваа составен дел од политичките пораки.
Прашањата поврзани со родовата еднаквост, политичката застапеност на жените и специфичните предизвици со кои се соочуваат жените ретко беа третирани како самостојни теми во информативната програма. Така, од вкупниот анализиран примерок за МРТ 1 од 192 прилози со изборна тематика, прилозите со родова тематика учествуваа со само 2,6%, или вкупно 5 прилози што укажува на многу ограничена застапеност на родовите прашања во изборното известување. 
Сепак, анализата покажа дека кога родовите прашања се појавуваа во прилозите, тие најчесто беа поврзани со заштита на жените жртви на семејно и родово базирано насилство, политичкото учество и застапеноста на жените, економско зајакнување на претприемачките и еднаквиот пристап до јавните услуги и ресурси. Иако нивниот број е мал, овие прилози претставуваат важен индикатор за тоа како политичките субјекти ги артикулираа родовите прашања во кампањата и во која мера Јавниот сервис ги препозна и пренесе како релевантен сегмент од изборниот процес.
Најдиректно застапена родова тема беше заштитата на жените жртви на семејно и родово базирано насилство. Во прилогот за предизборните активности на партијата Левица од 5 октомври на МРТ 1 беше најавено отворање „шелтер центар за жени жртви на семејно насилство“ и мерки за поддршка на самохраните мајки и жртвите на насилство при вработување. Ова е еден од ретките примери во кои жените беа препознаени како специфична целна група со засебни потреби и каде што беа понудени конкретни институционални механизми за нивна заштита и поддршка.
Втора значајна група родови теми беше политичкото учество и застапеноста на жените. Во прилогот за предизборните активности на партијата ЗНАМ од 2 октомври на МРТ 1, носителката на советничката листа експлицитно најави заложби за поголемо учество на младите и жените во локалната заедница. Ваквите пораки претставуваат пример во кој родовата еднаквост се третира како политичка вредност сама по себе, а не само како дел од пошироки социјални политики.
Родови аспекти се појавија и во контекст на економското зајакнување на жените. Во прилогот за предизборните активности на ЗНАМ од 1 октомври на МРТ 1, лидерот на партијата Максим Димитриевски најави формирање Совет за жени претприемачки и посебна поддршка за женското претприемништво, нагласувајќи ја улогата на жените кои управуваат со семејни компании и бизниси. Слично, во прилогот за предизборните активности на Коалицијата ВЛЕН од 17 октомври на МРТ 1 беа најавени мерки што треба да обезбедат поттик за отворање сопствени бизниси од страна на жените. За разлика од традиционалниот пристап во кој жените најчесто се претставени како кориснички на социјални услуги, овие пораки ги позиционираа како активни учеснички во локалниот економски развој.
Дополнително, во анализираниот примерок беше забележан и пример каде родовата еднаквост се разгледуваше низ призмата на пристапот до јавните ресурси. Во прилогот за предизборните активности на НАИ од 6 октомври на МРТ 1, кандидатот Бујар Османи посочи дека жените немаат еднаков пристап до спортските активности и спортската инфраструктура во општината. Ова е еден од ретките случаи во кои родовата нееднаквост се проблематизира како прашање на еднаков пристап до јавните услуги и можности, а не исклучиво како прашање на социјална заштита.
Генерално, анализата покажа дека родовите теми беа присутни во изборното известување на МРТ 1, но останаа маргинална компонента во однос на доминантните изборни теми. Кога се појавуваа, тие беа поврзани со заштитата од родово базираното насилство, политичката застапеност на жените, економското зајакнување и еднаквиот пристап до јавните услуги. Притоа, родовите прашања најчесто произлегуваа од пораките и програмите на самите политички субјекти, додека новинарскиот пристап ретко иницираше дополнителна родова перспектива или поширока анализа на овие прашања.

[bookmark: _Toc240454728]Квалитативна анализа на употребата на родово сензитивен јазик во прилозите во централните дневници на МРТ 1
Анализата на јазикот што се користеше во изборното известување покажа дека родово сензитивните форми се појавуваа повремено, но во најголем дел од прилозите доминираше употребата на генерички машки форми при именување на политичките актер(к)и, општествените групи и граѓан(к)ите. Ваквата практика беше забележлива и во новинарското известување и во комуникацијата на политичките актер(к)и. Најчесто се користеа формулации како „граѓаните“, „жителите“, „гласачите“, „кандидатите“, „советниците“, „работниците“, „земјоделците“ и слични изрази, кои функционираа како универзални категории иако се однесуваа на лица од различни родови.
Особено честа беше употребата на генерички машки форми при именување на политичките функции и учесниците/чките во изборниот процес. Во голем број прилози се користеа изрази како „кандидати за градоначалници и советници“, „носители на листи“, „набљудувачи“, „учесници“, „членови“ и „гласачи“, без употреба на соодветните женски облици. Ваквата практика беше присутна и во случаи кога меѓу споменатите лица имаше кандидатки или носителки на функции, што укажува дека машкиот род сè уште претежно се користи како општ јазичен стандард во изборното известување. Ова најчесто се забележуваше при најавите на прилозите за претставување на независните кандидат(к)и и вонпарламентарни партии каде речиси секогаш се користеше формулацијата „независните кандидати“ иако во најголем дел од случаите во прилозите беа вклучени и кандидатки.
Во голем број случаи се употребуваше формулацијата „кандидати за градоначалници и советници“ или пак „листа на советници“ од страна на водител(к)ите или новинар(к)ите, иако на советничките листи беа застапени и кандидатки. Во тој контекст, анализата бележи и поединечни примери на доследна употреба на родово сензитивен јазик. Во прилог од 5 октомври, лидерка на Либерално-демократската партија ја употреби формулацијата „нашите кандидати за советници и советнички“, со што експлицитно беа именувани лицата од двата рода. Ваквите примери се исклучок во анализираниот примерок и укажуваат на можност за поконзистентна примена на родово инклузивните јазични форми во политичката комуникација.
Употребата на генеричките машки форми беше забележлива и при именувањето на професиите, општествените групи и локалните заедници. Во прилозите се користеа формулации како „архитекти“, „доктори“, „инженери“, „уметници“, „земјоделци“, „стопанственици“, „трговци“, „инвеститори“, „наставници“, како и локални колективни ознаки како „Скопјани“, „Тетовчани“, „Кумановци“, „Стружани“, „Чаирчани“, „Кочанчани“, „Делчевчани“, „Струмичани“ и слично. Иако овие категории неспорно вклучуваат и жени и мажи, нивното именување најчесто останува ограничено на машкиот граматички род.
Слична практика беше забележана и во употребата на етничките и другите колективни идентитети. Во бројни прилози се користеа формулации како „Албанците“, „Македонците“, „Турците“, „Ромите“ и други колективни ознаки, при што машката форма функционираше како општа категорија за целата заедница. Иако ваквата употреба е вообичаена во јавниот дискурс, таа не придонесува кон поголема родова видливост во политичката комуникација.
Сепак, анализата бележи и примери на родово сензитивен јазик, особено при именувањето на конкретни носителки на функции. Во речиси сите прилози се употребуваа формулации како „кандидатка за градоначалничка“, „кандидатка за советничка“, „носителка на советничка листа“, „претседателката на ЛДП“ и „членката на ДИК“ кога се работеше за претставување на носителки на функции. Овие примери покажуваат поголема чувствителност кон родовата димензија на јазикот, особено кога се именуваат конкретни носителки на јавни функции.
Во тој контекст, анализата покажа дека родово сензитивен јазик беше евидентиран во 38 прилози, односно во 19,8% од вкупниот број анализирани прилози. Сепак, овој податок треба да се толкува со одредена резерва, имајќи ја предвид структурата на изборните содржини и фактот дека најголем дел од кандидат(к)ите и политичките субјекти застапени во прилозите беа мажи. Поради тоа, во значителен дел од прилозите не постоеше конкретна комуникациска ситуација во која би се очекувала употреба на женски форми или родово сензитивни јазични конструкции. Оттука, бројот на прилози во кои беше употребен родово сензитивен јазик повеќе укажува на практиката при именувањето и претставувањето на жените кога тие се појавуваа како политички субјекти, отколку на општото ниво на родова сензитивност во анализираните прилози.

ТАБЕЛА 37. БРОЈ НА ПРИЛОЗИ ВО КОИ БЕШЕ УПОТРЕБЕН РОДОВО СЕНЗИТИВЕН ЈАЗИК
	 
	Број на прилози
	% од вкупен број прилози

	Прилози во кој беше употребен родово сензитивен јазик
	38
	19,8%

	Вкупно анализирани прилози
	192
	100%



Забележани беа и случаи на недоследна употреба, при што женскиот облик „кандидатка“ се комбинираше со називот на функцијата во машки род. Така, во прилогот за предизборните активности на Коалицијата „Искуство за успех“ од 2 октомври новинарката употреби формулација „кандидатката за градоначалник на Куманово“, а истиот јазичен образец беше забележан и во прилогот за предизборните активности на партијата Левица од 1 октомври, каде беше искористен изразот „кандидатката за градоначалник на Центар“. Идентична формулација можеше да се сретне и во прилогот за Левица од 5 октомври („кандидатката за градоначалник на Струга“), во прилогот за ВМРО-ДПМНЕ од 10 октомври („кандидатката за градоначалник на Кисела Вода“), како и во прилогот за СДСМ од 11 октомври („кандидатката за градоначалник на Скопје“). Во прилогот за СДСМ од 9 октомври водителката најпрво ја најави „листата на советници и кандидатката за градоначалник“, а истата формулација ја употреби и новинарката во продолжение на прилогот.
Анализата забележи и случаи во кои самите кандидатки за градоначалнички користеа машки облици за функцијата за која се кандидираат. Во прилогот за независните кандидат(к)и од 9 октомври, кандидатката за градоначалничка на Битола, Мирјана Мирчевски, за себе изјави: „како иден градоначалник на град Битола“, наместо „како идна градоначалничка“. Сличен пример беше забележан и во прилогот за СДСМ од 5 октомври, каде кандидатката за градоначалничка на Велес, Маја Хеско, во своето обраќање наведе дека „На Велес насушно му е потребен градоначалник, односно градоначалничка...“, при што најнапред го употреби називот на функцијата во машки род, а потоа самата се коригираше и ја употреби женската форма. Овие примери укажуваат дека употребата на родово несензитивните или недоследните јазични облици не е ограничена само на медиумското известување, туку е присутна и во комуникацијата на самите политички актер(к)и.
Генерално, анализата покажа дека во изборното известување преовладуваше употребата на генеричките машки форми при именување на граѓан(к)ите, политичките актер(к)и и различните општествени групи. Родово сензитивните облици беа присутни, но најчесто се појавуваа како поединечни примери или како недоследно применети јазични решенија, додека доминантниот модел на комуникација и понатаму се потпира на традиционалната употреба на машкиот род како универзална категорија.



[bookmark: _Toc240454729]Анализа на медиумското известување за изборите во централните дневници на МРТ 2
МРТ 2 како дел од Јавниот сервис, ја има истата законска обврска како и МРТ 1, да обезбеди рамноправен пристап во информирањето и избалансирано претставување на различните политички субјекти за време на изборната кампања, при што, дневноинформативната програма опфаќа известување за тековните дневни настани (30% од времето), но и за активностите на политичките партии од власта (30%) и опозицијата (30%), како и на политичките субјекти кои не се застапени во Собранието и независните кандидат(к)и (10%).
Поради тоа, прилозите емитувани во централните дневници на МРТ 2 претставуваат релевантен материјал за анализа на родовите аспекти на изборното известување. Анализата овозможува увид во застапеноста на жените и мажите во изборното известување, како и во начинот на кој Јавниот сервис ги обработува родовите аспекти на политичката комуникација.
Следува приказ на структурата на анализираниот примерок, како и наодите од квантитативната и квалитативната анализа на родовите аспекти во изборното известување.

Беа анализирани вкупно 195 прилози со изборна тематика емитувани во централните дневноинформативни емисии на МРТ 2 за време на изборната кампања за Локалните избори во 2025 година. 
Вкупното времетраење на анализираниот примерок на МРТ 2 изнесуваше 28.815 секунди, односно околу 8 часа изборно известување. Просечната должина на еден прилог изнесуваше 148 секунди, што укажува дека изборните теми во најголем дел беа обработувани преку содржински пообемни прилози кои овозможуваат вклучување на повеќе извори, изјави и информации поврзани со текот на кампањата.

ТАБЕЛА 38. ПРИЛОЗИ СО ИЗБОРНА ТЕМАТИКА ВО ЦЕНТРАЛНИТЕ ДНЕВНИЦИ НА МРТ2 - ВКУПНО И ВРЕМЕТРАЕЊЕ
	Вкупно прилози
	195

	Вкупно времетраење (секунди)
	28.815

	Просечна должина на прилог (секунди)
	148

	Најкратко времетраење на прилог (секунди)
	31

	Најдолго времетраење на прилог (секунди)
	271



Најкраткиот анализиран прилог траеше 31 секунда, додека најдолгиот прилог достигна времетраење од 271 секунда, што укажува на значителни разлики во обемот и форматот на известување за различни изборни активности и настани на различните политички субјекти во текот на кампањата, што е директен резултат од законски пропишаната поделба на времето во вестите.

ТАБЕЛА 39. БРОЈ НА ПРИЛОЗИ СПОРЕД РОДОТ НА ВОДИТЕЛ(К)ИТЕ И НОВИНАР(К)ИТЕ
	 
	Жени
	Мажи
	Вкупно
	% Жени
	% Мажи

	Водител(к)а
	141
	54
	195
	72,3%
	27,7%

	Новинар(к)а
	76
	51
	127
	59,8%
	40,2%



И на МРТ 2 новинарките се побројни од новинарите во структурата на вработените, па оттаму, во анализираниот примерок од 195 прилози со изборна тематика, забележлива беше доминацијата на жените и во улогите на водителки и на новинарки. Од вкупниот број прилози, 141 беа најавени од водителки, што претставува 72,3% од примерокот, додека 54 прилози беа најавени од водители или 27,7%. 
Малку побалансирана состојба е забележана кај авторството на прилозите. Од вкупно 126 прилози за кои беше евидентиран новинарски потпис, 76 беа подготвени од новинарки, што претставува 59,8%, додека 51 прилози беа подготвени од новинари или 40,2%. Ваквата распределба укажува на поголемо учество на жените во известувањето за изборниот процес во анализираниот период.
При разгледувањето на овие податоци, треба да се има предвид дека дел од прилозите се состоеја исклучиво од најави или кратки информации презентирани од страна на водителот или водителката, без дополнителен новинарски прилог или авторска обработка. Поради тоа, новинарот или новинарката не беа идентификувани во секој прилог, што ја објаснува разликата меѓу вкупниот број прилози и бројот на регистрирани новинарски авторства.

ТАБЕЛА 40. ВРЕМЕТРАЕЊЕ НА ГОВОРОТ СПОРЕД РОДОТ НА ВОДИТЕЛ(К)ИТЕ И НОВИНАР(К)ИТЕ (ВО СЕКУНДИ)
	 
	Жени
	Мажи
	Вкупно
	% Жени
	% Мажи

	Водител(к)и
	2.712
	1.001
	3.713
	73
	27

	Новинар(к)и
	7.016
	2.960
	9.976
	70,3%
	29,7%

	Вкупно
	9.728
	3.961
	13.689
	71,1%
	28,9%



Анализата на времетраењето на говорот на водител(к)ите и новинар(к)ите е логична последица од доминантната улога на жените во презентирањето и обработката на изборните содржини во централните информативни емисии на МРТ 2. Од вкупно 13.689 секунди говор, на жените им припаднаа 9.728 секунди или 71,1%, додека мажите говореа 3.961 секунда или во 28,9% од вкупното говорно време. Кај водител(к)ите, жените говореа 2.712 секунди или во 73% од времето за говор, а мажите 1.001 секунда или во 27%. Кај новинар(к)ите родовиот јаз беше исто така изразен во корист на жените, кои говореа 7.016 секунди или во 70,3%, додека новинарите говореа 2.960 секунди или во 29,7% од вкупното новинарско говорно време.
Сепак, доминантната застапеност на водителките и новинарките не мора нужно да значи и рамномерна застапеност на жените како извори на информации, соговорнички или носителки на политичките пораки во самите прилози, како што покажува анализата која следува во продолжение.

Анализата покажа значителен родов дисбаланс во вкупната застапеност на субјектите во изборното известување. Во анализираните прилози беа регистрирани вкупно 1.475 појавувања на лица, од кои 448 беа жени, а 1.027 мажи, односно мажите учествуваа со 69,6%, додека жените со 30,4% од вкупниот број регистрирани појавувања.

ТАБЕЛА 41. БРОЈ НА ПОЈАВУВАЊА НА ПРИМАРНИТЕ И СЕКУНДАРНИТЕ СУБЈЕКТИ ВО ИЗБОРНИТЕ ПРИЛОЗИ СПОРЕД РОД
	 
	Жени
	Мажи
	Вкупно
	% Жени
	% Мажи

	Примарни субјекти
	50
	368
	418
	12%
	88%

	Секундарни субјекти
	398
	659
	1.057
	37,7%
	62,3%

	Вкупно
	448
	1.027
	1.475
	30,4%
	69,6%



Особено изразен родов јаз беше забележан кај примарните субјекти, односно лицата кои се јавуваа како главни соговорници/чки и носител(к)и на пораките во прилозите. Од вкупно 418 појавувања на примарни субјекти, дури 368 беа појавувања на мажи, а само 50 на жени. Тоа значи дека жените учествуваа со 12% од појавувањата на примарните субјекти, додека мажите сочинуваа 88%. Ваквата распределба сведочи дека жените значително поретко добиваа можност да се појават како централни актерки во изборното известување и како директни носителки на политичките пораки и ставови.
Родовиот јаз беше нешто помал кај секундарните субјекти. Од вкупно 1.057 појавувања на секундарни субјекти, 398 беа жени, а 659 беа мажи, што значи дека жените учествуваа со 37,7%, а мажите со 62,3%. Овој податок покажува дека жените почесто беа присутни во визуелниот дел на прилозите отколку во улога на активни соговорнички.
Слична ситуација се забележува и при анализата на времетраењето на присуството на екранот. Од вкупно 32.498 секунди регистрирано присуство на екранот на примарните и секундарните субјекти, на жените им припаднаа 7.939 секунди или 24,4%, додека на мажите 24.559 секунди или 75,6% од вкупното време на екранот.

ТАБЕЛА 42. ВКУПНО ВРЕМЕТРАЕЊЕ НА ПРИСУСТВО НА ЕКРАНОТ ВО ИЗБОРНИТЕ ПРИЛОЗИ СПОРЕД РОД (ВО СЕКУНДИ)
	 
	Жени
	Мажи
	Вкупно
	% Жени
	% Мажи

	Примарни субјекти (секунди)
	2.069
	17.312
	19.381
	10,7%
	89,3%

	Секундарни субјекти (секунди)
	5.870
	7.247
	13.117
	44,8%
	55,2%

	Вкупно (секунди)
	7.939
	24.559
	32.498
	24,4%
	75,6%



Разликата во времето поминато на екранот укажува на повисока видливост на мажите во изборното известување. Истовремено, споредбата меѓу присуството на екран и видот на субјектите покажува дека жените почесто беа присутни како дел од визуелниот приказ на настаните односно како секундарни субјекти со учество од 44,8%, отколку како директни соговорнички или носителки на политички ставови, односно примарни субјекти, каде имаа учество од 10,7%. Оттука, родовиот јаз во изборното известување не се огледува само во бројот на лица кои се појавуваа во прилозите, туку е уште поизразено во распределбата на улогите и можностите за директно учество во јавната политичка комуникација.

[bookmark: _Toc240454732]Родова анализа на примарните субјекти и нивната улога во прилозите во централните дневници на МРТ 2
Подеталната анализа на улогите во кои се појавуваа субјектите во изборните прилози покажа дека родовиот дисбаланс беше најизразен кај функциите што ги претставуваа главните носител(к)и на политичката комуникација. Најголем број од примарните субјекти беа кандидат(к)и за градоначалници/чки, при што од вкупно 262 регистрирани појавувања дури 238 (90,8%) беа мажи, а само 24 (9,2%) беа на жени. Слична е состојбата и кај лидер(к)ите на политичките партии, каде што жените учествуваа со само 4,2% (3) од сите регистрирани појавувања. Родовиот јаз беше нешто помал кај кандидат(к)ите за советници/чки, но и тука мажите останаа доминантно застапени со 72,5% од сите примарни субјекти. 



ТАБЕЛА 43. БРОЈ НА ПОЈАВУВАЊА НА ПРИМАРНИТЕ СУБЈЕКТИ ВО ПРИЛОЗИТЕ ОД ЦЕНТРАЛНИТЕ ДНЕВНИЦИ НА МРТ 2 СПОРЕД ФУНКЦИЈА И РОД
	 
	Жени
	Мажи
	Вкупно
	% Жени
	% Мажи

	Експерт(к)и
	4
	9
	13
	30,8%
	69,2%

	Кандидат(к)и за градоначалници/чки
	24
	238
	262
	9,2%
	90,8%

	Кандидат(к)и за советници/чки
	19
	50
	69
	27,5%
	72,5%

	Лидер(к)и на партија
	3
	69
	72
	4,2%
	95,8%

	Останати партиски претставници/чки
	0 
	2
	2
	0%
	100%

	Вкупно
	50
	368
	418
	12%
	88%



Анализата на времетраењето на присуството на екранот дополнително ги потврди разликите во видливоста на жените и мажите. Најголем дел од времето на екранот им припадна на кандидат(к)ите за градоначалници/чки, кои се појавија во вкупно 12.068 секунди. Од ова време, само 994 секунди или 8,2% се однесуваа на кандидатки за градоначалнички, додека 11.074 секунди им припаднаа на кандидати за градоначалници, што претставува 91,8% од вкупното време на екранот во оваа категорија. 
ТАБЕЛА 44. ВРЕМЕТРАЕЊЕ НА ПРИСУСТВОТО НА ЕКРАНОТ ВО ПРИЛОЗИТЕ ОД ЦЕНТРАЛНИТЕ ДНЕВНИЦИ НА МРТ 2 СПОРЕД ФУНКЦИЈА И РОД (ВО СЕКУНДИ)
	 
	Жени
	Мажи
	Вкупно
	% Жени
	% Мажи

	Експерт(к)и
	169
	404
	573
	29,5%
	70,5%

	Кандидат(к)и за градоначалници/чки
	994
	11.074
	12.068
	8,2%
	91,8%

	Кандидат(к)и за советници/чки
	779
	2.285
	3.064
	25,4%
	74,6%

	Лидер(к)и на партија
	127
	3.309
	3.436
	3,7%
	96,3%

	Останати партиски претставници/чки
	0 
	240
	240
	0%
	100%

	Публика
	4.313
	4.525
	8.838
	48,8%
	51,2%

	Секундарни субјекти
	5.870
	7.247
	13.117
	44,8%
	55,2%

	Вкупно
	12.252
	29.084
	41.336
	29,6%
	70,4%



Уште поизразен беше дисбалансот кај лидер(к)ите на политичките партии, каде што жените учествуваа со само 3,7% (127 секунди) од вкупното време на екран, наспроти лидерите кои беа присутни во 96,3% од времето (3.309 секунди). Кај кандидат(к)ите за советници/чки разликата беше нешто помала, но и тука мажите имаа поголема видливост, со 74,6% (2.285 секунди) од времето на екранот, наспроти 25,4% (779 секунди) кај жените. Интересно е што кај категориите публика и секундарни субјекти разликите беа значително помали. Кај публиката жените учествуваа со 4.313 секунди или 48,8% од времето на екранот, наспроти 51,% за мажите или 4.525 секунди, а кај секундарните субјекти со 5.870 секунди или 44,8%, наспроти 55,2% или 7.247 секунди за мажите. Ова укажува дека жените, како позадина во визуелниот приказ на изборните активности, беа релативно рамномерно застапени, но значително ретко се појавуваа како носителки на главните политички пораки и како централни актерки во прилозите.
Слични се и податоците за говорната застапеност. Од вкупно 12.830 секунди говор регистрирани во анализираните прилози, жените говореа 1.397 секунда или во 10,9%, додека мажите 11.433 секунда или во 89,1% од времето за говор. Освен што мажите имаа подолго вкупно време на говор, тие остваруваа и подолги индивидуални излагања. Просечното времетраење на говорот кај жените изнесуваше 32,4 секунди, додека кај мажите 44,7 секунди. Најдолгиот регистриран говор на жена траеше 97 секунди, додека најдолгиот говор на маж достигна 181 секунда. 

ТАБЕЛА 45. ВРЕМЕТРАЕЊЕ НА ГОВОРОТ ВО ПРИЛОЗИТЕ ОД ЦЕНТРАЛНИТЕ ДНЕВНИЦИ НА МРТ 2 СПОРЕД РОД (ВО СЕКУНДИ)
	 
	Жени
	Мажи
	Вкупно
	% Жени
	% Мажи

	Време на говор
	1.397
	11.433
	12.830
	10,9%
	89,1%

	Најкратко времетраење на говорот (секунди)
	10
	18
	 
 
 
 
 
 

	Најдолго времетраење на говорот (секунди) 
	97
	181
	

	Просечно времетраење на говорот (секунди)
	32,4
	44,7
	



Кога говорот се анализира според функциите на субјектите, податоците покажуваат дека најголемиот дел од говорниот простор им припадна на машките политички актери. Најголем обем на говор беше регистриран кај кандидат(к)ите за градоначалници/чки, каде што од вкупно 7.917 секунди говор, мажите говореа 7.242 секунди или во 91,5%, додека жените 675 секунда или во 8,5% од времето во оваа категорија. 
Сличен образец беше забележан и кај лидер(к)ите на политичките партии, каде што мажите говореа 1.939 секунди или во 91,5% од говорното време, наспроти 88 секунди или 4,5% во кои говореа жените. Значителна родова разлика постоеше и кај кандидат(к)ите за советници/чки, каде што кандидатите говореа 2.316 секунди или во 77,5%, додека кандидатките говореа 520 секунди или во 22,5% од вкупното време. Кај експерт(к)ите, мажите исто така имаа поголемо учество во говорниот простор со 333 секунди или 74,5%, додека експертките беа застапени со 114 секунди или 25,5%. Во категоријата останати партиски претставници/чки, целокупното регистрирано говорно време од 211 секунди им припадна на мажите, односно во анализираниот примерок не беше евидентиран говор на жени во оваа категорија.
Генерално, распределбата на говорното време според функцијата покажа дека кај највидливите политички позиции во изборната комуникација, особено кандидат(к)ите за градоначалници/чки и партиските лидер(к)и, доминантно застапени беа машки говорници.

ТАБЕЛА 46. ВРЕМЕТРАЕЊЕ НА ГОВОРОТ ВО ПРИЛОЗИТЕ ОД ЦЕНТРАЛНИТЕ ДНЕВНИЦИ НА МРТ 2 СПОРЕД ФУНКЦИЈА И РОД (ВО СЕКУНДИ)
	 
	Жени
	Мажи
	Вкупно
	% Жени
	% Мажи

	Експерт(к)и
	114
	333
	447
	25,5%
	74,5%

	Кандидат(к)и за градоначалници/чки
	675
	7.242
	7.917
	8,5%
	91,5%

	Кандидат(к)и за советници/чки
	520
	1.796
	2.316
	22,5%
	77,5%

	Лидер(к)и на партија
	88
	1.851
	1.939
	4,5%
	95,5%

	Останати партиски претставници/чки
	0 
	211
	211
	0%
	100%



[bookmark: _Toc240454733]Родова структура според политичките субјекти
Родовите разлики забележани во вкупната структура на изборните прилози се рефлектираа и во застапеноста на поединечните политички субјекти. Анализата на присуството на екранот покажува дека кај сите поголеми политички субјекти доминираа мажите, иако степенот на родов дисбаланс се разликуваше меѓу нив. Најизразен родов јаз беше забележан кај Коалицијата ВЛЕН, Демократската партија на Турците (ДПТ), како и Националната алијанса за интеграција (НАИ), каде 100% од времето на присуство на екранот на примарните субјекти им припаѓаше на мажите. Слично висока застапеност на мажите беше регистрирана и кај ВМРО-ДПМНЕ и Коалицијата „Твоја Македонија“ – 96,3% или 1.906 секунди за мажите наспроти 73 секунди за жените (3,7%). 
Всушност, најмалиот, а сепак голем, дисбаланс во распределбата беше забележан кај ЗНАМ, каде што жените учествуваа со 28,4% (443 секунди), а мажите со 71,6% (1.116 секунди) од времето на екранот, како и кај Коалицијата „Искуство за успех“, каде што жените остварија 25,5% (277 секунди), а мажите 74,5% (815 секунди) присуство на екранот.

ТАБЕЛА 47. ПРИСУСТВО НА ЕКРАНОТ НА ПРИМАРНИТЕ СУБЈЕКТИ КАЈ ПРИЛОЗИТЕ НА ЦЕНТРАЛНИТЕ ДНЕВНИЦИ НА МРТ 2 ПО РОД И ПОЛИТИЧКИ СУБЈЕКТ (ВО СЕКУНДИ)
	 
	Жени
	Мажи
	Вкупно
	% Жени
	% Мажи

	Коалиција ВЛЕН
	0 
	3.270
	3.270
	0%
	100%

	ВМРО-ДПМНЕ и Коалиција „Твоја Македонија“
	73
	1.906
	1.979
	3,7%
	96,3%

	Демократска партија на Србите во Македонија (ДПСМ)
	123
	406
	529
	23,3%
	76,7%

	Демократска партија на Турците (ДПТ)
	 0
	554
	554
	0%
	100%

	ЗНАМ
	443
	1116
	1.559
	28,4%
	71,6%

	Коалиција „Искуство за успех“
	279
	815
	1.094
	25,5%
	74,5%

	Левица
	277
	1.346
	1.623
	17,1%
	82,9%

	Национална алијанса за интеграција (НАИ)
	 0
	2.187
	2.187
	0%
	100%

	Независни кандидат(к)и и вонпарламентарни партии
	454
	3.177
	3.631
	12,5%
	87,5%

	СДСМ и Коалиција за Локални избори 2025
	296
	2.131
	2.427
	12,2%
	87,8%



Сличен образец се забележува и кај бројот на примарни субјекти кои се појавија во прилозите. Кај сите поголеми политички субјекти, бројот на појавувања на мажи беше повисок од бројот на појавувања на жени, при што најголем дисбаланс беше забележан кај Коалицијата ВЛЕН, Демократската партија на Турците (ДПТ) и Коалицијата Национална алијанса за интеграција (НАИ), каде што жени воопшто немаше.

ТАБЕЛА 48. БРОЈ НА ПОЈАВУВАЊА НА ПРИМАРНИТЕ СУБЈЕКТИ КАЈ ПРИЛОЗИТЕ НА ЦЕНТРАЛНИТЕ ДНЕВНИЦИ НА МРТ 2 СПОРЕД РОД И ПОЛИТИЧКИ СУБЈЕКТ
	 
	Жени
	Мажи
	Вкупно
	% Жени
	% Мажи

	Коалиција ВЛЕН
	0
	43
	43
	0%
	100%

	ВМРО-ДПМНЕ и Коалиција „Твоја Македонија“
	2
	38
	40
	5%
	95%

	Демократска партија на Србите во Македонија (ДПСМ)
	4
	14
	18
	22,2%
	77,8%

	Демократска партија на Турците (ДПТ)
	0 
	18
	18
	0%
	100%

	ЗНАМ
	8
	24
	32
	25%
	75%

	Коалиција „Искуство за успех“
	7
	25
	32
	21,9%
	78,1%

	Левица
	6
	29
	35
	17,1%
	82,9%

	Национална алијанса за интеграција (НАИ)
	0 
	46
	46
	0%
	100%

	Независни кандидат(к)и и вонпарламентарни партии
	15
	88
	103
	14,6%
	85,4%

	СДСМ и Коалиција за Локални избори 2025
	5
	34
	39
	12,8%
	87,2%



Висока застапеност на мажите беше забележана и кај ВМРО-ДПМНЕ и Коалицијата „Твоја Македонија“, каде што жените учествуваа со 2,3% (2 појавувања) од појавувањата на вкупниот број примарни субјекти прикажани во прилозите, наспроти 38 појавувања на мажи (97,7%). Кај ЗНАМ беа регистрирани 8 појавувања на жени (25%) и 24 појавувања на мажи (75%), како и кај Коалицијата „Искуство за успех“ 7 жени (20%) и 25 мажи (80%) и кај Демократската партија на Србите во Македонија (ДПСМ) 4 жени (22,2%) и 14 мажи (77,8%). 
Бројчано, најмногу појавувања на жени имаше кај независните кандидат(к)и и вонпарламентарните партии – 15, но процентуално тоа изнесуваше 19,8% во споредба со 88 појавувања на мажи (80,2%).
Подеталната анализа на примарните субјекти според функцијата покажува дека жените најчесто се појавуваа како кандидатки за градоначалнички и за советнички, додека нивното учество како лидерки на политички партии беше значително поограничено. Кај Коалицијата ВЛЕН, ДПТ, ДПСМ, ЗНАМ и НАИ не беше регистрирана ниту жена кандидатка за градоначалничка, додека лидерка на партија беше регистрирана само кај Коалицијата „Искуство за успех“. 

ТАБЕЛА 49. БРОЈ НА ПОЈАВУВАЊА НА ПРИМАРНИТЕ СУБЈЕКТИ КАЈ ПРИЛОЗИТЕ НА ЦЕНТРАЛНИТЕ ДНЕВНИЦИ НА МРТ 2 СПОРЕД РОД, ФУНКЦИЈА И ПОЛИТИЧКИ СУБЈЕКТ
	 
	Кандидат за градоначалник
	Кандидат за советник
	Лидер на партија
	Останати партиски претставници

	 
	Ж
	М
	Вкупно
	Ж
	М
	Вкупно
	Ж
	М
	Вкупно
	М

	Коалиција ВЛЕН
	0
	29
	29
	0
	1
	1
	0
	12
	12
	1

	ВМРО-ДПМНЕ и Коалиција „Твоја Македонија“
	1
	19
	20
	1
	1
	2
	0
	18
	18
	0

	Демократска партија на Србите во Македонија (ДПСМ)
	0
	0
	0
	4
	12
	16
	0
	2
	2
	0

	Демократска партија на Турците (ДПТ)
	0
	18
	18
	0
	0
	0
	0
	0
	0
	0

	ЗНАМ
	0
	15
	15
	7
	8
	15
	0
	1
	1
	0

	Коалиција „Искуство за успех“
	1
	21
	22
	3
	4
	7
	3
	0
	3
	0

	Левица
	4
	13
	17
	2
	14
	16
	0
	2
	2
	0

	Национална алијанса за интеграција (НАИ)
	0
	29
	29
	0
	2
	2
	0
	15
	15
	0

	Независни кандидат(к)и и вонпарламентарни партии
	13
	80
	93
	2
	6
	8
	0
	1
	1
	1

	СДСМ и Коалиција за Локални избори 2025
	5
	14
	19
	0
	2
	2
	0
	18
	18
	0



Најголем број појавувања на кандидатки за градоначалнички беа регистрирани кај независните кандидат(к)и и вонпарламентарните партии (13), по што следуваат СДСМ и Коалицијата за Локални избори 2025 (5)  и Левица (по 4), додека кај ВМРО-ДПМНЕ и Коалицијата „Твоја Македонија“, како и кај Коалицијата „Искуство за успех“, беше регистрирано по едно појавување на кандидатка за градоначалничка. Кај кандидатките за советнички, најголем број појавувања беа регистрирани кај ЗНАМ (7), ДПСМ (4) и Коалицијата „Искуство за успех“ (3), додека кај Левица и независните кандидат(к)и и вонпарламентарните партии беа регистрирани по две појавувања. Единствените појавувања на лидерка на политичка партија беа регистрирани кај Коалицијата „Искуство за успех“ (3). 
Најголем број на појавувања на кандидати за градоначалници имаше кај независните кандидат(к)и и вонпарламентарните партии – 80, потоа кај Коалицијата ВЛЕН и кај НАИ – по 29, кај Коалицијата „Искуство за успех“- 21, а кај ВМРО и Коалицијата „Твоја Македонија“ - 19 и кај ДПТ -18. Кандидати за советници најмногу се појавија од Левица – 14 пати, кај ДПСМ 12 и кај ЗНАМ – 8 пати. Најмногу лидери на партии се појавија кај ВМРО и Коалицијата „Твоја Македонија“ и кај СДСМ и коалицијата за Локални избори 2025 – по 18, а потоа кај НАИ – 15. 
Анализата на времетраењето на говорот на примарните субјекти покажува дека кај најголемиот дел од политичките субјекти најголемиот дел од говорниот простор им припадна на мажите. Кај Коалицијата ВЛЕН, ДПТ и НАИ немаше жени, додека кај ВМРО-ДПМНЕ и Коалицијата „Твоја Македонија“ жените учествуваа со 4,3% од вкупното време на говор (45 секунди) наспроти 95,7% за мажите (991 секунда), а кај СДСМ и Коалиција за Локални избори 2025, жените учествуваа со 7,8% (86 секунди) наспроти 88,4% (1.012) за мажите. 

ТАБЕЛА 50. ВКУПНО ВРЕМЕТРАЕЊЕ НА ГОВОРОТ НА ПРИМАРНИТЕ СУБЈЕКТИ КАЈ ПРИЛОЗИТЕ НА ЦЕНТРАЛНИТЕ ДНЕВНИЦИ НА МРТ 2 СПОРЕД РОД И ПОЛИТИЧКИ СУБЈЕКТ (ВО СЕКУНДИ)
	 
	Жени
	Мажи
	Вкупно
	% Жени
	% Мажи

	Коалиција ВЛЕН
	0 
	1.284
	1.284
	0%
	100%

	ВМРО-ДПМНЕ и Коалиција „Твоја Македонија“
	45
	991
	1.036
	4,3%
	95,7%

	Демократска партија на Србите во Македонија (ДПСМ)
	112
	363
	475
	23,6%
	76,4%

	Демократска партија на Турците (ДПТ)
	0 
	512
	512
	0%
	100%

	ЗНАМ
	230
	811
	1.041
	22,1%
	77,9%

	Коалиција „Искуство за успех“
	208
	753
	961
	21,6%
	78,4%

	Левица
	186
	906
	1.092
	17%
	83%

	Национална алијанса за интеграција (НАИ)
	0 
	1.263
	1.263
	0%
	100%

	Независни кандидат(к)и и вонпарламентарни партии
	443
	3.205
	3.648
	12,1%
	87,9%

	СДСМ и Коалиција за Локални избори 2025
	86
	1.012
	1.098
	7,8%
	92,2%



Најголемо учество на жените во говорниот простор беше забележано кај Демократската партија на Србите во Македонија (ДПСМ) – 23,6% или 112 секунди, наспроти 363 секунди или 76,4% за мажите, ЗНАМ – 22,1% или 230 секунди, наспроти 811 секунди или 77,9% за мажите и Коалицијата „Искуство за успех“ – 21,6% или 208 секунди, наспроти 753 секунди или 78,4% за мажите. Кај Левица, жените учествуваат со 17% (186 секунди) од вкупното време на говор, наспроти 83% (906 секунди) за мажите. Кај независните кандидат(к)и и вонпарламентарните партии жените учествуваат со 12,1% (443 секунди) од вкупното време на говор, наспроти 87,9% (3.205 секунди) за мажите. И покрај разликите меѓу политичките субјекти, анализата покажува дека кај сите субјекти мнозинството од говорниот простор им беше отстапен на машките примарни субјекти.

[bookmark: _Toc240454734]Квалитативна анализа на тематските приоритети во прилозите во централните дневници на МРТ 2
Анализата на темите што ги обработуваа примарните субјекти во изборните прилози покажа дека известувањето на МРТ 2 во најголема мера беше фокусирано на прашањата поврзани со локалните политики, инфраструктурниот развој и текот на изборната кампања. Ваквата распределба беше очекувана ако се има предвид дека анализираниот период се однесуваше на локални избори, кога значителен дел од политичката комуникација беше насочен кон прашања кои се во директна надлежност на локалната самоуправа.
Анализата на тематската структура на прилозите покажа дека најголемо внимание беше посветено на темите поврзани со инфраструктурата, урбанизмот и сообраќајот, кои беа застапени во 167 изјави што не изненадува, зашто за локални избори, изградбата и реконструкцијата на улиците, патиштата, јавните површини и другата инфраструктура се едни од најчесто промовираните политики и изборни ветувања на политичките субјекти. 
По застапеност следуваа образованието, младите и спортот (108 спомнувања), комуналните услуги и животната средина (101 споменување), локалното управување и доброто владеење (88 споменувања), како и социјалната политика, здравството и инклузијата (84 споменувања), како и изборната кампања и политичкиот процес (79 споменувања) и економскиот развој и вработувањата (77 споменувања). Овие резултати укажуваат дека значителен дел од изборната комуникација беше насочен кон прашања што директно произлегуваат од надлежностите на локалната самоуправа и се поврзани со секојдневното функционирање на општините и квалитетот на живот на граѓан(к)ите. Инаку, во темите поврзани со изборната кампања и политичкиот процес најчесто се обработуваа активностите на политичките субјекти, претставувањето на кандидат(к)ите, изборните пораки, кампањските настани и меѓусебните политички реакции, што укажува дека изборната кампања, покрај програмските содржини, претставува значаен сегмент од изборното известување.
Помала застапеност имаа темите поврзани со културата, туризмот и идентитетот (28 споменувања) и безбедноста и владеењето на правото (10 споменувања) кои беа меѓу најретко обработуваните тематски области. 

ТАБЕЛА 51. ТЕМИ ЗАСТАПЕНИ ВО ПРИЛОЗИТЕ НА ЦЕНТРАЛНИТЕ ДНЕВНИЦИ НА МРТ 2 СПОРЕД РОДОТ НА ГОВОРНИЦИТЕ/ЧКИТЕ
	 
	Жени
	Мажи
	Вкупно

	Безбедност и владеење на правото
	1
	9
	10

	Економски развој и вработување
	4
	73
	77

	Изборна кампања и политички процес
	0
	79
	79

	Инфраструктура, урбанизам и сообраќај
	17
	150
	167

	Комунални услуги и животна средина
	20
	81
	101

	Култура, туризам и идентитет
	3
	25
	28

	Локално управување и добро владеење
	12
	76
	88

	Образование, млади и спорт
	23
	85
	108

	Социјална политика, здравство и инклузија
	14
	70
	84



Како логична последица на општата родова структура на политичките актер(к)и во анализираниот примерок во која доминираа мажите, тие доминираа и како говорници во сите тематски категории. И онаму каде што говореа жените, тие беа застапени неколкукратно помалку. Тие најчесто говореа на темите поврзани со образованието, младите и спортот – 23 споменувања наспроти 85 споменувања од страна на мажите, комуналните услуги и животната средина – 20 споменувања наспроти 81 споменување од мажите, инфраструктурата, урбанизмот и сообраќајот – 17 споменувања наспроти 150 споменувања од мажите, како и социјалната политика, здравството и инклузијата – 14 споменувања наспроти 70 споменувања од мажите. Истовремено, не беше регистрирана ниту една жена кој зборуваше на темите поврзани со изборната кампања и политичкиот процес, додека за економскиот развој и вработувањето жени говореа 4 пати, за културата, туризмот и идентитетот 3 пати и еднаш за безбедноста и владеењето на правото. 
Генерално, анализата покажа дека изборното известување на МРТ 2 беше доминантно насочено кон прашањата од локален карактер, особено инфраструктурата, комуналните услуги, образованието, економскиот развој и управувањето со општините. Истовремено, во сите тематски области, најголем дел од политичките пораки беа пренесени од мажи, што ја одразуваше нивната поголема застапеност како кандидати, лидери и други политички актери во прилозите поврзани со изборната кампања.

[bookmark: _Toc240454735]Родовите теми и прашања во изборното известување на МРТ 2
Анализата на прилозите емитувани во централните дневници на МРТ 2 покажа дека родовите прашања имаа многу ограничена застапеност во изборното известување. Во најголем дел од прилозите, политичките субјекти настапуваа со програми насочени кон инфраструктурата, локалниот економски развој, комуналните услуги и образованието, без притоа да го посочат родовиот аспект на овие прашања, додека прашањата поврзани со родовата еднаквост се појавуваа само поединечно и најчесто како дел од пошироки социјални или политички пораки.
Во однос на вкупниот анализиран примерок од 195 прилози со изборна тематика, прилозите во кои експлицитно се обработуваа родови прашања учествуваа со само 1%, односно беа регистрирани само два такви прилога. Овој податок укажува дека темите поврзани со родовата еднаквост ретко се третираа како самостојна тема во изборното известување на МРТ 2. 
Првиот пример беше прилогот за Движењето ЗНАМ од 30 септември, во кој носителката на советничката листа Ивана Георгиевска најави формирање „шелтер и советувалиште за жртви на семејно насилство“, со што прашањето за заштитата на жените жртви на семејно насилство беше директно вклучено во изборната програма.
Вториот пример е прилогот за Коалицијата ВЛЕН од 12 октомври, во кој се известуваше за отворање форум на жени. Во прилогот, кандидатот за градоначалник најави дека ќе биде „најсилниот глас за поддршка на жената“, а беше нагласено и присуството на десет кандидатки на советничката листа. Во овој случај, родовата перспектива беше поврзана со политичкото учество и видливоста на жените во изборниот процес.
Генерално, анализата покажа дека родовите теми беа ретко присутни во изборното известување на МРТ 2 и претставуваа маргинален сегмент од вкупната медиумска агенда. Тие најчесто произлегуваа од програмските определби и пораките на политичките субјекти, додека новинарскиот пристап ретко отвораше дополнителна родова перспектива или поширока анализа на овие прашања.

[bookmark: _Toc240454736]Квалитативна анализа на употребата на родово сензитивен јазик во прилозите во централните дневници на МРТ 2
Анализата на јазикот употребен во изборното известување на МРТ 2 покажа дека родово сензитивните јазични облици се појавуваа повремено, но дека и во овој примерок преовладуваше употребата на генерички машки форми при именување на политичките актер(к)и, општествените групи и граѓани(к)те. Таквата практика беше присутна и во новинарските прилози и во изјавите на политичките актер(к)и. Најчесто беа употребувани формулации како „граѓаните“, „жителите“, „гласачите“, „кандидатите“, „советниците“, „земјоделците“, „работниците“ и други генерички машки форми на именките кои се користат како општи категории иако се однесуваат на лица од различни родови.
Генеричкиот машки род особено често се користеше при именување на политичките функции и учесниците/чките во изборниот процес. Во прилозите редовно се среќаваа формулации како „кандидати за градоначалници и советници“, „носители на листи“, „членови“, „учесници“, „набљудувачи“ и „гласачи“, без употреба на соодветните женски облици. Таквата практика беше присутна и кога во прилозите беа претставувани кандидатки или носителки на функции, што покажува дека машкиот род и понатаму најчесто функционира како општ јазичен стандард во изборното известување. Особено често ваквите формулации се употребуваа во најавите на прилозите за независните кандидат(к)и и вонпарламентарните партии, каде редовно се користеше изразот „независните кандидати“, иако во прилозите беа застапени и кандидатки.
Генерички машки облици се употребуваа и при именувањето на професиите, општествените групи и локалните заедници. Во анализираниот примерок се среќаваа формулации како „лекари“, „архитекти“, „наставници“, „земјоделци“, „работници“, „претприемачи“, како и колективни ознаки како „скопјани“, „тетовци“, „стружани“, „кичевчани“, „гостиварци“ и слични изрази, кои функционираа како универзални категории иако се однесуваа на лица од различни родови.
Сличен образец беше забележан и при именување на етничките и другите колективни заедници. Во прилозите често беа користени изрази како „Македонците“, „Албанците“, „Турците“, „Ромите“ и други колективни ознаки, при што машката форма повторно функционираше како општ назив за целата група. Иако ваквата употреба е вообичаена во јавната комуникација, таа не придонесува кон поголема родова видливост во политичкиот дискурс.
Сепак, анализата бележи и примери на родово сензитивен јазик, особено при именувањето на конкретни жени носителки на функции. Во речиси сите прилози беа употребувани формулации како „кандидатка за градоначалничка“, „носителка на советничка листа“, „претседателката на ЛДП“ и „членката на ДИК“ кога се работеше за претставување на носителки на функција. Овие примери покажуваат поголема чувствителност кон родовата димензија на јазикот, особено кога се именуваат конкретни носителки на јавни функции.
Во тој контекст, анализата покажа дека употреба на родово сензитивен јазик беше евидентирана во 25 прилози, односно во 12,8% од вкупниот број анализирани прилози. Сепак, овој податок треба да се толкува со одредена резерва, имајќи ја предвид структурата на изборните содржини и фактот дека најголем дел од кандидат(к)ите и политичките субјекти застапени во прилозите беа мажи. Поради тоа, во значителен дел од прилозите не постоеше конкретна комуникациска ситуација во која би се очекувала употреба на женски род или родово сензитивни јазични конструкции. Оттука, бројот на прилози во кои беше употребен родово сензитивен јазик не треба да се толкува единствено како показател за општото ниво на родова сензитивност на известувањето, туку пред сè како показател за начинот на кој се именуваат и претставуваат жените кога тие се појавуваат како кандидатки, носителки на функции или други релевантни субјекти во изборниот процес.

ТАБЕЛА 52. БРОЈ НА ПРИЛОЗИ ВО КОИ БЕШЕ УПОТРЕБЕН РОДОВО СЕНЗИТИВЕН ЈАЗИК
	 
	Број на прилози
	% од вкупен број прилози

	Прилози во кој беше употребен родово сензитивен јазик
	25
	12,8%



Забележани беа и случаи на недоследна, и граматички неточна употреба, при што женскиот род од именката „кандидатка“ беше комбиниран со називот на функцијата во машки род. Така, во прилогот за СДСМ од 17 октомври водителката употреби формулација „кандидатка за градоначалник“ при најавата на кандидатката за Општина Бутел. Истата јазична конструкција беше забележана и во прилогот за Левица од 14 октомври, каде новинарот зборуваше за „кандидатката за градоначалник на Општина Кочани“, како и во прилогот за СДСМ од 3 октомври, каде новинарката ја претстави „кандидатката за градоначалник на град Скопје“. Сличен пример беше регистриран и во прилогот за ВМРО-ДПМНЕ од 10 октомври, во кој новинарот ја најави „кандидатката за градоначалник на Општина Кисела Вода“. 
Од друга страна, анализата забележи и пример на доследна употреба на женската форма, кога независната кандидатка за градоначалничка на Општина Центар, Билјана Ивановска, во своето обраќање ги повика граѓан(к)ите да гласаат „за градоначалничка која е познат борец против корупцијата“, но веднаш потоа употреби и формулација „гласајте за градоначалник на Општина Центар“. Овој пример покажува дека недоследната употреба на родовите облици беше присутна не само во медиумското известување, туку и во комуникацијата на самите кандидатки. Сличен беше и примерот со прилогот за независните кандидат(к)и од 9 октомври, каде кандидатката за градоначалничка на Битола, Мирјана Мирчевски, за себе изјави „како иден градоначалник на град Битола“, наместо „како идна градоначалничка“. Во истото обраќање таа користеше и генерички машки облици при именувањето на професиите, како „доктор“ и „архитект“, без употреба на соодветните женски форми. 
Таква употреба беше забележана и во прилогот за Коалицијата „Искуство за успех“ од 17 октомври, каде кандидатот за градоначалник на Карпош ја претстави носителката на советничката листа како „доктор Добрила Андоновска“, без употреба на женскиот облик „докторка“.
Анализата бележи и поединечни примери на родово поинклузивно именување. Така, во прилогот за Коалицијата ВЛЕН од 17 октомври, при обраќањето на кандидатот за градоначалник на Чаир, беше употребена формулацијата „момци и девојки“, со што експлицитно се именуваа лица од двата рода.
Генерално, анализата покажа дека во изборното известување преовладуваше употребата на именките во генерички машки род при именување на граѓан(к)ите, политичките актер(к)и и различните општествени групи. Родово сензитивните облици беа присутни, но најчесто се појавуваа како поединечни примери или како недоследно применети јазични решенија, додека доминантниот модел на комуникација и понатаму се потпира на традиционалната употреба на машкиот род како универзална категорија.


[bookmark: _Toc240454737]Анализа на платеното политичко рекламирање (ППР) на ТВ Алфа
Платеното политичко рекламирање (ППР) претставува значаен сегмент од изборната кампања преку кој политичките субјекти директно им ги пренесуваат своите пораки на гласач(к)ите. За разлика од информативните содржини, овие материјали се резултат на комуникациските стратегии на самите политички субјекти, а не на новинарски или уредувачки избор. Анализата ги опфаќа и продукциски осмислените политичките спотови со сценарио и ППР кои содржат снимки од партиски настани емитувани на ТВ Алфа, овозможувајќи увид во родовата застапеност, распределбата на говорниот дел, видливоста на жените и мажите и начинот на нивното претставување во изборната кампања. Во продолжение е прикажана структурата на анализираниот примерок, по што следуваат квантитативните и квалитативните анализи.

[bookmark: _Toc240454738]Структура на примерок
[bookmark: _Toc232662434]Во анализираниот период, на ТВ Алфа беа идентификувани вкупно 62 поединечни спотови со платено политичко рекламирање, од кои 59 беа продукциски осмислени ППР спотови со сценарио и 3 ППР со снимки од партиски настани. Вкупното времетраење на анализираниот примерок на поединечните ППР спотови изнесуваше 3.414 секунди, односно околу 56 минути платена политичка програма (во првиот круг од кампањата за изборите 2025 година, на ТВ Алфа беа емитувани вкупно 68 907 секунди ППР[footnoteRef:14] ). Просечното времетраење на еден ППР спот со сценарио изнесуваше 56,6 секунди, додека просечната должина на ППР со снимки од партиски настани изнесуваше 24,3 секунди. Најкраткиот анализиран ППР спот со сценарио траеше 20 секунди, а најдолгиот 175 секунди, додека ППР со снимки од настани беа со речиси идентично времетраење, од 24 до 25 секунди. [14:  Податоците за ППР емитувано во првиот круг од изборната кампања произлегуваат од Извештајот за платеното политичко рекламирање на радиодифузерите за првиот круг од изборната кампања за Локалните избори 2025, достапен на веб страницата на Агенцијата за аудио и аудиовизуелни медиумски услуги.] 


ТАБЕЛА 53. ППР СПОТОВИ -  ВКУПЕН БРОЈ И ТРАЕЊЕ НА ПОЕДИНЕЧНИТЕ СПОТОВИ (БЕЗ ПОВТОРУВАЊЕ)
	
	ППР СПОТОВИ СО СЦЕНАРИО
	ППР СО СНИМКИ ОД НАСТАНИ

	Вкупен број
	59
	3

	Вкупно времетраење (секунди)
	3.341
	73

	Просечна должина (секунди)
	56,6
	24,3

	Најкратко времетраење (секунди)
	20
	24

	Најдолго времетраење (секунди)
	175
	25



Структурата на анализираниот примерок на ТВ Алфа покажа дека најголем дел од платеното политичко рекламирање се однесуваше на ВМРО-ДПМНЕ и Коалицијата „Твоја Македонија“, со вкупно 57 ППР спотови со сценарио и 3 ППР со снимки од партиски настани. Покрај нив, во примерокот беа регистрирани и 2 ППР спота на Демократската партија на Србите во Македонија (ДПСМ), додека останатите политички субјекти не беа застапени со ППР спотови на оваа телевизија во анализираниот период. 



ТАБЕЛА 54. СТРУКТУРА НА ПРИМЕРОК СПОРЕД ВИД НА ППР И ПОЛИТИЧКИ СУБЈЕКТ
	
	ППР СПОТОВИ СО СЦЕНАРИО
	ППР СО СНИМКИ ОД НАСТАНИ

	Демократска партија на Србите во Македонија (ДПСМ)
	2
	 0

	ВМРО ДПМНЕ И КОАЛИЦИЈАТА „ТВОЈА МАКЕДОНИЈА“
	57
	3


[bookmark: _Toc240454739]Родова структура на субјектите во ППР спотовите и визуелна застапеност
За потребите на оваа анализа, како примарни субјекти се третираа лицата кои се носител(к)и на политичката порака во ППР спотовите. Кај политичките спотови тоа беа кандидат(к)ите, лидер(к)ите на политичките партии и другите лица кои беа во фокусот на содржината и директно придонесуваа кон пренесување на централните пораки, без оглед дали тие беа изразени преку директни обраќања или преку однапред конципирано сценарио. Кај ППР спотовите со снимки од партиски настани, примарни субјекти беа лицата кои имаа активна говорна улога и непосредно им се обраќаа на присутните или на јавноста.
Како секундарни субјекти се третираа сите останати лица кои се појавуваа во кадарот без клучна улога во пренесувањето на политичката порака. Во оваа категорија беа вклучени поддржувач(к)ите, публиката, партиските активист(к)и, членовите/чките на советничките листи и други лица кои придонесуваа кон визуелниот контекст на политичката комуникација, но не беа носител(к)и на централните порака.
Поради големиот број присутни лица, публиката во ППР спотовите со снимки од настаните не беше вклучена во бројот на регистрирани субјекти, но беше опфатена во анализата на времето на присуство на екранот според род, со цел да се прикаже нивната визуелна застапеност.
Анализата ја опфати родовата структура на примарните и секундарните субјекти, нивната визуелна застапеност, времето на присуство на екранот и говорниот дел, со цел да се утврди како беа распределени видливоста и комуникациската улога на жените и мажите во ППР спотовите.
Во случаите кога политичката порака беше пренесена преку наратор или нараторка без визуелно појавување на екран, овие лица беа евидентирани како секундарни говорни субјекти при анализата на бројот на субјекти и говорниот дел, но не беа вклучени во анализата на времето на присуство на екранот.
[bookmark: _Toc232662437]Анализата на родовата структура на сите субјекти во ППР спотовите (и примарни и секундарни) покажа дека во вкупната визуелна застапеност на жените и мажите имаше дисбаланс од 2:1, а уште позначителни разлики се јавуваа кога стануваше збор за носител(к)ите на политичките пораки. Во анализираниот примерок беа регистрирани вкупно 544 појавувања на лица во поединечните ППР спотови, од кои 191 (35,1%) беа појавувања на жени, а 353 (64,6%) на мажи. Иако мажите беа побројни во вкупната структура на појавување на субјектите, родовиот јаз беше значително поумерен отколку кај примарните субјекти.
Особено изразен родов дисбаланс беше забележан кај примарните субјекти, односно лицата кои ги носеа главните политички пораки. Од вкупно 143 појавувања на примарни субјекти во поединечните ППР спотови, само 16 беа на жени (11,2%), додека 127 беа на мажи (88,8%). Ова покажува дека политичките пораки во најголем дел ги пренесуваа мажите, додека жените ретко се појавуваа како централни говорнички или носителки на кампањските пораки.
Кај секундарните субјекти распределбата беше порамномерна. Од вкупно 401 појавување на секундарни субјекти во поединечните ППР спотови, 175 (43,6%) појавувања беа на жени, а 226 (56,4%) на мажи. Треба да се има предвид дека во оваа категорија беа вклучени и наратор(к)ите во ППР спотовите, како и лицата кои се појавуваа во споредните визуелни улоги. Затоа, повисокото учество на жените кај секундарните субјекти не значи и нивна поголема застапеност како носителки на политичките пораки.
Интересен податок е и дека во поединечните ППР спотови со сценарио имаше вкупно 174 појавувања на жени (36,7%) и 300 на мажи (63,3%), но кај примарни субјекти во овие спотови имаше 16 појавувања на жени (11,4%) наспроти 124 на мажи (88,6%). Кај секундарните субјекти во овие спотови состојбата беше речиси целосно избалансирана, со мала предност на мажите, кои се појавија 176 пати (52,7%), наспроти 158 појавувања на жени (47,3%).
Во поединечните ППР спотови со снимки од настани, мажите беа доминантни – 53 појавувања (75,7%), додека беа регистрирани 17 појавувања на жени (24,3%). Во овие спотови жените како примарни субјекти воопшто не беа застапени, додека сите три појавувања на примарните субјекти беа мажи. Мажите доминираа и кај секундарните субјекти – 50 појавувања (74,6%), наспроти 17 појавувања на жени (25,4%).

ТАБЕЛА 55. БРОЈ НА ПОЈАВУВАЊА НА СУБЈЕКТИТЕ СПОРЕД РОД 
	Број на субјекти во поединечни ППР спотови 
	Жени
	Мажи
	Вкупно
	% Жени
	% Мажи

	ППР СПОТОВИ СО СЦЕНАРИО
	Вкупно 
	174
	300
	474
	36,7%
	63,3%

	
	Примарни субјекти
	16
	124
	140
	11,4%
	88,6%

	
	Секундарни субјекти
	158
	176
	334
	47,3%
	52,7%

	ППР СПОТОВИ СО СНИМКИ ОД НАСТАНИ
	Вкупно
	17
	53
	70
	24,3%
	75,7%

	
	Примарни субјекти
	0
	3
	3
	0%
	100%

	
	Секундарни субјекти
	17
	50
	67
	25,4%
	74,6%

	ВКУПНО
	Вкупно
	191
	353
	544
	35,1%
	64,9%

	
	Примарни субјекти
	16
	127
	143
	11,2%
	88,8%

	
	Секундарни субјекти
	175
	226
	401
	43,6%
	56,4%


[bookmark: _Toc232662438]
Сличен образец беше забележан и кај времетраењето на присуството на екранот. Анализата покажа дека од вкупно 2.726 секунди регистрирано присуство на екранот, на жените им припаднаа 725 секунди или 26,6%, додека на мажите 2.001 секунди или 73,4% од вкупното време на екран. Поделено според типот на ППР спотови, кај ППР спотовите со сценарио жените беа присутни на екранот 696 секунди (26,6%), а мажите 1.923 секунди (73,4%), додека кај ППР спотовите со снимки од настани жените беа присутни 29 секунди (27,1%), наспроти 78 секунди (72,9%) кај мажите.
Иако според бројот на лица жените сочинуваа 35,1% од сите појавувања на субјекти во анализираниот примерок, распределбата на времето на екранот покажува значително поголем родов дисбаланс во корист на мажите. Тоа укажува дека машките субјекти во просек добиваа поголем визуелен простор во однос на женските субјекти, како во ППР спотовите со сценарио, така и во ППР спотовите со снимки од партиски настани.

ТАБЕЛА 56. ВКУПНО ВРЕМЕТРАЕЊЕ НА ПРИСУСТВОТО НА ЕКРАНОТ ПО РОД  (ВО СЕКУНДИ)
	Време на присуство на екран (секунди)
	Жени
	Мажи
	Вкупно
	% Жени
	% Мажи

	ППР спотови со сценарио
	696
	1.923
	2.619
	26,6%
	73,4%

	ППР спотови со снимки од настани
	29
	78
	107
	27,1%
	72,9%

	Вкупно
	725
	2.001
	2.726
	26,6%
	73,4%



Анализата на времетраењето на говорот покажа дека директното пренесување на политичките пораки и понатаму во значително поголема мера им припаѓаше на машките субјекти. Од вкупно 3.015 секунди говор во анализираните ППР спотови, жените говореа 869 секунди или во 28,8% од времето, додека мажите говореа 2.146 секунди, односно во 71,2% од вкупното говорно време. Кај ППР спотовите со сценарио, жените говореа 856 секунди (29%), додека мажите 2.093 секунди (71%). Кај ППР спотовите со снимки од настани родовиот јаз беше уште поизразен, при што жените говореа 13 секунди (19,7%), а мажите 53 секунди (80,3%).



ТАБЕЛА 57. ВКУПНО ВРЕМЕТРАЕЊЕ НА ГОВОРОТ ПО РОД (ВО СЕКУНДИ)
	Време на говор (секунди)
	Жени
	Мажи
	Вкупно
	% Жени
	% Мажи

	ППР спотови со сценарио
	856
	2.093
	2.949
	29%
	71%

	ППР спотови со снимки од настани
	13
	53
	66
	19,7%
	80,3%

	Вкупно
	869
	2.146
	3.015
	28,8%
	71,2%



Иако жените беа присутни во визуелната структура на ППР спотовите, распределбата на говорното време покажува дека мажите значително почесто ја имаа улогата на директни пренесувачи на политичките пораки. Ова е особено поврзано со претходно утврдената доминација на појавувањето на мажите меѓу примарните субјекти, односно меѓу кандидат(к)ите и другите политички актер(к)и кои имаа централна комуникациска улога во спотовите.

[bookmark: _Toc240454740]Родова анализа на примарните субјекти и нивната улога во ППР спотовите
[bookmark: _Toc232662439]Анализата на функциите во кои се појавуваа субјектите во ППР спотовите покажа дека родовите разлики беа најизразени кај носител(к)ите на главните политички пораки. Најголем дел од примарните субјекти беа кандидат(к)и за градоначалници/чки, при што од вкупно 54 појавувања само 3 беа жени, а 48 мажи. Тоа значи дека жените учествуваа со само 5,6%, додека мажите со 94,4% од сите појавувања на кандидат(к)и за градоначалници/чки кои се појавија како примарни субјекти.

ТАБЕЛА 58. БРОЈ НА ПОЈАВУВАЊА НА ПРИМАРНИТЕ И СЕКУНДАРНИТЕ СУБЈЕКТИ СПОРЕД ФУНКЦИЈА
	Број на примарни субјекти според функција
	Жени
	Мажи
	Вкупно
	% Жени
	% Мажи

	ППР спотови со сценарио
	Кандидат(к)и за градоначалници/чки
	3
	48
	51
	5,9%
	94,1%

	
	Кандидат(к)и за советници/чки
	6
	2
	8
	75%
	25%

	
	Лидер(к)и на партија
	0 
	8
	8
	0%
	100%

	
	Секундарни субјекти
	250
	295
	545
	45,9%
	54,1%

	ППР спотови со снимки од настани
	Кандидат(к)и за градоначалници/чки
	0
	3
	3
	0%
	100%

	
	Секундарни субјекти
	17
	50
	67
	25,4%
	74,6%

	Вкупно
	Кандидат(к)и за градоначалници/чки
	3
	51
	54
	5,6%
	94,4%

	
	Кандидат(к)и за советници/чки
	6
	2
	8
	75%
	25%

	
	Лидер(к)и на партија
	0
	8
	8
	0%
	100%

	
	Секундарни субјекти
	267
	345
	612
	43,6%
	56,4%



Кај кандидат(к)ите за советници/чки беше забележана поинаква распределба. Од вкупно 8 појавувања на примарни субјекти во оваа категорија, 6 беа жени (75%), а 2 мажи (25%). Иако бројот на случаи беше мал, ова е единствената категорија во која жените беа побројни од мажите.
Кај лидер(к)ите на политичките партии беа регистрирани вкупно 8 појавувања, при што сите беа мажи, што е очекувано имајќи предвид дека и двете партии кои имаа ППР на оваа телевизија се предводени од мажи. Во анализираниот примерок не беше регистрирана ниту една лидерка на политичка партија како примарен субјект во ППР спотовите.
Кај секундарните субјекти родовата распределба беше значително поизбалансирана. Од вкупно 612 појавување на секундарните субјекти, 267 беа на жени (43,6%), а 345 на мажи (56,4%). Во оваа категорија беа вклучени лицата кои се појавуваа во споредни визуелни улоги, како и нараторите и нараторките во ППР спотовите, поради што распределбата беше порамномерна отколку кај примарните носител(к)и на политичките пораки.
Покрај бројот на појавувања, значајно е да се анализира и времето на екранот што им беше отстапено на различните категории субјекти.
[bookmark: _Toc232662440]
ТАБЕЛА 59. ВКУПНО ВРЕМЕТРАЕЊЕ НА ПРИСУСТВОТО НА ЕКРАНОТ СПОРЕД ФУНКЦИЈА (ВО СЕКУНДИ)
	Времетраење на присуство на екран 
(секунди)
	Жени
	Мажи
	Вкупно
	% Жени
	% Мажи

	ППР спотови со сценарио
	Кандидат(к)и за градоначалници/чки
	64
	847
	911
	7%
	93%

	
	Кандидат(к)и за советници/чки
	50
	12
	62
	80,6%
	19,4%

	
	Лидер(к)и на партија
	0 
	329
	329
	0%
	100%

	
	Секундарни субјекти
	582
	735
	1.317
	44,2%
	55,8%

	ППР спотови со снимки од настани
	Кандидат(к)и за градоначалници/чки
	0 
	44
	44
	0%
	100%

	
	Публика
	10
	12
	22
	45,5%
	54,5%

	
	Секундарни субјекти
	29
	34
	63
	46%
	54%

	Вкупно
	Кандидат(к)и за градоначалници/чки
	64
	891
	955
	6,7%
	93,3%

	
	Кандидат(к)и за советнички
	50
	12
	62
	80,6%
	19,4%

	
	Лидер(к)и на партија
	0
	329
	329
	0%
	100%

	
	Публика
	10
	12
	22
	45,5%
	54,5%

	
	Секундарни субјекти
	611
	769
	1.380
	44,3%
	55,7%



Анализата на времетраењето на присуството на екранот покажа дека родовата нерамнотежа беше најизразена кај носител(к)ите на главните политички пораки. Најголем дел од времето на екран им припадна на кандидат(к)ите за градоначалници/чки, кои беа присутни вкупно 955 секунди. Од ова време, само 64 секунди (6,7%) се однесуваа на кандидатки за градоначалнички, додека 891 секунда (93,3%) им припадна на кандидатите за градоначалници.
Уште еден изразен родов дисбаланс беше забележан кај лидер(к)ите на политичките партии. Во анализираниот примерок не беше регистрирана ниту една лидерка, а целокупното време на екранот во оваа категорија, односно 329 секунди, им припадна на мажите.
Единствената категорија во која жените имаа поголемо време на екранот е онаа која има мал обем на време – појавувањето на кандидат(к)ите за советници/чки во ППР. Од вкупно 62 секунди присуство на екранот, 50 секунди или 80,6% им припаднаа на жените, додека мажите беа присутни 12 секунди или 19,4%. 
Кај публиката во ППР спотовите со снимки од настани родовата распределба беше речиси изедначена, при што жените беа присутни 10 секунди (45,5%), а мажите 12 секунди (54,5%). 
Кај секундарните субјекти беше забележана релативно избалансирана распределба, но со нешто поголема застапеност на мажите – 769 секунди (55,7%) наспроти 611 секунди (44,3%) кај жените. Овие категории ја одразуваат пошироката визуелна структура на политичкото рекламирање, но не и распределбата на главните политички пораки.
Генерално, анализата покажа дека жените беа присутни во визуелниот приказ на политичкото рекламирање, но нивната видливост беше концентрирана претежно во споредните улоги. Централните комуникациски позиции, особено позициите на кандидат(к)ите за градоначалници/чки и лидер(к)ите на политичките партии, и понатаму доминантно им припаѓаат на машките политички актери.
Покрај визуелната застапеност, особено значајна димензија на политичкото рекламирање претставува распределбата на говорниот дел. Анализата на времетраењето на говорите покажа дека родовата нерамнотежа е уште поизразена кога се разгледува директното пренесување на политичките пораки. 
Анализата на говорното време според функцијата покажа дека најголемиот дел од директната политичка комуникација беше концентриран кај кандидат(к)ите за градоначалници/чки. Во оваа категорија беа регистрирани вкупно 1.263 секунди говор, од кои 1.156 секунди или 91,5% им припаднаа на мажите, додека жените учествуваа со 107 секунди или 8,5%. Ваквата распределба ја потврдува доминацијата на машките кандидати во директните обраќања кон гласач(к)ите. Кај кандидат(к)ите за советници/чки беше забележана поинаква распределба на говорниот дел. Од вкупно 51 секунда говор, 39 секунди или 76,5% им припаднаа на жените, додека мажите учествуваа со 12 секунди или 23,5% што соодветствува со поголемата визуелна застапеност на жените во оваа, мала по обем, категорија.

ТАБЕЛА 60. ВКУПНО ВРЕМЕТРАЕЊЕ НА ГОВОРОТ СПОРЕД ФУНКЦИЈА (ВО СЕКУНДИ)
	Времетраење на говор според функција (секунди)
	Жени
	Мажи
	Вкупно
	% Жени
	% Мажи

	ППР спотови со сценарио
	Кандидат(к)и за градоначалници/чки
	107
	1.103
	1.210
	8,8%
	91,2%

	
	Кандидат(к)и за советници/чки
	39
	12
	51
	76,5%
	23,5%

	
	Лидер(к)и на партија
	 0
	367
	367
	0%
	100%

	
	Секундарни субјекти
	710
	611
	1.321
	53,7%
	46,3%

	ППР спотови со снимки од настани
	Кандидат(к)и за градоначалници/чки
	0
	53
	53
	0%
	100%

	
	Секундарни субјекти
	13
	0
	13
	100%
	0%

	Вкупно
	Кандидат(к)и за градоначалници/чки
	107
	1.156
	1.263
	8,5%
	91,5%

	
	Кандидат(к)и за советници/чки
	39
	12
	51
	76,5%
	23,5%

	
	Лидер(к)и на партија
	0
	367
	367
	0%
	100%

	
	Секундарни субјекти
	723
	611
	1.334
	54,2%
	45,8%



Кај лидер(к)ите на политичките партии беше регистриран исклучиво говор на мажи. Вкупните 367 секунди лидерски говор во анализираниот примерок им припаднаа на политичките лидери на двете рекламирани партии.
Кај секундарните субјекти беше забележана порамномерна распределба на говорниот простор, со нешто поголемо учество на жените. Од вкупно 1.334 секунди говор, 723 секунди или 54,2% им припаднаа на жените, а 611 секунди или 45,8% на мажите. Треба да се има предвид дека во оваа категорија говорот во најголем дел произлегува од нараторите и нараторките во политичките спотови, а не од директни политички обраќања.
Генерално, анализата покажа дека директното пренесување на политичките пораки во ППР спотовите доминантно им припадна на кандидатите за градоначалници и лидерите на политичките партии. Од друга страна, говорот на секундарните субјекти беше значително порамномерно распределен меѓу жените и мажите, пред сè поради честата употреба на машки и женски наратор(к)и во политичките спотови.

[bookmark: _Toc240454741]Родова структура според политичките субјекти
[bookmark: _Toc232662443]Анализата на родовата застапеност според политичките субјекти покажува дека распределбата на визуелната и говорната видливост на жените и мажите се разликуваше меѓу политичките субјекти. Во продолжение се прикажани податоците за бројот на лица што се појавија, времетраењето на нивното присуство на екранот и распределбата на говорниот дел, што овозможува увид во начинот на кој различните политички субјекти ги претставуваа жените и мажите во ППР спотовите. 
Анализата на времетраењето на присуството на екранот според политичките субјекти покажува дека најголем дел од визуелниот простор им припадна на ВМРО-ДПМНЕ и Коалицијата „Твоја Македонија“, што е очекувано со оглед на тоа дека најголемиот број анализирани ППР спотови беа од оваа коалиција. Во ППР спотовите, со сценарио жените беа присутни на екранот 662 секунди или во 25,7% од вкупното време, додека мажите 1.911 секунди или во 74,3% од времето. По вклучувањето и на ППР спотовите со снимки од настани, учеството на жените се зголеми на 25,9% (701 секунда), додека мажите останаа доминантно застапени со 74,1% (2.001 секунда) од вкупното време на екранот.

ТАБЕЛА 61. ВКУПНО ВРЕМЕТРАЕЊЕ НА ПРИСУСТВОТО НА ЕКРАНОТ ПО РОД И ПОЛИТИЧКИ СУБЈЕКТ (ВО СЕКУНДИ)
	Времетраење на присуство на екран (секунди)
	Жени
	Мажи
	Вкупно
	% Жени
	% Мажи

	ППР спотови со сценарио
	ВМРО-ДПМНЕ и Коалиција „Твоја Македонија“
	662
	1.911
	2.573
	25,7%
	74,3%

	
	Демократска партија на Србите во Македонија (ДПСМ)
	34
	12
	46
	73,9%
	26,1%

	ППР спотови со  снимки од настани
	ВМРО-ДПМНЕ и Коалиција „Твоја Македонија“
	39
	90
	129
	30,2%
	69,8%

	Вкупно
	ВМРО-ДПМНЕ и Коалиција „Твоја Македонија“
	701
	2.001
	2.702
	25,9%
	74,1%

	
	Демократска партија на Србите во Македонија (ДПСМ)
	34
	12
	46
	73,9%
	26,1%



Кај ДПСМ беше забележана спротивна распределба. Од вкупно 46 секунди присуство на екранот, на жените им припаднаа 34 секунди или 73,9%, додека на мажите 12 секунди или 26,1%.
Генерално, анализата покажа дека распределбата на времето на екранот значително варираше во зависност од политичките субјекти. Сепак, кај ППР спотовите на ВМРО-ДПМНЕ и Коалицијата „Твоја Македонија“, како политички субјект со најголем обем на анализирано платено политичко рекламирање, визуелната застапеност беше доминантно во корист на машките субјекти.
[bookmark: _Toc232662444]
ТАБЕЛА 62. БРОЈ НА ПОЈАВУВАЊА СПОРЕД РОД И ПОЛИТИЧКИ СУБЈЕКТ
	Број на субјекти според функција
	Жени
	Мажи
	Вкупно
	% Жени
	% Мажи

	ППР спотови со сценарио
	ВМРО-ДПМНЕ и Коалиција „Твоја Македонија“
	252
	351
	603
	41,8%
	58,2%

	
	Демократска партија на Србите во Македонија (ДПСМ)
	7
	2
	9
	77,8%
	22,2%

	ППР спотови со снимки од настани
	ВМРО-ДПМНЕ и Коалиција „Твоја Македонија“
	17
	53
	70
	24,3%
	75,7%

	Вкупно
	ВМРО-ДПМНЕ и Коалиција „Твоја Македонија“
	269
	404
	673
	40%
	60%

	
	Демократска партија на Србите во Македонија (ДПСМ)
	7
	2
	9
	77,8%
	22,2%



Слични тенденции беа забележани и при анализата на бројот на лицата кои се појавија во ППР спотовите според политичките субјекти. Најголем број појавувања беа регистрирани кај ВМРО-ДПМНЕ и Коалицијата „Твоја Македонија“. Во ППР спотовите со сценарио беа евидентирани 603 појавувања, при што жените учествуваа со 41,8% (252 појавувања), а мажите со 58,2% (351 појавување). По вклучувањето и на ППР спотовите со снимки од настани, вкупниот број појавувања достигна 673, при што уделот на жените се намали на 40% (269 појавувања), а на мажите се зголеми на 60% (404 појавувања), што се должи на доминантното присуство на мажи во ППР спотовите со снимки од настани.
Кај ППР спотовите на ДПСМ беше забележана обратна распределба, при што од вкупно девет регистрирани појавувања на лица, седум беа на жени, а две на мажи. 
Генерално, анализата покажа дека родовата структура на лицата кои се појавија во ППР спотовите значително варираше во зависност од политичкиот субјект. Сепак, ВМРО-ДПМНЕ и Коалицијата „Твоја Македонија“, како политички субјект со убедливо најголем број анализирани ППР спотови, имаше поголемо влијание од ДПСМ. 
Анализата на времетраењето на говорот според политичките субјекти покажа дека најголем дел од говорниот дел им припадна на ВМРО-ДПМНЕ и Коалицијата „Твоја Македонија“, што е очекувано имајќи го предвид најголемиот број анализирани ППР спотови. Во ППР спотовите со сценарио, жените говореа 814 секунди или во 28,1% од вкупното говорно време, додека мажите 2.081 секунда или во 71,9%. По вклучувањето и на ППР спотовите со снимки од настани, учеството на жените се намали на 27,9% (827 секунди), бидејќи во оваа категорија повторно доминираше говорот на мажите со 72,1% или 2.134 секунди.
Кај спотовите пак на ДПСМ, ситуацијата беше обратна. Од вкупно 54 секунди говор, 42 секунди им припаднаа на жените, додека мажите говореа 12 секунди. 

[bookmark: _Toc232662445]ТАБЕЛА 63. ВКУПНО ВРЕМЕТРАЕЊЕ НА ГОВОРОТ СПОРЕД РОД И ПОЛИТИЧКИ СУБЈЕКТ (ВО СЕКУНДИ)
	Времетраење на говор (секунди)
	Жени
	Мажи
	Вкупно
	% Жени
	% Мажи

	ППР спотови со сценарио
	ВМРО-ДПМНЕ и Коалиција „Твоја Македонија“
	814
	2.081
	2.895
	28,1%
	71,9%

	
	Демократска партија на Србите во Македонија (ДПСМ)
	42
	12
	54
	77,8%
	22,2%

	ППР спотови со снимки од настани
	ВМРО-ДПМНЕ и Коалиција „Твоја Македонија“
	13
	53
	66
	19,7%
	80,3%

	Вкупно
	ВМРО-ДПМНЕ и Коалиција „Твоја Македонија“
	827
	2.134
	2.961
	27,9%
	72,1%

	
	Демократска партија на Србите во Македонија (ДПСМ)
	42
	12
	54
	77,8%
	22,2%



Генерално, анализата покажа дека и покрај поединечните исклучоци, најголемиот дел од говорниот дел во анализираното платено политичко рекламирање им припадна на машките говорници. Овој образец особено беше видлив кај ВМРО-ДПМНЕ и Коалицијата „Твоја Македонија“.

[bookmark: _Toc240454742]Квалитативна анализа на тематските приоритети
[bookmark: _Toc232662446]Квалитативната анализа на темите застапени во ППР спотовите со сценарио и во ППР спотовите со снимки од настани покажа дека најголемиот дел од политичката комуникација беше концентриран околу темите поврзани со изборната кампања и политичката комуникација. Оваа тема беше најзастапена во анализираниот примерок и се појави во вкупно 45 излагања, од кои 39 беа на говорници, а 6 на говорнички. Ваквата распределба е очекувана имајќи предвид дека најголемиот дел од ППР спотовите имаа мобилизациски карактер и беа насочени кон претставување на кандидат(к)ите, изборните пораки и повиците за поддршка на политичките субјекти. 
Втора по застапеност беше темата за локалното управување и администрацијата, која беше регистрирана во 23 наврати. Во рамките на локалните избори оваа тема претставува значајна програмска област бидејќи се однесува на управувањето со општините, функционирањето на локалните институции и претставувањето на плановите за развој на локалните заедници. Значително присуство имаше и темата инфраструктура и урбанизам со 20 споменувања, како и комуналните услуги и животната средина со 13 појавувања, што потврдува дека политичките субјекти своите пораки, во значителен дел, ги насочија кон прашања што се директно поврзани со надлежностите на локалните самоуправи.
Помала застапеност имаа темите култура и спорт со 6 споменувања, локален економски развој и образование со по 2 споменувања, како и социјална политика и здравство со едно споменутвање. Категоријата друго исто така беше застапена со едно појавување, а во неа беа опфатени содржини кои имаа поширок вредносен или идентитетски карактер, без отворање на конкретна програмска област од локалните политики. Таков пример е еден од спотовите на ДПСМ, каде акцентот беше ставен на заедништвото, културниот идентитет и претставувањето на кандидатската листа.
Од родова перспектива, мажите доминираа како говорници во најголемиот дел од тематските категории. Најизразен беше јазот кај темите поврзани со изборната кампања и политичката комуникација (6 споменувања од жени и 39 од мажи), инфраструктурата и урбанизмот (20 споменувања само од мажи), локалното управување и администрацијата (2 споменувања од жени и 21 од мажи) и комуналните услуги и животната средина (13 споменувања само од мажи), каде политичките пораки во најголем дел ги артикулираа мажи.
Говорничките беа регистрирани кај помал број теми, меѓу кои културата и спортот (2 споменувања од жени и 4 од мажи), локалното управување и администрацијата (2 споменувања од жени и 9 од мажи), додека кај темите образование (2 споменувања) и социјалната политика и здравството (1 споменување) говореа единствено жени. Кај повеќе тематски области, како инфраструктурата, комуналните услуги и локалниот економски развој, не беше регистриран ниту еден женски говорен настап.

ТАБЕЛА 64. ЗАСТАПЕНОСТ НА ТЕМИТЕ ПО РОД
	 
	ППР спотови со сценарио
	ППР спотови со снимки од настани
	Вкупно

	
	Ж
	М
	Вкупно
	Ж
	М
	Вкупно
	Ж
	М
	Вкупно

	Изборна кампања и политичка комуникација
	6
	35
	41
	0
	4
	4
	6
	39
	45

	Инфраструктура и урбанизам
	0 
	12
	12
	0
	8
	8
	0
	20
	20

	Комунални услуги и животна средина
	0 
	5
	5
	0
	8
	8
	0
	13
	13

	Култура и спорт
	2
	4
	6
	0
	0
	0
	2
	4
	6

	Локален економски развој
	0 
	2
	2
	0
	0
	0
	0
	2
	2

	Локално управување и администрација
	2
	9
	11
	0
	12
	12
	2
	21
	23

	Образование
	2
	0 
	2
	0
	0
	0
	2
	0
	2

	Социјална политика и здравство
	1
	0 
	1
	0
	0
	0
	1
	0
	1

	Друго
	1
	0 
	1
	0
	0
	0
	1
	0
	1



Генерално, анализата покажа дека ППР спотовите беа користени пред сè како средство за политичка мобилизација и промоција на кандидат(к)ите и изборните програми, додека темите поврзани со локалното управување, инфраструктурата и функционирањето на општините претставуваа втор значаен комуникациски блок. Истовремено, родовата анализа упатува дека најголемиот дел од политичките пораки, независно од тематската област, беа артикулирани од говорници.

[bookmark: _Toc240454743]Квалитативна анализа на употребата на родово сензитивен јазик во ППР спотовите
Анализата на јазикот што се користеше во ППР спотовите покажа дека родово сензитивните форми се појавуваа релативно ретко, додека во најголемиот број од случаите доминираше употребата на генерички машки форми при обраќање кон граѓан(к)ите, жител(к)ите на општините, гласач(к)ите и различните општествени групи. Ваквата практика беше забележлива во директните обраќања на кандидатите и кандидатките, но и во пораките што се пренесуваа преку нарациите.
Генеричките машки облици најчесто се користеа при именување на локалните заедници и адресирањето на граѓан(к)ите. Така, во повеќе ППР спотови се употребуваа формулации како „бутелчани“, „карпошани“, „крушевчани“, „кумановци“, „прилепчани“ и „центарци“, како и изразите „граѓаните“, „жители“ и „моите сограѓани“, без употреба на соодветните женски форми. Вакви примери беа забележани во спотовите на ВМРО-ДПМНЕ и Коалицијата „Твоја Македонија“ каде пораките беа упатени кон целокупното население, но беа јазично формулирани исклучиво во машки род.
Генеричкиот машки род се користеше и при именување на професиите, општествените групи и политичките категории. Така, во спотовите се употребуваа формулации како „лозари“, „туристи“ и „кандидати за советнички листи“, иако на пример стануваше збор за советнички листи на кои беа застапени и жени. Сличен пример беше забележан и во ППР спотовите  „Тим“ и „Живот“ на ВМРО-ДПМНЕ и Коалицијата „Твоја Македонија“, каде во кадарот заедно со претседателот на партијата беа претставени кандидат(к)ите за градоначалници/чки за општините, меѓу кои имаше и кандидатки за градоначалнички, додека при нарацијата беше користена формулацијата „кандидати“ како општ назив за целата група.
Од друга страна, анализата бележи и поединечни примери на родово сензитивен јазик. Во спотовите на ДПСМ се употребуваа формулации како „ќерки и синови на Куманово“, „нашите ќерки и синови“ и „на сите негови ќерки и синови“, со што експлицитно се именуваа и жените и мажите како рамноправни примател(к)и на политичките пораки. Овие примери претставуваат исклучок во анализираниот примерок и покажуваат поконзистентна примена на родово инклузивните јазични форми.
Генерално, анализата покажа дека во ППР спотовите преовладуваше употребата на генерички машки форми при обраќањето кон граѓан(к)ите, локалните заедници и различните општествени групи. Родово сензитивните форми беа присутни, но главно како поединечни примери, додека доминантниот јазичен модел и понатаму се потпира на употребата на машкиот род како универзална категорија.

[bookmark: _Toc240454744]Присуство на сексуална објективизација, стереотипизација или дискриминација во ППР спотовите
Анализата на ППР спотовите со сценарио и ППР спотовите со снимки од партиски настани не идентификуваше случаи на сексуална објективизација или експлицитна родова дискриминација. Лицата во анализираните содржини беа претставени првенствено како кандидати и кандидатки, политички претставници/чки, поддржувач(к)и или граѓан(к)и, при што фокусот беше ставен на изборните пораки, програмските определби и локалните политики, а не на нивниот физички изглед или родовите карактеристики.
Сепак, во дел од ППР спотовите беа забележани поединечни елементи што упатуваа на традиционални родови претстави за поделбата на професиите и секојдневните улоги. Во спотот „Двор“ на ВМРО-ДПМНЕ и Коалицијата „Твоја Македонија“, жените најчесто беа прикажани како чистат и садат цвеќиња, додека мажите косеа трева и извршуваа поправки во дворот. Иако сите заеднички придонесуваа за уредувањето на просторот, визуелната распределба на активностите во голема мера ги следеше традиционалните претстави за „машки“ и „женски“ домашни задачи.
Сличен образец беше присутен и во спотот „Раце“ од ВМРО-ДПМНЕ и Коалицијата „Твоја Македонија, каде преку симболични кадри од различни професии машките ликови се поврзуваа со градежништвото, индустријата и физичката работа, додека женските ликови најчесто беа прикажани како наставнички, докторки или во уметнички професии. Иако станува збор за визуелна симболика, распределбата во голема мера ги репродуцираше традиционалните родови претстави за професиите.
Во спотот „Срце“ од ВМРО-ДПМНЕ и Коалицијата „Твоја Македонија исто така се комбинираа различни сцени од секојдневниот живот. Покрај заедничките активности на луѓе од различни генерации, беа прикажани и кадри во кои мажите следеа фудбалски натпревар и играа кошарка, додека жените беа претставени како пеглаат или како учителки, докторки и балерини. Ваквите визуелни решенија ги следат традиционалните претстави за машките и женските улоги во приватниот и професионалниот живот.
Во анализираните ППР спотовите со снимки од партиски настани не беа забележани примери на сексуална објективизација, родова дискриминација или изразена родова стереотипизација. Ова е очекувано ако се има предвид дека станува збор за документарни снимки од митинзи и јавни собири, во кои доминираа говорите на кандидат(к)ите и политичките пораки, без дополнително сценарио или режирани визуелни елементи. Сепак, во овие ППР спотови, акцентот беше ставен на политичарите. 
Генерално, анализата покажа дека сексуалната објективизација и родовата дискриминација не беа присутни во анализираниот примерок на ППР спотовите на ТВ Алфа. Забележаните примери на традиционална распределба на професиите и домашните улоги беа ограничени на неколку поединечни ППР спотови и не претставуваа доминантен комуникациски образец.

[bookmark: _Toc240454745]Анализа на платеното политичко рекламирање (ППР) на ТВ Алсат-М
Анализата ги опфати и политичките спотови и ППР спотовите со снимки од партиски настани емитувани на ТВ Алсат-М, овозможувајќи увид во родовата застапеност, распределбата на говорниот простор, видливоста на жените и мажите и начинот на нивното претставување во изборната кампања. 

[bookmark: _Toc240454746]Структура на примерок
Во анализираниот период, на ТВ Алсат-М беа идентификувани вкупно 82 спотови со платено политичко рекламирање, од кои 73 ППР спотови со сценарио и 9 ППР со снимки од партиски настани. Вкупното времетраење на анализираниот примерок изнесуваше 3.649 секунди, односно приближно 1 час платена политичка програма (повторените емитувања на овие спотови во текот на првиот круг од кампањата за Локалните избори 2025 година резултираа со 125 669 секунди ППР на ТВ Алсат - М[footnoteRef:15]). Просечното времетраење на еден ППР спот со сценарио изнесуваше 42 секунди, додека просечната должина на ППР спотовите со снимки од настани изнесуваше 62,3 секунди. Најкраткиот анализиран ППР спот со сценарио траеше 8 секунди, а најдолгиот 125 секунди, додека кај ППР со снимки од настани, најкраткиот траеше 11 секунди, додека најдолгиот 135 секунди.  [15:  Ибид.] 


ТАБЕЛА 65. ППР СПОТОВИ - ВКУПЕН БРОЈ И ВРЕМЕТРАЕЊЕ НА ПОЕДИНЕЧНИТЕ СПОТОВИ (БЕЗ ПОВТОРУВАЊЕ)
	
	ППР СПОТОВИ СО СЦЕНАРИО
	ППР СО СНИМКИ ОД НАСТАНИ

	Вкупен број
	74
	9

	Вкупно времетраење (секунди)
	2.986
	561

	Просечна должина (секунди)
	42
	62,3

	Најкратко времетраење (секунди)
	8
	11

	Најдолго времетраење (секунди)
	125
	135



Структурата на анализираниот примерок на ТВ Алсат-М покажа дека најголем дел од платеното политичко рекламирање се однесуваше на Коалицијата ВЛЕН со 26 ППР спотови со сценарио и 2 ППР спотови со снимки од настани, како и Коалицијата Национална алијанса за интеграција (НАИ) со 23 ППР спота со сценарио и 7 ППР спотови со снимки од настани.  Потоа следи ВМРО ДПМНЕ и Коалицијата „Твоја Македонија“ со 22 ППР спотови со сценарио, СДСМ и Коалиција за Локални избори 2025, како и Граѓанска иницијатива за подобро Тетово со по 1 ППР спот со сценарио.

ТАБЕЛА 66. СТРУКТУРА НА ПРИМЕРОК СПОРЕД ВИД НА ППР И ПОЛИТИЧКИ СУБЈЕКТ
	
	ППР СПОТОВИ СО СЦЕНАРИО
	ППР СО СНИМКИ ОД НАСТАНИ

	Граѓанска иницијатива за подобро Тетово
	1
	0

	Коалиција ВЛЕН
	26
	2

	Коалиција Национална Алијанса за Интеграција (НАИ)
	23
	7

	СДСМ и Коалиција за Локални избори 2025
	1
	0

	ВМРО ДПМНЕ и коалиција Твоја Македонија
	22
	0



[bookmark: _Toc240454747]Родова структура на субјектите во ППР спотовите и визуелна застапеност
Анализата на родовата структура на субјектите во платеното политичко рекламирање на ТВ Алсат-М покажа дека мажите имаа поголема застапеност и во вкупниот број на појавувања на лица во ППР спотовите и меѓу носителите на политичките пораки. Во анализираниот примерок беа регистрирани вкупно 531 појавување на лица, од кои 178 (33,5%) беа на жени, а 353 (66,5%) на мажи. Овие податоци укажуваат дека приближно две третини од сите лица прикажани во ППР спотовите беа мажи.
Особено изразен родов дисбаланс беше забележан кај примарните субјекти, односно лицата кои ја носеа главната политичка порака. Од вкупно 90 појавувања на примарните субјекти, дури 89 беа мажи. Кај секундарните субјекти родовиот јаз беше значително помал, но и понатаму во корист на мажите. Од вкупно 489 појавувања на секундарни субјекти, 190 (38,9%) беа на жени, а 299 (61,1%) на мажи. Треба да се има предвид дека во оваа категорија беа вклучени и нараторите и нараторките во ППР спотовите, како и лицата кои се појавуваа во споредните визуелни улоги, односно тоа не значи и поголема застапеност на жените како носителки на политичките пораки.
Во ППР спотовите со сценарио беа регистрирани вкупно 473 појавувања, од кои 153 (32,3%) беа на жени, а 320 (67,7%) на мажи. Кај примарните субјекти во оваа категорија имаше драстичен дисбаланс зашто имаше 78 појавувања на мажи, наспроти само 1 појавување на жена. Всушност, присуството на жени се должи на секундарните субјекти, каде и понатаму имаше поголемо учество на мажите – 152 појавувања на жени (38,6%) наспроти 242 појавувања на мажи (61,4%).
Во ППР спотовите со снимки од настани беа регистрирани 106 појавувања на лица, од кои 38 (35,8%) беа на жени и 68 (64,2%) на мажи. Во оваа категорија не беше регистрирана ниту една жена како примарен субјект, односно сите 11 појавувања на примарни субјекти беа мажи. Кај секундарните субјекти распределбата беше 38 појавувања на жени (40%) и 57 на мажи (60%). Ваквата ситуација отсликува загрижувачка родова распределба кај партиите каде жените како носителки на политичка порака се комплетно невидливи.

ТАБЕЛА 67. БРОЈ НА ПОЈАВУВАЊА НА СУБЈЕКТИТЕ СПОРЕД РОД
	Број на субјекти
	Жени
	Мажи
	Вкупно
	% Жени
	% Мажи

	ППР спотови со сценарио
	Вкупно 
	153
	320
	473
	32,3%
	67,7%

	
	Примарни субјекти
	1
	78
	79
	1,3%
	98,7%

	
	Секундарни субјекти
	152
	242
	394
	38,6%
	61,4%

	ППР спотови со сценарио
	Вкупно
	38
	68
	106
	35,8%
	64,2%

	
	Примарни субјекти
	0
	11
	11
	0%
	100%

	
	Секундарни субјекти
	38
	57
	95
	40%
	60%

	ВКУПНО
	Вкупно
	191
	388
	579
	33%
	67%

	
	Примарни субјекти
	1
	89
	90
	1,1%
	98,9%

	
	Секундарни субјекти
	190
	299
	489
	38,9%
	61,1%



Кај времетраењето на присуството на екранот, анализата покажа дека од вкупно 3.468 секунди регистрирано присуство на екранот, на жените им припаднаа 815 секунди или 23,5%, додека на мажите 2.653 секунди или 76,5% од вкупното време на екранот.
За разлика од бројот на појавувања, каде жените учествуваа со 33% од сите регистрирани појавувања, нивното учество во вкупното време на екранот беше уште помало и изнесуваше 23,5%, односно жените беа за 3,3 пати помалку од мажите. Ова укажува дека, освен што жените поретко се појавуваа во ППР спотовите, и оние кои се појавуваа добиваа уште помал визуелен простор во споредба со машките субјекти.
Родовиот јаз беше присутен и кај двата типа ППР спотови. Кај ППР спотовите со сценарио, жените беа присутни 689 секунди или во 25,1% од времето на екранот, додека мажите беа присутни 2.054 секунди или во 74,9%. Кај ППР спотовите со снимки од настани разликата беше уште поизразена, при што на жените им припаднаа 126 секунди или 17,4% од времето на екранот, наспроти 599 секунди или 82,6% за мажите.
Овие податоци покажуваат дека машките субјекти во просек добиваа значително поголем визуелен простор од женските субјекти, како во ППР спотовите со сценарио, така и во ППР спотовите со снимки од партиски настани.

ТАБЕЛА 68. ВКУПНО ВРЕМЕТРАЕЊЕ НА ПРИСУСТВОТО НА ЕКРАНОТ ПО РОД (ВО СЕКУНДИ)
	Време на присуство на екран (секунди)
	Жени
	Мажи
	Вкупно
	% Жени
	% Мажи

	ППР спотови со сценарио
	689
	2.054
	2.743
	25,1%
	74,9%

	ППР спотови со  снимки од настани
	126
	599
	725
	17,4%
	82,6%

	Вкупно
	815
	2.653
	3.468
	23,5%
	76,5%



Покрај времетраењето на присуството на екранот, значаен показател за родовата застапеност во политичката комуникација е и распределбата на говорното време, односно просторот во кој субјектите директно ги пренесуваа политичките пораки.

ТАБЕЛА 69. ВКУПНО ВРЕМЕТРАЕЊЕ НА ГОВОРОТ ПО РОД (ВО СЕКУНДИ)
	Време на говор (секунди)
	Жени
	Мажи
	Вкупно
	% Жени
	% Мажи

	ППР спотови со сценарио
	299
	2.091
	2.390
	12,5%
	87,5%

	ППР спотови со  снимки од настани
	21
	413
	434
	4,8%
	95,2%

	Вкупно
	320
	2.504
	2.824
	11,3%
	88,7%



Анализата на времетраењето на говорот покажа дека родовата нерамнотежа беше уште поизразена кога се разгледуваше директното пренесување на политичките пораки. Од вкупно 2.824 секунда говор во анализираното платено политичко рекламирање, жените говореа 320 секунди или во 11,3%, додека мажите говореа 2.504 секунди, односно во 88,7% од вкупното говорно време. Родовиот јаз беше особено изразен кај ППР спотовите со снимки од настани, каде жените говореа во само 4,8% од вкупното време на говор (21 секунда), наспроти 95,2% од времето во кое говореа мажите (413 секунди). Всушност, малото присуство на жените во дел од визуелната структура на анализираниот примерок, стана уште помал во делот на говорот зашто говорниот простор во најголема мера им беше отстапен на мажите, што укажува дека тие значително почесто се јавуваа како директни носители на политичките пораки.

[bookmark: _Toc240454748]Родова анализа на примарните субјекти и нивната улога во ППР спотовите
Анализата на функциите во кои се појавуваа субјектите во платеното политичко рекламирање покажа дека родовите разлики беа најизразени кај носител(к)ите на главните политички пораки. Најголем дел од примарните субјекти беа кандидатите за градоначалници, при што беа регистрирани вкупно 78 појавувања од кои 77 беа мажи. 
И кај лидерите на политичките партии беше забележана целосна доминација на мажите. Регистрирани беа вкупно 12 појавувања на лидери на партии и сите беа од машки род, односно во анализираниот примерок не беше евидентирано ниту едно појавување на лидерка како примарен субјект.
Кај секундарните субјекти родовата распределба покажа дека жените беа еден ипол пат помалку  застапени отколку мажите. Од вкупно 489 појавувања на секундарните субјекти, 190 беа на жени (38,9%), а 299 на мажи (61,1%). Во оваа категорија беа вклучени лицата кои се појавуваа во споредни визуелни улоги, како и нараторите и нараторките во ППР спотовите.

ТАБЕЛА 70. БРОЈ НА ПОЈАВУВАЊА НА ПРИМАРНИТЕ И СЕКУНДАРНИТЕ СУБЈЕКТИ СПОРЕД ФУНКЦИЈА
	Број на појавувања на примарни и секударни субјекти според функција
	Жени
	Мажи
	Вкупно
	% Жени
	% Мажи

	ППР спотови со сценарио
	Кандидат(к)и за градоначалници/чки
	1
	73
	74
	1,4%
	98,6%

	
	Лидер(к)и на партија
	0
	5
	5
	0%
	100%

	
	Секундарни субјекти
	152
	242
	394
	38,6%
	61,4%

	ППР спотови со снимки од настани
	Кандидат(к)и за градоначалници/чки
	0
	4
	4
	0%
	100%

	
	Лидер(к)и на партија
	0
	7
	7
	0%
	100%

	
	Секундарни субјекти
	38
	57
	95
	40%
	60%

	Вкупно
	Кандидат(к)и за градоначалници/чки
	1
	77
	78
	1,3%
	98,7%

	
	Лидер(к)и на партија
	0
	12
	12
	0%
	100%

	
	Секундарни субјекти
	190
	299
	489
	38,9%
	61,1%



Дополнително, податоците покажуваат дека ваквиот образец беше присутен и кај двата типа ППР спотови бидејќи имаше само една жена меѓу примарните субјекти. Во ППР спотовите со сценарио, 73 од вкупно 74 појавувања се на кандидати за градоначалници и сите 5 појавувања на лидерите на партии беа на мажи, а кај ППР спотовите со снимките од настани, сите 4 појавувања на кандидати за градоначалници и сите 7 појавувања на лидери на партии беа на мажи.
Покрај бројот на појавувања, значајно беше да се анализира и времето на екранот што им беше отстапено на различните категории субјекти. Анализата на времетраењето на присуството на екранот според функцијата покажа дека родовата нерамнотежа беше најизразена кај носител(к)ите на главните политички пораки. Речиси целото време на екранот им припадна на кандидатите за градоначалници, кои беа присутни вкупно 1.278 секунди, додека на кандидатката за градоначалничкa ѝ припаднаа само 2 секунди. 
Во анализираниот примерок не беше регистрирана ниту една жена лидерка, а сите 371 секунда присуство на екранот во оваа категорија им припаднаа на мажите. 
Кај публиката во ППР спотовите со снимки од настани родовата распределба беше речиси изедначена. Жените беа присутни 227 секунди или 47,3% од времето на екранот, додека мажите беа присутни 253 секунди или 52,7%. Ова укажува дека визуелната застапеност на присутните лица на настаните беше значително порамномерна во споредба со застапеноста на главните политички актер(к)и.

ТАБЕЛА 71. ВКУПНО ВРЕМЕТРАЕЊЕ НА ПРИСУСТВОТО НА ЕКРАНОТ СПОРЕД ФУНКЦИЈА (ВО СЕКУНДИ)
	Времетраење на присуство на екран (секунди)
	Жени
	Мажи
	Вкупно
	% Жени
	% Мажи

	ППР спотови со сценарио
	Кандидат(к)и за градоначалници/чки
	2
	1.142
	1.144
	0,2%
	99,8%

	
	Лидер(к)и на партија
	0 
	160
	160
	0%
	100%

	
	Секундарни субјекти
	687
	752
	1.439
	47,7%
	52,3%

	ППР спотови со снимки од настани
	Кандидат(к)и за градоначалници/чки
	0
	136
	136
	0%
	100%

	
	Лидер(к)и на партија
	0
	211
	211
	0%
	100%

	
	Публика
	227
	253
	480
	47,3%
	52,7%

	
	Секундарни субјекти
	126
	252
	378
	33,3%
	66,7%

	Вкупно
	Кандидат(к)и за градоначалници/чки
	2
	1.278
	1.280
	0,2%
	99,8%

	
	Лидер(к)и на партија
	0
	371
	371
	0%
	100%

	
	Публика
	227
	253
	480
	47,3%
	52,7%

	
	Секундарни субјекти
	813
	1.004
	1.817
	44,7%
	55,3%



Кај секундарните субјекти исто така беше забележана помала родова разлика во споредба со примарните субјекти. Од вкупно 1.817 секунди присуство на екранот во оваа категорија, на жените им припаднаа 813 секунди или 44,7%, додека на мажите 1.004 секунди или 55,3%. Оваа категорија ја одразува пошироката визуелна структура на политичкото рекламирање, но не и распределбата на главните политички пораки.
Генерално, анализата покажа дека жените беа присутни во визуелниот приказ на платеното политичко рекламирање, но нивната видливост беше концентрирана претежно во споредни улоги и меѓу публиката на партиските настани. Централните комуникациски позиции, особено кандидатите за градоначалници и лидерите на политичките партии, целосно им припаѓаа на машките политички актери.
Покрај визуелната застапеност, особено значајна димензија на политичкото рекламирање претставува распределбата на говорниот дел. Анализата на говорното време според функција покажа дека најголемиот дел од директната политичка комуникација беше концентриран кај кандидатите за градоначалници. Во оваа категорија беа регистрирани вкупно 1.480 секунди говор, при што целокупното време им припадна на кандидатите. Всушност, единствената жена во анализираниот примерок беше видлива само 2 секунди, а воопшто не говореше.

ТАБЕЛА 72. ВКУПНО ВРЕМЕТРАЕЊЕ НА ГОВОРОТ СПОРЕД ФУНКЦИЈА (ВО СЕКУНДИ)
	Времетраење на говор според функција
	Жени
	Мажи
	Вкупно
	% Жени
	% Мажи

	ППР спотови со сценарио
	Кандидат(к)и за градоначалници/чки
	0
	1.332
	1.332
	0%
	100%

	
	Лидер(к)и на партија
	0
	144
	144
	0%
	100%

	
	Секундарни субјекти
	299
	615
	914
	32,7%
	67,3%

	ППР спотови со снимки од настани
	Кандидат(к)и за градоначалници/чки
	0
	148
	148
	0%
	100%

	
	Лидер(к)и на партија
	0
	234
	234
	0%
	100%

	
	Секундарни субјекти
	21
	31
	52
	40,4%
	59,6%

	Вкупно
	Кандидат(к)и за градоначалници/чки
	0
	1.480
	1.480
	0%
	100%

	
	Лидер(к)и на партија
	0
	378
	378
	0%
	100%

	
	Секундарни субјекти
	320
	646
	966
	33,1%
	66,9%



Кај лидерите на политичките партии вкупните 378 секунди говор им припаднаа на мажите, бидејќи немаше жени во оваа категорија.
Кај секундарните субјекти, родовата распределба беше нешто порамномерна во споредба со примарните носители на политичките пораки, но и понатаму со поголемо учество на мажите. Од вкупно 966 секунди говор, 320 секунди или 33,1% им припаднаа на жените, а 646 секунди или 66,9% на мажите. Треба да се има предвид дека во оваа категорија говорот се однесува на нараторите и нараторките во политичките спотови, а не на директните политички обраќања.
Генерално, анализата покажа дека директното пренесување на политичките пораки кај партитие кои закупија простор за платеното политичко рекламирање на ТВ Алсат-М целосно им припаѓаше на кандидатите за градоначалници и лидерите на политичките партии. Жените беа застапени како говорнички единствено меѓу секундарните субјекти односно како нараторки во ППР спотовите.

[bookmark: _Toc240454749]Родова структура според политичките субјекти
Анализата на родовата застапеност според политичките субјекти покажа дека распределбата на визуелната и говорната видливост на жените и мажите се разликуваше меѓу политичките субјекти. Во продолжение се прикажани податоците за бројот на појавувања на лицата во ППР спотовите како и времетраењето на нивното присуство на екран и распределбата на говорниот простор, што овозможува увид во начинот на кој различните политички субјекти ги претставуваа жените и мажите во платеното политичко рекламирање.
Анализата на времетраењето на присуството на екранот според политичките субјекти покажа дека најголем дел од визуелниот простор им припадна на НАИ и Коалицијата ВЛЕН, кои воедно имаа и најголем обем на анализираното платено политичко рекламирање на ТВ Алсат-М.

ТАБЕЛА 73. ВКУПНО ВРЕМЕТРАЕЊЕ НА ПРИСУСТВОТО НА ЕКРАНОТ ПО РОД И ПОЛИТИЧКИ СУБЈЕКТ (ВО СЕКУНДИ)
	Времетраење на присуство на екран (секунди)
	Жени
	Мажи
	Вкупно
	% Жени
	% Мажи

	ППР спотови со сценарио
	ВМРО-ДПМНЕ и Коалиција „Твоја Македонија“
	126
	343
	469
	26,9%
	73,1%

	
	Граѓанска иницијатива „Подобро за Тетово“
	0
	0
	0
	0%
	0%

	
	Коалиција ВЛЕН
	141
	724
	865
	16,3%
	83,7%

	
	Национална алијанса за интеграција (НАИ)
	380
	940
	1.320
	28,8%
	71,2%

	
	СДСМ и Коалиција за Локални избори 2025
	42
	47
	89
	47,2%
	52,8%

	ППР спотови со  снимки од настани
	Коалиција ВЛЕН
	89
	163
	252
	35,3%
	64,7%

	
	Национална алијанса за интеграција (НАИ)
	264
	689
	953
	27,7%
	72,3%

	Вкупно
	ВМРО-ДПМНЕ и Коалиција „Твоја Македонија“
	126
	343
	469
	26,9%
	73,1%

	
	Граѓанска иницијатива „Подобро за Тетово“
	0
	0
	0
	0%
	0%

	
	Коалиција ВЛЕН
	230
	887
	1.117
	20,6%
	79,4%

	
	Национална алијанса за интеграција (НАИ)
	644
	1.629
	2.273
	28,3%
	71,7%

	
	СДСМ и Коалиција за Локални избори 2025
	42
	47
	89
	47,2%
	52,8%



Кај ППР спотовите со сценарио, најголемо времетраење на присуство на екранот беше регистрирано кај НАИ, вкупно 1.320 секунди, од кои 380 секунди или 28,8% им припаднаа на жените, а 940 секунди или 71,2% на мажите. Кај Коалицијата ВЛЕН беа регистрирани вкупно 865 секунди присуство на екранот, при што жените беа застапени со 141 секунда или 16,3%, а мажите со 724 секунди или 83,7% од времето. Кај ВМРО-ДПМНЕ и Коалицијата „Твоја Македонија“ од вкупно 469 секунди, жените беа присутни 126 секунди (26,9%), а мажите 343 секунди (73,1%). Избалансирана распределба беше забележана кај СДСМ и Коалицијата за Локални избори 2025, каде што жените учествуваа со 42 секунди а мажите со 47 секунди од времето на екран.
ППР спотовите со снимки од настани имаше само од коалициите ВЛЕН и НАИ, при што и кај двата политички субјекти поголемиот дел од визуелниот простор им припадна на мажите. Кај НАИ беа регистрирани вкупно 953 секунди присуство на екранот, од кои 264 секунди или 27,7% им припаднаа на жените, а 689 секунди или 72,3% на мажите. Кај Коалицијата ВЛЕН, жените беа присутни 89 секунди или во 35,3%, додека мажите 163 секунди или во 64,7% од вкупно 252 секунди присуство на екранот. 
Вкупно, најголем визуелен простор беше регистриран кај НАИ со 2.273 секунди, при што на жените им припаднаа 644 секунди или 28,3%, а на мажите 1.629 секунди или 71,7% од времето. Следи Коалицијата ВЛЕН со вкупно 1.117 секунди присуство на екранот, од кои 230 секунди или 20,6% им припаднаа на жените, а 887 секунди или 79,4% од времето на мажите.
Генерално, анализата покажа дека распределбата на времето на екранот значително варираше во зависност од политичкиот субјект, но кај сите анализирани субјекти поголемиот дел од визуелниот простор им припадна на мажите. Најизразена доминација на машките субјекти беше забележана кај коалициите ВЛЕН и НАИ, додека најрамномерна распределба имаше кај СДСМ и Коалицијата за Локални избори 2025.
Слични тенденции беа забележани и при анализата на бројот на појавувања на лицата во платеното политичко рекламирање според политичкиот субјект. Кај ППР спотовите со сценарио, најголем број појавувања беа регистрирани кај НАИ, со вкупно 211 појавувања, од кои 73 (34,6%) беа на жени, а 138 (65,4%) на мажи. Следува Коалицијата ВЛЕН со 116 појавувања, при што жените учествуваа со 25 појавувања или 21,6%, а мажите со 91 појавување или 78,4%. Кај ВМРО-ДПМНЕ и Коалицијата „Твоја Македонија“ беа регистрирани вкупно 133 појавувања, од кои 49 (36,8%) беа на жени, а 84 (63,2%) на мажи. Порамномерна распределба беше забележана кај СДСМ и Коалицијата за Локални избори 2025, каде жените учествуваа со 5 појавувања или 41,7%, а мажите со 7 појавувања или 58,3%.

ТАБЕЛА 74. БРОЈ НА ПОЈАВУВАЊА СПОРЕД РОД И ПОЛИТИЧКИ СУБЈЕКТ
	Број на појавување на субјекти
	Жени
	Мажи
	Вкупно
	% Жени
	% Мажи

	ППР спотови со сценарио
	ВМРО-ДПМНЕ и Коалиција „Твоја Македонија“
	49
	84
	133
	36,8%
	63,2%

	
	Граѓанска иницијатива „Подобро за Тетово“
	1
	0 
	1
	100%
	0%

	
	Коалиција ВЛЕН
	25
	91
	116
	21,6%
	78,4%

	
	Национална алијанса за интеграција (НАИ)
	73
	138
	211
	34,6%
	65,4%

	
	СДСМ и Коалиција за Локални избори 2025
	5
	7
	12
	41,7%
	58,3%

	ППР спотови со  снимки од настани
	Коалиција ВЛЕН
	2
	8
	10
	20%
	80%

	
	Национална алијанса за интеграција (НАИ)
	36
	60
	96
	37,5%
	62,5%

	Вкупно
	ВМРО-ДПМНЕ и Коалиција „Твоја Македонија“
	49
	84
	133
	36,8%
	63,2%

	
	Граѓанска иницијатива „Подобро за Тетово“
	1
	0
	1
	100%
	0%

	
	Коалиција ВЛЕН
	27
	99
	126
	21,4%
	78,6%

	
	Национална алијанса за интеграција (НАИ)
	109
	198
	307
	35,5%
	64,5%

	
	СДСМ и Коалиција за Локални избори 2025
	5
	7
	12
	41,7%
	58,3%



Кај ППР спотовите со снимки од настани беа застапени само ВЛЕН и НАИ, при што и кај двата политички субјекти беше забележана поголема застапеност на мажите. Кај НАИ беа регистрирани вкупно 96 појавувања, од кои 36 (37,5%) беа на жени, а 60 (62,5%) на мажи. Кај Коалицијата ВЛЕН беа евидентирани 10 појавувања, при што жените беа застапени со 2 појавувања или 20%, а мажите со 8 појавувања или 80%.
Вкупно, најголем број појавувања беа регистрирани кај Коалицијата НАИ - 307, од кои 109 (35,5%) беа на жени, а 198 (64,5%) на мажи. Потоа следеше Коалицијата ВЛЕН со 126 појавувања, при што жените учествуваа со 27 појавувања или 21,4%, а мажите со 99 појавувања или 78,6%, што претставува најизразен родов дисбаланс меѓу појавувањата на политичките субјекти.
Генерално, анализата покажа дека родовата структура на лицата кои се појавуваа во платеното политичко рекламирање значително варираше во зависност од политичкиот субјект. Сепак, кај политичките субјекти со најголем број анализирани ППР спотови, особено Коалицијата НАИ и Коалицијата ВЛЕН, доминираа машките субјекти, што во значителна мера влијаеше и врз вкупната родова структура на анализираниот примерок.

ТАБЕЛА 75. ВКУПНО ВРЕМЕТРАЕЊЕ НА ГОВОРОТ СПОРЕД РОД И ПОЛИТИЧКИ СУБЈЕКТ (ВО СЕКУНДИ)
	Времетраење на говор (секунди)
	Жени
	Мажи
	Вкупно
	% Жени
	% Мажи

	ППР спотови со сценарио
	ВМРО-ДПМНЕ и Коалиција „Твоја Македонија“
	272
	439
	711
	38,3%
	61,7%

	
	Граѓанска иницијатива „Подобро за Тетово“
	5
	0
	5
	100%
	0%

	
	Коалиција ВЛЕН
	16
	754
	770
	2,1%
	97,9%

	
	Национална алијанса за интеграција (НАИ)
	6
	829
	835
	0,7%
	99,3%

	
	СДСМ и Коалиција за Локални избори 2025
	0
	69
	69
	0%
	100%

	ППР спотови со сценарио
	Коалиција ВЛЕН
	0
	92
	92
	0%
	100%

	
	Национална алијанса за интеграција (НАИ)
	21
	321
	342
	6,1%
	93,9%

	Вкупно
	ВМРО-ДПМНЕ и Коалиција „Твоја Македонија“
	272
	439
	711
	38,3%
	61,7%

	
	Граѓанска иницијатива „Подобро за Тетово“
	5
	0
	5
	100%
	0%

	
	Коалиција ВЛЕН
	16
	846
	862
	1,9%
	98,1%

	
	Национална алијанса за интеграција (НАИ)
	27
	1.150
	1.177
	2,3%
	97,7%

	
	СДСМ и Коалиција за Локални избори 2025
	0
	69
	69
	0%
	100%



Анализата на времетраењето на говорот според политичкиот субјект покажа изразени разлики во распределбата на говорниот дел меѓу жените и мажите. Кај ППР спотовите со сценарио, најголем обем на говор беше регистриран кај Коалицијата НАИ, вкупно 835 секунди, при што жените говореа само 6 секунди или во 0,7%, додека мажите говореа 829 секунди или во 99,3% од времето. Сличен образец беше забележан и кај Коалицијата ВЛЕН, каде од вкупно 770 секунди говор, жените говореа 16 секунди или во 2,1%, а мажите 754 секунди или во 97,9% од времето.
Кај ВМРО-ДПМНЕ и Коалицијата „Твоја Македонија“ родовиот јаз беше помалку изразен во споредба со овие два политички субјекта. Од вкупно 711 секунди говор, 272 секунди или 38,3% им припаднаа на жените, а 439 секунди или 61,7% на мажите. Кај СДСМ и Коалицијата за Локални избори 2025 беше регистриран исклучиво говор на мажи, односно сите 69 секунди говор им припаднаа на  говорниците. Кај Граѓанската иницијатива „Подобро за Тетово“ беше евидентиран само женски говор, со вкупно 5 секунди.
Кај ППР спотовите со снимки од настани беа застапени коалициите ВЛЕН и НАИ, при што и кај овој формат доминираше говорот на мажите. Кај НАИ беа регистрирани вкупно 342 секунди говор, од кои 21 секунда или 6,1% им припаднаа на жените, а 321 секунда или 93,9% на мажите. Кај ВЛЕН целокупното говорно време од 92 секунди им припадна на говорниците, без регистриран говор на жени.
Вкупно, најголем обем на говор беше регистриран кај НАИ, со 1.177 секунди, од кои само 27 секунди или 2,3% им припаднаа на жените, додека мажите говореа 1.150 секунди или во 97,7% од говорното време. Следеше ВЛЕН со вкупно 862 секунди говор, при што жените говореа 16 секунди или во 1,9%, а мажите 846 секунди или во 98,1% од времето.
Генерално, анализата покажа дека говорниот дел во платеното политичко рекламирање за кое учесниците во изборите закупија време на ТВ Алсат-М беше доминантно распределен во корист на мажите. Ова особено беше изразено кај политичките субјекти со најголем обем на анализирани содржини, коалициите НАИ и ВЛЕН, каде директното пренесување на политичките пораки речиси целосно им припадна на мажите, додека учеството на жените беше минимално.

[bookmark: _Toc240454750]Квалитативна анализа на тематските приоритети
Квалитативната анализа на темите застапени во ППР спотовите со сценарио и ППР спотовите со снимки од настани емитувани на ТВ Алсат-М покажа дека најголемиот дел од политичката комуникација беше концентриран околу темите поврзани со изборната кампања и политичката комуникација. Оваа тема беше најзастапена во анализираниот примерок и се појави во вкупно 41 излагање, од кои 36 беа на говорници, а 5 на говорнички. Најголемото присуство на овие теми е очекувано ако се има предвид дека најголемиот дел од ППР спотовите имаа мобилизациски карактер и беа насочени кон претставување на кандидат(к)ите, изборните пораки и повиците за поддршка на политичките субјекти.
Втора по застапеност беше темата инфраструктура и урбанизам, која беше регистрирана во 29 наврати, при што сите излагања беа на говорници. Во рамките на локалните избори оваа тема претставува едно од централните програмски прашања, бидејќи се однесува на развојот на општините, изградбата и реконструкцијата на инфраструктурата, како и на уредувањето на урбаните средини. По застапеност следуваа локалното управување и администрацијата со 12 споменувања, образованието со 9 споменувања, колку што имаа и комуналните услуги и животната средина .

ТАБЕЛА 76. ЗАСТАПЕНОСТ НА ТЕМИТЕ ПО РОД
	 
	ППР спотови со сценарио
	ППР спотови со снимки од настани
	Вкупно

	
	Ж
	М
	Вкупно
	Ж
	М
	Вкупно
	Ж
	М
	Вкупно

	Изборна кампања и политичка комуникација
	4
	29
	33
	1
	8
	9
	5
	37
	42

	Инфраструктура и урбанизам
	0
	29
	29
	0
	0
	0
	0
	29
	29

	Комунални услуги и животна средина
	0
	9
	9
	0
	0
	0
	0
	9
	9

	Култура и спорт
	0
	3
	3
	0
	0
	0
	0
	3
	3

	Локален економски развој
	0
	5
	5
	0
	0
	0
	0
	5
	5

	Локално управување и администрација
	0
	10
	10
	0
	2
	2
	0
	12
	12

	Млади
	0
	1
	1
	0
	0
	0
	0
	1
	1

	Национална политика
	0
	1
	1
	0
	0
	0
	0
	1
	1

	Образование
	0
	9
	9
	0
	0
	0
	0
	9
	9

	Социјална политика и здравство
	0
	4
	4
	0
	0
	0
	0
	4
	4

	Друго
	0
	0
	0
	0
	2
	2
	0
	2
	2



Останатите тематски категории беа значително помалку застапени. Локалниот економски развој беше регистриран во 5 наврати, социјалната политика и здравството во 4, културата и спортот во 3, додека темите млади и национална политика беа застапени со по едно споменување. 
Ваквите резултати покажуваат дека политичката комуникација беше концентрирана околу релативно мал број јасно дефинирани тематски области, при што доминираа темите поврзани со изборната кампања, инфраструктурата и локалното управување.
Категоријата „друго“ беше застапена со две појавувања, а во неа беа опфатени содржини кои првенствено пренесуваа идентитетски и вредносни пораки, без фокус на конкретни програмски политики. Во оваа категорија беа вклучени два ППР спота на Националната алијанса за интеграција (НАИ), во кои доминираа темите на националното единство, идентитетот, достоинството и повиците за заедништво.
Од родова перспектива, имајќи го предвид малото присуство на жени во емитуваното ППР, говорнички беа регистрирани само кај темата изборна кампања и политичка комуникација (5 излагања), додека кај сите останати категории политичките пораки беа артикулирани исклучиво од мажи.
Генерално, анализата покажа дека ППР спотовите беа користени пред сè како средство за политичка мобилизација и промоција на кандидат(к)ите и изборните програми, додека темите поврзани со инфраструктурата, локалното управување, образованието и функционирањето на општините претставуваа втор значаен комуникациски блок. Истовремено, родовата анализа упатува дека политичките пораки, независно од тематската област, ги пренесуваа говорниците, додека учеството на жените беше ограничено и регистрирано само во рамки на темата изборна кампања и политичка комуникација.

[bookmark: _Toc240454751]Квалитативна анализа на употребата на родово сензитивен јазик во ППР спотовите
Анализата на јазикот што се користеше во ППР спотовите на ТВ Алсат-М покажа дека родово сензитивните форми се појавуваа многу ретко, додека во најголем број случаи доминираше употребата на генерички машки форми при обраќање кон граѓан(к)ите, локалните заедници и етничките групи. Ваквата практика беше присутна и во ППР спотовите со сценарио и во ППР спотовите со снимки од партиски настани, и тоа како во директните обраќања на кандидат(к)ите и лидер(к)ите на политичките партии, така и во нарацијата.
Најчесто се употребуваа генерички машки форми при обраќањето кон граѓан(к)ите и локалните заедници. Во голем број ППР спотови на Коалицијата НАИ кандидатите се обраќаа со формулации како „драги сограѓани“, „драги граѓани“, „почитувани граѓани“, „почитувани жители“ и „драги мои жители“, без употреба на соодветните женски форми. Сличен јазичен образец беше забележан и во ППР спотовите на Коалицијата ВЛЕН, каде често се користеа формулации како „почитувани жители“, „драги жители“, „граѓаните“ и „драги мои сограѓани“, при што машкиот род функционираше како општа категорија.
Особено изразена беше употребата на генерички машки форми при именување на етничките заедници. Во повеќето од ППР спотовите со сценарио и ППР спотовите со снимки од настани на НАИ се употребуваа формулации како „Албанците“, „секој Албанец“, „ние Албанците“, „Албанците во Бутел“ и „Албанците од Северна Македонија“, при што машката форма беше користена како универзален назив иако пораките се однесуваа на целокупното гласачко тело. Слична употреба беше забележана и во говорите на лидерот на партијата при кои беа користени формулациите за „гордоста и достоинството на Албанците“, „оваа порака ќе оди до секој Албанец“ и „да ги повикаат Албанците“, повторно користејќи генерички машки облици.
Генеричкиот машки род беше користен и при именување на професиите и општествените групи. Во ППР спотовите на Коалицијата ВЛЕН беа употребувани формулации како „пчелари“, „земјоделци“, „работникот“, „земјоделецот“, „учителите“ и „учениците“, како и изрази како „гласот на работникот“ и „гласот на земјоделецот“, без употреба на женските форми и покрај тоа што пораките се однесуваа на целокупната заедница.
Од друга страна, во анализата беше забележана и употреба на поединечни примери на родово посензитивен јазик. Во еден ППР спот со сценарио на Коалицијата ВЛЕН, кандидатот употреби формулација „со старите, мајките, ќерките, младите“, со што експлицитно ги именуваше и жените. Сличен пример беше забележан и во ППР спот со снимка од настан на НАИ, каде кандидатот се обрати со формулацијата „нашите сестри и браќа“, користејќи родово поинклузивен јазичен израз.
Генерално, анализата покажа дека во ППР спотовите што, во име на политичките субјекти, беа емитувани на ТВ Алсат-М преовладуваше употребата на генеричките машки род при именувањето на граѓан(к)ите, локалните и етничките заедници, како и на различни професионални и општествени групи. Родово сензитивните облици се појавија само во поединечни случаи претставувајќи исклучок, додека доминантниот модел на политичка комуникација и понатаму се потпираше на употребата на машкиот род како универзална јазична категорија.

[bookmark: _Toc240454752]Присуство на сексуална објективизација, стереотипизација или дискриминација во ППР спотовите
Анализата на ППР спотовите со сценарио и ППР спотовите со снимки од настаните емитувани на ТВ Алсат-М не идентификуваше случаи на сексуална објективизација или експлицитна родова дискриминација. Лицата во анализираните содржини беа претставени пред сè како кандидат(к)и за градоначалници/чки, лидер(к)и на политички партии, поддржувач(к)и или граѓан(к)и, при што фокусот беше ставен на изборните пораки, програмските определби и локалните политики, а не на нивниот физички изглед или родовите карактеристики.
Најголемиот дел од ППР спотовите на Коалицијата НАИ беа засновани на директно обраќање на кандидат(к)ите за градоначалници/чки или на лидерот на партијата. Во нив доминираа говорите на политичките актери, додека во заднина најчесто беа прикажани кандидат(к)и за советници, партиски активист(к)и или поддржувач(к)и. Во овие содржини не беа забележани елементи на родова стереотипизација или дискриминаторско претставување.
Сличен пристап беше присутен и кај ППР спотовите на Коалицијата ВЛЕН, каде значителен дел од спотовите беа реализирани како директни обраќања на кандидат(к)ите за градоначалници/чки од препознатливи локации во општините за кои се кандидираа. Покрај ваквите содржини, Коалицијата ВЛЕН користеше и серијал тематски спотови („Земјоделец“, „Работник“, „Доктор“ и „Наставник“), во кои беа забележани поединечни елементи на традиционална родова распределба на професиите. Во овие спотови, професиите како земјоделец и работник беа претставени преку машките ликови, додека професиите докторка и наставничка преку женските ликови. Иако ваквата распределба не претставува дискриминација, таа делумно ги репродуцираше традиционалните општествени претстави според кои физичките и производствените занимања почесто се поврзуваат со мажите, а професиите поврзани со образованието и здравството со жените.
Поединечен пример на слична визуелна распределба беше забележан и во спотот „Раце“ на ВМРО-ДПМНЕ и Коалицијата „Твоја Македонија“, каде преку симболични кадри од различни професии машките ликови беа поврзани со градежништвото, индустријата и физичката работа, додека женските ликови најчесто беа прикажани како наставнички, докторки или во уметнички професии. Иако стануваше збор за визуелна симболика, распределбата во голема мера ги следеше традиционалните родови претстави за професиите.
Во спотот „Куќа“ на СДСМ и Коалицијата за Локални избори 2025, во кој сите актер(к)и беа вклучени во заедничка активност, исто така беа забележани одредени традиционални родови обрасци. Женските ликови почесто беа прикажани во активности поврзани со уредување на градината, грижа за цвеќињата и подготовка на храната, додека машките ликови извршуваа технички и физички активности поврзани со поправки и уредување на просторот. Меѓутоа, ваквата поделба не беше претставена на начин што би можел да се оцени како дискриминаторски или понижувачки.
Во анализираните ППР спотови со снимки од партиски настани не беа забележани примери на сексуална објективизација, родова дискриминација или изразена родова стереотипизација. Ова беше очекувано ако се има предвид дека стануваше збор за документарни снимки од митинзи и јавни собири, во кои доминираа говорите на кандидатите и политичките пораки, без дополнително сценарио или режирани визуелни елементи.
Генерално, анализата покажа дека сексуалната објективизација и родовата дискриминација не беа присутни во анализираниот примерок на ППР спотови на ТВ Алсат-М. Поединечните примери на традиционална распределба на професиите и општествените улоги беа ограничени на мал број тематски ППР спотови и не претставуваа доминантен комуникациски образец, додека најголемиот дел од содржините беа засновани на директна политичка комуникација без изразени родови стереотипи.


[bookmark: _Toc240454753]Анализа на платеното политичко рекламирање (ППР) на ТВ Канал 5
Како и кај другите комерцијални телевизии кај кои беше анализирано платеното политичко рекламирање од првиот круг од Локалните избори 2025 година, примерокот ги опфати и продукциски осмислените политичките спотови со сценарио и ППР кои содржат снимки од партиски настани емитувани на ТВ Канал 5, овозможувајќи увид во родовата застапеност, распределбата на говорниот дел, видливоста на жените и мажите, начинот на нивното претставување во изборната кампања, темите и јазикот којшто беше користен. 

[bookmark: _Toc240454754]Структура на примерок
Во анализираниот период на ТВ Канал 5 беа идентификувани вкупно 114 поединечни спотови со платено политичко рекламирање, од кои 104 беа продукциски осмислени ППР спотови со сценарио и 10 беа ППР спотови со снимки од партиски настани. Вкупното времетраење на анализираниот примерок на поединечните ППР спотови изнесуваше 6.078 секунди, односно околу 101 минута платена политичка програма (должината на вкупно емитуваното ППР на ТВ канал 5 во првиот круг од изборната кампања за Локалните избори 2025 година изнесуваше 148 073 секунди[footnoteRef:16]). Просечното времетраење на еден ППР спот со сценарио изнесуваше 53,3 секунди, додека просечната должина на еден од ППР спотовите со снимки од партиски настани изнесуваше 53,2 секунди. Најкраткиот анализиран ППР спот со сценарио траеше 8 секунди, а најдолгиот 175 секунди, додека ППР спотовите со снимки од настани беа со времетраење од 24 до 90 секунди. [16:  Ибид.] 


ТАБЕЛА 77. ППР СПОТОВИ - ВКУПЕН БР И ВРЕМЕТРАЕЊЕ НА ПОЕДИНЕЧНИ СПОТОВИ (БЕЗ ПОВТОРУВАЊЕ)
	
	ППР СПОТОВИ СО СЦЕНАРИО
	ППР СО СНИМКИ ОД НАСТАНИ

	Вкупен број
	104
	10

	Вкупно времетраење (секунди)
	5546
	532

	Просечна должина (секунди)
	53,3
	53,2

	Најкратко времетраење (секунди)
	8
	24

	Најдолго времетраење (секунди)
	175
	90



Структурата на анализираниот примерок на ТВ Канал 5 покажа дека најголем дел од платеното политичко рекламирање беше нарачано од ВМРО-ДПМНЕ и Коалицијата „Твоја Македонија“, со вкупно 54 ППР спотови со сценарио и 4 ППР спотови со снимки од партиски настани. Значителна застапеност имаше и СДСМ и Коалицијата за Локални избори 2025, со 31 ППР спот со сценарио и 6 ППР спотови со снимки од партиски настани.

ТАБЕЛА 78. СТРУКТУРА НА ПРИМЕРОК СПОРЕД ВИД НА ППР И ПОЛИТИЧКИ СУБЈЕКТ
	
	ППР СПОТОВИ СО СЦЕНАРИО
	ППР СО СНИМКИ ОД НАСТАНИ

	ДПСМ
	2
	0

	Група избирачи (Петар Котевски, Гоце Цветковски и Данијел Стојановски)
	3
	0

	Коалиција ВЛЕН
	2
	0

	Коалиција „Искуство за успех“
	8
	0

	МААК
	1
	0

	Коалиција Национална Алијанса за Интеграција
	2
	0

	Независни за Карпош
	1
	0

	СДСМ и Коалиција за Локални избори 2025
	31
	6

	ВМРО ДПМНЕ и Коалицијата „Твоја Македонија“
	54
	4


Во анализираниот примерок беа регистрирани и ППР спотови со сценарио на Коалицијата „Искуство за успех“ (8), четири групи избирачи – Петар Котевски, Гоце Цветковски и Данијел Стојановски (3) како и Независни за Карпош (1), Коалицијата Национална алијанса за интеграција (2), Коалицијата ВЛЕН (2), Демократската партија на Србите во Македонија (2) и еден спот на МААК. Овие политички субјекти не беа застапени со ППР спотови со снимки од партиски настани во анализираниот примерок.

[bookmark: _Toc240454755]Родова структура на субјектите во ППР спотовите и визуелна застапеност
Анализата на родовата структура на субјектите во ППР спотовите на ТВ Канал 5 покажа дека вкупната визуелна застапеност на жените и мажите беше релативно избалансирана, но дека значителни разлики се јавуваа кога стануваше збор за носител(к)ите на политичките пораки. Во анализираниот примерок беа регистрирани вкупно 1.301 појавување на лица во поединечните ППР спотови, од кои 496 (38,5%) беа на жени, а 805 (61,5%) на мажи. Иако појавувањата на мажите беа побројни во вкупната структура на субјектите, родовиот јаз беше значително поумерен отколку кај примарните субјекти.
Особено изразен родов дисбаланс беше забележан кај појавувањата на примарните субјекти, односно лицата кои ги носеа главните политички пораки. Од вкупно 121 појавување на примарни субјекти во поединечните ППР спотови, само 18 беа на жени (14,8%), додека 103 беа на мажи (85,2%). Ова покажува дека политичките пораки во најголем дел ги пренесуваа мажите, додека жените значително поретко се појавуваа како централни говорнички или носителки на кампањските пораки.
Кај секундарните субјекти распределбата беше порамномерна, но и понатаму со поголема застапеност на мажите. Од вкупно 1.180 појавувања на секундарните субјекти, 478 (41,3%) беа на жени, а 702 (58,7%) на мажи. Треба да се има предвид дека во оваа категорија беа вклучени и наратор(к)ите во ППР спотовите, како и лицата кои се појавуваа во споредните визуелни улоги, што значи дека повисокото учество на жените кај секундарните субјекти во споредба со примарните не значи и нивна поголема застапеност како носителки на политичките пораки.
Во ППР спотовите со сценарио имаше вкупно 410 појавувања на жени (40,3%) и 607 на мажи (59,7%). Сепак, имаше 111 појавувања на примарни субјекти во овие спотови, од кои 18 на жени (16,2%) наспроти 93 на мажи (83,8%), што укажува дека и кај продукциски осмислените содржини главните политички позиции најчесто им припаѓаа на мажите. Кај секундарните субјекти во овие спотови родовиот јаз беше помал – регистрирани беа 392 појавувања на жени (43,3%) и 514 на мажи (56,7%).
Во  ППР спотовите со снимки од настани родовиот дисбаланс беше уште поизразен. Од вкупно 284 регистрирани појавувања, 86 беа на жени (30,3%), додека 198 беа мажи (69,7%). Важен е наодот дека во овие спотови жените како примарни субјекти воопшто не беа застапени, додека сите 10 појавувања на примарни субјекти беа мажи. Мажите доминираа и кај појавувањата на секундарните субјекти, со 188 појавувања (68,6%) наспроти 86 појавувања на жени (31,4%).

ТАБЕЛА 79. ВКУПНО ПОЈАВУВАЊА НА СУБЈЕКТИ СПОРЕД РОД 
	Број на субјекти во поединечни ППР спотови 
	Жени
	Мажи
	Вкупно
	% Жени
	% Мажи

	ППР СПОТОВИ СО СЦЕНАРИО
	Вкупно 
	410
	607
	1.017
	40,3%
	59,7%

	
	Примарни субјекти
	18
	93
	111
	16,2%
	83,8%

	
	Секундарни субјекти
	392
	514
	906
	43,3%
	56,7%

	ППР СПОТОВИ СО СНИМКИ ОД НАСТАНИ
	Вкупно
	86
	198
	284
	30,3%
	69,7%

	
	Примарни субјекти
	0
	10
	10
	0%
	100%

	
	Секундарни субјекти
	86
	188
	274
	31,4%
	68,6%

	ВКУПНО
	Вкупно
	496
	805
	1.301
	38,5%
	61,5%

	
	Примарни субјекти
	18
	103
	121
	14,8%
	85,2%

	
	Секундарни субјекти
	478
	702
	1.180
	41,3%
	58,7%



Сличен образец беше забележан и кај времетраењето на присуството на екранот. Анализата покажа дека од вкупно 5.734 секунди регистрирано присуство на екранот, на жените им припаднаа 1.493 секунди или 26%, додека на мажите 4.241 секунди или 74% од вкупното време на екранот. Поделено според типот на ППР спотови, кај ППР спотовите со сценарио жените беа присутни на екранот 1.200 секунди (25,1%), а мажите 3.577 секунди (74,9%), додека кај ППР спотовите со снимки од настани жените беа присутни 293 секунди (30,6%), наспроти 664 секунди (69,4%) кај мажите.

ТАБЕЛА 80. ВКУПНО ВРЕМЕТРАЕЊЕ НА ПРИСУСТВОТО НА ЕКРАН ПО РОД (ВО СЕКУНДИ)
	Време на присуство на екран (секунди)
	Жени
	Мажи
	Вкупно
	% Жени
	% Мажи

	ППР спотови со сценарио
	1.200
	3.577
	4.777
	25,1%
	74,9%

	ППР спотови со снимки од настани
	293
	664
	957
	30,6%
	69,4%

	Вкупно
	1.493
	4.241
	5.734
	26
	74



Иако според бројот на појавувања жените сочинуваа 38,5% од сите субјекти во анализираниот примерок, распределбата на времето на екранот покажа поголем родов дисбаланс во корист на мажите. Тоа укажува дека машките субјекти во просек добиваа поголем визуелен простор во однос на женските субјекти, како во ППР спотовите со сценарио, така и во ППР спотовите со снимки од партиски настани.

ТАБЕЛА 81. ВКУПНО ВРЕМЕТРАЕЊЕ НА ГОВОРОТ ПО РОД (ВО СЕКУНДИ)
	Време на говор (секунди)
	Жени
	Мажи
	Вкупно
	% Жени
	% Мажи

	ППР спотови со сценарио
	1.016
	4.200
	5.216
	19,5%
	80,5%

	ППР спотови со снимки од настани
	13
	481
	494
	2,6%
	97,4%

	Вкупно
	1.029
	4.681
	5.710
	18%
	82%



Анализата на времетраењето на говорот покажа дека директното пренесување на политичките пораки беше уште поизразено концентрирано кај машките субјекти. Од вкупно 5.710 секунди говор во анализираните ППР спотови, жените говореа 1.029 секунди или во 18% од времето, додека мажите говореа 4.681 секунда, односно во 82% од вкупното говорно време. Кај ППР спотовите со сценарио, жените говореа 1.016 секунди (19,5%), додека мажите 4.200 секунди (80,5%). Кај ППР спотовите со снимки од настани родовиот јаз беше најизразен, при што жените говореа само 13 секунди (2,6%), а мажите 481 секунда (97,4%).
Иако жените беа присутни во визуелната структура на ППР спотовите, распределбата на говорното време покажува дека мажите значително почесто ја имаа улогата на директни пренесувачи на политичките пораки. Ова е особено поврзано со претходно утврдената доминација на мажите меѓу појавувањето на примарните субјекти, односно меѓу кандидат(к)ите и другите политички актер(к)и кои имаа централна комуникациска улога во спотовите.

[bookmark: _Toc240454756]Родова анализа на примарните субјекти и нивната улога во ППР спотовите 
Анализата на функциите во кои се појавуваа субјектите во ППР спотовите покажа дека родовите разлики беа најизразени кај носител(к)ите на главните политички пораки. Најголем дел од примарните субјекти што се појавија беа кандидат(к)и за градоначалници/чки, при што од вкупно 83 појавувања само 8 беа на кандидатки, а 75 на кандидати. Тоа значи дека жените учествуваа со 9,6%, додека мажите со 90,4% од сите појавувања на кандидат(к)и за градоначалници/чки. Кај кандидат(к)ите за советници/чки беше забележана поинаква распределба. Од вкупно 17 појавувања на примарни субјекти во оваа категорија, 9 беа на жени (52,9%), а 8 на мажи (47,1%). Ова беше единствената категорија на примарни субјекти во која жените имаа малку поголема застапеност од мажите. Кај лидер(к)ите на политичките партии беа регистрирани вкупно 21 појавување, од кои само едно беше на лидерка (4,8%), додека 20 беа појавувања на лидери (95,2%), односно постоеше изразена доминација на мажите како носители на политичките пораки.
Кај секундарните субјекти родовата распределба беше порамномерна во споредба со примарните субјекти. Од вкупно 1.180 појавувања на секундарни субјекти, 478 беа на жени (40,5%), а 702 на мажи (59,5%). Во оваа категорија беа вклучени лицата кои се појавуваа во споредните визуелни улоги, како и нараторите и нараторките во ППР спотовите, поради што распределбата беше порамномерна отколку кај примарните носител(к)и на политичките пораки.

ТАБЕЛА 82. БРОЈ НА ПОЈАВУВАЊА НА ПРИМАРНИТЕ И СЕКУНДАРНИТЕ СУБЈЕКТИ СПОРЕД ФУНКЦИЈА
	Број на примарни субјекти според функција
	Жени
	Мажи
	Вкупно
	% Жени
	% Мажи

	ППР спотови со сценарио
	Кандидат(к)и за градоначалници/чки
	8
	72
	80
	10%
	90%

	
	Кандидат(к)и за советници/чки
	9
	7
	16
	56,3%
	43,8%

	
	Лидер(к)и на партија
	1
	14
	15
	6,7%
	93,3%

	
	Секундарни субјекти
	392
	514
	906
	43,3%
	56,7%

	ППР спотови со снимки од настани
	Кандидат(к)и за градоначалници/чки
	0
	3
	3
	0%
	100%

	
	Кандидат(к)и за советници/чки
	0
	1
	1
	0%
	100%

	
	Лидер(к)и на партија
	0
	6
	6
	0%
	100%

	
	Секундарни субјекти
	86
	188
	274
	31,4%
	68,6%

	Вкупно
	Кандидат(к)и за градоначалници/чки
	8
	75
	83
	9,6%
	90,4%

	
	Кандидат(к)и за советници/чки
	9
	8
	17
	52,9%
	47,1%

	
	Лидер(к)и на партија
	1
	20
	21
	4,8%
	95,2%

	
	Секундарни субјекти
	478
	702
	1.180
	40,5%
	59,5%


 
Покрај бројот на појавувања, значајно е да се анализира и времето на екранот што им беше отстапено на различните категории субјекти.

ТАБЕЛА 83. ВКУПНО ВРЕМЕТРАЕЊЕ НА ПРИСУСТВОТО НА ЕКРАНОТ СПОРЕД ФУНКЦИЈА (ВО СЕКУНДИ)
	Времетраење на присуство на екран 
(секунди)
	Жени
	Мажи
	Вкупно
	% Жени
	% Мажи

	ППР спотови со сценарио
	Кандидат(к)и за градоначалници/чки
	191
	1.573
	1.764
	10,8%
	89,2%

	
	Кандидат(к)и за советници/чки
	79
	98
	177
	44,6%
	55,4%

	
	Лидер(к)и на партија
	11
	623
	634
	1,7%
	98,3%

	
	Секундарни субјекти
	919
	1.283
	2.202
	41,7%
	58,3%

	ППР спотови со снимки од настани
	Кандидат(к)и за градоначалници/чки
	0
	44
	44
	0%
	100%

	
	Кандидат(к)и за советници/чки
	0
	19
	19
	0%
	100%

	
	Лидер(к)и на партија
	0
	292
	292
	0%
	100%

	
	Публика
	133
	135
	268
	49,6%
	50,4%

	
	Секундарни субјекти
	293
	309
	602
	48,7%
	51,3%

	Вкупно
	Кандидат(к)и за градоначалници/чки
	191
	1.617
	1.808
	10,6%
	89,4%

	
	Кандидат(к)и за советнички
	79
	117
	196
	40,3%
	59,7%

	
	Лидер(к)и на партија
	11
	915
	926
	1,2%
	98,8%

	
	Публика
	133
	135
	268
	49,6%
	50,4%

	
	Секундарни субјекти
	1.212
	1.592
	2.804
	43,2%
	56,8%



Анализата на времетраењето на присуството на екранот покажа дека родовата нерамнотежа беше најизразена кај носител(к)ите на главните политички пораки. Најголем дел од времето на екран меѓу примарните субјекти им припадна на кандидат(к)ите за градоначалници/чки, кои беа присутни вкупно 1.808 секунди. Од ова време, 191 секунда (10,6%) се однесуваа на кандидатки за градоначалнички, додека 1.617 секунди (89,4%) им припаднаа на кандидати за градоначалници.
Уште еден изразен родов дисбаланс беше забележан кај лидер(к)ите на политичките партии. Од вкупно 926 секунди присуство на екранот во оваа категорија, само 11 секунди (1,2%) и припадна на една лидерка, додека мажите беа присутни 915 секунди (98,8%). Ова покажува дека лидерските позиции во визуелниот дел од политичкото рекламирање речиси целосно беа претставени преку машки политички актери. Кај кандидат(к)ите за советници/чки беше забележана порамномерна распределба во споредба со останатите категории на примарни субјекти. Од вкупно 196 секунди присуство на екранот, 79 секунди или 40,3% им припаднаа на жените, додека мажите беа присутни 117 секунди или 59,7% од времето.
Кај публиката во ППР спотовите со снимки од настани родовата распределба беше речиси целосно изедначена, при што жените беа присутни 133 секунди (49,6%), а мажите 135 секунди (50,4%). 
Кај секундарните субјекти беше забележана релативно избалансирана распределба, но со нешто поголема застапеност на мажите – 1.592 секунди (56,8%) наспроти 1.212 секунди (43,2%) кај жените. Овие категории ја одразуваат пошироката визуелна структура на политичкото рекламирање, но не и распределбата на главните политички пораки.
Генерално, анализата покажа дека жените беа присутни во визуелниот приказ на политичкото рекламирање, особено кај секундарните субјекти и публиката, но нивната видливост беше значително помала кај централните комуникациски позиции. Позициите на кандидат(к)ите за градоначалници/чки и лидер(к)ите на политичките партии и понатаму доминантно им припаѓаа на машките политички актери.
Покрај визуелната застапеност, особено значајна димензија на политичкото рекламирање претставува распределбата на говорниот дел. Анализата на времетраењето на говорот овозможува дополнителен увид во тоа кои субјекти имаа можност директно да ги пренесат политичките пораки до јавноста.
Анализата на говорното време според функцијата покажа дека најголемиот дел од директната политичка комуникација кај примарните субјекти беше концентриран кај кандидат(к)ите за градоначалници/чки. Во оваа категорија беа регистрирани вкупно 2.170 секунди говор, од кои 1.926 секунди или 88,8% им припаднаа на мажите, додека жените учествуваа со 244 секунди или 11,2%. Ваквата распределба ја потврдува доминацијата на кандидатите во директните обраќања кон гласач(к)ите. Кај лидер(к)ите на политичките партии беше забележан најизразен родов дисбаланс бидејќи, од вкупно 1.073 секунди лидерски говор, на единствената лидерка и припаднаа само 13 секунди или 1,2%, додека лидерите говореа 1.060 секунди или во 98,8% од времето, односно лидерските пораки речиси целосно беа пренесувани од машки политички актери.



ТАБЕЛА 84. ВКУПНО ВРЕМЕТРАЕЊЕ НА ГОВОРОТ СПОРЕД ФУНКЦИЈА ( ВО СЕКУНДИ)
	Времетраење на говор според функција (секунди)
	Жени
	Мажи
	Вкупно
	% Жени
	% Мажи

	ППР спотови со сценарио
	Кандидат(к)и за градоначалници/чки
	244
	1.873
	2.117
	11,5%
	88,5%

	
	Кандидат(к)и за советници/чки
	54
	107
	161
	33,5%
	66,5%

	
	Лидер(к)и на партија
	13
	671
	684
	1,9%
	98,1%

	
	Секундарни субјекти
	705
	1.549
	2.254
	31,3%
	68,7%

	ППР спотови со снимки од настани
	Кандидат(к)и за градоначалници/чки
	0
	53
	53
	0%
	100%

	
	Кандидат(к)и за советници/чки
	0
	14
	14
	0%
	100%

	
	Лидер(к)и на партија
	0
	389
	389
	0%
	100%

	
	Секундарни субјекти
	13
	25
	38
	34,2%
	65,8%

	Вкупно
	Кандидат(к)и за градоначалници/чки
	244
	1.926
	2.170
	11,2%
	88,8%

	
	Кандидат(к)и за советници/чки
	54
	121
	175
	30,9%
	69,1%

	
	Лидер(к)и на партија
	13
	1.060
	1.073
	1,2%
	98,8%

	
	Секундарни субјекти
	718
	1.574
	2.292
	31,3%
	68,7%



Кај кандидат(к)ите за советници/чки беше забележана помала, но сепак присутна родова разлика во корист на мажите. Од вкупно 175 секунди говор во оваа категорија, жените говореа 54 секунди (30,9%), додека мажите 121 секунда (69,1%). Кај секундарните субјекти исто така беше забележана поголема застапеност на машкиот говор. Од вкупно 2.292 секунди говор, 718 секунди или 31,3% им припаднаа на жените, а 1.574 секунди или 68,7% на мажите. Треба да се има предвид дека во оваа категорија говорот произлегуваше од нараторите и нараторките во политичките спотови.
Генерално, анализата покажа дека директното пренесување на политичките пораки во ППР спотовите доминантно им припадна на мажите, особено на кандидатите за градоначалници и лидерите на политичките партии. Иако жените беа присутни во дел од комуникациските улоги, нивното говорно време кај централните политички позиции остана значително помало во споредба со машките политички актери.

[bookmark: _Toc240454757]Родова структура според политичките субјекти
Анализата на родовата застапеност според политичките субјекти покажува дека распределбата на визуелната и говорната видливост на жените и мажите се разликуваше меѓу политичките субјекти. Во продолжение се прикажани податоците за бројот појавувања на жените и мажите, времетраењето на нивното присуство на екранот и распределбата на говорниот дел, што овозможува увид во начинот на кој различните политички субјекти ги претставуваа жените и мажите во ППР спотовите.
Погледнато од аспект на времетраењето на присуството на екранот според политичките субјекти, најголем дел од визуелниот простор им припадна на СДСМ и Коалицијата за Локални избори 2025, како и на ВМРО-ДПМНЕ и Коалицијата „Твоја Македонија“, кои имаа и најголем обем на анализирано платено политичко рекламирање на ТВ Канал 5. Кај СДСМ и Коалицијата за Локални избори 2025, кај ППР спотовите со сценарио и ППР спотовите со снимки од настани заедно, беа регистрирани вкупно 2.753 секунди присуство на екранот, при што на жените им припаднаа 751 секунда или 27,3%, а на мажите 2.002 секунди или 72,7%. Кај ВМРО-ДПМНЕ и Коалицијата „Твоја Македонија“ беа регистрирани вкупно 2.706 секунди присуство на екранот, од кои 715 секунди (26,4%) им припаднаа на жените, а 1.991 секунди (73,6%) на мажите.
Кај Коалицијата „Искуство за успех“ беа регистрирани вкупно 247 секунди присуство на екранот, при што жените беа присутни 82 секунди (33,2%), а мажите 165 секунди (66,8%). Кај НАИ, од вкупно 121 секунда присуство на екран, на жените им припаднаа 20 секунди (16,5%), додека на мажите 101 секунда (83,5%). Кај Коалицијата ВЛЕН (27 секунди) и МААК (13 секунди) беше регистрирано присуство исклучиво на мажи на екранот. Спротивна распределба беше забележана кај помалите политички субјекти со пократко вкупно времетраење на ППР спотовите. Кај ДПСМ, од вкупно 46 секунди присуство на екранот, жените беа присутни 34 секунди, а мажите 12 секунди. Кај Независни за Карпош, жените беа присутни 24 секунди, додека мажите 5 секунди, а преостанатите тројца нзависни кандидати беа мажи.

ТАБЕЛА 85. ВКУПНО ВРЕМЕТРАЕЊЕ НА ПРИСУСТВОТО НА ЕКРАНОТ ПО РОД И ПОЛИТИЧКИ СУБЈЕКТ (ВО СЕКУНДИ)
	Времетраење на присуство на екран (секунди)
	Жени
	Мажи
	Вкупно
	% Жени
	% Мажи

	ППР спотови со сценарио
	ВМРО-ДПМНЕ и Коалиција „Твоја Македонија“
	661
	1865
	2526
	26,2%
	73,8%

	
	Група избирачи (Петар Котевски, Гоце Цветковски и Данијел Стојановски)
	0 
	60
	60
	0%
	100%

	
	Демократска партија на Србите во Македонија (ДПСМ)
	34
	12
	46
	73,9%
	26,1%

	
	Коалиција „Искуство за успех“
	82
	165
	247
	33,2%
	66,8%

	
	Коалиција ВЛЕН
	0
	27
	27
	0%
	100%

	
	Македонска акција – конзервативна партија (МААК)
	0 
	13
	13
	0%
	100%

	
	Национална алијанса за интеграција (НАИ)
	20
	101
	121
	16,5%
	83,5%

	
	Независни за Карпош
	24
	5
	29
	82,8%
	17,2%

	
	СДСМ и Коалиција за Локални избори 2025
	379
	1.329
	1.708
	22,2%
	77,8%

	ППР спотови со  снимки од настани
	ВМРО-ДПМНЕ и Коалиција „Твоја Македонија“
	54
	126
	180
	30%
	70%

	
	СДСМ и Коалиција за Локални избори 2025 година
	372
	673
	1.045
	35,6%
	64,4%

	Вкупно
	ВМРО-ДПМНЕ и Коалиција „Твоја Македонија“
	715
	1.991
	2.706
	26,4%
	73,6%

	
	Група избирачи (Петар Котевски, Гоце Цветковски и Данијел Стојановски)
	0
	60
	60
	0%
	100%

	
	Демократска партија на Србите во Македонија (ДПСМ)
	34
	12
	46
	73,9%
	26,1%

	
	Коалиција „Искуство за успех“
	82
	165
	247
	33,2%
	66,8%

	
	Коалиција ВЛЕН
	0
	27
	27
	0%
	100%

	
	Македонска акција – конзервативна партија (МААК)
	0
	13
	13
	0%
	100%

	
	Национална алијанса за интеграција (НАИ)
	20
	101
	121
	16,5%
	83,5%

	
	Независни за Карпош
	24
	5
	29
	82,8%
	17,2%

	
	СДСМ и Коалиција за Локални избори 2025
	751
	2.002
	2.753
	27,3%
	72,7%



Генерално, анализата покажа дека распределбата на времето на екранот значително варираше во зависност од политичкиот субјект. Сепак, кај политичките субјекти со најголем обем на анализирано платено политичко рекламирање, односно СДСМ и Коалицијата за Локални избори 2025 и ВМРО-ДПМНЕ и Коалицијата „Твоја Македонија“, визуелната застапеност беше доминантно во корист на машките субјекти. Порамномерна или поголема застапеност на жените беше забележана кај дел од политичките субјекти со значително помал број и пократко времетраење на ППР.
Слични тенденции беа забележани и при анализата на бројот на појавувања на мажите и жените во ППР спотовите според политичките субјекти. Најголем број појавувања беа регистрирани кај ВМРО-ДПМНЕ и Коалицијата „Твоја Македонија“ и кај СДСМ и Коалицијата за Локални избори 2025, кои имаа и најголем обем на анализирани ППР спотови. 
Кај ВМРО-ДПМНЕ и Коалицијата „Твоја Македонија“ беа евидентирани вкупно 711 појавувања на личности, при што жените учествуваа со 272 појавувања (39,4%), а мажите со 439 појавувања (60,6%). Кај СДСМ и Коалицијата за Локални избори 2025 беа регистрирани вкупно 424 појавувања, од кои 159 беа на жени (37,5%), а 265 на мажи (62,5%).
Кај Коалицијата „Искуство за успех“ беа регистрирани 99 појавувања на лица, при што жените учествуваа со 39 појавувања (39,4%), а мажите со 60 појавувања (60,6%). Кај НАИ распределбата беше нешто порамномерна, со 15 појавувања на жени (42,9%) и 20 на мажи (57,1%).

ТАБЕЛА 86. БРОЈ НА ПОЈАВУВАЊА СПОРЕД РОД И ПОЛИТИЧКИ СУБЈЕКТ
	Број на субјекти според функција
	Жени
	Мажи
	Вкупно
	% Жени
	% Мажи

	ППР спотови со сценарио
	ВМРО-ДПМНЕ и Коалиција „Твоја Македонија“
	247
	344
	591
	41,8%
	58,2%

	
	Група избирачи (Петар Котевски, Гоце Цветковски и Данијел Стојановски)
	0 
	4
	4
	0%
	100%

	
	Демократска партија на Србите во Македонија (ДПСМ)
	7
	2
	9
	77,8%
	22,2%

	
	Коалиција „Искуство за успех“
	39
	60
	99
	39,4%
	60,6%

	
	Коалиција ВЛЕН
	1
	9
	10
	10%
	90%

	
	Македонска акција – конзервативна партија (МААК)
	0 
	5
	5
	0%
	100%

	
	Национална алијанса за интеграција (НАИ)
	15
	20
	35
	42,9%
	57,1%

	
	Независни за Карпош
	3
	1
	4
	75%
	25%

	
	СДСМ и Коалиција за Локални избори 2025
	98
	162
	260
	37,7%
	62,3%

	ППР спотови со снимки од настани
	ВМРО-ДПМНЕ и Коалиција „Твоја Македонија“
	25
	95
	120
	20,8%
	79,2%

	
	СДСМ и Коалиција за Локални избори 2025 година
	61
	103
	164
	37,2%
	62,8%

	Вкупно
	ВМРО-ДПМНЕ и Коалиција „Твоја Македонија“
	272
	439
	711
	38,3%
	61,7%

	
	Група избирачи (Петар Котевски, Гоце Цветковски и Данијел Стојановски)
	0
	4
	4
	0%
	100%

	
	Демократска партија на Србите во Македонија (ДПСМ)
	7
	2
	9
	77,8%
	22,2%

	
	Коалиција „Искуство за успех“
	39
	60
	99
	39,4%
	60,6%

	
	Коалиција ВЛЕН
	1
	9
	10
	10%
	90%

	
	Македонска акција – конзервативна партија (МААК)
	0
	5
	5
	0%
	100%

	
	Национална алијанса за интеграција (НАИ)
	15
	20
	35
	42,9%
	57,1%

	
	Независни за Карпош
	3
	1
	4
	75%
	25%

	
	СДСМ и Коалиција за Локални избори 2025
	159
	265
	424
	37,5%
	62,5%



Кај дел од политичките субјекти со помал број анализирани ППР спотови беа забележани поголеми отстапувања од вообичаената распределба. Кај ДПСМ од вкупно девет регистрирани појавувања, седум беа на жени (77,8%), а двајца мажи (22,2%), додека кај Независни за Карпош беа регистрирани три појавувања на жени (75%) и едно на маж (25%). Од друга страна, кај Коалицијата ВЛЕН беше регистирано 1 појавување на жена и 9 на мажи, а кај МААК и три групи избирачи имаше целосна застапеност на машките субјекти.
Генерално, анализата покажа дека родовата структура на појавувањето на мажите и жените во ППР спотовите значително варираше во зависност од политичкиот субјект. Сепак, кај политичките субјекти со најголем број анализирани содржини, односно ВМРО-ДПМНЕ и Коалицијата „Твоја Македонија“ и СДСМ и Коалицијата за Локални избори 2025, беше забележана поголема застапеност на мажите, што влијаеше и врз вкупната родова структура на анализираниот примерок.
Анализата на времетраењето на говорот според политичките субјекти покажа дека најголем дел од говорниот дел им припадна на ВМРО-ДПМНЕ и Коалицијата „Твоја Македонија“ и на СДСМ и Коалицијата за Локални избори 2025, кои имаа и најголем обем на анализирани ППР спотови. Кај ВМРО-ДПМНЕ и Коалицијата „Твоја Македонија“ беа регистрирани вкупно 2.917 секунди говор, од кои 815 секунди (27,9%) им припаднаа на жените, а 2.102 секунди (72,1%) на мажите. Кај ППР спотовите со сценарио на овој политички субјект жените говореа 802 секунди (28,3%), а мажите 2.035 секунди (71,7%), додека кај ППР спотовите со снимки од настани жените учествуваа со 13 секунди (16,3%), наспроти 67 секунди (83,8%) кај мажите.

ТАБЕЛА 87. ВКУПНО ВРЕМЕТРАЕЊЕ НА ГОВОРОТ СПОРЕД РОД И ПОЛИТИЧКИ СУБЈЕКТ (ВО СЕКУНДИ)
	Времетраење на говор (секунди)
	Жени
	Мажи
	Вкупно
	% Жени
	% Мажи

	ППР спотови со сценарио
	ВМРО-ДПМНЕ и Коалиција „Твоја Македонија“
	802
	2.035
	2.837
	28,3%
	71,7%

	
	Група избирачи (Петар Котевски, Гоце Цветковски и Данијел Стојановски)
	0
	52
	52
	0%
	100%

	
	Демократска партија на Србите во Македонија (ДПСМ)
	42
	12
	54
	77,8%
	22,2%

	
	Коалиција „Искуство за успех“
	16
	195
	211
	7,6%
	92,4%

	
	Коалиција ВЛЕН
	7
	30
	37
	18,9%
	81,1%

	
	Македонска акција – конзервативна партија (МААК)
	0
	8
	8
	0%
	100%

	
	Национална алијанса за интеграција (НАИ)
	0
	133
	133
	0%
	100%

	
	Независни за Карпош
	24
	6
	30
	80%
	20%

	
	СДСМ и Коалиција за Локални избори 2025
	125
	1.729
	1.854
	6,7%
	93,3%

	ППР спотови со снимки од настани
	ВМРО-ДПМНЕ и Коалиција „Твоја Македонија“
	13
	67
	80
	16,3%
	83,8%

	
	СДСМ и Коалиција за Локални избори 2025
	0
	414
	414
	0%
	100%

	Вкупно
	ВМРО-ДПМНЕ и Коалиција „Твоја Македонија“
	815
	2.102
	2.917
	27,9%
	72,1%

	
	Група избирачи (Петар Котевски, Гоце Цветковски и Данијел Стојановски)
	0
	52
	52
	0%
	100%

	
	Демократска партија на Србите во Македонија (ДПСМ)
	42
	12
	54
	77,8%
	22,2%

	
	Коалиција „Искуство за успех“
	16
	195
	211
	7,6%
	92,4%

	
	Коалиција ВЛЕН
	7
	30
	37
	18,9%
	81,1%

	
	Македонска акција – конзервативна партија (МААК)
	0
	8
	8
	0%
	100%

	
	Национална алијанса за интеграција (НАИ)
	0
	133
	133
	0%
	100%

	
	Независни за Карпош
	24
	6
	30
	80%
	20%

	
	СДСМ и Коалиција за Локални избори 2025
	125
	2.143
	2.268
	5,5%
	94,5%



Кај СДСМ и Коалицијата за Локални избори 2025 беше забележан уште поизразен родов дисбаланс во распределбата на говорното време. Од вкупно 2.268 секунди говор, жените говореа 125 секунди (5,5%), додека мажите 2.143 секунди (94,5%). Во ППР спотовите со снимки од настани на овој политички субјект не беше регистриран говор на жени, односно целокупното говорно време од 414 секунди им припадна на мажите. Кај ППР спотовите со сценарио пак, жените говореа 125 секунди (6,7%) а мажите 1.729 секунди (93,3%).
Кај останатите политички субјекти со помал број анализирани содржини беа забележани различни обрасци. Кај ДПСМ и Независни за Карпош жените имаа поголемо учество во говорното време. Кај ДПСМ од вкупно 54 секунди говор, 42 секунди им припаднаа на жените, а 12 секунди на мажите, додека кај Независни за Карпош жените учествуваа со 24 секунди од вкупно 30 секунди говор. Наспроти тоа, кај другите три групи избирачи, како и кај МААК и НАИ беше регистриран исклучиво говор на мажи.
Генерално, анализата покажа дека и покрај поединечните исклучоци кај политичките субјекти со помал број ППР спотови, најголемиот дел од говорниот простор во анализираното платено политичко рекламирање на ТВ Канал 5 им припадна на говорниците. Овој образец беше особено изразен кај двата најзастапени политички субјекти во примерокот, ВМРО-ДПМНЕ и Коалицијата „Твоја Македонија“ и СДСМ и Коалицијата за Локални избори 2025, кои имаа најголемо влијание врз вкупната родова распределба на говорниот дел.

[bookmark: _Toc240454758]Квалитативна анализа на тематските приоритети во ППР спотовите
Квалитативната анализа на темите застапени во ППР спотовите со сценарио и во ППР спотовите со снимки од настани покажа дека најголемиот дел од политичката комуникација беше концентриран околу темите поврзани со изборната кампања и политичката комуникација. Оваа тема беше најзастапена во анализираниот примерок и се појави во вкупно 78 излагања, од кои 67 беа на говорници, а 11 на говорнички. Ваквата распределба е очекувана имајќи предвид дека најголемиот дел од ППР спотовите имаа мобилизациски карактер и беа насочени кон претставување на кандидат(к)ите, изборните пораки и повиците за поддршка на политичките субјекти.
Втора по застапеност беше темата за инфраструктурата и урбанизмот, која беше регистрирана во 29 наврати. Во рамките на локалните избори оваа тема претставува едно од централните програмски прашања бидејќи се однесува на развојот на општините, изградбата и реконструкцијата на инфраструктурата, како и на уредувањето на урбаните средини. Значително присуство имаа и темите локално управување и администрација со 26 споменувања, како и комуналните услуги и животната средина со 23 споменувања, што потврдува дека политичките субјекти своите пораки во значителен дел ги насочија кон прашања што се директно поврзани со надлежностите на локалните самоуправи.
Помала застапеност имаа темите локален економски развој со 15 споменувања, култура и спорт, национална политика и демократија и социјална политика и здравство со по 10 споменувања, образование со 7 споменувања, млади со 6 споменувања. Овие резултати покажуваат дека покрај доминантната изборна комуникација, дел од ППР спотовите отвораа и конкретни програмски прашања поврзани со локалниот развој, услугите за граѓан(к)ите и пошироките општествени теми. Категоријата друго беше застапена со едно појавување, а во неа беа опфатени содржини со идентитетски и вредносен карактер, без фокус на конкретни програмски политики. Таков пример е спотот на МААК, кој беше заснован на промоција на партискиот слоган и идентитет, без разработка на конкретни програмски определби.

ТАБЕЛА 88. ЗАСТАПЕНОСТ НА ТЕМИТЕ ПО РОД
	 
	ППР спотови со сценарио
	ППР спотови со снимки од настани
	Вкупно

	
	Ж
	М
	Вкупно
	Ж
	М
	Вкупно
	Ж
	М
	Вкупно

	Изборна кампања и политичка комуникација
	11
	59
	70
	0
	8
	8
	11
	67
	78

	Инфраструктура и урбанизам
	5
	22
	27
	0
	2
	2
	5
	24
	29

	Комунални услуги и животна средина
	2
	19
	21
	0
	2
	2
	2
	21
	23

	Култура и спорт
	3
	7
	10
	0
	0
	0
	3
	7
	10

	Локален економски развој
	3
	12
	15
	0
	0
	0
	3
	12
	15

	Локално управување и администрација
	3
	20
	23
	0
	3
	3
	3
	23
	26

	Млади
	1
	4
	5
	0
	1
	1
	1
	5
	6

	Национална политика и демократија
	0
	10
	10
	0
	0
	0
	0
	10
	10

	Образование
	1
	6
	7
	0
	0
	0
	1
	6
	7

	Социјална политика и здравство
	0
	9
	9
	0
	1
	1
	0
	10
	10

	Друго
	0
	1
	1
	0
	0
	0
	0
	1
	1



Од родова перспектива, мажите доминираа како говорници во сите тематски категории. Најизразен беше јазот кај темите поврзани со изборната кампања и политичката комуникација (11 споменувања од жени и 67 од мажи), инфраструктурата и урбанизмот (5 споменувања од жени и 24 од мажи), локалното управување и администрацијата (3 споменувања од жени и 23 од мажи), комуналните услуги и животната средина (2 споменувања од жени и 21 од мажи), како и националната политика и демократијата, односно социјалната политика и здравството, каде сите 10 споменувања беа од машки говорници. 
Говорничките беа регистрирани во повеќе тематски области, но со значително помала застапеност од говорниците. Покрај изборната кампања и политичката комуникација, жените говореа и на темите поврзани со инфраструктура и урбанизам (5 споменувања), по 3 споменувања за културата и спортот, локалниот економски развој и локалното управување и администрација, комунални услуги и животна средина (2), образование (1) и млади (1). Кај темите национална политика и демократија, социјална политика и здравство и категоријата друго не беше регистриран женски говорен настап.
Генерално, анализата покажа дека ППР спотовите беа користени пред сè како средство за политичка мобилизација и промоција на кандидат(к)ите и изборните програми, додека темите поврзани со инфраструктурата, локалното управување и функционирањето на општините претставуваа втор значаен комуникациски блок. Истовремено, родовата анализа упатува дека најголемиот дел од политичките пораки, независно од тематската област, беа артикулирани од говорници.

[bookmark: _Toc240454759]Квалитативна анализа на употребата на родово сензитивен јазик во ППР спотовите
Анализата на јазикот што се користеше во ППР спотовите со сценарио и ППР спотовите со снимки од настани, чие емитување на ТВ Канал 5 беше нарачано од вкуно 11 учесници во изборите, покажа дека родово сензитивните форми се појавуваа релативно ретко, додека во најголемиот број од случаите доминираше употребата на генеричките машки форми на граматичниот род при обраќање кон граѓан(к)ите, жител(к)ите на општините, гласач(к)ите и различни општествени групи. Ваквата практика беше забележлива во директните обраќања на кандидатите и кандидатките, но и во пораките што се пренесуваа преку нарациите.
Генеричките машки облици најчесто се користеа при именување на локалните заедници и адресирањето на граѓан(к)ите. Така, во повеќе ППР спотови се употребуваа формулации како „бутелчани“, „карпошани“, „крушевчани“, „кумановци“, „прилепчани“, „скопјани“ и „центарци“, како и изразите „граѓаните“, „жители“, „почитувани граѓани“ и „моите сограѓани“, без употреба на соодветните женски форми. Вакви примери беа забележани во спотовите со сценарио на ВМРО-ДПМНЕ и Коалицијата „Твоја Македонија“ каде пораките беа упатени кон целокупното население, но беа јазично формулирани исклучиво во машки род, во спотовите со сценарио на СДСМ и Коалицијата за Локални избори 2025 година, како и во некои од спотовите со сценарио од коалицијата „Искуство за успех“.
Генеричкиот машки род се користеше и при именување на професиите, општествените групи и политичките категории. Така, во спотовите се употребуваа формулации како „лозари“, „туристи“, „пензионери“, „политичари“, „милионери“ и „кандидати за советнички листи“, иако во последниот случај стануваше збор за советнички листи на кои беа застапени и жени. 
Сличен пример беше забележан и во ППР спотовите „Тим“ и „Живот“ на ВМРО-ДПМНЕ и Коалицијата „Твоја Македонија“, каде во кадарот заедно со претседателот на партијата беа претставени кандидат(к)ите за градоначалници/чки за општините, меѓу кои имаше и кандидатки за градоначалнички, додека при нарацијата беше користена формулацијата „кандидати“ како општ назив за целата група.
Во дел од спотовите беше забележана и неконзистентна употреба на родово сензитивен јазик при претставување на самите кандидатки. Кај кандидатка за градоначалничка од СДСМ и Коалицијата за Локални избори 2025 година, иако стануваше збор за жена како носителка на политичката порака, беа употребени родово несоодветни форми како „доктор“ и „национален координатор“, наместо соодветните женски форми „докторка“ и „национална координаторка“, како и генеричката машка форма „карпошани“. Од друга страна, кај дел од кандидатките од истиот политички субјект беше забележана и употреба на родово соодветни форми, како „кандидатка за градоначалничка“ и „градоначалничка“.
Слична неконзистентност беше забележана и кај дел од независните кандидатки. Во спотот на „Независни за Карпош“, кандидатката за градоначалничка беше претставена со машката форма „кандидат за градоначалник“, а беше употребена и формата „носител на листа“ наместо „носителка на листа“.
Од друга страна, анализата бележи и поединечни примери на родово сензитивен јазик. Во спотовите на ДПСМ се употребуваа формулации како „ќерки и синови на Куманово“, „нашите ќерки и синови“ и „на сите негови ќерки и синови“, со што експлицитно се именуваа и жените и мажите како рамноправни примател(к)и на политичката порака. Овие примери претставуваат исклучок во анализираниот примерок и покажуваат поконзистентна примена на родово инклузивни јазични форми.
Генерално, анализата покажа дека во ППР спотовите преовладуваше употребата на генерички машки граматички форми при обраќањето кон граѓан(к)ите, локалните заедници и различните општествени групи. Родово сензитивните форми беа присутни, но главно како поединечни примери, додека доминантниот јазичен модел и понатаму се потпираше на употребата на машкиот род како универзална категорија.

[bookmark: _Toc240454760]Присуство на сексуална објективизација, стереотипизација или дискриминација во ППР спотовите
Анализата на ППР спотовите со сценарио и ППР спотовите со снимки од настани не идентификуваше случаи на сексуална објективизација или експлицитна родова дискриминација. Лицата во анализираните содржини беа претставени првенствено како кандидати и кандидатки, политички претставници/чки, поддржувач(к)и или граѓан(к)и, при што фокусот беше ставен на изборните пораки, програмските определби и локалните политики, а не на нивниот физички изглед или родовите карактеристики.
Сепак, во дел од ППР спотовите беа забележани поединечни елементи што упатуваа на традиционални родови претстави за поделбата на професиите и секојдневните улоги. Во спотот „Двор“ на ВМРО-ДПМНЕ и Коалицијата „Твоја Македонија“, жените најчесто беа прикажани како чистат и садат цвеќиња, додека мажите косеа трева и извршуваа поправки во дворот. Иако сите заеднички придонесуваа за уредувањето на просторот, визуелната распределба на активностите во голема мера ги следеше традиционалните претстави за „машки“ и „женски“ домашни задачи.
Сличен образец беше присутен и во спотот „Раце“ од ВМРО-ДПМНЕ и Коалицијата „Твоја Македонија“ каде, преку симболични кадри од различни професии, машките ликови се поврзуваа со градежништвото, индустријата и физичката работа, додека женските ликови најчесто беа прикажани како наставнички, докторки или во уметнички професии. Иако станува збор за визуелна симболика, распределбата во голема мера ги репродуцираше традиционалните родови претстави за професиите.
Во спотот „Срце“ од ВМРО-ДПМНЕ и Коалицијата „Твоја Македонија“ исто така се комбинираа различни сцени од секојдневниот живот. Покрај заедничките активности на луѓе од различни генерации, бeа прикажани и кадри во кои мажите следеа фудбалски натпревар и играа кошарка, додека жените беа претставени како пеглаат или како учителки, докторки и балерини. Ваквите визуелни решенија ги следат традиционалните претстави за машките и женските улоги во приватниот и професионалниот живот.
Во ППР спотот со сценарио „Куќа“ на СДСМ и Коалицијата за Локални избори 2025 година беше забележана суптилна репродукција на традиционални родови улоги преку распределбата на активностите во визуелниот наратив. Спотот ја користеше метафората на „домот“ како претстава за заедницата и локалната средина, прикажувајќи трансформација од запуштен простор кон обновена и уредена средина преку заедничка активност на жените и мажите. Иако сите актер(к)и беа претставени како дел од колективниот процес, женските ликови почесто беа поврзани со активности како уредување на градината, грижа за цвеќињата и подготовка на храна, додека машките ликови почесто беа прикажани во технички и физички активности поврзани со поправки и уредување на просторот. Ваквата поделба не претставуваше дискриминаторско или понижувачко претставување, но делумно ги одразуваше традиционалните општествени претстави за распределбата на „женските“ и „машките“ улоги во домашниот и јавниот простор.
Како посебен пример може да се издвои еден од ППР спотовите со сценарио на Коалицијата „Искуство за успех“, во кој, покрај кандидатот за градоначалник како главен носител на политичката порака, значително визуелно присуство имаше и носителката на советничката листа. Иако главното обраќање беше реализирано од кандидатот за градоначалник, ваквиот пристап резултираше со поголема видливост и на политичката актерка, за разлика од дел од останатите спотови во кои кандидат(к)ите за советници/чки најчесто беа прикажани како дел од пошироката група во заднина.
Во анализираните ППР спотови со снимки од партиски настани не беа забележани примери на сексуална објективизација, родова дискриминација или изразена родова стереотипизација. Ова е очекувано ако се има предвид дека станува збор за документарни снимки од митинзи и јавни собири, во кои доминираа говорите на кандидат(к)ите и политичките пораки, без дополнително сценарио или режирани визуелни елементи. Во овие содржини најчесто беа прикажани пошироки групи учесници/чки на сцената или во публиката, во кои беа присутни и жени и мажи, но нивната улога главно беше дел од визуелното претставување на поддршката за политичките субјекти, а не дел од дополнително конструиран наратив што би содржел родови претстави или улоги.
Генерално, анализата покажа дека сексуалната објективизација и родовата дискриминација не беа присутни во анализираниот примерок на ППР спотови на ТВ Канал 5. Забележаните примери на традиционална распределба на професиите и домашните улоги беа ограничени на неколку поединечни ППР спотови и не претставуваа доминантен комуникациски образец. Истовремено, анализата покажа дека начинот на визуелно претставување на жените и мажите во политичкото рекламирање не се одредува само преку нивното присуство во кадарот, туку и преку улогите, активностите и позициите што им се доделуваат. 


[bookmark: _Toc240454761]Анализа на платеното политичко рекламирање (ППР) НА ТВ Сител
Анализата на ППР кое, по нарачка на 11 учесници во изборната кампања, беше емитувано на ТВ Сител, ги опфати и продукциски осмислените политичките спотови со сценарио и ППР кои содржат снимки од партиски настани. Добиените податоци даваат увид во застапеноста на мажите и жените, нивните улоги, распределбата на говорниот дел и видливоста, начинот на нивното претставување во изборната кампања какои темите на кои се говореше и јазикот што беше употребен. 

[bookmark: _Toc240454762]Структура на примерок
Во анализираниот период на ТВ Сител беа идентификувани вкупно 122 поединечени спота со платено политичко рекламирање, од кои 112 беа продукциски осмислени ППР спотови со сценарио и 10 ППР спотови со снимки од партиски настани. Вкупното времетраење на анализираниот примерок на поединечните ППР спотови изнесуваше 6.312 секунди, односно околу 105 минути платена политичка програма (на ТВ Сител, во првиот круг од кампањата за Локалните избори 2025 година беа емитувани вкупно 73 860 секунди ППР[footnoteRef:17]).  [17:  Ибид.] 


ТАБЕЛА 89. ППР СПОТОВИ -  ВКУПЕН БРОЈ И ВРЕМЕТРАЕЊЕ НА ПОЕДИНЕЧНИ СПОТОВИ (БЕЗ ПОВТОРУВАЊЕ)
	
	ППР СПОТОВИ СО СЦЕНАРИО
	ППР СО СНИМКИ ОД НАСТАНИ

	Вкупен број
	111
	10

	Вкупно времетраење (секунди)
	5.780
	532

	Просечна должина (секунди)
	51,6
	53,2

	Најкратко времетраење (секунди)
	8
	24

	Најдолго времетраење (секунди)
	175
	90



Просечното времетраење на еден ППР спот со сценарио изнесуваше 51,6 секунди, додека просечната должина на ППР спотовите со снимки од партиски настани изнесуваше 53,2 секунди. Најкраткиот анализиран ППР спот со сценарио траеше 8 секунди, а најдолгиот 175 секунди, додека ППР спотовите со снимки од настани беа со времетраење од 24 до 90 секунди.
Структурата на анализираниот примерок на ТВ Сител покажа дека најголем дел од платеното политичко рекламирање беше закупено од ВМРО-ДПМНЕ и Коалицијата „Твоја Македонија“, со вкупно 57 ППР спотови со сценарио и 4 ППР спотови со снимки од партиски настани. Значителна застапеност имаше и СДСМ и Коалицијата за Локални избори 2025 година, со 30 ППР спотови со сценарио и 6 ППР спотови со снимки од партиски настани. Во анализираниот примерок беа регистрирани и ППР спотови со сценарио на Коалицијата „Искуство за успех“ (15), пет групи избирачи, вклучувајќи ги и Независни за Карпош (4), Коалицијата Национална алијанса за интеграција (2), како и по еден ППР спот со сценарио на ПОДЕМ и ТМРО. Овие политички субјекти не беа застапени со ППР спотови со снимки од партиски настани во анализираниот примерок.

ТАБЕЛА 90. СТРУКТУРА НА ПРИМЕРОК СПОРЕД ВИД НА ППР И ПОЛИТИЧКИ СУБЈЕКТ
	
	ППР СПОТОВИ СО СЦЕНАРИО
	ППР СО СНИМКИ ОД НАСТАНИ

	Група избирачи (Невена Георгиевска, Петар Котевски, Гоце Цветковски и Оливер Ивановски)
	3
	0

	Коалиција „Искуство за успех“
	15
	0

	Коалиција Национална Алијанса за Интеграција (НАИ)
	3
	0

	Независни за Карпош
	1
	0

	ПОДЕМ
	1
	0

	СДСМ и Коалиција за Локални избори 2025
	30
	6

	ТМРО
	1
	0

	ВМРО ДПМНЕ и Коалицијата „Твоја Македонија“
	57
	4



[bookmark: _Toc240454763]Родова структура на субјектите во ППР спотовите и визуелна застапеност
Анализата на родовата структура на субјектите во ППР спотовите покажа дека вкупната визуелна застапеност на жените и мажите беше 6:4 во корист на мажите, но дека значителни разлики се јавуваа кога стануваше збор за носител(к)ите на политичките пораки. Во анализираниот примерок беа регистрирани вкупно 1.391 појавувања на лица во поединечните ППР спотови, од кои 533 (38,7%) беа на жени, а 858 (61,3%) на мажи. Иако мажите беа побројни во вкупната структура на појавување на субјектите, родовиот јаз беше значително поумерен отколку кај примарните субјекти.
Особено изразен родов дисбаланс беше забележан кај примарните субјекти, односно лицата кои ги носеа главните политички пораки. Од вкупно 117 појавувања на примарните субјекти, само 15 беа на жени (12,6%), додека 102 беа на мажи (87,4%). Ова покажува дека политичките пораки во најголем дел ги пренесуваа мажите, додека жените значително поретко се појавуваа како централни говорнички или носителки на кампањските пораки.
Кај секундарните субјекти распределбата беше порамномерна, но и понатаму со поголема застапеност на мажите. Од вкупно 1.274 појавувања на секундарните субјекти, 518 (41,4%) беа на жени, а 756 (58,6%) на мажи. Треба да се има предвид дека во оваа категорија беа вклучени и наратор(к)ите во ППР спотовите, како и лицата кои се појавуваа во споредни визуелни улоги. Затоа, повисокото учество на жените кај секундарните субјекти во споредба со примарните не значи и нивна поголема застапеност како носителки на политичките пораки.

ТАБЕЛА 91. БРОЈ НА ПОЈАВУВАЊА НА СУБЈЕКТИТЕ СПОРЕД РОД 
	Број на субјекти во поединечни ППР спотови 
	Жени
	Мажи
	Вкупно
	% Жени
	% Мажи

	ППР СПОТОВИ СО СЦЕНАРИО
	Вкупно 
	447
	660
	1.107
	40,4%
	59,6%

	
	Примарни субјекти
	15
	92
	107
	14%
	86%

	
	Секундарни субјекти
	432
	568
	1.000
	43,2%
	56,8%

	ППР СПОТОВИ СО СНИМКИ ОД НАСТАНИ
	Вкупно
	86
	198
	284
	30,3%
	69,7%

	
	Примарни субјекти
	0
	10
	10
	0%
	100%

	
	Секундарни субјекти
	86
	188
	274
	31,4%
	68,6%

	ВКУПНО
	Вкупно
	533
	858
	1.391
	38,7%
	61,3%

	
	Примарни субјекти
	15
	102
	117
	12,6%
	87,4%

	
	Секундарни субјекти
	518
	756
	1.274
	41,4%
	58,6%



Во поединечните ППР спотови со сценарио беа регистрирани вкупно 1.107 појавувања на лица, од кои 447 на жени (40,4%) и 660 на мажи (59,6%). Сепак, во појавувањата на примарните субјекти во овие спотови имаше само 15 појавувања на жени (14%), наспроти 92 на мажи (86%), што укажува дека, и кај продукциски осмислените содржини, главните политички позиции најчесто им припаѓаа на мажите. Кај секундарните субјекти родовиот јаз беше помал – регистрирани беа 432 појавувања на жени (43,2%) и 568 на мажи (56,8с%).
Во поединечните ППР спотови со снимки од настани родовиот дисбаланс беше уште поизразен. Од вкупно 284 регистрирани појавувања на субјекти, 86 беа на жени (30,3%), додека 198 беа на мажи (69,7%). Во овие спотови жените како примарни субјекти воопшто не беа застапени, додека сите 10 појавувања на примарни субјекти беа на мажи. Мажите доминираа во појавувањата и кај секундарните субјекти, со 188 појавувања (68,6%), наспроти 86 појавувања на жени (31,4%).
Сличен образец беше забележан и кај времетраењето на присуството на екранот. Анализата покажа дека од вкупно 5.810 секунди регистрирано присуство на екранот, на жените им припаднаа 1.553 секунди или 26,7%, додека на мажите 4.257 секунди или 73,3% од вкупното време на екранот. Поделено според типот на ППР спотови, кај ППР спотовите со сценарио жените беа присутни на екранот 1.260 секунди (26%), а мажите 3.593 секунди (74%), додека кај ППР спотовите со снимки од настани жените беа присутни 293 секунди (30,6%), наспроти 664 секунди (69,4%) кај мажите.

ТАБЕЛА 92. ВКУПНО ВРЕМЕТРАЕЊЕ НА ПРИСУСТВОТО НА ЕКРАНОТ ПО РОД (ВО СЕКУНДИ)
	Време на присуство на екран (секунди)
	Жени
	Мажи
	Вкупно
	% Жени
	% Мажи

	ППР спотови со сценарио
	1.260
	3.593
	4.853
	26%
	74%

	ППР спотови со снимки од настани
	293
	664
	957
	30,6%
	69,4%

	Вкупно
	1.553
	4.257
	5.810
	26,7%
	73,3%



Иако според бројот на појавувања, жените сочинуваа 38,7% од појавувањата на сите регистрирани субјекти во анализираниот примерок, распределбата на времето на екранот покажа поголем родов дисбаланс во корист на мажите. Имено, учеството на жените во визуелното присуство беше пониско од нивното учество во вкупниот број појавувања, што укажува дека машките субјекти во просек добиваа поголем визуелен простор. Овој образец беше присутен и кај ППР спотовите со сценарио и кај ППР спотовите со снимки од партиски настани.

ТАБЕЛА 93. ВКУПНО ВРЕМЕТРАЕЊЕ НА ГОВОРОТ ПО РОД (ВО СЕКУНДИ)
	Време на говор (секунди)
	Жени
	Мажи
	Вкупно
	% Жени
	% Мажи

	ППР спотови со сценарио
	1.050
	4.306
	5.356
	19,6%
	80,4%

	ППР спотови со снимки од настани
	13
	481
	494
	2,6%
	97,4%

	Вкупно
	1.063
	4.787
	5.850
	18,2%
	81,8%



Покрај визуелната застапеност, особено значајна димензија на политичкото рекламирање претставува распределбата на говорниот дел. Анализата на времетраењето на говорот покажа дека директното пренесување на политичките пораки беше уште поизразено концентрирано кај машките субјекти. Од вкупно 5.850 секунди говор во анализираните ППР спотови, жените говореа 1.063 секунди или во 18,2% од времето, додека мажите говореа 4.787 секунди, односно во 81,8% од вкупното говорно време. Кај ППР спотовите со сценарио, жените говореа 1.050 секунди (19,6%), додека мажите 4.306 секунди (80,4%). Кај ППР спотовите со снимки од настани родовиот јаз беше уште поизразен, при што жените говореа само 13 секунди (2,6%), а мажите 481 секунда (97,4%).
Иако жените беа присутни во визуелната структура на ППР спотовите, распределбата на говорното време покажа дека мажите значително почесто ја имаа улогата на директни пренесувачи на политичките пораки. Ова беше особено поврзано со претходно утврдената доминација на мажите меѓу појавувањата на примарните субјекти, односно меѓу кандидат(к)ите и другите политички актер(к)и кои имаа централна комуникациска улога во спотовите.

[bookmark: _Toc240454764]Родова анализа на примарните субјекти и нивната улога во ППР спотовите
Анализата на функциите во кои се појавуваа субјектите во ППР спотовите покажа дека родовите разлики беа најизразени кај носител(к)ите на главните политички пораки. Најголем дел од појавувањата на примарните субјекти беа на кандидат(к)и за градоначалници/чки, при што од вкупно 84 појавувања, само 8 беа на жени (9,5%), а 76 беа на мажи (90,5%). Ова покажува дека позицијата кандидат(к)и за градоначалници/чки, како една од централните комуникациски улоги во изборната кампања, беше доминантно застапена преку машки политички актери.
Кај кандидат(к)ите за советници/чки беше забележана порамномерна распределба во споредба со останатите категории на примарните субјекти. Од вкупно 12 појавувања во оваа категорија, 5 беа на жени (41,7%), а 7 беа на мажи (58,3%). Иако бројот на појавувања беше значително помал во споредба со кандидат(к)ите за градоначалници/чки, ова беше категоријата со најмала родова разлика меѓу појавувањата на примарните субјекти.
Кај лидер(к)ите на политичките партии беа регистрирани вкупно 21 појавување, од кои 2 беа на лидерки (9,5%), додека 19 беа појавувања на лидери (90,5%). Овие податоци покажуваат дека и во оваа категорија постоеше изразена доминација на мажите како носители на политичките пораки.
Кај секундарните субјекти родовата распределба беше порамномерна во споредба со примарните субјекти. Од вкупно 1.274 појавувања на секундарните субјекти, 518 беа на жени (40,7%), а 756 на мажи (59,3%). Во оваа категорија беа вклучени лицата кои се појавуваа во споредните визуелни улоги, како и нараторите и нараторките во ППР спотовите, поради што распределбата беше порамномерна отколку кај примарните носител(к)и на политичките пораки.

ТАБЕЛА 94. БРОЈ НА ПОЈАВУВАЊА НА ПРИМАРНИТЕ И СЕКУНДАРНИТЕ СУБЈЕКТИ СПОРЕД ФУНКЦИЈА
	Број на примарни субјекти според функција
	Жени
	Мажи
	Вкупно
	% Жени
	% Мажи

	ППР спотови со сценарио
	Кандидат(к)и за градоначалници/чки
	8
	73
	81
	9,9%
	90,1%

	
	Кандидат(к)и за советници/чки
	5
	6
	11
	45,5%
	54,5%

	
	Лидер(к)и на партија
	2
	13
	15
	13,3%
	86,7%

	
	Секундарни субјекти
	432
	568
	1000
	43,2%
	56,8%

	ППР спотови со снимки од настани
	Кандидат(к)и за градоначалници/чки
	0
	3
	3
	0%
	100%

	
	Кандидат(к)и за советници/чки
	0
	1
	1
	0%
	100%

	
	Лидер(к)и на партија
	0
	6
	6
	0%
	100%

	
	Секундарни субјекти
	86
	188
	274
	31,4%
	68,6%

	Вкупно
	Кандидат(к)и за градоначалници/чки
	8
	76
	84
	9,5%
	90,5%

	
	Кандидат(к)и за советници/чки
	5
	7
	12
	41,7%
	58,3%

	
	Лидер(к)и на партија
	2
	19
	21
	9,5%
	90,5%

	
	Секундарни субјекти
	518
	756
	1274
	40,7%
	59,3%



За да се види вистинското значење на бројот на појавувања, значајно е да се анализира и времето на екранот што им беше отстапено на различните категории субјекти.

ТАБЕЛА 95. ВКУПНО ВРЕМЕТРАЕЊЕ НА ПРИСУСТВОТО НА ЕКРАНОТ СПОРЕД ФУНКЦИЈА (ВО СЕКУНДИ)
	Времетраење на присуство на екран 
(секунди)
	Жени
	Мажи
	Вкупно
	% Жени
	% Мажи

	ППР спотови со сценарио
	Кандидат(к)и за градоначалници/чки
	191
	1.569
	1.760
	10,9%
	89,1%

	
	Кандидат(к)и за советници/чки
	61
	103
	164
	37,2%
	62,8%

	
	Лидер(к)и на партија
	48
	614
	662
	7,3%
	92,7%

	
	Секундарни субјекти
	960
	1.307
	2.267
	42,3%
	57,7%

	ППР спотови со снимки од настани
	Кандидат(к)и за градоначалници/чки
	0
	44
	44
	0%
	100%

	
	Кандидат(к)и за советници/чки
	0
	19
	19
	0%
	100%

	
	Лидер(к)и на партија
	0
	292
	292
	0%
	100%

	
	Публика
	133
	135
	268
	49,6%
	50,4%

	
	Секундарни субјекти
	293
	309
	602
	48,7%
	51,3%

	Вкупно
	Кандидат(к)и за градоначалници/чки
	191
	1.613
	1.804
	10,6%
	89,4%

	
	Кандидат(к)и за советнички
	61
	122
	183
	33,3%
	66,7%

	
	Лидер(к)и на партија
	48
	906
	954
	5%
	95%

	
	Публика
	133
	135
	268
	49,6%
	50,4%

	
	Секундарни субјекти
	1.253
	1.616
	2.869
	43,7%
	56,3%



Анализата на времетраењето на присуството на екранот покажа дека родовата нерамнотежа беше најизразена кај носител(к)ите на главните политички пораки. Најголем дел од времето на екран им припадна на кандидат(к)ите за градоначалници/чки, кои беа присутни вкупно 1.804 секунди. Од ова време, 191 секунда (10,6%) се однесуваа на кандидатки за градоначалнички, додека 1.613 секунди (89,4%) им припаднаа на кандидати за градоначалници.
Изразен родов дисбаланс беше забележан и кај лидер(к)ите на политичките партии. Од вкупно 954 секунди присуство на екранот во оваа категорија, 48 секунди (5%) им припаднаа на лидерки, додека 906 секунди (95%) им припаднаа на лидери. Ова покажува дека лидерските позиции во визуелниот дел од политичкото рекламирање во најголема мера беа претставени преку машки политички актери.
Кај кандидат(к)ите за советници/чки беше забележана порамномерна распределба во споредба со останатите категории на примарни субјекти. Од вкупно 183 секунди присуство на екранот, 61 секунда или 33,3% им припадна на жените, додека 122 секунди или 66,7% им припаднаа на мажите.
Кај публиката во ППР спотовите со снимки од настани родовата распределба беше речиси целосно изедначена, при што жените беа присутни 133 секунди (49,6%), а мажите 135 секунди (50,4%). Кај секундарните субјекти беше забележана релативно избалансирана распределба, но со нешто поголема застапеност на мажите – 1.616 секунди (56,3%), наспроти 1.253 секунди (43,7%) кај жените. Овие категории ја одразуваат пошироката визуелна структура на политичкото рекламирање, но не и распределбата на главните политички пораки.
Генерално, анализата покажа дека жените беа присутни во визуелниот приказ на политичкото рекламирање, особено кај секундарните субјекти и публиката, но нивната видливост беше значително помала кај централните комуникациски позиции. Позициите на кандидат(к)ите за градоначалници/чки и лидер(к)ите на политичките партии и понатаму доминантно им припаѓаа на машките политички актери.
Покрај визуелната застапеност, особено значајна димензија на политичкото рекламирање претставува распределбата на говорниот дел. Анализата на времетраењето на говорот овозможува дополнителен увид во тоа кои субјекти имаа можност директно да ги пренесат политичките пораки до јавноста.

ТАБЕЛА 96. ВКУПНО ВРЕМЕТРАЕЊЕ НА ГОВОРОТ СПОРЕД ФУНКЦИЈА (ВО СЕКУНДИ)
	Времетраење на говор според функција (секунди)
	Жени
	Мажи
	Вкупно
	% Жени
	% Мажи

	ППР спотови со сценарио
	Кандидат(к)и за градоначалници/чки
	244
	1.929
	2.173
	11,2%
	88,8%

	
	Кандидат(к)и за советници/чки
	23
	114
	137
	16,8%
	83,2%

	
	Лидер(к)и на партија
	60
	671
	731
	8,2%
	91,8%

	
	Секундарни субјекти
	723
	1.592
	2.315
	31,2%
	68,8%

	ППР спотови со снимки од настани
	Кандидат(к)и за градоначалници/чки
	0
	53
	53
	0%
	100%

	
	Кандидат(к)и за советници/чки
	0
	14
	14
	0%
	100%

	
	Лидер(к)и на партија
	0
	389
	389
	0%
	100%

	
	Секундарни субјекти
	13
	25
	38
	34,2%
	65,8%

	Вкупно
	Кандидат(к)и за градоначалници/чки
	244
	1.982
	2.226
	11%
	89%

	
	Кандидат(к)и за советници/чки
	23
	128
	151
	15,2%
	84,8%

	
	Лидер(к)и на партија
	60
	1.060
	1.120
	5,4%
	94,6%

	
	Секундарни субјекти
	736
	1.617
	2.353
	31,3%
	68,7%



Анализата на говорното време според функцијата покажа дека најголемиот дел од директната политичка комуникација беше концентриран кај кандидат(к)ите за градоначалници/чки. Во оваа категорија беа регистрирани вкупно 2.226 секунди говор, од кои 1.982 секунди или 89% им припаднаа на мажите, додека жените учествуваа со 244 секунди или 11%. Ваквата распределба ја потврдува доминацијата на машките кандидати во директните обраќања кон гласач(к)ите.
Кај лидер(к)ите на политичките партии исто така беше забележан изразен родов дисбаланс. Од вкупно 1.120 секунди лидерски говор, само 60 секунди или 5,4% им припаднаа на лидерки, додека лидерите говореа 1.060 секунди или во 94,6% од времето. Ова покажува дека лидерските пораки во анализираниот примерок во најголема мера беа пренесувани од машки политички актери.
Кај кандидат(к)ите за советници/чки беше забележана помала, но сепак присутна родова разлика во корист на мажите. Од вкупно 151 секунда говор во оваа категорија, жените говореа 23 секунди (15,2%), додека мажите 128 секунди (84,8%).
Кај секундарните субјекти исто така беше забележана поголема застапеност на машкиот говор. Од вкупно 2.353 секунди говор, 736 секунди или 31,3% им припаднаа на жените, а 1.617 секунди или 68,7% на мажите. Треба да се има предвид дека во оваа категорија говорот произлегуваше од нараторите и нараторките во политичките спотови, односно од лицата кои не се главни носител(к)и на политичките пораки.
Генерално, анализата покажа дека директното пренесување на политичките пораки во ППР спотовите доминантно им припадна на мажите, особено кај кандидатите за градоначалници и лидерите на политичките партии. Иако жените беа присутни во дел од комуникациските улоги, нивното говорно време кај централните политички позиции остана значително помало во споредба со машките политички актери.

[bookmark: _Toc240454765]Родова структура според политичките субјекти
Анализата на родовата застапеност според политичките субјекти покажува дека распределбата на визуелната и говорната видливост на жените и мажите се разликуваше меѓу политичките субјекти. Во продолжение се прикажани податоците за бројот на појавувања на жените и мажите, времетраењето на нивното присуство на екранот и распределбата на говорниот дел, што овозможува увид во начинот на кој различните политички субјекти ги претставуваа жените и мажите во ППР спотовите.

ТАБЕЛА 97. ВКУПНО ВРЕМЕТРАЕЊЕ НА ПРИСУСТВОТО НА ЕКРАНОТ ПО РОД И ПОЛИТИЧКИ СУБЈЕКТ (ВО СЕКУНДИ)
	Времетраење на присуство на екран (секунди)
	Жени
	Мажи
	Вкупно
	% Жени
	% Мажи

	ППР спотови со сценарио
	ВМРО-ДПМНЕ и Коалиција „Твоја Македонија“
	662
	1.911
	2.573
	25,7%
	74,3%

	
	Група избирачи (Невена Георгиевска, Петар Котевски, Гоце Цветковски и Оливер Ивановски)
	0 
	44
	44
	0%
	100%

	
	Коалиција „Искуство за успех“
	199
	332
	531
	37,5%
	62,5%

	
	Национална алијанса за интеграција (НАИ)
	20
	101
	121
	16,5%
	83,5%

	
	Независни за Карпош
	24
	5
	29
	82,8%
	17,2%

	
	ПОДЕМ
	 0
	13
	13
	0%
	100%

	
	СДСМ и Коалиција за Локални избори 2025
	355
	1.168
	1.523
	23,3%
	76,7%

	
	ТМРО
	0
	19
	19
	0%
	100%

	ППР спотови со  снимки од настани
	ВМРО-ДПМНЕ и Коалиција „Твоја Македонија“
	54
	126
	180
	30%
	70%

	
	СДСМ и Коалиција за Локални избори 2025 година
	372
	673
	1.045
	35,6%
	64,4%

	Вкупно
	ВМРО-ДПМНЕ и Коалиција „Твоја Македонија“
	716
	2.037
	2.753
	26
	74

	
	Група избирачи (Невена Георгиевска, Петар Котевски, Гоце Цветковски и Оливер Ивановски)
	0
	44
	44
	0%
	100%

	
	Коалиција „Искуство за успех“
	199
	332
	531
	37,5%
	62,5%

	
	Национална алијанса за интеграција (НАИ)
	20
	101
	121
	16,5%
	83,5%

	
	Независни за Карпош
	24
	5
	29
	82,8%
	17,2%

	
	ПОДЕМ
	0
	13
	13
	0%
	100%

	
	СДСМ и Коалиција за Локални избори 2025
	727
	1.841
	2.568
	28,3%
	71,7%

	
	ТМРО
	0
	19
	19
	0%
	100%



Анализата на времетраењето на присуството на екранот според политичките субјекти покажа дека најголем дел од визуелниот простор им припадна на СДСМ и Коалицијата за Локални избори 2025 и на ВМРО-ДПМНЕ и Коалицијата „Твоја Македонија“, кои имаа и најголем обем на анализирано платено политичко рекламирање на ТВ Сител.
Кај СДСМ и Коалицијата за Локални избори 2025, кај ППР спотовите со сценарио и ППР спотовите со снимки од настани заедно, беа регистрирани вкупно 2.568 секунди присуство на екран, при што на жените им припаднаа 727 секунди или 28,3%, а на мажите 1.841 секунда или 71,7% од вкупното време на екран.
Кај ВМРО-ДПМНЕ и Коалицијата „Твоја Македонија“ беа регистрирани вкупно 2.753 секунди присуство на екран, од кои 716 секунди или 26% им припаднаа на жените, а 2.037 секунди или 74% на мажите.
Кај Коалицијата „Искуство за успех“ беа регистрирани вкупно 531 секунда присуство на екран, при што жените беа присутни 199 секунди (37,5%), а мажите 332 секунди (62,5%). Кај НАИ, од вкупно 121 секунда присуство на екран, на жените им припаднаа 20 секунди (16,5%), додека на мажите 101 секунда (83,5%).
Кај дел од политичките субјекти со значително помал обем на анализирани ППР спотови беа забележани поинакви распределби. Кај Независни за Карпош жените имаа поголема визуелна застапеност, односно 24 секунди, додека мажите беа присутни 5 секунди. Од друга страна, кај групите избирачи Невена Георгиевска, Петар Котевски, Гоце Цветковски и Оливер Ивановски, како и кај ПОДЕМ и ТМРО беше регистрирано исклучиво присуство на мажи на екранот, но станува збор за содржини со мал вкупен обем.
Генерално, анализата покажа дека распределбата на времето на екранот значително варираше во зависност од политичкиот субјект. Сепак, кај политичките субјекти со најголем обем на анализирано платено политичко рекламирање, односно СДСМ и Коалицијата за Локални избори 2025 и ВМРО-ДПМНЕ и Коалицијата „Твоја Македонија“, визуелната застапеност беше доминантно во корист на машките субјекти. Поголема или порелативно избалансирана застапеност на жените беше забележана само кај дел од политичките субјекти со помал број и пократко времетраење на ППР спотовите. 
Слични тенденции беа забележани и при анализата на бројот на појавувања на мажите и жените во ППР спотовите според политичките субјекти. Најголем број појавувања беа регистрирани кај ВМРО-ДПМНЕ и Коалицијата „Твоја Македонија“ и кај СДСМ и Коалицијата за Локални избори 2025, кои имаа и најголем обем на анализирани ППР спотови. 

ТАБЕЛА 98. БРОЈ НА ПОЈАВУВАЊА СПОРЕД РОД И ПОЛИТИЧКИ СУБЈЕКТ
	Број на субјекти според функција
	Жени
	Мажи
	Вкупно
	% Жени
	% Мажи

	ППР спотови со сценарио
	ВМРО-ДПМНЕ и Коалиција „Твоја Македонија“
	252
	351
	603
	41,8%
	58,2%

	
	Група избирачи (Невена Георгиевска, Петар Котевски, Гоце Цветковски и Оливер Ивановски)
	 0
	4
	4
	0%
	100%

	
	Коалиција „Искуство за успех“
	82
	124
	206
	39,8%
	60,2%

	
	Национална алијанса за интеграција (НАИ)
	15
	20
	35
	42,9%
	57,1%

	
	Независни за Карпош
	3
	1
	4
	75%
	25%

	
	ПОДЕМ
	0 
	1
	1
	0%
	100%

	
	СДСМ и Коалиција за Локални избори 2025
	93
	157
	250
	37,2%
	62,8%

	
	ТМРО
	2
	2
	4
	50%
	50%

	ППР спотови со снимки од настани
	ВМРО-ДПМНЕ и Коалиција „Твоја Македонија“
	25
	95
	120
	20,8%
	79,2%

	
	СДСМ и Коалиција за Локални избори 2025 година
	61
	103
	164
	37,2%
	62,8%

	Вкупно
	ВМРО-ДПМНЕ и Коалиција „Твоја Македонија“
	277
	446
	723
	38,3%
	61,7%

	
	Група избирачи
	0
	4
	4
	0%
	100%

	
	Коалиција „Искуство за успех“
	82
	124
	206
	39,8%
	60,2%

	
	Национална алијанса за интеграција (НАИ)
	15
	20
	35
	42,9%
	57,1%

	
	Независни за Карпош
	3
	1
	4
	75%
	25%

	
	ПОДЕМ
	0
	1
	1
	0%
	100%

	
	СДСМ и Коалиција за Локални избори 2025
	154
	260
	414
	37,2%
	62,8%

	
	ТМРО
	2
	2
	4
	50%
	50%



Кај ВМРО-ДПМНЕ и Коалицијата „Твоја Македонија“ беа евидентирани вкупно 723 појавувања на лица, при што жените учествуваа со 277 појавувања (38,3%), а мажите со 446 појавувања (61,7%). Во ППР спотовите со сценарио распределбата беше нешто порамномерна, со 252 појавувања на жени (41,8%) и 351 на мажи (58,2%), додека кај ППР спотовите со снимки од настани беше забележана поголема доминација на мажите, со 95 појавувања (79,2%) наспроти 25 појавувања на жени (20,8%).
Кај СДСМ и Коалицијата за Локални избори 2025 беа регистрирани вкупно 414 појавувања, од кои 154 беа на жени (37,2%), а 260 на мажи (62,8%). Слично како и кај претходниот политички субјект, и тука мажите беа побројни и во ППР спотовите со сценарио и во ППР спотовите со снимки од настани.
Кај Коалицијата „Искуство за успех“ беа регистрирани 206 појавувања на лица, при што жените учествуваа со 82 појавувања (39,8%), а мажите со 124 појавувања (60,2%). Кај НАИ распределбата беше нешто порамномерна, со 15 појавувања на жени (42,9%) и 20 на мажи (57,1%).
Кај дел од политичките субјекти со помал број анализирани ППР спотови беа забележани различни распределби. Кај Независни за Карпош жените беа побројни, со три појавувања наспроти едно појавување на маж. Кај ТМРО беше забележана еднаква застапеност, со по две појавувања на жени и мажи, додека кај групите избирачи Невена Георгиевска, Петар Котевски, Гоце Цветковски и Оливер Ивановски и кај ПОДЕМ беа регистрирани само машки субјекти, но стануваше збор за многу мал број појавувања.
Генерално, анализата покажа дека родовата структура на лицата кои се појавија во ППР спотовите варираше во зависност од политичкиот субјект. Сепак, кај политичките субјекти со најголем број анализирани содржини, односно ВМРО-ДПМНЕ и Коалицијата „Твоја Македонија“ и СДСМ и Коалицијата за Локални избори 2025, беше забележана поголема застапеност на мажите, што имаше најголемо влијание врз вкупната родова структура на анализираниот примерок.
Анализата на времетраењето на говорот според политичките субјекти покажа дека најголем дел од говорниот простор им припадна на ВМРО-ДПМНЕ и Коалицијата „Твоја Македонија“ и на СДСМ и Коалицијата за Локални избори 2025, како политички субјекти со најголем обем на анализирани ППР спотови.

ТАБЕЛА 99. ВКУПНО ВРЕМЕТРАЕЊЕ НА ГОВОРОТ СПОРЕД РОД И ПОЛИТИЧКИ СУБЈЕКТ (ВО СЕКУНДИ)
	Времетраење на говор (секунди)
	Жени
	Мажи
	Вкупно
	% Жени
	% Мажи

	ППР спотови со сценарио
	ВМРО-ДПМНЕ и Коалиција „Твоја Македонија“
	814
	2.081
	2.895
	28,1%
	71,9%

	
	Група избирачи (Невена Георгиевска, Петар Котевски, Гоце Цветковски и Оливер Ивановски)
	0
	42
	42
	0%
	100%

	
	Коалиција „Искуство за успех“
	66
	449
	515
	12,8%
	87,2%

	
	Национална алијанса за интеграција (НАИ)
	0
	133
	133
	0%
	100%

	
	Независни за Карпош
	24
	6
	30
	80%
	20%

	
	ПОДЕМ
	0
	15
	15
	0%
	100%

	
	СДСМ и Коалиција за Локални избори 2025
	125
	1.580
	1.705
	7,3%
	92,7%

	
	ТМРО
	21
	0
	21
	100%
	0%

	ППР спотови со снимки од настани
	ВМРО-ДПМНЕ и Коалиција „Твоја Македонија“
	13
	67
	80
	16,3%
	83,8%

	
	СДСМ и Коалиција за Локални избори 2025
	0
	414
	414
	0%
	100%

	Вкупно
	ВМРО-ДПМНЕ и Коалиција „Твоја Македонија“
	827
	2.148
	2.975
	27,8%
	72,2%

	
	Група избирачи (Невена Георгиевска, Петар Котевски, Гоце Цветковски и Оливер Ивановски)
	0
	42
	42
	0%
	100%

	
	Коалиција „Искуство за успех“
	66
	449
	515
	12,8%
	87,2%

	
	Национална алијанса за интеграција (НАИ)
	0
	133
	133
	0%
	100%

	
	Независни за Карпош
	24
	6
	30
	80%
	20%

	
	ПОДЕМ
	0
	15
	15
	0%
	100%

	
	СДСМ и Коалиција за Локални избори 2025
	125
	1.994
	2.119
	5,9%
	94,1%

	
	ТМРО
	21
	0
	21
	100%
	0%



Кај ВМРО-ДПМНЕ и Коалицијата „Твоја Македонија“ беа регистрирани вкупно 2.975 секунди говор, од кои 827 секунди (27,8%) им припаднаа на жените, а 2.148 секунди (72,2%) на мажите. Во ППР спотовите со сценарио на овој политички субјект жените говореа 814 секунди (28,1%), а мажите 2.081 секунда (71,9%), додека кај ППР спотовите со снимки од настани жените учествуваа со 13 секунди говор (16,3%), наспроти 67 секунди (83,8%) кај мажите.
Кај СДСМ и Коалицијата за Локални избори 2025 беше забележан уште поизразен родов дисбаланс во распределбата на говорното време. Од вкупно 2.119 секунди говор, жените говореа 125 секунди (5,9%), додека мажите 1.994 секунди (94,1%). Кај ППР спотовите со сценарио жените остварија 125 секунди говор (7,3%), а мажите 1.580 секунди (92,7%), додека во ППР спотовите со снимки од настани не беше регистриран говор на жени, односно целокупното говорно време од 414 секунди им припадна на мажите.
Кај останатите политички субјекти со помал број анализирани содржини беа забележани различни обрасци. Кај Коалицијата „Искуство за успех“ беа регистрирани вкупно 515 секунди говор, од кои 66 секунди (12,8%) им припаднаа на жените, а 449 секунди (87,2%) на мажите. Кај НАИ беше регистриран исклучиво говор на мажи во траење од 133 секунди.
Поинаква распределба беше забележана кај дел од политичките субјекти со значително помал обем на ППР содржини. Кај Независни за Карпош жените имаа поголемо учество во говорното време, со 24 секунди наспроти 6 секунди говор на мажи. Кај ТМРО целокупното регистрирано говорно време од 21 секунда им припадна на жени, додека кај групите избирачи Невена Георгиевска, Петар Котевски, Гоце Цветковски и Оливер Ивановски и кај ПОДЕМ беше регистриран исклучиво говор на мажи.
Генерално, анализата покажа дека и покрај поединечните исклучоци кај политичките субјекти со помал број ППР спотови, најголемиот дел од говорниот простор во анализираното платено политичко рекламирање на ТВ Сител им припадна на говорниците. Овој образец беше особено изразен кај двата најзастапени политички субјекти во примерокот, ВМРО-ДПМНЕ и Коалицијата „Твоја Македонија“ и СДСМ и Коалицијата за Локални избори 2025, кои поради најголемиот обем на анализирани содржини имаа најголемо влијание врз вкупната родова распределба на говорниот дел.

[bookmark: _Toc240454766]Квалитативна анализа на тематските приоритети во ППР спотовите
Квалитативната анализа на темите застапени во ППР спотовите со сценарио и во ППР спотовите со снимки од настани покажа дека најголемиот дел од политичката комуникација беше концентриран околу темите поврзани со изборната кампања и политичката комуникација. Оваа тема беше најзастапена во анализираниот примерок и се појави во вкупно 86 излагања, од кои 74 беа на говорници, а 12 на говорнички. Ова е очекувано имајќи го предвид пред се мобилизацискиот карактер кај најголемиот дел од ППР спотовите кои беа насочени кон претставување на кандидат(к)ите, изборните пораки и повиците за поддршка на политичките субјекти. 
Втора по застапеност беше темата инфраструктура и урбанизам, која беше регистрирана во 32 наврати. Значително присуство имаше и темата локално управување и администрација со 28 споменувања, како и комуналните услуги и животната средина со 25 споменувања, што потврдува дека политичките субјекти своите пораки во значителен дел ги насочија кон прашања што се директно поврзани со надлежностите на локалните самоуправи.
Помала застапеност имаа темите локален економски развој со 16 споменувања, култура и спорт со 11 споменувања, национална политика и демократија и социјална политика и здравство со по 9 споменувања, млади со 8 споменувања и образование со 6 споменувања. Овие резултати покажуваат дека покрај доминантната изборна комуникација, дел од ППР спотовите отвораа и конкретни програмски прашања поврзани со локалниот развој, услугите за граѓан(к)ите и пошироките општествени теми.
Од родова перспектива, мажите доминираа како говорници во сите тематски категории. Најизразен беше јазот кај темите поврзани со изборната кампања и политичката комуникација (12 споменувања од жени и 73 од мажи), инфраструктурата и урбанизмот (5 споменувања од жени и 27 од мажи), локалното управување и администрацијата (3 споменувања од жени и 25 од мажи), како и комуналните услуги и животната средина (2 споменувања од жени и 23 од мажи). Кај темите национална политика и демократија и социјална политика и здравство не беше регистриран ниту еден женски говорен настап. 
Говорничките беа застапени во повеќе тематски области, но со значително помал број излагања во споредба со говорниците. Покрај изборната кампања и политичката комуникација, жените говореа и за темите инфраструктура и урбанизам (5 споменувања), култура и спорт, локален економски развоји  локално управување и администрација со по 3 споменувања, комунални услуги и животна средина (2 споменувања), млади (2 споменувања) и образование (1 споменување).

ТАБЕЛА 100. ЗАСТАПЕНОСТ НА ТЕМИТЕ ПО РОД
	 
	ППР спотови со сценарио
	ППР спотови со снимки од настани
	Вкупно

	
	Ж
	М
	Вкупно
	Ж
	М
	Вкупно
	Ж
	М
	Вкупно

	Изборна кампања и политичка комуникација
	12
	66
	78
	0
	8
	8
	12
	74
	86

	Инфраструктура и урбанизам
	5
	25
	30
	0
	2
	2
	5
	27
	32

	Комунални услуги и животна средина
	2
	21
	23
	0
	2
	2
	2
	23
	25

	Култура и спорт
	3
	8
	11
	0
	0
	0
	3
	8
	11

	Локален економски развој
	3
	13
	16
	0
	0
	0
	3
	13
	16

	Локално управување и администрација
	3
	22
	25
	0
	3
	3
	3
	25
	28

	Млади
	2
	5
	7
	0
	1
	1
	2
	6
	8

	Национална политика и демократија
	0
	9
	9
	0
	0
	0
	0
	9
	9

	Образование
	1
	5
	6
	0
	0
	0
	1
	5
	6

	Социјална политика и здравство
	0
	8
	8
	0
	1
	1
	0
	9
	9



Генерално, анализата покажа дека ППР спотовите беа користени пред сè како средство за политичка мобилизација и промоција на кандидат(к)ите и изборните програми, додека темите поврзани со инфраструктурата, локалното управување и функционирањето на општините претставуваа втор значаен комуникациски блок. Истовремено, родовата анализа упатува дека најголемиот дел од политичките пораки, независно од тематската област, беа артикулирани од говорници, додека женските говорни настапи беа помалубројни и застапени во ограничен обем во речиси сите тематски категории.

[bookmark: _Toc240454767]Квалитативна анализа на употребата на родово сензитивен јазик во ППР спотовите
Анализата на јазикот што се користеше во ППР спотовите со сценарио и ППР спотовите со снимки од настани покажа дека родово сензитивните форми се појавуваа релативно ретко, додека во најголемиот број од случаите доминираше генеричката употреба на машкиот граматички род при обраќање кон граѓан(к)ите, жител(к)ите на општините, гласач(к)ите и различни општествени групи. Ваквата практика е забележлива во директните обраќања на кандидатите и кандидатките, но и во пораките што се пренесуваа преку нарациите.
Генеричките машки облици најчесто се користеа при именување на локалните заедници и обраќањето до граѓан(к)ите. Така, во повеќе ППР спотови се употребуваа формулации како „бутелчани“, „карпошани“, „крушевчани“, „кумановци“, „прилепчани“, „скопјани“ и „центарци“, како и изразите „граѓаните“, „жители“, „почитувани граѓани“ и „моите сограѓани“, без употреба на соодветните женски форми. Вакви примери беа забележани во спотовите со сценарио на ВМРО-ДПМНЕ и Коалицијата „Твоја Македонија“, и во спотовите со сценарио на СДСМ и коалицијата за Локални избори 2025 година, како и во некои од спотовите со сценарио од коалицијата „Искуство за успех“, каде пораките беа упатени кон целокупното население, но беа јазично формулирани исклучиво во машки род.
Генеричкиот машки род се користеше и при именување на професиите, општествените групи и политичките категории. Така, во спотовите се употребуваа формулации како „лозари“, „туристи“, „пензионери“, „политичари“, „милионери“ и „кандидати за советнички листи“, а последнава фомулација неминовно ги опфаќаше и жените на советничките листи. 
Сличен пример беше забележан и во ППР спотовите  „Тим“ и „Живот“ на ВМРО-ДПМНЕ и Коалицијата „Твоја Македонија“, каде во кадарот заедно со претседателот на партијата беа претставени кандидат(к)ите за градоначалници/чки за општините, меѓу кои имаше и кандидатки за градоначалнички, додека при нарацијата беше користена формулацијата „кандидати“ како општ назив за целата група.
Во дел од спотовите беше забележана и неконзистентна употреба на родово сензитивен јазик при претставување на самите кандидатки. Кај кандидатка за градоначалничка од СДСМ и Коалицијата за Локални избори 2025 година, иако стануваше збор за жена како носителка на политичката порака, беа употребени родово несоодветни форми како „доктор“ и „национален координатор“, наместо соодветните женски форми „докторка“ и „национална координаторка“, како и генеричката машка форма „карпошани“. Од друга страна, кај дел од кандидатките од истиот политички субјект беше забележана и употреба на родово соодветни форми, како „кандидатка за градоначалничка“ и „градоначалничка“.
Слична неконзистентност беше забележана и кај дел од независните кандидатки. Во спотот на „Независни за Карпош“, кандидатката за градоначалничка беше претставена со машката форма „кандидат за градоначалник“, а беше употребена и формата „носител на листа“ наместо „носителка на листа“.
Генерално, анализата покажа дека во ППР спотовите со сценарио и ППР спотовите со снимки од настани преовладуваше употребата на генеричките машки граматички форми при обраќањето кон граѓан(к)ите, локалните заедници, професионалните категории и различните општествени групи. Иако беа забележани поединечни примери на употреба на родово сензитивни форми, особено при именувањето на дел од кандидатките за градоначалнички, нивната употреба не беше доследна. Доминантниот јазичен модел и понатаму се потпираше на употребата на машкиот род како универзална категорија, вклучително и во случаи кога пораките се однесуваа на жени и мажи или кога самите политички субјекти беа жени.

[bookmark: _Toc240454768]Присуство на сексуална објективизација, стереотипизација или дискриминација во ППР спотовите
Анализата на ППР спотовите со сценарио и ППР спотовите со снимки од настани не идентификуваше случаи на сексуална објективизација или експлицитна родова дискриминација. Лицата во анализираните содржини беа претставени првенствено како кандидати и кандидатки, политички претставници/чки, поддржувач(к)и или граѓан(к)и, при што фокусот беше ставен на изборните пораки, програмските определби и локалните политики, а не на нивниот физички изглед или родовите карактеристики.
Сепак, во дел од ППР спотовите беа забележани поединечни елементи што упатуваа на традиционални родови претстави за поделбата на професиите и секојдневните улоги. Во спотот „Двор“ на ВМРО-ДПМНЕ и Коалицијата „Твоја Македонија“, жените најчесто беа прикажани како чистат и садат цвеќиња, додека мажите косеа трева и извршуваа поправки во дворот. Иако сите заеднички придонесуваа за уредувањето на просторот, визуелната распределба на активностите во голема мера ги следеше традиционалните претстави за „машки“ и „женски“ домашни задачи.
Сличен образец беше присутен и во спотот „Раце“ од ВМРО-ДПМНЕ и Коалицијата „Твоја Македонија“, каде преку симболични кадри од различни професии машките ликови се поврзуваа со градежништвото, индустријата и физичката работа, додека женските ликови најчесто беа прикажани како наставнички, докторки или во уметнички професии, така што визуелната симболика, во голема мера ги репродуцираше традиционалните родови претстави за професиите.
Во спотот „Срце“ од ВМРО-ДПМНЕ и Коалицијата „Твоја Македонија“ исто така се комбинираа различни сцени од секојдневниот живот. Покрај заедничките активности на луѓе од различни генерации, бeа прикажани и кадри во кои мажите следеа фудбалски натпревар и играа кошарка, додека жените беа претставени како пеглаат или како учителки, докторки и балерини. Ваквите визуелни решенија ги следат традиционалните претстави за машките и женските улоги во приватниот и професионалниот живот.
Во ППР спотот со сценарио „Куќа“ на СДСМ и Коалицијата за Локални избори 2025 година беше забележана суптилна репродукција на традиционални родови улоги преку распределбата на активностите во визуелниот наратив. Спотот ја користеше метафората на „домот“ како претстава за заедницата и локалната средина, прикажувајќи трансформација од запуштен простор кон обновена и уредена средина преку заедничка активност на жените и мажите. Иако сите актер(к)и беа претставени како дел од колективниот процес, женските ликови почесто беа поврзани со активности како уредување на градината, грижа за цвеќињата и подготовка на храна, додека машките ликови почесто беа прикажани во технички и физички активности поврзани со поправки и уредување на просторот. Ваквата поделба не претставуваше дискриминаторско или понижувачко претставување, но делумно ги одразуваше традиционалните општествени претстави за распределбата на „женските“ и „машките“ улоги во домашниот и јавниот простор.
Како посебен пример може да се издвои еден од ППР спотовите со сценарио на Коалицијата „Искуство за успех“, во кој, покрај кандидатот за градоначалник како главен носител на политичката порака, значително визуелно присуство имаше и носителката на советничката листа. Иако главното обраќање беше реализирано од кандидатот за градоначалник, ваквиот пристап резултираше со поголема видливост и на жената политичка актерка, за разлика од дел од останатите спотови во кои кандидат(к)ите за советници/чки најчесто беа прикажани како дел од пошироката група во заднина.
Во анализираните ППР спотови со снимки од партиски настани не беа забележани примери на сексуална објективизација, родова дискриминација или изразена родова стереотипизација. Ова е очекувано ако се има предвид дека станува збор за документарни снимки од митинзи и јавни собири, во кои доминираа говорите на кандидат(к)ите и политичките пораки, без дополнително сценарио или режирани визуелни елементи. Во овие содржини, на сцената или во публиката најчесто беа прикажани пошироки групи учесници/чки, во кои беа присутни и жени и мажи, но нивната улога главно беше дел од визуелното претставување на поддршката за политичките субјекти, а не дел од дополнително конструиран наратив што би содржел родови претстави или улоги. Во овие спотови, најчесто на сцената имаше говорници.
Генерално, анализата покажа дека сексуалната објективизација и родовата дискриминација не беа присутни во анализираниот примерок на ППР спотовите на нарачателите кои закупија време на ТВ Сител. Забележаните примери на традиционална распределба на професиите и домашните улоги беа ограничени на неколку поединечни ППР спотови и не претставуваа доминантен комуникациски образец. Истовремено, анализата покажа дека начинот на визуелно претставување на жените и мажите во политичкото рекламирање не се одредува само преку нивното присуство во кадарот, туку и преку улогите, активностите и позициите што им се доделуваат во рамки на наративот. 


[bookmark: _Toc240454769]Анализа на платеното политичко рекламирање (ППР) на ТВ Телма
Простор за ППР на ТВ Телма имаа закупено осум учесници во изборната кампања и со оваа анализа беа опфатени и продукциски осмислените политичките спотови со сценарио и ППР кои содржат снимки од партиски настани. И овде, добиените податоци говорат за родовата застапеност, распределбата на улогите, говорниот дел и видливоста меѓу жените и мажите, начинот на нивното претставување во изборната кампања, темите и јазикот во ППР. 

[bookmark: _Toc240454770]Структура на примерок
Во анализираниот период на ТВ Телма беа идентификувани вкупно 116 поединечни спотови со платено политичко рекламирање, од кои 106 беа продукциски осмислени ППР спотови со сценарио и 10 беа ППР спотови со снимки од партиски настани. Вкупното времетраење на анализираниот примерок на поединечните ППР спотови изнесуваше 6.061 секундa, односно околу 100 минути платена политичка програма (повторените емитувања на овие спотови резултираа со вкупно 51 985 секунди ППР на Телма во текот на првиот круг од кампањата[footnoteRef:18]). Просечното времетраење на еден ППР спот со сценарио изнесуваше 52,1 секунда, додека просечната должина на ППР спотовите со снимки од партиски настани изнесуваше 53,6 секунди. Најкраткиот анализиран ППР спот со сценарио траеше 8 секунди, а најдолгиот 175 секунди, додека ППР спотовите со снимки од настани беа со времетраење од 24 до 90 секунди. [18:  Ибид.] 


ТАБЕЛА 101. ППР СПОТОВИ - ВКУПЕН БР. И ТРАЕЊЕ НА ПОЕДИНЕЧНИ СПОТОВИ (БЕЗ ПОВТОРУВАЊЕ)
	
	ППР СПОТОВИ СО СЦЕНАРИО
	ППР СО СНИМКИ ОД НАСТАНИ

	Вкупен број
	106
	10

	Вкупно времетраење (секунди)
	5.525
	536

	Просечна должина (секунди)
	52,1
	53,6

	Најкратко времетраење (секунди)
	8
	24

	Најдолго времетраење (секунди)
	175
	90



Структурата на анализираниот примерок на ТВ Телма покажа дека најголем дел од платеното политичко рекламирање се однесуваше на ВМРО-ДПМНЕ и Коалицијата „Твоја Македонија“, со вкупно 56 ППР спотови со сценарио и 3 ППР спотови со снимки од партиски настани, додека СДСМ и Коалицијата за Локални избори 2025, беа застапени со 28 ППР спотови со сценарио и 6 ППР спотови со снимки од партиски настани.

ТАБЕЛА 102. СТРУКТУРА НА ПРИМЕРОК СПОРЕД ВИД НА ППР И ПОЛИТИЧКИ СУБЈЕКТ
	
	ППР СПОТОВИ СО СЦЕНАРИО
	ППР СО СНИМКИ ОД НАСТАНИ

	Група избирачи Зелен хуман град - Марјан Калевски
	1
	0

	Коалиција ВЛЕН
	2
	0

	Коалиција „Искуство за успех“
	14
	0

	Македонска акција – конзервативна партија (МААК)
	1
	1

	Коалиција Национална Алијанса за Интеграција (НАИ)
	3
	0

	Независни за Карпош
	1
	0

	СДСМ и Коалиција за Локални избори 2025
	28
	6

	ВМРО ДПМНЕ и Коалицијата „Твоја Македонија“
	56
	3


Во анализираниот примерок беа регистрирани и ППР спотови со сценарио на Коалицијата „Искуство за успех“ (14), Коалицијата Национална алијанса за интеграција (НАИ) (3), Коалицијата ВЛЕН (2), МААК (1), групите избирачи Зелен хуман град - Марјан Калевски (1) и Независни за Карпош (1). Дополнително, МААК беше застапена и со еден ППР спот со снимка од партиски настан, додека останатите наведени политички субјекти немаа ваков тип ППР содржини во анализираниот примерок.

[bookmark: _Toc240454771]Родова структура на субјектите во ППР спотовите и визуелна застапеност
Анализата на родовата структура на субјектите во ППР спотовите покажа дека вкупната визуелна застапеност на жените и мажите беше повторно во сооднос 6:4 во корист на мажите, при што значителни разлики се јавуваа кога стануваше збор за носител(к)ите на политичките пораки. Во анализираниот примерок беа регистрирани вкупно 1.320 појавувања на лица во поединечните ППР спотови, од кои 508 (38,5%) беа на жени, а 812 (61,5%) на мажи. Иако мажите беа побројни во вкупната структура на субјектите, родовиот јаз беше значително поумерен отколку кај примарните субјекти.
Особено изразен родов дисбаланс беше забележан кај примарните субјекти, односно лицата кои ги носеа главните политички пораки. Од вкупно 117 појавувања на примарни субјекти во поединечните ППР спотови, само 14 беа на жени (12%), додека 103 беа на мажи (88%). Ова покажува дека политичките пораки во најголем дел ги пренесуваа мажите, додека жените значително поретко се појавуваа како централни говорнички или носителки на кампањските пораки.
Кај секундарните субјекти распределбата беше порамномерна, но и понатаму со поголема застапеност на мажите. Од вкупно 1.203 појавувања на секундарните субјекти во поединечните ППР спотови, 494 (41,1%) беа на жени, а 709 (58,9%) на мажи. Треба да се има предвид дека во оваа категорија беа вклучени и наратор(к)ите во ППР спотовите, како и лицата кои се појавуваа во споредните визуелни улоги, па затоа, повисокото учество на жените кај секундарните субјекти во споредба со примарните не значи и нивна поголема застапеност како носителки на политичките пораки.
Во поединечните ППР спотови со сценарио имаше 428 појавувања на жени (39,9%) и 644 на мажи (60,1%). Сепак, како примарни субјекти во овие спотови имаше само 14 појавувања на жени (13,1%) наспроти 93 на мажи (86,9%), што укажува дека и кај продукциски осмислените содржини главните политички позиции најчесто им припаѓаа на мажите. Кај секундарните субјекти во овие спотови родовиот јаз беше помал – регистрирани беа 414 појавувања на жени (42,9%) и 551 на мажи (57,1%).
Во поединечните ППР спотови со снимки од настани родовиот дисбаланс беше уште поизразен. Од вкупно 248 регистрирани појавувања, 80 беа на жени (32,3%), додека 168 беа на мажи (67,7%). Во овие спотови жените како примарни субјекти воопшто не беа застапени, додека сите 10 појавувања на примарни субјекти беа мажи. Мажите доминираа и кај секундарните субјекти, со 158 појавувања (66,4%) наспроти 80 појавувања на жени (33,6%). 

ТАБЕЛА 103. БРОЈ НА ПОЈАВУВАЊА НА СУБЈЕКТИТЕ СПОРЕД РОД 
	Број на субјекти во поединечни ППР спотови 
	Жени
	Мажи
	Вкупно
	% Жени
	% Мажи

	ППР СПОТОВИ СО СЦЕНАРИО
	Вкупно 
	428
	644
	1.072
	39,9%
	60,1%

	
	Примарни субјекти
	14
	93
	107
	13,1%
	86,9%

	
	Секундарни субјекти
	414
	551
	965
	42,9%
	57,1%

	ППР СПОТОВИ СО СНИМКИ ОД НАСТАНИ
	Вкупно
	80
	168
	248
	32,3%
	67,7%

	
	Примарни субјекти
	0
	10
	10
	0%
	100%

	
	Секундарни субјекти
	80
	158
	238
	33,6%
	66,4%

	ВКУПНО
	Вкупно
	508
	812
	1.320
	38,5%
	61,5%

	
	Примарни субјекти
	14
	103
	117
	12%
	88%

	
	Секундарни субјекти
	494
	709
	1.203
	41,1%
	58,9%



Сличен образец беше забележан и кај времетраењето на присуството на екранот. Анализата покажа дека од вкупно 5.673 секунди регистрирано присуство на екранот, на жените им припаднаа 1.514 секунди или 25,1%, додека на мажите 4.159 секунди или 74,9% од вкупното време на екранот. Поделено според типот на ППР спотови, кај ППР спотовите со сценарио жените беа присутни на екранот 1.204 секунди (25,7%), а мажите 3.472 секунди (74,3%), додека кај ППР спотовите со снимки од настани жените беа присутни 310 секунди (31,1%), наспроти 687 секунди (68,9%) кај мажите.

ТАБЕЛА 104. ВКУПНО ВРЕМЕТРАЕЊЕ НА ПРИСУСТВОТО НА ЕКРАНОТ ПО РОД (ВО СЕКУНДИ)
	Време на присуство на екран (секунди)
	Жени
	Мажи
	Вкупно
	% Жени
	% Мажи

	ППР спотови со сценарио
	1.204
	3.472
	4.676
	25,7%
	74,3%

	ППР спотови со снимки од настани
	310
	687
	997
	31,1%
	68,9%

	Вкупно
	1.514
	4.159
	5.673
	25,1%
	74,9%



Иако според бројот на појавувања жените сочинуваа 38,5% од сите субјекти во анализираниот примерок, распределбата на времето на екранот покажува поголем родов дисбаланс во корист на мажите. Тоа укажува дека машките субјекти во просек добиваа поголем визуелен простор во однос на женските субјекти, како во ППР спотовите со сценарио, така и во ППР спотовите со снимки од партиски настани.

ТАБЕЛА 105. ВКУПНО ВРЕМЕТРАЕЊЕ НА ГОВОРОТ ПО РОД (ВО СЕКУНДИ)
	Време на говор (секунди)
	Жени
	Мажи
	Вкупно
	% Жени
	% Мажи

	ППР спотови со сценарио
	1.033
	4.059
	5.092
	20,3%
	79,7%

	ППР спотови со снимки од настани
	13
	474
	487
	2,7%
	97,3%

	Вкупно
	1.046
	4.533
	5.579
	18,7%
	81,3%



Анализата на времетраењето на говорот покажа дека директното пренесување на политичките пораки беше уште поизразено концентрирано кај машките субјекти. Од вкупно 5.579 секунди говор во анализираните ППР спотови, жените говореа 1.046 секунди или во 18,7% од времето, додека мажите говореа 4.533 секунди, односно во 81,3% од вкупното говорно време. Кај ППР спотовите со сценарио, жените говореа 1.033 секунди (20,3%), додека мажите 4.059 секунди (79,7%). Кај ППР спотовите со снимки од настани родовиот јаз беше најизразен бидејќи жените говореа само 13 секунди (2,7%), а мажите 474 секунди (97,3%).
Иако жените беа присутни во визуелната структура на ППР спотовите, распределбата на говорното време покажува дека мажите значително почесто ја имаа улогата на директни пренесувачи на политичките пораки. Ова е особено поврзано со претходно утврдената доминација на мажите меѓу појавувањата на примарните субјекти, односно меѓу кандидат(к)ите и другите политички актер(к)и кои имаа централна комуникациска улога во спотовите.

[bookmark: _Toc240454772]Родова анализа на примарните субјекти и нивната улога во ППР спотовите 
Анализата на функциите во кои се појавуваа субјектите во ППР спотовите покажа дека родовите разлики беа најизразени кај носител(к)ите на главните политички пораки. Најголем дел од примарните субјекти беа кандидат(к)и за градоначалници/чки, при што од вкупно 85 појавувања само 8 беа на жени, а 77 на мажи. Тоа значи дека жените учествуваа со 9,4%, додека мажите со 90,6% од сите кандидат(к)и за градоначалници/чки кои се појавија како примарни субјекти.
Кај кандидат(к)ите за советници/чки беше забележана порамномерна распределба. Од вкупно 9 појавувања на примарни субјекти во оваа категорија, 4 беа на жени (44,4%), а 5 на мажи (55,6%). Иако бројот на случаи беше мал, ова беше категоријата на примарни субјекти во која родовиот јаз беше најмалку изразен.
Кај лидер(к)ите на политичките партии беа регистрирани вкупно 23 појавувања, од кои само 2 беа на лидерки (8,7%), додека 21 беа појавувања на лидери (91,3%). Овие податоци покажуваат дека и во оваа категорија постоеше изразена доминација на мажите како носители на политичките пораки.
Кај секундарните субјекти родовата распределба беше порамномерна во споредба со примарните субјекти. Од вкупно 1.203 појавувања на секундарни субјекти, 494 беа на жени (41,1%), а 709 на мажи (58,9%). Во оваа категорија беа вклучени лицата кои се појавуваа во споредни визуелни улоги, како и нараторите и нараторките во ППР спотовите, поради што распределбата беше порамномерна отколку кај примарните носител(к)и на политичките пораки.

ТАБЕЛА 106. БРОЈ НА ПОЈАВУВАЊА НА ПРИМАРНИТЕ И СЕКУНДАРНИТЕ СУБЈЕКТИ СПОРЕД ФУНКЦИЈА
	Број на примарни субјекти според функција
	Жени
	Мажи
	Вкупно
	% Жени
	% Мажи

	ППР спотови со сценарио
	Кандидат(к)и за градоначалници/чки
	8
	74
	82
	9,8%
	90,2%

	
	Кандидат(к)и за советници/чки
	4
	5
	9
	44,4%
	55,6%

	
	Лидер(к)и на партија
	2
	14
	16
	12,5%
	87,5%

	
	Секундарни субјекти
	414
	551
	965
	42,9%
	57,1%

	ППР спотови со снимки од настани
	Кандидат(к)и за градоначалници/чки
	0
	3
	3
	0%
	100%

	
	Лидер(к)и на партија
	0
	7
	7
	0%
	100%

	
	Секундарни субјекти
	80
	158
	238
	33,6%
	66,4%

	Вкупно
	Кандидат(к)и за градоначалници/чки
	8
	77
	85
	9,4%
	90,6%

	
	Кандидат(к)и за советници/чки
	4
	5
	9
	44,4%
	55,6%

	
	Лидер(к)и на партија
	2
	21
	23
	8,7%
	91,3%

	
	Секундарни субјекти
	494
	709
	1.203
	41,1%
	58,9%



Бројот на појавувања, значајно е да се стави во контекст на времето на екранот што им беше отстапено на различните категории субјекти.
Анализата на времетраењето на присуството на екранот покажа дека родовата нерамнотежа беше најизразена кај носител(к)ите на главните политички пораки. Кај примарните субјекти, најголем дел од времето на екранот им припадна на кандидат(к)ите за градоначалници/чки, кои беа присутни вкупно 1.725 секунди. Од ова време, 191 секунди (11,1%) се однесуваа на кандидатки за градоначалнички, додека 1.534 секунди (88,9%) им припаднаа на кандидати за градоначалници.
Изразен родов дисбаланс беше забележан и кај лидер(к)ите на политичките партии. Од вкупно 990 секунди присуство на екранот во оваа категорија, 48 секунди (4,8%) им припаднаа на лидерки, додека лидерите беа присутни 942 секунди (95,2%), што е очекувана последица од доминацијата на мажите на лидерските позиции во партиите.
Кај кандидат(к)ите за советници/чки беше забележана помала, но сепак присутна разлика во корист на мажите. Од вкупно 138 секунди присуство на екранот, 45 секунди (32,6%) им припаднаа на жените, додека мажите беа присутни 93 секунди (67,4%).
Кај публиката во ППР спотовите со снимки од настани родовата распределба беше речиси целосно изедначена, при што жените беа присутни 128 секунди (49,6%), а мажите 130 секунди (50,4%). Кај секундарните субјекти беше забележана релативно избалансирана распределба, но со нешто поголема застапеност на мажите – 1.590 секунди (56,4%) наспроти 1.230 секунди (43,6%) кај жените. Овие категории ја одразуваат пошироката визуелна структура на политичкото рекламирање, но не и распределбата на главните политички пораки.

ТАБЕЛА 107. ВКУПНО ВРЕМЕТРАЕЊЕ НА ПРИСУСТВОТО НА ЕКРАНОТ СПОРЕД ФУНКЦИЈА (ВО СЕКУНДИ)
	Времетраење на присуство на екран 
(секунди)
	Жени
	Мажи
	Вкупно
	% Жени
	% Мажи

	ППР спотови со сценарио
	Кандидат(к)и за градоначалници/чки
	191
	1.490
	1.681
	11,4%
	88,6%

	
	Кандидат(к)и за советници/чки
	45
	93
	138
	32,6%
	67,4%

	
	Лидер(к)и на партија
	48
	623
	671
	7,2%
	92,8%

	
	Секундарни субјекти
	920
	1.266
	2.186
	42,1%
	57,9%

	ППР спотови со снимки од настани
	Кандидат(к)и за градоначалници/чки
	0
	44
	44
	0%
	100%

	
	Лидер(к)и на партија
	0
	319
	319
	0%
	100%

	
	Публика
	128
	130
	258
	49,6%
	50,4%

	
	Секундарни субјекти
	310
	324
	634
	48,9%
	51,1%

	Вкупно
	Кандидат(к)и за градоначалници/чки
	191
	1.534
	1.725
	11,1%
	88,9%

	
	Кандидат(к)и за советници/чки
	45
	93
	138
	32,6%
	67,4%

	
	Лидер(к)и на партија
	48
	942
	990
	4,8%
	95,2%

	
	Публика
	128
	130
	258
	49,6%
	50,4%

	
	Секундарни субјекти
	1.230
	1.590
	2.820
	43,6%
	56,4%



Генерално, анализата покажа дека жените беа присутни во визуелниот приказ на политичкото рекламирање, особено кај секундарните субјекти и публиката, но нивната видливост беше значително помала кај централните комуникациски позиции. Позициите на кандидат(к)ите за градоначалници/чки и лидер(к)ите на политичките партии и понатаму доминантно им припаѓаа на машките политички актери.
Покрај визуелната застапеност, особено значајна димензија на политичкото рекламирање претставува распределбата на говорниот дел. Анализата на времетраењето на говорот овозможува дополнителен увид во тоа кои субјекти имаа можност директно да ги пренесат политичките пораки до јавноста. Анализата на говорното време според функција покажа дека најголемиот дел од директната политичка комуникација беше концентриран кај кандидат(к)ите за градоначалници/чки. Во оваа категорија беа регистрирани вкупно 2.090 секунди говор, од кои 1.846 секунди или 88,3% им припаднаа на мажите, додека жените учествуваа со 244 секунди или 11,7%. Ваквата распределба ја потврдува доминацијата на машките кандидати во директните обраќања кон гласач(к)ите.

ТАБЕЛА 108. ВКУПНО ВРЕМЕТРАЕЊЕ НА ГОВОРОТ СПОРЕД ФУНКЦИЈА (ВО СЕКУНДИ)
	Времетраење на говор според функција (секунди)
	Жени
	Мажи
	Вкупно
	% Жени
	% Мажи

	ППР спотови со сценарио
	Кандидат(к)и за градоначалници/чки
	244
	1.793
	2.037
	12%
	88%

	
	Кандидат(к)и за советници/чки
	20
	103
	123
	16,3%
	83,7%

	
	Лидер(к)и на партија
	60
	671
	731
	8,2%
	91,8%

	
	Секундарни субјекти
	709
	1.492
	2.201
	32,2%
	67,8%

	ППР спотови со снимки од настани
	Кандидат(к)и за градоначалници/чки
	0
	53
	53
	0%
	100%

	
	Лидер(к)и на партија
	0
	396
	396
	0%
	100%

	
	Секундарни субјекти
	13
	25
	38
	34,2%
	65,8%

	Вкупно
	Кандидат(к)и за градоначалници/чки
	244
	1.846
	2.090
	11,7%
	88,3%

	
	Кандидат(к)и за советници/чки
	20
	103
	123
	16,3%
	83,7%

	
	Лидер(к)и на партија
	60
	1.067
	1.127
	5,3%
	94,7%

	
	Секундарни субјекти
	722
	1.517
	2.239
	32,2%
	67,8%



Кај лидер(к)ите на политичките партии беше забележан најизразен родов дисбаланс. Од вкупно 1.127 секунди лидерски говор, 60 секунди или 5,3% им припаднаа на лидерки, додека мажите остварија 1.067 секунди говор или 94,7%. Ова покажува дека лидерските пораки во анализираниот примерок во најголем дел беа пренесувани од машки политички актери. Кај кандидат(к)ите за советници/чки беше забележана помала, но сепак присутна родова разлика во корист на мажите. Од вкупно 123 секунди говор во оваа категорија, жените говореа 20 секунди (16,3%), додека мажите 103 секунди (83,7%). Кај секундарните субјекти исто така беше забележана поголема застапеност на машкиот говор. Од вкупно 2.239 секунди говор, 722 секунди или 32,2% им припаднаа на жените, а 1.517 секунди или 67,8% на мажите. Треба да се има предвид дека во оваа категорија говорот произлегуваше од нараторите и нараторките во политичките спотови, односно од од лицата кои не се главни носители на политичките пораки.
Генерално, анализата покажа дека директното пренесување на политичките пораки во ППР спотовите доминантно им припадна на мажите, особено кај кандидатите за градоначалници и лидерите на политичките партии. Иако жените беа присутни во дел од комуникациските улоги, нивното говорно време кај централните политички позиции остана значително помало во споредба со машките политички актери.

[bookmark: _Toc240454773]Родова структура според политичките субјекти
Анализата на родовата застапеност според политичките субјекти покажа дека распределбата на визуелната и говорната видливост на жените и мажите се разликуваше меѓу политичките субјекти. Во продолжение се прикажани податоците за бројот појавувања на жените и мажите, времетраењето на нивното присуство на екранот и распределбата на говорниот дел, што овозможува увид во начинот на кој различните политички субјекти ги претставуваа жените и мажите во ППР спотовите. 
Анализата на времетраењето на присуството на екранот според политичките субјекти покажа дека најголем дел од визуелниот простор им припадна на СДСМ и Коалицијата за Локални избори 2025, како и на ВМРО-ДПМНЕ и Коалицијата „Твоја Македонија“, кои имаа и најголем обем на анализирано платено политичко рекламирање на ТВ Телма. Кај СДСМ и Коалицијата за Локални избори 2025, беа регистрирани вкупно 2.519 секунди присуство на екранот, при што на жените им припаднаа 709 секунди или 28,1%, а на мажите 1.810 секунди или 71,9% од времето. Кај ВМРО-ДПМНЕ и Коалицијата „Твоја Македонија“ беа регистрирани вкупно 2.702 секунди присуство на екранот, од кои 701 секунди (25,9%) им припаднаа на жените, а 2.001 секунда (74,1%) на мажите.

ТАБЕЛА 109. ВКУПНО ВРЕМЕТРАЕЊЕ НА ПРИСУСТВОТО НА ЕКРАНОТ ПО РОД И ПОЛИТИЧКИ СУБЈЕКТ (ВО СЕКУНДИ)
	Времетраење на присуство на екран (секунди)
	Жени
	Мажи
	Вкупно
	% Жени
	% Мажи

	ППР спотови со сценарио
	ВМРО-ДПМНЕ и Коалиција „Твоја Македонија“
	662
	1911
	2573
	25,7%
	74,3%

	
	Група избирачи Зелен хуман град - Марјан Калевски
	 0
	23
	23
	0%
	100%

	
	Коалиција „Искуство за успех“
	161
	255
	416
	38,7%
	61,3%

	
	Коалиција ВЛЕН
	0
	27
	27
	0%
	100%

	
	Македонска акција – конзервативна партија (МААК)
	0 
	13
	13
	0%
	100%

	
	Национална алијанса за интеграција (НАИ)
	20
	101
	121
	16,5%
	83,5%

	
	Независни за Карпош
	24
	5
	29
	82,8%
	17,2%

	
	СДСМ и Коалиција за Локални избори 2025
	337
	1.137
	1.474
	22,9%
	77,1%

	ППР спотови со  снимки од настани
	ВМРО-ДПМНЕ и Коалиција „Твоја Македонија“
	39
	90
	129
	30,2%
	69,8%

	
	Македонска акција – концервативна партија (MAAK)
	27
	54
	81
	33,3%
	66,7%

	
	СДСМ и Коалиција за Локални избори 2025 година
	372
	673
	1.045
	35,6%
	64,4%

	Вкупно
	ВМРО-ДПМНЕ и Коалиција „Твоја Македонија“
	701
	2.001
	2.702
	25,9%
	74,1%

	
	Група избирачи Зелен хуман град - Марјан Калевски
	0
	23
	23
	0%
	100%

	
	Коалиција „Искуство за успех“
	161
	255
	416
	38,7%
	61,3%

	
	Коалиција ВЛЕН
	0
	27
	27
	0%
	100%

	
	Македонска акција – концервативна партија (МААК)
	27
	67
	94
	28,7%
	71,3%

	
	Национална алијанса за интеграција (НАИ)
	20
	101
	121
	16,5%
	83,5%

	
	Независни за Карпош
	24
	5
	29
	82,8%
	17,2%

	
	СДСМ и Коалиција за Локални избори 2025
	709
	1.810
	2.519
	28,1%
	71,9%



Кај Коалицијата „Искуство за успех“ беа регистрирани вкупно 416 секунди присуство на екранот, при што жените беа присутни 161 секунда (38,7%), а мажите 255 секунди (61,3%). Кај НАИ, од вкупно 121 секунда присуство на екранот, на жените им припаднаа 20 секунди (16,5%), додека на мажите 101 секунда (83,5%). Кај МААК беа регистрирани вкупно 94 секунди присуство на екранот, од кои 27 секунди (28,7%) им припаднаа на жените, а 67 секунди (71,3%) на мажите. Кај Коалицијата ВЛЕН и групата избирачи Зелен хуман град - Марјан Калевски беше регистрирано исклучиво присуство на мажи на екранот.
Поголема застапеност на жените беше забележана кај Независни за Карпош, каде од вкупно 29 секунди присуство на екран, жените беа присутни 24 секунди, додека мажите 5 секунди. Сепак, станува збор за политички субјект со значително помал обем на анализирано платено политичко рекламирање.
 Генерално, анализата покажа дека распределбата на времето на екранот значително варираше во зависност од политичкиот субјект. Сепак, кај политичките субјекти со најголем обем на анализирано платено политичко рекламирање, односно СДСМ и Коалицијата за Локални избори 2025 и ВМРО-ДПМНЕ и Коалицијата „Твоја Македонија“, визуелната застапеност беше доминантно во корист на машките субјекти. Порамномерна или поголема застапеност на жените беше забележана кај дел од политичките субјекти со значително помал број и пократко времетраење на ППР спотовите.
Слични тенденции беа забележани и при анализата на бројот појавувања на жените и мажите во ППР спотовите според политичките субјекти. Најголем број појавувања беа регистрирани кај ВМРО-ДПМНЕ и Коалицијата „Твоја Македонија“ и кај СДСМ и Коалицијата за Локални избори 2025, кои имаа најмногу анализирани ППР спотови. Кај ВМРО-ДПМНЕ и Коалицијата „Твоја Македонија“ беа евидентирани вкупно 673 појавувања, при што жените учествуваа со 269 појавувања (40%), а мажите со 404 појавувања (60%). Кај СДСМ и Коалицијата за Локални избори 2025 беа регистрирани вкупно 402 појавување, од кои 150 беа на жени (37,3%), а 252 на мажи (62,7%).

ТАБЕЛА 110. БРОЈ НА ПОЈАВУВАЊА СПОРЕД РОД И ПОЛИТИЧКИ СУБЈЕКТ
	Број на субјекти според функција
	Жени
	Мажи
	Вкупно
	% Жени
	% Мажи

	ППР спотови со сценарио
	ВМРО-ДПМНЕ и Коалиција „Твоја Македонија“
	252
	351
	603
	41,8%
	58,2%

	
	Група избирачи Зелен хуман град - Марјан Калевски
	0 
	2
	2
	0%
	100%

	
	Коалиција „Искуство за успех“
	68
	107
	175
	38,9%
	61,1%

	
	Коалиција ВЛЕН
	1
	9
	10
	10%
	90%

	
	Македонска акција – концервативна партија (МААК)
	 0
	5
	5
	0%
	100%

	
	Национална алијанса за интеграција (НАИ)
	15
	20
	35
	42,9%
	57,1%

	
	Независни за Карпош
	3
	1
	4
	75%
	25%

	
	СДСМ и Коалиција за Локални избори 2025
	89
	149
	238
	37,4%
	62,6%

	ППР спотови со снимки од настани
	ВМРО-ДПМНЕ и Коалиција „Твоја Македонија“
	17
	53
	70
	24,3%
	75,7%

	
	Македонска акција – конзервативна партија (MAAK)
	2
	12
	14
	14,3%
	85,7%

	
	СДСМ и Коалиција за Локални избори 2025 година
	61
	103
	164
	37,2%
	62,8%

	Вкупно
	ВМРО-ДПМНЕ и Коалиција „Твоја Македонија“
	269
	404
	673
	40%
	60%

	
	Група избирачи Зелен хуман град - Марјан Калевски
	0
	2
	2
	0%
	100%

	
	Коалиција „Искуство за успех“
	68
	107
	175
	38,9%
	61,1%

	
	Коалиција ВЛЕН
	1
	9
	10
	10%
	90%

	
	Македонска акција – конзервативна партија (МААК)
	2
	17
	19
	10,5%
	89,5%

	
	Национална алијанса за интеграција (НАИ)
	15
	20
	35
	42,9%
	57,1%

	
	Независни за Карпош
	3
	1
	4
	75%
	25%

	
	СДСМ и Коалиција за Локални избори 2025
	150
	252
	402
	37,3%
	62,7%



Кај Коалицијата „Искуство за успех“ беа регистрирани 175 појавувања на лица, при што жените учествуваа со 68 појавувања (38,9%), а мажите со 107 појавувања (61,1%). Кај НАИ распределбата беше нешто порамномерна, со 15 жени (42,9%) и 20 мажи (57,1%). Кај дел од политичките субјекти со помал број анализирани ППР спотови беа забележани поголеми отстапувања поради малиот број регистрирани појавувања. Кај Независни за Карпош беа регистрирани 3 појавувања на жени и 1 на маж. Кај МААК, беа регистрирани 19 појавувања, од кои две беа на жени (10,5%), а 17 мажи (89,5%). Кај Коалицијата ВЛЕН беше регистрирано појавување на една жена (10%) и на девет мажи (90%), додека кај Зелен хуман град - Марјан Калевски беше забележано исклучиво присуство на мажи.
Генерално, анализата покажа дека родовата структура на лицата кои се појавија во ППР спотовите варираше зависно од политичкиот субјект, но сепак, кај политичките субјекти со најмногу анализирани спотови, ВМРО-ДПМНЕ и Коалицијата „Твоја Македонија“ и СДСМ и Коалицијата за Локални избори 2025, беше забележана поголема застапеност на мажите. Истовремено, разликата меѓу бројот на појавувања на жените и мажите беше помала отколку кај времетраењето на присуството на екранот и говорот, што укажува дека жените беа визуелно присутни во спотовите, но поретко добиваа централна комуникациска улога.
Анализата на времетраењето на говорот според политичките субјекти покажа дека најголем дел од говорниот простор им припадна на ВМРО-ДПМНЕ и Коалицијата „Твоја Македонија“ и на СДСМ и Коалицијата за Локални избори 2025, кои имаа најмногу анализирани ППР спотови. Кај ВМРО-ДПМНЕ и Коалицијата „Твоја Македонија“ беа регистрирани 2.961 секунда говор, од кои 827 секунди (27,9%) им припаднаа на жените, а 2.134 секунди (72,1%) на мажите. Кај ППР спотовите со сценарио на овој политички субјект жените говореа 814 секунди (28,1%), а мажите 2.081 секунда (71,9%), додека кај ППР спотовите со снимки од настани жените учествуваа со 13 секунди (19,7%), наспроти 53 секунди (80,3%) кај мажите.

ТАБЕЛА 111. ВКУПНО ВРЕМЕТРАЕЊЕ НА ГОВОРОТ СПОРЕД РОД И ПОЛИТИЧКИ СУБЈЕКТ (ВО СЕКУНДИ)
	Времетраење на говор (секунди)
	Жени
	Мажи
	Вкупно
	% Жени
	% Мажи

	ППР спотови со сценарио
	ВМРО-ДПМНЕ и Коалиција „Твоја Македонија“
	814
	2.081
	2.895
	28,1%
	71,9%

	
	Група избирачи Зелен хуман град - Марјан Калевски
	0
	30
	30
	0%
	100%

	
	Коалиција „Искуство за успех“
	63
	363
	426
	14,8%
	85,2%

	
	Коалиција ВЛЕН
	7
	30
	37
	18,9%
	81,1%

	
	Македонска акција – конзервативна партија (МААК)
	0
	8
	8
	0%
	100%

	
	Национална алијанса за интеграција (НАИ)
	0
	133
	133
	0%
	100%

	
	Независни за Карпош
	24
	6
	30
	80%
	20%

	
	СДСМ и Коалиција за Локални избори 2025
	125
	1.408
	1.533
	8,2%
	91,8%

	ППР спотови со снимки од настани
	ВМРО-ДПМНЕ и Коалиција „Твоја Македонија“
	13
	53
	66
	19,7%
	80,3%

	
	Македонска акција – конзервативна партија (MAAK)
	0
	7
	7
	0%
	100%

	
	СДСМ и Коалиција за Локални избори 2025
	0
	414
	414
	0%
	100%

	Вкупно
	ВМРО-ДПМНЕ и Коалиција „Твоја Македонија“
	827
	2.134
	2.961
	27,9%
	72,1%

	
	Група избирачи Зелен хуман град - Марјан Калевски
	0
	30
	30
	0%
	100%

	
	Коалиција „Искуство за успех“
	63
	363
	426
	14,8%
	85,2%

	
	Коалиција ВЛЕН
	7
	30
	37
	18,9%
	81,1%

	
	Македонска акција – конзервативна партија (МААК)
	0
	15
	15
	0%
	100%

	
	Национална алијанса за интеграција (НАИ)
	0
	133
	133
	0%
	100%

	
	Независни за Карпош
	24
	6
	30
	80%
	20%

	
	СДСМ и Коалиција за Локални избори 2025
	125
	1.822
	1.947
	6,4%
	93,6%



Кај СДСМ и Коалицијата за Локални избори 2025 беше забележан уште поизразен родов дисбаланс во распределбата на говорното време. Од вкупно 1.947 секунди говор, жените говореа 125 секунди (6,4%), додека мажите 1.822 секунди (93,6%). Во ППР спотовите со сценарио жените учествуваа со 125 секунди (8,2%), а мажите со 1.408 секунди (91,8%), додека во ППР спотовите со снимки од настани на овој политички субјект не беше регистриран говор на жени, односно целокупното говорно време од 414 секунди им припадна на мажите.
Кај останатите политички субјекти со помал број анализирани содржини беа забележани различни обрасци. Кај Коалицијата „Искуство за успех“ беа регистрирани 426 секунди говор, од кои 63 секунди (14,8%) им припаднаа на жените, а 363 секунди (85,2%) на мажите. Кај Коалицијата ВЛЕН жените учествуваа со 7 секунди, а мажите со 30 секунди од вкупното говорно време. Единствен пример со поголемо учество на женски говор беше забележан кај Независни за Карпош, каде жените учествуваа со 24 секунди од вкупно 30 секунди говор. Наспроти тоа, кај Зелен хуман град - Марјан Калевски, МААК и НАИ беше регистриран исклучиво говор на мажи.
Генерално, анализата покажа дека и покрај поединечните исклучоци кај политичките субјекти со помал број ППР спотови, најголемиот дел од говорниот простор во анализираното платено политичко рекламирање на ТВ Телма им припадна на машките говорници. Овој образец беше особено изразен кај двата најзастапени политички субјекти во примерокот, ВМРО-ДПМНЕ и Коалицијата „Твоја Македонија“ и СДСМ и Коалицијата за Локални избори 2025, кои имаа најголемо влијание врз вкупната родова распределба на говорниот дел.

[bookmark: _Toc240454774]Квалитативна анализа на тематските приоритети во ППР спотовите
Квалитативната анализа на темите застапени во ППР спотовите со сценарио и во ППР спотовите со снимки од настани покажа дека најголемиот дел од политичката комуникација беше концентриран околу темите поврзани со изборната кампања и политичката комуникација. Оваа тема беше најзастапена во анализираниот примерок и се појави во вкупно 82 излагања, од кои 69 беа на говорници, а 13 на говорнички. Ова се должи на мобилизацискиот карактер на најголемиот дел од ППР спотовите во кои беа претставувани кандидат(к)ите, изборните пораки и повиците за поддршка на политичките субјекти.

ТАБЕЛА 112. ЗАСТАПЕНОСТ НА ТЕМИТЕ ПО РОД
	
	ППР спотови со сценарио
	ППР спотови со снимки од настани
	Вкупно

	 
	Ж
	М
	Вкупно
	Ж
	М
	Вкупно
	Ж
	М
	Вкупно

	Изборна кампања и политичка комуникација
	13
	61
	74
	0
	8
	8
	13
	69
	82

	Инфраструктура и урбанизам
	5
	21
	26
	0
	2
	2
	5
	23
	28

	Комунални услуги и животна средина
	2
	19
	21
	0
	2
	2
	2
	21
	23

	Култура и спорт
	3
	6
	9
	0
	0
	0
	3
	6
	9

	Локален економски развој
	3
	13
	16
	0
	0
	0
	3
	13
	16

	Локално управување и администрација
	3
	22
	25
	0
	3
	3
	3
	25
	28

	Млади
	2
	4
	6
	0
	1
	1
	2
	5
	7

	Национална политика и демократија
	0
	8
	8
	0
	0
	0
	0
	8
	8

	Образование
	1
	5
	6
	0
	0
	0
	1
	5
	6

	Социјална политика и здравство
	0
	7
	7
	0
	1
	1
	0
	8
	8

	Друго
	0
	1
	1
	0
	0
	0
	0
	1
	1



Следни по застапеност беа темите инфраструктура и урбанизам и локално управување и администрација, кои беа регистрирани со по 28 споменувања. Овие теми се значајни програмски области за локални избори бидејќи се однесуваат на развојот на општините, изградбата и реконструкцијата на инфраструктурата, уредувањето на урбаните средини, како и на функционирањето на локалните институции и управувањето со локалните заедници. Значително присуство имаше и темата комунални услуги и животна средина со 23 споменувања, што потврдува дека политичките субјекти своите пораки во значителен дел ги насочија кон прашања што се директно поврзани со надлежностите на локалните самоуправи.
Помала застапеност имаа темите локален економски развој со 16 споменувања, култура и спорт со 9 споменувања, национална политика и демократија и социјална политика и здравство со по 8 споменувања, млади со 7 споменувања, образование со 6 споменувања. Овие резултати покажуваат дека покрај доминантната изборна комуникација, дел од ППР спотовите отвораа и конкретни програмски прашања поврзани со локалниот развој, услугите за граѓаните и пошироките општествени теми. Категоријата друго беше застапена со едно појавување, а во неа беа опфатени содржини со идентитетски и вредносен карактер, без фокус на конкретни програмски политики. Таков пример е спотот на МААК, кој беше заснован на промоција на партискиот слоган и идентитет, без разработка на конкретни програмски определби.
Од родова перспектива, мажите доминираа како говорници во сите тематски категории. Најизразен беше јазот кај темите поврзани со изборната кампања и политичката комуникација (13 споменувања од жени и 69 од мажи), инфраструктурата и урбанизмот (5 споменувања од жени и 23 од мажи), локалното управување и администрацијата (3 споменувања од жени и 25 од мажи), како и комуналните услуги и животната средина (2 споменувања од жени и 21 од мажи). Кај темите национална политика и демократија и социјална политика и здравство сите регистрирани излагања беа од говорници.
Говорничките беа регистрирани во повеќе тематски области, но со значително помала застапеност од говорниците. Покрај изборната кампања и политичката комуникација, жените говореа и на темите поврзани со инфраструктура и урбанизам (5 споменувања), култура и спорт, локален економски развој, локално управување и администрација  со по 3 споменувања, комунални услуги и животна средина и млади со по 2 споменувања и образование (1 споменување). Жени не говореа на темите национална политика и демократија, социјална политика и здравство и категоријата друго.
Генерално, анализата покажа дека ППР спотовите беа користени пред сè како средство за политичка мобилизација и промоција на кандидат(к)ите и изборните програми, додека темите поврзани со инфраструктурата, локалното управување и функционирањето на општините претставуваа втор значаен комуникациски блок. Истовремено, родовата анализа упатува дека најголемиот дел од политичките пораки, независно од тематската област, беа артикулирани од говорници.

[bookmark: _Toc240454775]Квалитативна анализа на употребата на родово сензитивен јазик во ППР спотовите
Анализата на јазикот што се користеше во ППР спотовите со сценарио и ППР спотовите со снимки од настани покажа дека родово сензитивните форми се појавуваа релативно ретко, додека во најголемиот број од случаите доминираше употребата на генерички машки род на именките при обраќање кон граѓан(к)ите, жител(к)ите на општините, гласач(к)ите и различни општествени групи. Ваквата практика беше забележлива во директните обраќања на кандидатите и кандидатките, но и во пораките што се пренесуваа преку нарациите.
Генеричките машки облици најчесто се користеа при именување на локалните заедници и адресирањето на граѓан(к)ите. Така, во повеќе ППР спотови се употребуваа формулации како „бутелчани“, „карпошани“, „крушевчани“, „кумановци“, „прилепчани“, „скопјани“ и „центарци“, како и изразите „граѓаните“, „жители“ и „моите сограѓани“, без употреба на соодветните женски форми. Вакви примери за пораки кои беа упатени кон целокупното население, но беа јазично формулирани исклучиво во машки род беа забележани во спотовите со сценарио на ВМРО-ДПМНЕ и Коалицијата „Твоја Македонија“ и во дел од спотовите со сценарио на СДСМ и Коалицијата за Локални избори 2025 година.
Генеричкиот машки род се користеше и при именување на професиите, општествените групи и политичките категории. Така, во спотовите се употребуваа формулации како „лозари“, „туристи“, „пензионери“, „политичари“, „милионери“ и „кандидати за советнички листи“, иако во последнава формулација стануваше збор за советнички листи на кои беа застапени и жени.
Сличен пример беше забележан и во ППР спотовите „Тим“ и „Живот“ на ВМРО-ДПМНЕ и Коалицијата „Твоја Македонија“, каде во кадарот заедно со претседателот на партијата беа претставени кандидат(к)ите за градоначалници/чки за општините, меѓу кои имаше и кандидатки за градоначалнички, додека при нарацијата беше користена формулацијата „кандидати“ како општ назив за целата група.
Во дел од спотовите беше забележана и неконзистентна употреба на родово сензитивен јазик при претставување на самите кандидатки. Кај кандидатка за градоначалничка од СДСМ и Коалицијата за Локални избори 2025 година, иако стануваше збор за жена како носителка на политичката порака, беа употребени родово несоодветни форми како „доктор“ и „национален координатор“, наместо соодветните женски форми „докторка“ и „национална координаторка“, како и генеричката машка форма „карпошани“. Од друга страна, кај дел од кандидатките беше забележана и употреба на родово соодветни форми, како „кандидатка за градоначалничка“ и „градоначалничка“, што укажува на неконзистентна примена на родово сензитивниот јазик.
Генерално, анализата покажа дека во ППР спотовите преовладуваше употребата на генерички машки форми при обраќањето кон граѓан(к)ите, локалните заедници, професиите и различните општествени групи. Иако беа забележани поединечни примери на употреба на родово соодветни форми, тие не беа применувани систематски. Доминантниот јазичен модел и понатаму се потпираше на употребата на машкиот род како универзална категорија, вклучително и во дел од содржините во кои жените беа носителки на политичките пораки.

Анализата на ППР спотовите со сценарио и ППР спотовите со снимки од настани не идентификуваше случаи на сексуална објективизација или експлицитна родова дискриминација. Лицата во анализираните содржини беа претставени првенствено како кандидати и кандидатки, политички претставници/чки, поддржувач(к)и или граѓан(к)и, при што фокусот беше ставен на изборните пораки, програмските определби и локалните политики, а не на нивниот физички изглед или родовите карактеристики.
Сепак, во дел од ППР спотовите беа забележани поединечни елементи што упатуваа на традиционални родови претстави за поделбата на професиите и секојдневните улоги. Во спотот „Двор“ на ВМРО-ДПМНЕ и Коалицијата „Твоја Македонија“, жените најчесто беа прикажани како чистат и садат цвеќиња, додека мажите косеа трева и извршуваа поправки во дворот. Иако сите заеднички придонесуваа за уредувањето на просторот, визуелната распределба на активностите во голема мера ги следеше традиционалните претстави за „машки“ и „женски“ домашни задачи.
Сличен образец беше присутен и во спотот „Раце“ од ВМРО-ДПМНЕ и Коалицијата „Твоја Македонија“, каде преку симболични кадри од различни професии машките ликови се поврзуваа со градежништвото, индустријата и физичката работа, додека женските ликови најчесто беа прикажани како наставнички, докторки или во уметнички професии. Иако станува збор за визуелна симболика, распределбата во голема мера ги репродуцираше традиционалните родови претстави за професиите.
Во спотот „Срце“ од ВМРО-ДПМНЕ и Коалицијата „Твоја Македонија“ исто така се комбинираа различни сцени од секојдневниот живот. Покрај заедничките активности на луѓе од различни генерации, бeа прикажани и кадри во кои мажите следеа фудбалски натпревар и играа кошарка, додека жените беа претставени како пеглаат или како учителки, докторки и балерини. Ваквите визуелни решенија ги следат традиционалните претстави за машките и женските улоги во приватниот и професионалниот живот.
Во ППР спотот со сценарио „Куќа“ на СДСМ и Коалицијата за Локални избори 2025 година беше забележана суптилна репродукција на традиционални родови улоги преку распределбата на активностите во визуелниот наратив. Спотот ја користеше метафората на „домот“ како претстава за заедницата и локалната средина, прикажувајќи трансформација од запуштен простор кон обновена и уредена средина преку заедничка активност на жените и мажите. Иако сите актер(к)и беа претставени како дел од колективниот процес, женските ликови почесто беа поврзани со активности како уредување на градината, грижа за цвеќињата и подготовка на храна, додека машките ликови почесто беа прикажани во технички и физички активности поврзани со поправки и уредување на просторот. Ваквата поделба не претставуваше дискриминаторско или понижувачко претставување, но делумно ги одразуваше традиционалните општествени претстави за распределбата на „женските“ и „машките“ улоги во домашниот и јавниот простор.
Во анализираните ППР спотови со снимки од партиски настани не беа забележани примери на сексуална објективизација, родова дискриминација или изразена родова стереотипизација. Ова е очекувано ако се има предвид дека станува збор за документарни снимки од митинзи и јавни собири, во кои доминираа говорите на кандидат(к)ите и политичките пораки, без дополнително сценарио или режирани визуелни елементи. Во овие содржини најчесто беа прикажани пошироки групи учесници/чки на сцената или во публиката, во кои беа присутни и жени и мажи, но нивната улога главно беше дел од визуелното претставување на поддршката за политичките субјекти, а не дел од дополнително конструиран наратив што би содржел родови претстави или улоги.
Генерално, анализата покажа дека сексуалната објективизација и родовата дискриминација не беа присутни во анализираниот примерок на ППР спотови на ТВ Телма. Забележаните примери на традиционална распределба на професиите и домашните улоги беа ограничени на неколку поединечни ППР спотови и не претставуваа доминантен комуникациски образец. Истовремено, анализата покажа дека начинот на визуелно претставување на жените и мажите во политичкото рекламирање не се одредува само преку нивното присуство во кадарот, туку и преку улогите, активностите и позициите што им се доделуваат во рамки на наративот.

Анализата на изборното известување во централните дневници на МРТ 1 и МРТ 2, како и на платеното политичко рекламирање во форма на спотови со сценарио и спотови со снимки од партиски настани кај националните комерцијални телевизии Алсат-М, Алфа, Канал 5, Сител и Телма, покажува дека Локалните избори во 2025 година беа проследени со значителен обем на политичка комуникација на националните телевизиски сервиси. Независно од комуникацискиот формат, доминантни беа темите поврзани со изборната кампања, локалното управување, инфраструктурата, урбанизмот, комуналните услуги и локалниот развој, што укажува дека политичките пораки во голема мера беа фокусирани на прашања кои произлегуваат од надлежностите на локалната самоуправа. Наспроти тоа, темите поврзани со родовата еднаквост, положбата на жените и еднаквите можности имаа ограничена застапеност и ретко беа поставени како самостоен дел од изборната агенда.
Резултатите покажуваат дека жените и мажите не беа еднакво застапени во улогите на носител(к)и на политичките пораки. Во сите анализирани потпримероци мажите доминираа меѓу примарните субјекти, односно лицата кои имаа централна улога во политичката комуникација. 
Од вкупно 791 регистрирано појавување на примарни субјекти во изборните прилози на Јавниот сервис, жените учествуваа со 103 појавувања (13,0%), додека мажите со 688 појавувања (87,0%). Слична родова нерамнотежа беше регистрирана и во ППР спотовите на комерцијалните телевизии. Од вкупно 588 појавувања на примарни субјекти, 64 беа жени (10,9%), а 524 мажи (89,1%). Најизразена нерамнотежа кај комерцијалните телевизии беше забележана во ППР спотовите со снимки од партиски настани, каде што од вкупно 44 регистрирани појавувања на примарни субјекти немаше ниту едно појавување на жена. Кај ППР спотовите со сценарио, жените учествуваа со 64 од вкупно 544 појавувања (11,8%), што укажува на нивна значително помала застапеност и во овој тип политичко рекламирање.
Во изборните прилози на Јавниот сервис, родовата нерамнотежа беше нешто помалку изразена во споредба со ППР спотовите на комерцијалните телевизии, но и понатаму остана значителна, со речиси седумкратно поголема застапеност на мажите во однос на жените.
Анализата покажува дека жените беа значително поприсутни во визуелниот отколку во комуникацискиот простор. Вкупните податоци покажаа дека жените имаа 25,8% од времето на екранот, но само 15,9% од времето на говор. Ова укажува дека нивната визуелна присутност не секогаш значеше и еднаква можност за директно учество во политичката комуникација. Во сите три потпримероци тие се појавуваа како дел од публиката, поддржувач(к)ите, кандидатските листи или поширокиот визуелен контекст на кампањата, но поретко се јавуваа како главни говорнички или носителки на политичките пораки. Со други зборови, видливоста на жените беше поголема од нивното учество во директното артикулирање на политичките ставови и изборните пораки.
Родовиот јаз беше особено забележлив кај најекспонираните политички функции. Кандидат(к)ите за градоначалници/чки и лидер(к)ите на политичките партии беа најчестите носител(к)и на политичките пораки во сите анализирани формати, а токму во овие категории доминираа мажите и според бројот на појавувања и според времето на екранот и на говорот. Сепак, ваквите наоди не изненадуваат зашто и на кандидатиските листи за градоначалници/чки и на лидерските позиции доминираат мажите како директна последица од стаклениот плафон во партиите. Релативно поизбалансирана застапеност беше забележана кај кандидат(к)ите за советници/чки, што укажува дека жените почесто беа присутни на пониските нивоа на политичко претставување отколку на највидливите лидерски позиции, но  треба да се има предвид дека нивната објективно поголема присутност на советничките листи во споредба со градоначалничките, е резултат на законски пропишаната квота.
Присуството на мажите беше толку доминантно, што распределбата на говорниот простор неминовно мораше да го одрази, но анализата на говорот покажа дека жените не само што поретко се јавуваа како говорнички, туку во просек добиваа и пократок простор за јавно обраќање. Ова беше најизразено кај ППР спотовите со снимки од партиски настани, каде воопшто не се јавуваа жени. Ваквата појава, во различен степен беше присутна и кај ППР спотовите со сценарио и кај медиумски обработените изборни прилози иако првите се резултат на комуникациската стратегија на политичките субјекти, а вторите настануваат како резултат на низа новинарски и уреднички одлуки.
Родовите прашања и политиките поврзани со родовата еднаквост имаа ограничена видливост во текот на кампањата. Иако беа регистрирани поединечни содржини кои обработуваа теми поврзани со политичкото учество на жените, економското зајакнување, заштитата од насилство и еднаквиот пристап до услуги, овие теми претставуваа мал дел од вкупната комуникациска агенда, и тоа главно во прилозите со изборна тематика на МРТ 1 и МРТ 2. Во најголем број случаи, особено во ППР спотовите, политичката комуникација беше насочена кон локални политики, инфраструктурни проекти, управување со општините и изборна мобилизација.
Анализата на употребата на јазикот покажува дека во сите анализирани формати доминираше употребата на генерички машки род при именување на граѓан(к)ите, професиите, функциите и различните општествени групи. Родово сензитивните јазични облици беа присутни, но нивната употреба беше ограничена и недоследна. Наодите упатуваат дека родово сензитивниот јазик сè уште не се смета за стандард којшто треба да се воспостави ниту во медиумското известување, ниту во политичко-пропагандната комуникација.
Истовремено, анализата не идентификуваше случаи на сексуална објективизација или експлицитна родова дискриминација. Во политичките спотови беа забележани поединечни примери на традиционална распределба на професиите и општествените улоги меѓу жените и мажите, но тие не претставуваа доминантен комуникациски образец. Во најголем дел од анализираните содржини фокусот беше ставен на кандидат(к)ите, политичките пораки и локалните политики, а не на родово обележани претстави на учесниците/чките.
Генерално, резултатите покажуваат дека жените беа присутни и видливи во изборната кампања, но повеќе во позадина, со секундарна улога, а нивната застапеност значително се намалуваше кога стануваше збор за највлијателните политички улоги и за директното пренесување на политичките пораки. Додека визуелната застапеност на жените беше релативно значајна во сите анализирани формати, комуникациската и политичката видливост остануваа во поголема мера концентрирани кај машките политички актери. Истовремено, родовата еднаквост ретко се појавуваше како самостоен тематски приоритет, а употребата на родово сензитивен јазик остана ограничена и недоволно конзистентна.

Врз основа на резултатите од анализата, може да се заклучи дека и учеството на жените во изборната кампања како носителки на политички пораки, соговорнички и политички лидерки останува ограничено. Оттука, за понатамошно унапредување на родовата еднаквост во изборната комуникација се препорачува:
· Медиумите да посветуваат поголемо внимание на разновидноста на политичките извори и соговорници/чки во изборното известување, со цел да се обезбеди поголема видливост на кандидатките, советничките, носителките на јавни функции и другите релевантни политички актерки.
· При известување за изборните активности, редакциите да настојуваат покрај визуелната застапеност да обезбедат и рамноправен простор за директно изразување на ставови и политики од страна на жените и мажите учесници/чки во политичкиот процес.
· Политичките партии и кандидатските листи при планирањето на комуникациските концепти за своето учество на избори да вложат дополнителни напори за порамномерна и посуштинска застапеност на жените во изборната комуникација и платеното политичко рекламирање, при што вниманието да не биде насочено само кон бројот на жени кои се појавуваат во содржините, туку и кон нивните улоги, времето за говор и позиционирањето како носителки на програмски определби, лидерски пораки и клучни политички ставови.
· Да се поттикне поголема застапеност на темите поврзани со родовата еднаквост, еднаквите можности и учеството на жените во локалното одлучување, како дел од редовната изборна агенда, а не само како повремена или специјализирана тема, особено преку вклучување на конкретни мерки и политики поврзани со потребите на различни групи жени и мажи на локално ниво.
· Медиумите да вложат напори да ги експонираат родовите аспекти на темите актуелни во изборната комуникација.
· Медиумите и политичките субјекти да продолжат со практики кои избегнуваат дискриминаторски, стереотипни и понижувачки претставувања на жените и мажите, имајќи предвид дека анализата не идентификува значајни примери на вакви содржини.
· Да се охрабри поширока и поконзистентна употреба на родово сензитивен јазик во медиумското известување и во политичката комуникација, особено при именувањето на функциите, професиите и групите граѓан(к)и.
· Регулаторните и саморегулаторните тела, медиумите и политичките субјекти да продолжат со активности за подигнување на свеста за значењето на родово балансираното политичко претставување, со цел жените и мажите подеднакво да учествуваат во креирањето и комуницирањето на политичките пораки.

